
Cuvântul autorului” 


Lucrarea de față îşi are obârşia într-un curs ţinut timp de mai 
multi ani la Universitatea de Vest din Timişoara şi păstrează de 
aceea intenția monografică şi legătura directă cu textele. Observațiile 
studenţilor mei şi discuţiile din seminar mi-au arătat, mai bine decât 
orice, care sunt dificultăţile înţelegerii filosofiei clasice germane $1 
unde anume interpretarea si explicaţie trebuie aprofundata. M-am 
convins astfel că numai printr-o abordare care să îmbine metoda 
istorică cu cea sistematică (...) se poate ajunge la un nivel superior 
de claritate si inteligibilitate. 

Cursul special de filosofie clasică germană, destinat 
studenţilor din anul terminal al Secţiei de Filosofie, a avut, chiar de 
la început, ca obiect predilect filosofia lui Kant. În locul unei 
prezentări globale a idealismului german, care, în limitele timpului 
disponibil, s-ar fi mărginit în mod inevitabil la enuntarea unor idei 
deja cunoscute de la cursul de Istoria filosofiei modeme, am preferat 
să ne concentrăm atenția asupra filosofiei kantiene, cu gândul de a 
o aprofunda. Alegerea aceasta n-a fost întâmplătoare. Unul din 
motive a fost menţionat chiar de la început; un al doilea este propria 
mea preferință pentru acest gânditor, pe care-l studiez şi încerc să-l 
înțeleg de mai multă vreme. Dar, şi alte motive au determinat 
alegerea lui Kant. 

Mai întâi Kant este punctul de plecare pentru filosofia clasică 
germană în ansamblu, așa încât a-) aprofunda pe Kant înseamnă a пе 
spori șansele de a-i înțelege pe ceilalți mari gânditori germani care 
i-au urmat. O astfel de idee trebuie să fi avut în minte Hegel, atunci 
când, în Știința logicii, simțindu-se dator să explice insistentele sale 
referiri la filosofia critică, scria următoarele: „Mă refer în prezenta 


* Extrase din Cuvânt înainle la cursul special Immanuel Kant, tipografia Universilăţii 
de Vest, 1996, şi din Carnetele manuscris ale lui Viorel Colţescu. 

lucrare atât de frecvent la filosofia kantianä (...) deoarece ca 
constituie fundamentul şi punctul de plecare al filosofiei germane si 
acest merit al ei nu e diminuat prin obiecțiile ce i s-ar putea 
aduce... ! Cred că aprecierea hegeliană trebuie atent reținută: 
filosofia lui Kant constituie fundamentul şi punctul de plecare, adică 
nu numai originea dar şi temeiul gândirii germane ulterioare. Într- 
adevăr, Kant este termenul constant de referinţă al gânditori lor care 
i-au urmat, poziţiile lor teoretice definindu-se tocmai prin această 
raportare. Nu vreau să spun prin asta că un Fichte, un Schelling sau 
un Hegel ar fi simpli epigoni ai lui Kant. Ei sunt, fără îndoială, 
gânditori originali şi mari creatori în domeniul filosofiei. Şi sper că, 
originalitatea şi creativitatea lor vor rezulta chiar şi din prezentarea 
lor în lucrarea de față. Dar nu este mai putin adevărat că gândirea lor 
creşte, dacă ne putem exprima așa, pe solul kantian, adică este 
stimulată şi hrănită de ideile lui Kant, chiar şi atunci când le 
contestă. Contestaţia, critica este ea însăşi o formă de dependenţă. 

Dincolo însă de însemnătatea filosofiei kantiene ca punct de 
plecare şi fundament al filosofiei clasice germane și de acțiunea ei 
asupra gândirii secolului nostru, un alt motiv care a determinat 
ponderea pe care o acordăm lui Kant în interiorul idealismului 
german este acela că filosofia sa constituie un moment necesar în 
cadrul a ceea ce s-ar putea numi, în stil hegelian, fenomenologia 
spiritului filosofic. Filosofia critică este una dintre configuratiile 
majore ale spiritului filosofic, înțeles atât ca spirit obiectiv, ce se 
exprimă în istoria universală a filosofiei, cît şi ca spirit subiectiv, ce 
se manifestă în conştiinţa individului care gândeşte. Impactul 
filosofiei critice asupra individului care gândeşte a fost comparat de 
Schopenhauer cu operația de cataractă care redă vederea cuiva lipsit 
până atunci de ea. Filosofia lui Kant ne învață să vedem cu adevărat 
lumea şi să ne vedem pe noi înşine aşa cum suntem. Chiar dacă nu 
rămânem la ea, chiar dacă ne vom căuta, pornind de la ea, alte 
drumuri, chiar dacă, pentru unii, ea este numai „purgatoriul”, iar nu 
paradisul însuși, stagiul kantian este obligatoriu pentru oricine vrea 
cu adevărat să studieze filosofia. 


Autorul 


! G. W. Hegel, Știința logicii, trad. D.D. Roşca, Ed. Academiei, Bucureşti, 1996, р. 43. 

IDEALISMUL GERMAN 


Astăzi vom începe analiza idealismului german, accentuînd 
asupra articulării sale în sistemele de gîndire denumite fie „filosofie 
transcendentă” (M-me de Staël), fie filosofie clasică germană. Prin 
aceste expresii se desemnează, îndeobşte, gîndirea filosofică din 
Germania, din a doua jumătate a secolului XVIII şi prima jumătate 
a secolului următor. 

Deşi ironice, versurile acelui Dichter ganz und gar („роеї 
desăvîrşit”) care este Heinrich Heine, ,Franzôsen und Russen 
gehört das Land, / Das Meer gehört den Britten: / Wir aber besitzen 
im Luftreich des Traums / Die Herrschaft unbestritten”!, nu pot 
anula adevărul că, deşi lipsită de unitate politică și rămasă în urma 
Angliei si Franţei din punct de vedere economic, Germania devine 
în perioada menţionată „țara filosofiei si a imaginaţiei” (Stendhal), 
Elada lumii moderne. „Există în Germania o asemenea tendință spre 
reflexie încît întreaga națiune germană poate fi considerată națiunea 
metafizică prin excelență. În ea există айа oameni în stare să 
înțeleagă problemele cele mai abstracte, încît chiar publicul obișnuit 
manifestă interes pentru argumentele folosite în acest gen de 


! „Pămiîntul aparţine francezilor şi rușilor / Marea aparține englezilor: / Iar noi, 
aşezaţi în imperiul de aer al visului / Cu siguranță [ре acesta] îl stăpînim.” În 
acelaşi registru ironic, Heine oferă, în Despre istoria religiei şi a filosofiei în 
Germania, una din primele istorii a idealismului german şi, probabil, una din 
cele mai spirituale şi nonconformiste. (Vezi H. Heine, Opere alese, București, 
Editura Univers, 1973, pp. 229-364.) 


discuții.” (La începutul celui de-al doilea deceniu al secolului XIX, 
M-me de Staël este primul intelectual de anvergură europeană care 
intuieşte importanța idealismului german. Schița pe care o face 
acestuia este motivată de autoare: „spre a servi ca introducere la 
examenul influenţei pe care filosofia transcendentală a gennanilor 
a exersat-o asupra dezvoltării spiritului si asupra caracterului și 
moralității națiunii unde domneşte această filosofie””.) 

Principalii reprezentanți ai idealismului german în perioada 
lui clasică sînt: Immanuel Kant, Johann Gottlieb Fichte, Friedrich 
Wilhelm Joseph Schelling şi Georg Wilhelm Friedrich Hegel. 

Tin să precizez, încă de la început, că ponderea prelegerilor 
mele cade pe Kant şi Hegel. Pe Kant, pentru că el se află la originea 
acestei strălucite epoci filosofice a Germaniei şi a lumii întregi, 
pentru că idealismul transcendental, filosofia kantiană, constituie 
„fundamentul și punctul de plecare al filosofiei реппапе moderne"?! — о 
spune Hegel însuși. Cred că judecata hegelianä trebuie reținută: 
filosofia critică nu este doar originea, ci şi temeiul idealismului 
clasic german; poziţiile teoretice ale filosofilor ce i-au urmat au avut 
ca termen constant de referință filosofia kantiană. Pînă și atunci cînd 
ideile îi erau contestate. Contestaţia însăşi — se uită adesea — este, în 
multe privinţe, o formă de dependență. Nu vreau să spun prin asta 
că Fichte si Schelling sînt simpli epigoni. Ei sînt, nu încape îndoială, 
gînditori originali şi mari creatori în domeniul filosofiei; atîta doar 
că pîndirea lor creşte si se hrăneşte din solul kantian. Vom acorda, 
de asemenea, o atenţie mai mare lui Hegel, pentru că idealismul 
speculativ al acestuia, ca „filosofie a unităţii subiective a subiectului 
si obiectului”, este — după cum subliniază Bernard Bourgeois — „їп 
toate sensurile, încheierea, desăvîrșirea idealismului german"? si 
pentru că, asemenea lui Kant, Hegel a influenţat și modelat, uneori, 
Chiar a dominat, discursul filosofic ulterior, înrîurirea lui 
resimtindu-se şi astăzi în multe si diverse mişcări filosofice. 


2 M-me de Staël, De L'Allemagne, vol. 11, Paris, Ernest Flammarion, f.a., p. 164. 

3 Ibidem, р. 181. 

4 Hegel, Știința logicii, traducere de D.D. Roşca, Bucureşti, Editura Academiei, 
1966, nota p. 43. 

5 B. Bourgeois, Etudes hégéliennes. Raison et decision, colecția „Questions”, 
Paris, PUF, 1992, p. 6. 

4.7. Kant şi metafizica 
5. Filosofia practică 
5.1. Teoreticul şi practicul. Specificul abordării critice a 
domeniului moralității 
5.2. Metoda transcendentală în studiul moralității 
5.3. Imperativul categoric 
5.4. Postulatele rațiunii practice 
6. Finalitatea 
6.1. Facultatea de judecare şi funcția ei mediatoare 

1. Date biografice. Principalele lucrări 


Biografia lui Immanuel 
Kant este interesantă din cel puțin 
două puncte de vedere. Mai întîi, 
pentru lumina pe care o poate 
arunca asupra operei. Desigur, 
astăzi nu mai credem — nici în 
literatură, nici în filosofie — că 
viața unui autor ar fi cheia 
universală pentru explicarea 
operei sale, că metoda biografică 
ar fi principala metodă de 
cercetare în științele spiritului. 
Discreditarea metodei biografice a 
atins, probabil, punctul culminant 
în deceniile VII-VIII, în perioada 
dominaţiei structuralismului, cînd se căutau structurile obiective, iar 
nu conditionärile subiective ale operei, şi cînd a fost readus în 

actualitate idealul, formulat cîndva de Paul Valéry, al unei istorii а 
literaturii şi a gîndirii în care să nu fie pomenit nici un nume de 
autor. Dar moda structuralistă a trecut şi ea, ca toate modele. În 
domeniul ce ne interesează acum, în perioada poststructuralistă, s-a 
putut înțelege din ce în ce mai bine adevărul elementar că opera este 
totuşi fapta spirituală a unui anumit autor şi că, deci, cunoașterea 
autorului sporeşte şansele înțelegerii operei. „Reîntoarcerea 
autorului” a devenit astfel o caracteristică importantă a cercetării 
mai recente din aceste domenii. 

Nu e vorba însă de a reveni la anecdotica existenței sau la 
căutarea cu orice pret a unor rădăcini biografice ale tuturor 
caracterelor operei. Interesează mai cu seamă mediul intelectual în 
care se formează si se dezvoltă un autor şi mai putin evenimentul 
biografic însuşi. În cazul unui gînditor cum este Kant, evenimentele 
biografice, adică întîmplările ieșite din comun, sînt rare, viaţa lui 
desfäsurîndu-se de la un anumit moment încolo sub semnul ordinii 
riguroase, al punctualitätii neabătute şi al evitării hotärîte a tuturor 
situațiilor care l-ar fi putut distrage de la preocupările sale. Viața 
adevărată а lui Kant se desfăşoară înăuntru, e viaţa sa spirituală, aşa 
cum se exprimă ea în meandrele operei. Kant cel autentic este deci 
acela care, са un nou meşter Manole, diferit de meșterul legendei, 
s-a zidit pe sine însuşi în edificiul ideatic pe care l-a înălțat. Dacă 
vrem, într-adevăr, să-l găsim, acolo trebuie să-l căutăm. 

Aceasta nu înseamnă însă că biografia lui Kant, mai cu seamă 
biografia sa intelectuală, ar fi inutilă. Ea ne poate oferi informaţii 
prețioase, uneori decisive, pentru interpretarea si înţelegerea operei 
sale. Fără a-i supralicita importanța, metoda biografică rămîne un 
mijloc саге nu trebuie neglijat în cercetarea kantiană. Atunci cînd 
aflăm de la biografii lui Kant că în ziua în care a început să citească 
Emil al lui Rousseau programul zilnic al filosofului, atît de riguros 
respectat pînă atunci, a fost încălcat şi el n-a mai apărut la ora 
obișnuită la plimbarea de după-amiază, faptul biografic, anodin în 
aparenţă, ne atrage atenția asupra unei chestiuni de fond: impactul 
gîndirii rousseauiste asupra filosofiei kantiene. 

Un al doilea motiv ce ne poate determina interesul pentru 
studiul vieţii lui Kant este unul de ordin mai general: acela al valorii 
exemplare a vieții marilor personalități spirituale. Căutăm, mai ales 

la vîrsta tinereții, modele de urmat, paradigme de viaţă, $1 la orice 
vîrstă ne interesează pînă la fascinatie modul în care a trăit un mare 
umane. Chiar insatisfactia adîncă pe care o încercăm atunci cînd 
constatăm că viaţa creatorului nu se situează la înălțimea operei este 
dovada indirectă a acestei näzuinte constitutive către perfecțiune. În 
ce-l priveşte, deşi n-a fost scutit de anumite slăbiciuni omenești, 
Kant va rămîne întotdeauna exemplar pentru dăruirea totală în 
slujba gîndirii, pentru iubirea pasionată a adevărului şi pentru 
subordonarea viet față de exigenţele edificării operei. Dacă a reuşit 
să-şi ducă pînă la capăt monumentala operă, deși sănătatea i-a fost 
întotdeauna șubredă, a putut-o face printr-o organizare riguroasă a 
vieții si prin sacrificarea necruțătoare a tuturor superfluitätilor ei. De 
aceea, ar trebui, poate, să vedem în el mai putin un „geniu al 
pedanteriei şi punctualitätiÿ”*, cît un от cu o constituţie fragilă care 
a fost nevoit să-şi drămuiască atent forțele, pentru a-şi putea duce 
pînă la capăt proiectul filosofic. Oricum, Kant nu era un tacitum sau 
un mizantrop, iubea întîlnirile si discuţiile cu prietenii, îi plăcea să 
asculte povestiri de călătorie, îi plăcea să se plimbe, iar în tinerețe a 
dus, e drept, numai pentru putin timp, o viață mondenă destul de 
agitată. 

Din ambele motive —atît pentru lumina ре саге o poate arunca 
asupra operei, cît si pentru că ne oferă un model de viață umană 
superioară —, nu vom trece cu vederea biografia lui Kant, deşi 
interesul nostru primordial se orientează către filosofia sa. 

Principalele noastre surse pentru cunoaşterea vieții lui Kant 
sînt următoarele trei lucrări: Ludwig Ernst Borowski, Darstellung 
des Lebens und Characters Imm. Kants (Prezentare a vieţii şi 
caracterului lui Kant); Reinhold Bernard Jochmann, Immanuel Kant 
geschildert în Briefen an einen Freund (Immanuel Kant infafisat în 
Scrisori către un prieten); şi Ehregott Andreas Wasianski, Immanuel 
Kant în seinen letzten Lebensjahren (Immanuel Kant în ultimii săi 
ani de viață). Aceste lucrări au apărut împreună, în volumul intitulat 
Über Immanuel Kant (Despre Immanuel Kant), în 1804, anul mortii 


6 W. Weischedel, Die philosophische Hintertreppe, München, Deutscher 
Taschenbuch Verlag, 1975, р. 177. 

filosofului, ca un omagiu postum.” Autorii lor erau nu numai 
contemporani ai lui Kant, ci şi oameni care l-au cunoscut 
îndeaproape: Wasianski, de pildă, a stat alături de el și l-a îngrijit în 
ultimii săi ani, pînă în ceasul morţii. Mai mult decît atît, ei au supus, 
cel putin în parte, manuscrisele lucrărilor lecturii lui Kant şi au ținut 
seama de observaţiile şi corecturile acestuia. Așa încît ne putem 
bizui în deplină siguranță pe relatările lor, cel putin în privința a ceea 
ce Kant însuşi le-a dezvăluit. 

Immanuel Kant s-a născut la 22 aprilie 1724 în oraşul portuar 
Kônigsberg, din Prusia orientală, într-o familie modestă. Tatăl său, 
Johann Georg Kant, era meşter curelar. În familie se păstra credința 
că strămoşii pe linie paternă ar fi fost scoțieni, emigraţi cu un veac 
în urmă în Germania. Astăzi se ştie că străbunicul viitorului filosof 
a trăit în Lituaniaÿ, ceea ce nu exclude, totuși, originea scoțiană mai 
îndepărtată a familiei. Mama sa, Anna Regina, născută Reuter, era 
o femeie inteligentă și profund religioasă, cu un nivel de cultură 
superior condiţiei sale sociale. Deşi a murit pe cînd Kant avea doar 
13 ani, rolul ei în educaţia şi în orientarea spirituală a viitorului 
filosof a fost considerabil. Fiul i-a păstrat o amintire pioasă și 
recunoscătoare. „Ми voi uita niciodată — spunea el — pe mama mea, 
căci еа a semănat şi cultivat în mine cea dintîi sämiîntä a binelui; ea 
a trezit si îmbogăţit cunoştinţele mele, iar ideile ei au avut pururea 
o înrîurire salutară asupra mea” (Jachmann, traducere де M. Florian). 
Unii cercetători kantieni pun orientarea rigoristă a moralei sale în 
legătură cu influența educației materne. 

Mama lui Kant era adeptă a pietismului, o mişcare religioasă 
de purificare şi interiorizare a credinţei, inițiată la sfârșitul secolului 
XVII de către Spenner. La Königsberg, reprezentantul cel mai 
important al pietismului era Franz Albert Schultz, care, apropiindu-se 
de familia Kant, şi-a dat seama curînd de înzestrarea intelectuală 
deosebită a celui de-al patrulea copil, a micului Immanuel. Drept 
urmare, 1-а ajutat să se înscrie, la vîrsta de opt ani, la cea mai bună 


7 Cf. Imm. Kant. Ein Leben în Darstellungen von Zeitgenossen. Die Biographien 
von L. E. Borowski, R. B. Jochmann und A. Ch. Wasianski, Berlin, Felix Grof, 
Deutsche Bibliothek, 1912, pp. VII-VIII. 

8 G. Schulte, Immanuel Kant, Frankfurt/New York, Campus Verlag, 1994, p. 174. 


13 


şcoală din localitate, renurnitul Collegium Fridericianum. Aici, Kant 
a dobîndit o solidă cultură clasică, pasionîndu-se de poeţii latini, 
îndeosebi Lucrețiu, din care putea să recite, pînă tîrziu, la bätrînete, 
fragmente întinse, în original. De altminteri, lucrările lui filosofice 
Şi ştiinţifice sînt pline de versuri latineşti, citate probabil din 
memorie. 

După anii de colegiu (1732-1740), Kant se înscrie la 
universitate, ale cărei cursuri le urmează în perioada 1740-1746. 
Studiază teologia, filosofia şi ştiinţele. Prin intermediul tînărului său 
profesor de logică şi metafizică, Martin Knutzen, ia cunoştinţă nu 
numai de raționalismul wolffian, сі și de noua știință a naturii, 
reprezentată de Newton. Interesele ştiinţifice ale lui Kant sînt din ce 
în ce mai puternice, aşa încît nu e de mirare că primele lui scrieri sînt 
lucrări de ştiinţă, iar nu de filosofie. Nu trebuie să credem, totuşi, că 
orientarea lui către filosofie ar fi întîmplătoare sau că a fost 
determinată de nevoile carierei didactice ulterioare. Ca să înțelegem 
exact cum stau lucrurile, trebuie să ținem seama de faptul că în acea 
vreme filosofia nu era riguros separată de ştiinţe (principala operă a 
lui Newton, o lucrare de fizică, se intitula Principiile matematice ale 
filosofiei naturale), că problemele lor se împleteau în dezbaterile 
savante şi că în lucrările științifice însele — după cum vom constata 
chiar de la prima dintre ele — interesul lui Kant are un caracter mai 
curînd metodologic decît empiric-descriptiv. Legătura cu 
problematica teoretico-metodologică a ştiinţelor va dăinui pînă mai 
tîrziu, cînd Kant se va fi dedicat definitiv filosofiei. 

La absolvirea universităţii, Kant elaborează lucrarea Gedanken 
von der wahren Schätzung der lebendigen Kräfte (Idei despre 
adevărata măsură a forțelor vii), care poartă pe foaia de titlu, ca an 
de apariţie, 17469. Aceasta este o lucrare ştiinţifică, în care Kant se 
pronunţă cu mult curaj şi cu deplină încredere în sine asupra unei 
probleme ştiinţifice controversate, aceea a măsurării forței active a 
corpurilor în mişcare, numită pe atunci forță vie. Siguranţa cu care 
acest tînăr de numai 23 de ani, abia ieşit de pe băncile facultăţii, 191 
spune părerea într-o problemă ştiinţifică dificilă şi pretenţia lui de a 


? Immanuel Kant, Werke (Cassirer), I, Berlin, 1922, p. 1. Arthur Buchenau, editorul 
lucrării în ediţia Cassirer, indică totuşi 1747 ca anul real al apariţiei sale. 

o fi rezolvat mai bine decît Descartes şi Leibniz au stîmit ironii 
neîncrezătoare. Lessing l-a onorat cu o epigramă cam tăioasă, care 
in traducere directă sună aşa: „Kant se apucă de o treabă grea, 
pentru luminarea lumii: el măsoară forțele vii, dar pe ale sale proprii 
nu le măsoară”. 

Perioada următoare, de aproximativ nouă ani, Kant şi-a 
petrecut-o ca profesor particular, angajat de cîteva familii înstărite 
din împrejurimile Kânigsbergului. Era modalitatea în care tinerii 
săraci, dornici să urmeze o carieră academică, îşi procurau pe atunci 
resursele materiale indispensabile, cel puţin la început, cînd salariile 
erau foarte modeste. În această perioadă destul de lungă, Kant n-a 
publicat nimic, dar putem presupune că a continuat să lucreze, de 
vreme ce, după anii de tăcere, i-au apărut, în 1754, două articole 
Ştiinţifice consacrate schimbărilor pe care le-a suferit Pămîntul de-a 
lungul timpului. Ideea unei evoluții în timp nu numai a Pămîntului, 
dar şi a sistemului solar, ba chiar a universului în ansamblu, 
implicată în cele două articole, este amplu dezvoltată în lucrarea 
Allgemeine Naturgeschichte und Theorie des Himmels (Istoria 
generală a naturii si teoria cerului), publicată în 1755. Aceasta este 
marea lucrare cosmogonică a lui Kant, devenită celebră mult mai 
tirziu, cînd s-a constatat asemănarea ipotezei sale centrale cu aceea 
susținută, cu un aparat matematic mult mai bogat, de astronomul 
francez Laplace în a sa Exposition du systeme du monde (1796). 
Laplace nu a cunoscut lucrarea lui Kant, căci, din cauza unui 
accident (falimentul editorului său), ea n-a fostpusă în vînzare. Ela 
ajuns în mod independent la concluzii asemănătoare, aşa încît 
ipoteza cosmogonică în discuţie poartă numele amîndurora: 
„ipoteza Kant-Laplace”. 

1755 este şi anul disertatiei ştiinţifice De igne (Despre foc), 
prin care Kant a dobîndit titlul de magister, precum şi al tezei 
filosofice Principiorum primorum cognitionis metaphysicae nova 
dilucidatio (Noua explicare a primelor principii ale cunoaşterii 
metafizice), pe baza căreia a devenit privat-docent (adică, potrivit 
regulamentelor universitare în vigoare, a primit dreptul de a preda, 
de a ține cursuri). Începe acum vasta activitate didactică a 
filosofului, impresionantă prin numărul şi varietatea cursurilor pe 
care le-a ținut. De-a lungul anilor, Kant a predat logică, metafizică, 

matematicä, mecanicä, geografie fizicä, eticä, drept natural, 
pedagogie ş.a. Unele cursuri se repetau de la un an la altul sau după 
cîțiva апі, în funcție de solicitările studenților. Cele mai gustate erau 
cursurile de geografie fizică şi de antropologie, pe care Kant le-a 
ținut aproape în fiecare an. Existau, desigur, manuale, iar practica 
didactică a timpului impunea folosirea lor. Kant nu le urma însă 
niciodată întocmai, ci le comenta critic în prelegerile sale, încercînd 
să-i facă pe studenţi să gîndească ei înşişi. 

Kant nu şi-a predat nicicînd propria filosofie, nici chiar în 
perioada critică. El îşi ținea prelegerile, cum se obişnuia pe atunci, 
pe baza manualelor sau а compendiilor: logica — după Vernunfilehre 
a lui G.F. Meier (1718-1777), urmaşul lui Wolff la Halle, etica şi 
metafizica — în principal după A.G. Baumgarten (1714-1762), un 
elev independent al lui Wolff, dreptul natural — după Jus naturale al 
juristului de la Gôttingen, Achenwall ş.a.m.d. Cu toate acestea, 
prelegerile sale „nu erau parafraze profesorale după o gîndire 
prefabricată”. Prelegerea lui Kant era un „discurs liber, agrementat 
cu spirit şi improvizație. Adesea, citate şi trimiteri la lucrări pe care 
abia le citise, uneori anecdote care țineau însă întotdeauna de 
subiect” (Borowski)!0. El voia să-i înveţe pe studenţi nu o filosofie 
pata făcută, ci să filosofeze ei înşişi — nicht Philosophie, sondern 
Philosophieren („пи filosofia, ci filosofarea”), după reuşita formulă 
a lui Ottfried Hôffe, adică o gîndire critică, liberă de prejudecăți. 
Kant avea o capacitate de reprezentare vie şi totodată exactă. 
„Filosoful este în cel mai înalt grad însetat de cunoaştere 
(wiBbegierig) şi de aceea se simte acasă în izbitor (auffallend) de 
multe domenii de cercetare ale timpului său; el nu este numai un 
analist pătrunzător, ci studiază cu plăcere şi în „cartea lumii”. 

În anul următor (1756), Kant publică trei articole despre 
cutremurele de pămînt, fenomen intrat brusc în actualitatea 
Ştiinţifică după dezastrul de la Lisabona din anul precedent, susține 
si publică teza latină Metaphysicae cum geometria junctae usus în 
philosophia naturali, cujus specimen I continet monadologiam 
physicam (Folosirea metafizicii unită cu geometria în filosofia 


10 E, Groß (Hrsg.), Immanuel Kant. Sein Leben in Darstellungen von Zeitgenossen. 
Die Biographien von L.E. Borowski, R.B. Jachmann und A. Ch. Wasianski, 
Darmstadt, 1968, p. 86. 

"О. Höffe, Immanuel Kant, Verlag C.H. München, 1988, p. 27. 

naturală, al cărei prim specimen conține monadologia fizică) si, de 
asemenea, publică lucrarea Neue Anmerkungen zur Erlänterung der 
Theorie der Winde (Noi observaţii pentru explicarea teoriei 
vinturilor). 

În anul 1758, Kant dă la iveală lucrarea Neuer Lehrbegriff der 
Bewegung und Ruhe (Noua concepție despre mişcare şi repaos), în 
care susține relativitatea mişcării şi apără independența cercetării 
ştiinţifice față de sistemele filosofice, oricît de prestigioase ar fi ele. 
Căci, spune Kant, adevărul n-are nimic a face „cu legile 
prestigiului” (mit den Gesetzen des Ansehens). Lucrarea menționată, 
са şi cea publicată în anul următor (1759), intitulată Versuch einiger 
Betrachtungen über den Optimismus (Încercare a cîtorva 
consideraţii asupra optimismului), era de fapt un program", adică 
prezentarea în rezumat a unui viitor curs. 

Acestea sînt lucrările lui Kant de la sfirşitul deceniului al 
cincilea şi din deceniul al şaselea. Dacă lăsăm la o parte o scriere 
ocazională din 1760, Gedanken bei dem frühzeitigen Ableben des 
Herrn Johann Friedrich von Funck (Ginduri la moartea timpurie a 
d-lui J. von Funck), consolare în spirit stoic adresată mamei 
defunctului, între 1759 şi 1762 survine o nouă perioadă de tăcere, 
căreia îi urmează o activitate publicistică intensă. 

În 1762 apare lucrarea, scrisă — cum spune filosoful însuși — în 
numai cîteva оге, Falsche Spitzfindigkeit der vier syllogistischen 
Figuren (Falsa subtilitate a celor patru figuri silogistice); în 1763, 
Der einzig môgliche Beweisgrund zu einer Demonstration des 
Daseins Gottes (Singurul fundament posibil pentru o demonstraţie 
a existenței lui Dumnezeu) şi Versuch den Begriff der negativen 
Grössen in die Weltweisheit einzuführen (Încercare de a introduce 
în filosofie conceptul de mărimi negative), în 1764 este publicată 
lucrarea, considerată de Mircea Florian „cea mai atrăgătoare prin 
cuprins si fonnă”!? din acei апі, Beobachtungen über das Gefühl des 
Schânen und Erhabenen (Observaţii asupra sentimentului 
frumosului şi sublimului). În acelaşi an apare şi Untersuchungen 
über die Deutlichkeit der Grundsätze der natürlichen Theologie und 


= 
12 M. Florian, „Immanuel! Kant”, în Istoria filosofiei moderne, omagiu prof. Ion 
Petrovici, vol. II, Bucureşti, Societatea Română de Filosofie, 1938, p. 28. 

Moral (Cercetări asupra evidenţei principiilor teologiei naturale şi 
ale moralei), scrisă de Kant ca răspuns la o temă de concurs propusă 
de Academia de Ştiinţe din Berlin pentru anul 1763. Concursul a 
fost cîştigat de Moses Mendelssohn, dar lucrarea lui Kant a fost 
reținută si publicată, împreună cu cea cîştigătoare, în 1764. 

În 1765, Kant publică Nachricht von der Einrichtung seiner 
Vorlesungen în dem Winterhalbjahre von 1765 bis 1766 (Înştiinţare 
asupra programului prelegerilor din semestrul de iarnă 1765- 
1766), care, cum se vede și din titlu, este o prezentare succintă a 
conținutului unor viitoare cursuri. Aici, Kant formulează ideea, 
dragă lui, pe care o va relua mai tîrziu în Prolegomene, că el nu 
propune o filosofie gata făcută, ci vrea să-i înveţe pe studenți să 
filosofeze ei înşişi, că nu vrea să impună anumite gînduri, ci să-i 
obişnuiască pe auditorii săi cu gîndirea. 

În 1766 apare lucrarea Träume eines Geistersehers erlăutert 
durch die Trăume der Metaphysik (Visurile unui vizionar explicate 
prin visurile metafizicii), consacrată în principal discutării ideilor 
misticului suedez Swedenborg, dar si criticii incisive a metafizicii 
dogmatice. Peste doi ani, în 1768, filosoful publică micul, dar 
substantialul studiu Von dem ersten Grunde des Unterschiedes der 
Gegenden im Raume (Despre primul temei al deosebirii dintre 
direcțiile spaţiului), care este ultima scriere precritică a lui Kant. 

În anul 1770, după cîteva amînări şi invitații ale filosofului la 
alte universități germane, pe care le-a refuzat, Kant este numit, în 
sfîrşit, profesor titular (professor ordinarius) de logică şi metafizică 
la universitatea din Kônigsberg. El îşi deschide cursurile, cum se 
obişnuia pe atunci, cu o disertaţie inaugurală în limba latină, 
intitulată De mundi sensibilis atque intelligibilis forma et principiis 
(Despre forma şi principiile lumii sensibile şi ale lumii inteligibile). 
Disertatia este socotită îndeobşte ca prima scriere critică, deşi, cum 
vom vedea, ea păstrează încă multe reziduuri dogmatice. 

Răstimpul de 11 ani care separă disertatia inaugurală de 
Critica raţiunii pure constituie o nouă perioadă de tăcere, întreruptă 
doar de publicarea unei recenzii despre o lucrare de anatomie 
comparată, a articolului Von den verschiedenen Rassen der 
Menschen (Despre diferitele rase de oameni) şi a două articole 
dedicate unui institut filantropic. Anii aceştia sînt însă ani de 

meditatie intensä asupra unor probleme pe care disertatia nu le 
rezolvase si asupra extinderii criticismului la noi domenii, meditatii 
la capätul cärora Kant va scrie opera sa fundamentalä, Critica 
rațiunii pure. (Intervalul a fost numit de Dilthey stille Jahrzehnt, 
„deceniul tăcut”.) 

Deceniul care urmează (1781-1790) este, desigur, perioada 
cea mai importantă şi mai productivă a vieţii lui Kant. Apar acum, 
rînd pe rînd, marile sale scrieri, care îi întregesc sistemul critic şi-i 
precizează articulațiile. În 1783 este publicată lucrarea care trebuia 
să fie rezumatul şi expunerea accesibilă a Criticii rațiunii pure, 
adică Prolegomena zu einer jeden künftigen Metaphysik, die als 
Wissenschaft wird auftreten kônnen (Prolegomene la orice 
metafizică viitoare care se va putea infafisa ca ştiinţă). O schiţă de 
filosofia istoriei apare în anul următor, sub titlul /dee zu einer 
allgemeine Geschichte în weltbürgerlicher Absicht (Idee pentru о 
istorie universală în perspectivă cosmopolită). Tot în anul 1784, 
Kant publică Beantwortung der Frage: was ist Aufklärung? 
(Răspuns la întrebarea: ce este iluminismul?), în care Kant situează 
criticismul în legătura sa organică cu filosofia Luminilor. 

Dintre lucrările publicate în 1785 (recenzia capodoperei lui 
Herder /dei cu privire la filosofia istoriei omenirii, articolul 
ştiinţific Despre vulcanii din Lună, un articol despre drepturile de 
autor, un articol de antropologie, intitulat Uber die Bestimmung des 
Begriffs einer Menschenrasse (Despre definiția conceptului de rasă 
umană), vom reţine Grundlegung zur Metaphysik der Sitten 
(Întemeierea metafizicii moravurilor), prima scriere critică în 
domeniul filosofiei practice. Din 1786: articolul Mutmasslicher 
Anfang der Menschengeschichte (Începutul presupus al istoriei 
umanității), două recenzii, lucrarea Was heift: sich im Denken 
orientieren? (Ce inseamnă a te orienta în gindire?) şi importanta 
scriere de metafizică a naturii, Metaphysische Anfangsgründe der 
Naturwissenschaft (Primele princi pii metafizice ale ştiinţei naturii). 

În 1787, Kant publică a doua ediţie — revizuită, iar pe alocuri 
chiar rescrisă — a Criticii rațiunii pure, modificările cele mai 
importante suferindu-le capitolul „Deducţia transcendentală а 
conceptelor pure ale intelectului” din Analitica transcendentală. În 
1788 apar cea de-a doua Critică, Kritik der praktischen Vernunfi 

(Critica rațiunii practice), şi studiul Über den Gebrauch 
teleologischen Prinzipien їп der Philosophie (Despre folosirea 
principiilor teleologice în filosofie). Dintre lucrările din 1790, cea 
mai importantă este, desigur, cea de-a treia Critică, Kritik der 
Urteilskraft (Critica facultății de judecare). 

Ultimul deceniu al vieţii active a filosofului (1791-1800) este 
jalonat de următoarele lucrări: în 1791 — articolul Über das 
Misslingen aller philosophischer Versuche în der Theodizee 
(Despre eşecul tuturor încercărilor filosofice în teodicee), carc 
anticipează lucrarea de filosofia religiei; în 1792 — articolul Vom 
radikalen Bösen (Despre răul radical), ce va fi integrat în lucrarea 
următoare; în 1793 — Religion innerhalb der Grenzen der blossen 
Vernunft (Religia în limitele simplei rațiuni), lucrarea de filosofia 
religiei la care ne-am referit adineaori. A doua ediție a acesteia 
apare în anul următor. Tot în 1793 este publicat micul op Uber den 
Gemeinspruch: das mag in der Theorie richtig sein, taugt ober nicht 
für die Praxis (Despre locul comun: acesta poate fi corect în teorie, 
dar nu valorează nimic pentru practică). În 1794, Kant publică o 
altă lucrare de filosofia religiei, Das Ende aller Dinge (Sfirşitul 
tuturor lucrurilor), acelaşi an fiind marcat de conflictul său cu 
autoritățile în legătură cu lucrarea anterioară de filosofia religiei. 
Conflictul a fost determinat, desigur, de înăsprirea măsurilor 
împotriva gîndirii libere, care s-a produs după moartea regelui 
iluminist Friedrich al II-lea şi înscăunarea lui Fricdrich Wilhelm al 
II-lea. Kant fusese obligat să se angajeze că nu se va mai ocupa 
niciodată de religie în cursurile şi în lucrările sale, angajament de 
care el s-a considerat eliberat după dispariţia regelui. Atitudinea sa 
nu a fost, ce-i drept, foarte curajoasă si i s-a reproșat adesea, de 
atunci încolo, că nu a luptat pentru ideile lui. Nu trebuic să uităm, 
totuşi, că filosoful avea la acel moment 70 de ani, că el a făcut 
promisiunea că nu se va mai ocupa de religie, cu rezerva că 
promisiunea este valabilă cîtă vreme trăieşte cel căruia i-a fost 
făcută şi că, aşa cum nota el însuşi într-o însemnare din acel an, 
„retractarea convingerii proprii e josnică, dar tăcerea într-un caz ca 
cel prezent e o datorie de supus; şi dacă tot ce spunem trebuie să fic 
adevărat, nu este de aceea o datorie de a spune în public tot 
adevărul”. Slăbiciunile bătrîneţii se accentuează, sănătatea sa, care 

a fost întotdeauna precară, devine din ce în ce mai şubredă. Kant 
este nevoit să renunțe la activitatea didactică, dar continuă să scrie 
şi să publice; în 1795, dă la iveală Zum ewigen Frieden (Pentru 
pacea eternă), în 1796 — lucrarea polemică Von einem neuerdings 
erhobenen vornehmen Ton în der Philosophie (Despre un ton distins 
de curind adoptat în filosofie), îndreptată împotriva modei 
intuitioniste din filosofia timpului; în 1797, publică Metaphysische 
Anfangsgründe der Rechtslehre (Primele principii metafizice ale 
teoriei dreptului) şi Metaphysische Anfangsgründe der Tugendlehre 
(Primele principii metafizice ale teoriei virtuţii), care alcătuiesc 
împreună Metaphysik der Sitten (Metafizica moravurilor). 

În 1798, lui Kant îi apare lucrarea de polemică anticlericală 
Streit der Facultăten (Conflictul facultăților) şi cursul său de 
antropologie, intitulat Anthropologie în pragmatischer Hinsicht 
(Antropologia în perspectivă pragmatică), în anul 1800, Jăsche dă 
publicităţii prelegerile de logică, iar în 1802, Rink publică 
prelegerile de geografie fizică, apoi, în 1803, prelegerile de 
pedagogie ale lui Kant. În 1804 apare ultima lucrare antumă, 
Welches sind die wirklichen Fortschritte, die in die Metaphysik seit 
Leibniz 'ens und Wolff 5 Zeiten în Deutschland gemacht hat? (Care 
sînt progresele reale pe care metafizica le-a făcut de la Leibniz şi 
Wolff încoace? ), scrisă în 1793 ca răspuns la o temă academică de 
concurs. Lucrarca, editată de acelaşi F. Th. Rink, este importantă, 
întrucît ne arată modul în care Kant însuşi situa filosofia critică în 
evoluția gîndirii germane modeme. 

Filosoful se stinge din viaţă la 12 februarie 1804, munmurînd 
împăcat cuvintele: „es ist gut” („е bine”). Pe piatra sa de mormint 
este înscrisă celebra frază din finalul celei de-a doua Critici: „Două 
lucruri umplu sufletul de veșnic nouă şi crescîndă admiraţie şi 
venerație, cu cît mai des şi mai stăruitor se îndreaptă gîndul către 
ele: cerul instelat deasupra mea şi legea morală їп mine”. 

După moartea lui Kant au fost publicate lucrările!*: 1) Kants 
Vorlesungen über die Metaphysik (Prelegerile lui Kant despre 
metafizică), editate de Politz în 1821; 2) Reflexionen zu Kants 
Anthropologie (Reflecţii asupra antropologiei lui Kant); 3) Reflexionen 


13 Dăm lista lucrărilor postume după M. Florian, loc. cit., pp. 32-33. 

Kants zur Kritik der reinen Vernunft (Reflecjiile lui Kant asupra 
Criticii rațiunii pure), publicate de В. Erdmann în 1882 si, respectiv, 
în 1884, cuprinzînd o serie de adnotări, uneori foarte importante, ale 
lui Kant pe marginea propriilor sale exemplare ale lucrărilor 
indicate în titlu sau ale altor lucrări; 4) Lose Blăter aus Kants 
Nachlass (Foi detasate din postumele lui Kant), publicate 
de R. Reicke în 1889-1898; printre ele se află așa-numita 
Duisburgischer Nachlass (Postumele de la Duisburg), ce datează 
din perioada elaborării Criticii rațiunii pure; 5) Opus postumum, 
lucrarea de metafizica naturii, la care Kant a scris pînă spre sfirşitul 
vieţii, dar care poartă pecetea declinului facultăților sale inte- 
lectuale; publicată parțial în anii 1882-1884 de către acelaşi Rudolf 
Reicke, lucrarea aceasta neîncheiată a fost publicată integral de E. 
Adickes în 1920 şi de A. Buchenau în 1936; 6) Corespondenfa lui 
Kant, publicată mai întîi de H.E. Picher (Kants Briefwechsel, 3 vol.) 
Şi reluată apoi în ediţiile operelor; corespondența aruncă uneori o 
lumină neașteptată asupra genezei anumitor idei critice, iar 
cercetătorul kantian nu o poate neglija. 

Dintre ediţiile în limba germană ale operelor, cea mai 
importantă este, desigur, Akademie-Ausgabe (Ediţia Academiei), 
inițiată în 1902 de Academia Regală Prusacă de Ştiinţe și 
continuată, începînd de la volumul 23, de Academia Germană de 
Științe din Berlin. Această ediţie, intitulată Kants Gesammelte 
Schriften (Scrierile complete ale lui Kant), este alcătuită din patru 
secțiuni: Werke (Opere), vol. 1-9; Briefwechsel (Corespondența), 
vol. 10-13; Handschriftlicher Nachlass (Manuscrise postume), vol. 
14-23, si Vorlesungen (Prelegeri), vol. 24 şi urm.!4 

Merită să fie amintite şi alte ediţii, mai vechi, ale operelor lui 
Kant (J.H. Tieftmnk, G. Hartenstein, K. Rosenkranz $1 EW 
Schubert, J.H. Kirchmann) sau mai noi (K. Vorländer, W. 
Weischedel). O mențiune specială se cuvine făcută pentru aşa- 
numita ediție Cassirer, în 11 volume (ultimul dintre ele cuprinde o 


14 La biblioteca universitätii noastre se gäseste un singur volum din aceastä ediție, 
vol. IV, care cuprinde: o parte a Criticii rațiunii pure (ediția I), Prolegomene, 
Întemeierea metafizicii moravurilor şi Primele principii metafizice ale ştiinţei 
naturii. 

importantă monografie Kant, scrisă de E. Cassirer); ediţia aceasta, 
foarte apreciată de C. Noica, este îndeobște considerată o 
capodoperă a filologiei şi criticii de text kantiene. Cu ea vom lucra 
si noi în continuare. 

Principala revistă ce consemnează rezultatele cercetării şi 
interpretării filosofiei kantiene este Kant-Studien (Studii kantiene), 
înființată de Hans Vaihinger şi care este astăzi organul publicistic al 
cunoscutei „Kant-Gesellschaft” („Societatea Kant”), cu sediul la Bonn. 


2. Pregătirea filosofiei critice 


Poate ar trebui să încep cu ideea că Immanuel Kant a creat nu 
atît o filosofie nouă, cît o nouă modalitate de a filosofa, un nou tip 
de filosofie. 

Dacă filosofia anterioară era una constructivă, în care 
metafizica ocupa locul central — acest tip de filosofie culminînd cu 
Chr. Wolff —, Kant introduce filosofia critică, în sensul unei filosofii 
care nu edifică sisteme, ci cercetează presupozifiile activităților 
umane esenţiale (cunoaştere, moralitate, artă, religie etc.). Kant 
numește aceste presupozitii condiții de posibilitate. 

Nu e vorba atît de orien- 
tarea gnoseologică a filosofiei, 
anterioară lui Kant (vezi, mai 
ales, Locke), deşi se leagă de 
acest lucru. E vorba despre mai 
mult: intro-ducerea filosofiei 
critice, ca un mod nou de a face 
filosofie, care va fi continuat 
ulterior (filosofia analitică, Witt- 
genstein.etc.). 

Filosofia criticä, marca 
creaţie teoretică a lui Kant, nu 
este rodul unci iluminări bruşte, 
al unei inspiratii subite care s-ar 
fi produs încă de la începutul 
activităţii sale, ci fructul tîrziu al 

unei meditații îndelungate, stăruitoare $1 consecvente, meditaţie ce 
a explorat multe drumuri înainte de a se angaja în mod definitiv pe 
cel cu care a ajuns să se identifice. Criticismul este, deci, rezultatul 
unor căutări, a căror cunoaştere e condiţia obligatorie pentru 
înțelegerea soluțiilor la care Kant a ajuns. „La пісі un alt gînditor 
modem — spunea Mircea Florian — nu se impune atît de categoric 
problema genezei doctrinei si a fazelor ei evolutive.”!5 


2.1. Periodizarea activităţii lui Kant 


Pornind de la anumite aprecieri ale filosofului însuşi, 
cercetătorii kantieni acceptă în general existența a două perioade în 
evoluţia sa intelectuală: perioada precritică şi perioada critică. Linia 
de demarcaţie dintre ele s-ar situa în 1770, anul disertatiei 
inaugurale, sau în anul anterior, 1769, care, după cuvintele dintr-o 
însemnare manuscrisă, i-a adus lui Kant o „mare lumină”. Alţi 
cercetători, cum este Herman de Vleeschauwer, situează „marea 
cezură” din evoluţia lui Kant în 1781, o dată cu apariţia Criticii 
rațiunii pure. De Vleeschauwer deosebeşte, în cea de-a doua parte 
a evoluţiei lui Kant, o perioadă constructivă, care ne dă principalele 
lucrări kantiene, în primul rînd trilogia critică, situată între 1781 şi 
1790, şi o perioadă defensivă, situată după 1790, în care Kant îşi 
apără ideile împotriva atacurilor wolffienilor, dar şi împotriva 
interpretărilor inacceptabile ale propriilor săi discipoli'$. În această 
perspectivă, am avea deci o perioadă pregătitoare, situată înainte de 
1781, o perioadă constructivă, între 1781 şi 1790, şi o perioadă 
defensivă, după 1790. Evident că nici de Vleeschauwer nu susţine 
că diferenţa dintre ultimele două perioade ar fi la fel de bine marcată 
precum aceea dintre ele, pe de o parte, şi prima perioadă, pe de altă 
parte. Așa încît, această periodizare nu o anulează pe cea dintii 
(aceea care împarte activitatea lui Kant într-o perioadă precritică şi 
una critică), ci doar o precizează. 

Oricum ar sta, din acest punct de vedere, lucrurile, 
cercetătorii de astăzi subliniază unitatca intemă a gîndirii lui Kant 


15 M. Florian, loc. cit., p. 34. 
16 H.-J, de Vleeschauwer, L'évolution de la pensée kantienne, Paris, Librairie Félix 
Alcan, 1939, pp. 7-8. 

de-a lungul diferitelor perioade ale evolutiei sale. Aceastä unitate 
este dată de preocuparea permanentă a filosofului pentru 
intemeierea metafizic ii. Este o eroare să se creadă că filosofia critică 
ar fi o filosofie antimetafizică şi că trecerea lui Kant de la perioada 
precritică la perioada critică ar însemna abandonarea completă a 
metafizicii, pe care pînă atunci o acceptase. Schimbarea există, 
desigur, dar ea se referă la modul de întemeiere și la metodă, la tipul 
de metafizică adoptat, nu la obiectivul fundamental însuşi, care 
rămîne, în ambele perioade, întemeierea metafizicii. Metoda critică 
are, ce-i drept, un element sau o componentă negativă, care constă 
în respingerea metafizicii dogmatice. Dar această negatie este numai 
momentul pregătitor al unei afirmaţii: respingerea metafizicii 
dogmatice e condiţia prealabilă a descoperirii unui nou fundament, 
capabil să asigure edificarea metafizicii eteme. Metoda critică este 
un mijloc de edificare a metafizicii, de fapt, singurul mijloc cert de 
care dispunem — după părerea lui Kant — si nu de ruinare definitivă 
a acesteia. Este, de asemenea, adevărat că, în Critica rațiunii pure 
si partial în Prolegomene, critica metafizicii dogmatice stă în prim- 
plan, iar filosoful pare a opune critica sa oricărei metafizici. Dar 
aceasta e numai o aparenţă, de care s-a folosit mereu pozitivismul în 
încercarea de a şi-l alia pe Kant în campania sa antimetafizică. Kant 
nu este însă un pozitivist şi nu împărtășește aversiunea 
pozitivismului față de metafizică. Dimpotrivă, el vrea să asigure 
metafizicii un fundament trainic. Căutarea acestui fundament 
străbate întreaga operă a lui Kant, de la începuturi pînă la Opus 
postumum, asigurîndu-i astfel unitatea organică, indestructibilă 
Totuşi, direcția căutării nu rămîne totuşi mereu aceeași; ceea ce face 
ca unitatea să sc realizeze în diversitate, în varictate, să fic unitatea 
vic a unei diversitäti, iar nu monotonia lipsită de viață a unei simple 
repetiţii. 

Asupra atitudinii lui Kant față de metafizică va trebui să 
revenim. Deocamdată ne interesează doar acest roi unificator pe 
care obiectivul raetafizic îl joacă în raport cu meandrele, uneori 
deconcertante, ale opcrei. Putem spune, împreună cu Mircea 
Florian, că „Epoca precritică poartă în sine, în gestație, orientarea 
critică de mai tîrziu, întocmai cum epoca critică menţine idei 

esenţiale din epoca precedentă”!”. Ceea се nu înseamnă, desigur, 
anularea deosebirii dintre ele: cum formulează exegetul român, 
„critica nu există înaintea criticii”; perioada precritică dobîndește 
acest înțeles pregătitor numai privită retrospectiv, de pe poziţiile 
cucerite ulterior. 


2.2. Perioada precritică 


Dacă acceptăm anul 1770, anul disertatiei inaugurale ce 
conţine prima expunere – parțială şi imperfectă, e adevărat — a 
criticismului, ca demarcaţie între cele două perioade principale ale 
activităţii lui Kant, atunci perioada precritică se situează între 1747 
si 1770. Lucrările care-i aparţin se înscriu în perimetrul dezbaterilor 
ştiinţifice şi filosofice ale timpului, generate mai ales de ciocnirea 
metafizicii rationaliste de inspiraţie carteziană cu noua fizică 
newtoniană, orientată inductiv şi experimental. Principalele 
probleme filosofice pe care le dezbat aceste lucrări sînt următoarele 
patru!8: mai întîi, si în strînsă legătură cu preocuparea centrală a lui 
Kant privind întemeierea metafizicii, deosebirea metodologică 
dintre metafizică şi matematică; Kant va ajunge la ideea că 
metafizica, fiind o ştiinţă despre real, nu poate recurge la metoda 
deductivă, proprie matematicii, cum a crezut întregul rationalism 
modern si mai cu seamă varianta lui cea mai dogmatică, elaborată 
de Christian Wolff; a doua problemă, strîns legată de prima, e aceea 
a raportului dintre gindire şi existenţă: este existența o notă a 
conceptului, aşa încît ea să poată fi stabilită, prin descompunerea 
acestuia, într-o judecată analitică?; a treia problemă e cea a 
cauzalității, în legătură cu care se pune întrebarea despre raportul 
dintre temeiul logic al unei judecăţi $1 temeiul real al unui lucru, 
identificate de Leibniz în al său principiu al rațiunii suficiente (se 
vede imediat legătura dintre a treia problemă și cea de-a doua, 
privind raportul dintre gîndire si existență); în sfîrşit, cea de-a patra 
problemă este aceea a spațiului, în jurul căreia se înfruntau 
concepţia leibniziană relativistă, după care spaţiul decurge din 
raporturile de coexistentä dintre monade şi are, deci, o existență 


17 M. Florian, loc. cit., р. 36. 
18 Jbid., pp. 38-39. 

nvatä şi relativă, dependentă de cea primordială а monadelor, si 
zoncepția newtoniană absolutistă, potrivit căreia spațiul există în 
sine, independent de lucrurile care îl ocupă. Kant va cîntări cu grijă 
meritele şi neajunsurile fiecărei soluții, înclinînd mai întîi către 
опта, apoi către cealaltă şi ajungînd în cele din urmă la propria sa 
conceptie aprioristă, menită să le facă dreptate amîndurora, 
%päsindu-le totodată neajunsurile. 

În soluţionarea acestor probleme, Kant n-a urmat mereu 
acelaşi drum, aşa cum s-a putut înțelege, parțial, din însăşi 
>rezentarea lor. Gîndirea lui evoluează şi în perioada precritică, nu 
=umai în faza de trecere de la aceasta la perioada critică. Astăzi este 
zcceptată existența a două etape sau momente ale perioadei 
>recntice, prima cuprinzînd deceniul şase (anii 1750-1760), incluzînd 
ў lucrarea de debut, iar a doua — deceniul şapte (anii 1760-1770). 

Cercetătorii contemporani nu mai acceptă ideea mai veche, de 
'nspirație hegelianä, de altfel, a lui Kuno Fischer, potrivit căreia 
Kant ar fi fost mai întîi un rafionalist dogmatic, ar fi trecut apoi, sub 
influența lui Hume, la empirismul sceptic, pentru a ajunge în cele 
din urmă la criticism, ce ar reprezenta sinteza momentelor opuse 
anterioare. Această concepţie are un sîmbure de adevăr, dar 
simplifică prea mult lucrurile. Este adevărat că filosoful pe care îl 
studiem a început prin a accepta raționalismul leibnizo-wolffian, 
corectat de Crusius, ca un cadru general de gîndire. Dar nu sc poate 
spune că el a fost un adept fidel al acestuia. Kant manifestă încă de 
la început o atitudine independentă, această poziţie fiindu-i, 
probabil, transmisă în vremea studiilor universitare de profesorul pe 
zare l-a îndrăgit cel mai mult, Martin Knutzen. De altminteri, 
Kônigsbergul pare să fi fost în acea vreme un centru foarte activ de 
opoziţie împotriva anumitor idei leibnizo-wolffiene, în particular 
impotriva armoniei prestabilite.!? Kant a criticat de la început 
anumite teme ale wolffinismului, aşa încît nu se poate spune că s-a 
situat fără rezerve pe poziţii leibnizo-wolffiene. 

În orice caz, dacă ţinem seama de propriile declaraţii ale lui 
Kant din Prolegomene, la început el a înclinat către raționalismul 
dogmatic, chiar dacă cu anumite rezerve si ezitări. În aceeaşi 


9 H.-J. Vleeschauwer, op. cit., р. 19. 

lucrare, Kant spune, cum se știe, că cel care l-a trezit din „somnul 
dogmatic” a fost Hume. De aici vine accentul pus în exegeza 
kantiană mai veche pe rolul lui Hume în evoluţia gîndirii lui Kant. 
În prezent se consideră, la modul general, că acest accent a fost 
exaperat şi, fără a se пера rolul stimulativ al lui Hume, se apreciază 
că nu atît Hume, si nici ceilalți gînditori empiristi, cît mai cu seamă 
noua ştiinţă newtoniană a naturii 1-а făcut pe Kant mai atent la rolul 
experienţei în cunoaştere $1 i-a permis să înțeleagă adevărul 
empirismului gnoseologic. La fel cum nu putem spune fără rezerve 
că primul moment al perioadei precritice are un caracter rationalist- 
dogmatic, nu putem afirma cu certitudine nici că cel de-al doilea 
moment este unul empirist-sceptic. Chiar si în lucrarea Visurile unui 
vizionar, care este scrierea kantiană cea mai apropiată de scepticism, 
filosoful nurenuntä la marea sa idee a reformei metafizicii. Întreaga 
problemă este, pentru Kant, aceea de a folosi metoda newtoniană, de 
valabilitatea căreia nu se mai îndoia, la reconstrucția metafizicii. 

Analiza succintă a celor mai importante lucrări din perioada 
ce ne interesează confirmă si completează ideile generale înfăţişate 
pînă acum. 


2.2.1. Prima etapă 


Cea dintii lucrare, /dei despre adevărata măsură a forțelor 
vii, scrisă, cum am văzut, în 1746, este, după cum arată si titlul, o 
lucrare de fizică (de mecanică, mai precis). Ea tratează o problemă 
specială, îndelung controversată în epocă: aceea a măsurii forțelor 
care pun corpurile în mişcare, numite din acest motiv forte vii. La 
acel moment, existau două soluții diferite ale problemei: cea 
propusă de Descartes, potrivit căreia mărimea forței vii este egală cu 
produsul masei corpului în mişcare şi al vitezei cu care se mișcă 
(f = т-у), şi cea propusă de Leibniz, după care mărimea forței vii 
este egală cu masa înmulțită cu pătratul vitezei corpului în mişcare 
(/ = m:v°). Soluţia corectă fusese descoperită cu cîțiva ani înainte 
de D’Alembert, în al său Tratat de dinamică, publicat în 1743 


2 

S= . Kant nu cunoștea lucrarca lui D’ Alembert, aşa încît el 
încearcă să rezolve diticultatea cu propriile sale mijloace. Pentru 

aceasta, nu apelează la măsurători empirice, ci recurge la principiul 
>otrivit căruia, atunci cînd doi savanţi de talia lui Descartes şi 
_eibniz au păreri diferite despre acelaşi lucru, ei trebuie să aibă 
dreptate fiecare în felul său. Totul este să descoperim modul în care 
părerile lor pot fi conciliate, iar acest mod constă în a deosebi 
comeniile sau planurile la care acele păreri se raportează. Kant 
zrede că formula lui Descartes este valabilă pentru forțele care 
:cnonează din afară asupra corpurilor, iar cea a lui Leibniz pentru 
:orțele active înlăuntrul corpurilor (mişcarea unei bile de biliard sub 
mpactul altei bile — mişcarea unui corp ceresc). 

Mai mult decît soluţia care, considerată în ea însăşi, este 
zreşită, ne interesează modul de gîndire al lui Kant, care constă, cum 
am văzut, în punerea de acord a două concepţii deosebite sau chiar 
>puse, prin delimitarea a două domenii diferite Іа care ele se 
-aportează. Unii cercetători de astăzi (Stephen Palmquist, de pildă) 
considerä că aici se află prima formulare a metodei critice kantiene. 
Aceasta este, desigur, o exagerare; dar nu e mai putin adevărat că 
zcest mod de gîndire îi este caracteristic lui Kant şi că procedeul 
oncilierii prin discriminare e metoda sa favorită de rezolvare а 
dificultăţilor. Oricum — pentru a face legătura cu problemele 
filosofice menţionate mai înainte —, în spatele celor două feluri de 
*măsurare a forțelor vii se află deosebirea dintre metoda matematică 
de sorginte cartesiană și cea fizică (şi, în mod implicit, şi cea 
metafizică) leibniziană, deoscbire care îl va preocupa tot mai mult 
pe Kant. 

Lucrarea cosmologică Istoria generală a naturii şi teoria 
cerului (1755) propune o ipoteză evoluționistă a sistemului solar, 
singura capabilă, după Kant, să explice anumite particularităţi ale 
structurii sale actuale. Dacă Newton, după marile lui contribuţii la 
mecanica cerească, încununate de principiul gravitației universale, 
se mulțumește să recurgă la voinţa divină pentru a explica faptul că 
planetele se învîrtesc în acelaşi sens și aproape în acelaşi plan în 
jurul Soarelui, Kant socoteşte că orice explicaţie naturală, chiar cu 
riscul de a fi greşită, este preferabilă: recursul la voința Creatorului 
inchide calea cercetării, în timp ce ipotezele naturale, chiar dacă se 
dovedesc eronate, stimulează cercetarea şi permit găsirea 
adevăratelor explicaţii. 

Ideea de bazä a ipotezei cosmogonice kantiene este aceea cä 
structura actuală a universului se explică prin evoluţia lui pornind de 
la o nebuloasă originară, exclusiv prin acțiunea legilor naturale ale 
atracției şi respingerii. Cu orgoliul savantului convins de 
atotputernicia științei sale, Kant scrie: „Daţi-mi materie şi din ea vă 
voi clădi о lume”, adică „Daţi-mi materie şi vă voi arăta сит s-a 
născut din ea, pe cale strict naturală, lumea actuală”. În mod 
semnificativ pentru gîndirea sa, Kant consideră că explicaţia 
mecanică, pe care el însuși o extinde la originea lumii, nu este, 
totuşi, universală: ea nu poate da socoteală de proveniența materiei 
si a forţelor de atracţie şi respingere ce o caracterizează, şi nici de 
originea organismelor vii. Nu putem explica mecanic nici cele mai 
simple organisme vii. Mecanicismul este astfel restrîns în favoarea 
finalismului, iar această nouă conciliere prin delimitare, concilierea 
mecanicismului şi a finalismului, e un aspect esențial al concilierii 
mai generale а noii ştiinţe newtoniene a naturii cu metafizica. 

Lucrarea latină Noua explicație a primelor principii ale 
cunoașterii metafizice, prezentată în acelaşi an 1755 ca teză de 
abilitare ca privat-docent, are nu numai implicații metafizice, 
asemenea lucrărilor de pînă atunci, ci un conținut metafizic 
manifest, cum se vede chiar din titlu. Kant discută principiile 
cunoașterii metafizice, acceptînd ca principiu fundamental nu pe 
acela al contradictiei — asemenea lui Wolff —, ci pe acela al 
identităţii, се are, după el, o dublă formă: pozitivă („tot ceea ce este 
este”) şi negativă („tot ceea ce nu este nu este”). Cu privire la mult 
discutatul principiu leibnizian al rațiunii suficiente, Kant acceptă 
observația lui Crusius că nici o rațiune nu e suficientă, ci numai 
determinantă, şi îl numește, în consecință, principiul rațiunii 
determinante. А 

Urmîndu-l, de asemenea, pe Crusius, Kant distinge între ratio 
veritatis (expresie pe care e mai bine să o traducem prin temeiul 
adevărului) şi ratio existentiae („temeiul existenţei”), cea dintii 
stînd la baza adevărului, iar cea de-a doua, la baza existenței unui 
obiect. 

Kant respinge argumentul ontologic cartesian, care deduce 
existența lui Dumnezeu din conceptul de ființă perfectă, si îl 
înlocuieşte cu altul: existența lui Dumnezeu decurge din 

unposibilitatea de a gîndi contrariul ei, adică inexistenţa. Posibilul, 
adică ceea ce poate fi gîndit, presupune o existență necesară. 
Argumentul acesta este de obicei considerat o modificare a 
argumentului ontologic: de la posibil (conceptibil) la necesar. În 
ultima parte a lucrării, Kant introduce două noi principii metafizice, 
principiul succesiunii şi cel al coexistentei, prin care vrea să explice 
acțiunea reciprocă a corpurilor (influxul fizic, cum se spunea pe 
atunci), menită să ia locul armoniei prestabilite leibnizo-wolffiene, 
şi unicitatea spaţiului, dominat de legea newtoniană a gravitaţiei. 
Din această lucrare se degajă în mod evident poziţia raționalistă pe 
care se situează Kant, dar şi spiritul liber în care el se raportează la 
wolffianismul dominant, aceasta permiţîndu-i să accepte anumite 
obiecţii anti-wolffiene ale lui Crusius. 

Monadologia fizică, lucrarea latină din 1756, prezentată de 
Kant pentru ocuparea unui post de „profesor extraordinar”, adică de 
profesor suplinitor, are un conţinut ştiinţific şi filosofic. Cum se 
vede din titlul său complet, ea vrea să unească metafizica şi 
geometria în aplicarea lor la filosofia naturii, adică, în fond, 
monadologia leibniziană şi mecanica newtoniană. Procedeul folosit 
in acest scop este cel deja întîlnit de noi, concilierea prin 
discriminare. Monadele nu sînt în spaţiu si, ca atare, scapă diviziunii 
infinite la care e supus spaţiul. Acesta din urmă, la rîndul său, este o 
entitate derivată, un fenomen născut din acţiunea reciprocă a 
monadelor (adică a forțelor) fizice. Kant acceptă, așadar, ideea 
leibnizianä а fenomenalitätii si caracterului derivat al spaţiului. La 
fel ca în lucrarea cosmologică, el scrie că metoda experimentală 
unită cu geometria explică legile naturii, dar nu şi originea lor. 
Fizica trebuie completată prin metafizică, numită pentru prima dată 
aici „filosofie transcendentală”. 


2.2.2. A doua etapă 


A doua etapă cuprinde, cum am văzut, anii 1760-1770, deci 
deceniul al şaptelea, în care opoziţia dintre certitudinea ştiinţei $1 
incertitudinea metafizicii se accentuează, iar dificultățile şi 
neajunsurile metafizicii tradiționale îi devin din ce în ce mai clare 
lui Kant. Totuși, interpretarea acestor schimbări ca o trecere de la 
metafizica dogmatică la empirismul sceptic este exagerată, căci 

proiectul fundamental al reformei metafizicii nu e abandonat. 
Tendinte empiriste si sceptice existä, desigur, în gîndirea lui Kant, 
ele aflindu-se în legäturä cu influenta lui Hume, a moralistilor 
englezi si a lui Jean-Jacques Rousseau. 

Dintre lucrările acestor ani, cea intitulată Singurul fundament 
posibil al unei demonstraţii a existenţei lui Dumnezeu (1763) reia şi 
dezvoltă argumentul din Noua explicaţie, potrivit căruia posibilul, 
adică ceea ce este gîndit fără contradicţie, presupune necesarul; cu 
alte cuvinte, lumea lucrurilor presupune existența lui Dumnezeu. În 
această lucrare apare și o altă idee importantă, cu consecințe 
hotărîtoare pentru evoluţia gîndirii lui Kant, şi anume ideea că 
„existența nu este niciodată atributul vreunei esențe”, aşa încît să 
poată fi stabilită prin simpla analiză logică a conceptului, ci „punere 
absolută”; în termenii de mai tîrziu, judecata de existență este o 
judecată sintetică, iar nu una analitică. Într-adevăr, judecätile 
„Dumnezeu este atotputernic” şi „Dumnezeu există” sînt total 
deosebite; cea dintîi e analitică, dar cea de-a doua nu, căci ea poate 
fi formulată şi altfel: „ceva existent este Dumnezeu”. De unde ştim 
însă că acest „ceva existent” este Dumnezeu? Aici se situcază 
argumentul menționat mai înainte, potrivit căruia posibilul, adică 
ceea ce este gîndit fără contradicție, presupune o existență necesară, 
întrucît se întemeiază pe trecerea de la gîndire la existență. Acest 
argument poate fi socotit o reformulare a argumentului ontologic. 
Incongruenta sa cu ideea distinctiei dintre gîndire si existență este 
evidentă. Trebuie să precizăm, însă, că pentru Kant este necesar să 
ne convingem de existenţa lui Dumnezeu, dar nu e la fel de necesar 
să o şi demonstrăm; ceea ce ar putea să însemne că el nu 
absolutizează nicidecum valoarea acestui argument. 

Lucrarea Încercare de a introduce în filosofie conceptul de 
mărimi negative, ce datează din acelaşi an (1763), poate fi 
considerată o dezvoltare şi aprofundare a distinctiei dintre gîndire și 
existență din lucrarea anterioară. Conceptul mărimilor negative, 
utilizat în matematică, poate fi folosit şi în filosofie. Dar dacă în 
matematică şi logică el se leagă de ideea de contradicție, în filosofie, 
se raportează la opoziția reală. Contradictia logică se autoanulează, 
în timp ce opoziţia reală, în care termenii opuși au amîndoi un 
caracter pozitiv, are ea însăşi un rezultat pozitiv, aşa cum constatăm 

in cazul compunerii forțelor opuse din paralelogramul forțelor. 
Deosebirea dintre opoziția logică şi opoziția reală este astfel o 
тапѕрипеге sau o aplicaţie ingenioasă a deosebirii mai generale 
dintre gîndire si existență. 

În acelaşi sens se înscrie deosebirea dintre principiul 
cauzalitätii şi cel al raţiunii suficiente, pe care raționalismul 
leibnizo-wolffian tindea să le identifice. Kant relevă, dimpotrivă, 
deosebirea lor, care este, în fond, deosebirea dintre ordinea gîndirii 
— guvernată de principiul rațiunii suficiente — si ordinea existenţei — 
guvernată de principiul cauzalitätii. Raportul dintre o propoziţie si 
:emeiul sau rațiunea ei suficientă, adică propoziţia din care ea 
decurge, este un raport de identitate, ce poate fi stabilit în mod 
analitic. Raportul dintre efect şi cauză nu mai poate fi stabilit însă 
analitic: efectul nu poate fi dedus logic din conceptul cauzei. 
Influenţa criticii humeiste a ideii de cauzalitate este aici vădită, chiar 
dacă nu se înțelege încă întreaga ei amploare si gravitate. 

Lucrarea Cercetare asupra evidenţei principiilor teologiei 
naturale şi ale moralei (1764), scrisă de Kant pentru un concurs 
organizat de Academia de Științe din Berlin, relevă dificultăţile 
metafizicii, considerată „cea mai grea dintre toate ştiinţele umane”. 
Ea nu poate urma modelul deductiv al matematicii, cum a crezut 
raționalismul, căci se deosebeşte profund de aceasta: geometria îşi 
construieşte obiectul, metafizica îl ia ca dat; geometria pleacă de la 
un număr redus de concepte simple, pe care le defineşte 
construindu-le, din care deduce apoi ansamblul propozitiilor ce-i 
alcătuiesc conținutul; obiectul metafizicii este complex şi obscur, de 
aceea metaitzica trebuie să apeleze la analiza experienţei sau а 
datului interi: r, pentru a obține concepte ultime, nedemonstrabile și 
foarte numer . :se. Metafizica е reflectia asupra datelor empirice, în 
scopul clarifi: rii conceptelor celor mai generale pe care le cuprinde 
experienţa. O. :ntarea către experiență, vădită aici, relevă mai putin 
influența emp smului filosofic, cît acțiunea metodei experimentale 
newtoniene. 

Întemeierea moralei pe sentiment, înțeles ca o facultate de a 
cunoaşte nemijlocit binele — care vădește influența moraliştilor 
englezi şi a lui Rousseau —, preconizată în această lucrare, este 
reafirmată în Observații asupra sentimentului frumosului şi 

sublimului, datînd din același an (1764). În scrierea menționată, 
morala se întemeiază pe ceea ce Kant numește „sentimentul 
frumuseţii $1 demnităţii naturii umane”, iar nu pe principii 
speculative, cum procedase raționalismul. Orientarea metafizicii 
către analiza experienței, în vederea descoperirii şi clarificării 
conceptelor celor mai generale pe care ea le implică, şi întemeierea 
moralei pe sentiment sînt demersuri complementare, care vădesc 
noul curs al gîndirii lui Kant, apropierea lui de empirism. 


2.2.3. Visurile unui vizionar și metafizica 


Lucrarea care exprimă în forma cea mai dramatică 
frămîntările şi îndoielile lui Kant din acei ani este, desigur, Visurile 
unui vizionar explicate prin visurile metafizicii (1766). Cine 
cunoaşte numai scrierile critice ale filosofului va fi surprins să 
constate stilul alert şi dezinvolt, tonul ironic şi uneori sarcastic, 
fraza îngrijită, ce dovedeşte preocupare pentru forma literară. Toate 
acestea fac din lucrarea lui Kant un eseu pe alocuri scînteietor, demn 
să stea alături de producțiile similare cele mai bine cunoscute ale 
epocii Luminilor. 

Tema eseului este existența şi natura substanțelor spirituale. 
Ea a intrat în atenția lui Kant atunci cînd au început să circule 
relatări despre capacitatea chimistului și misticului suedez 
Swedenborg de a intra în legătură cu sufletele celor morţi şi de a 
primi de la ele informaţii atît despre cealaltă lume, cît şi despre 
evenimente petrecute în lumea aceasta, dar în locuri situate la mare 
distanță. Într-o scrisoare din 1763, adresată Charlottei von 
Knobloch”? , Kant se referă la unele relatări de acest fel, care vor fi 
reluate în eseul din 1766. Din aceeaşi scrisoare aflăm că destinatara, 
o tînără aristocrată cu preocupări intelectuale, i se adresase 
filosofului cu rugămintea insistentă de a-i spune care este adevărul 
si că filosoful a încercat să se informeze despre întîmplările respective 
de la unele cunoştinţe din Suedia şi Olanda. Ba chiar i-a scris lui 
Swedenborg, dar acesta, deşi a primit favorabil scrisoarea, nu i-a 
răspuns, afirmînd, după cum a aflat Kant de la nişte cunoștințe comune, 
că răspunsul la întrebările sale va putea fi găsit în viitoarea lui lucrare. 


20 Datarea acestei scrisori este nesigură; vezi |. Kant, Werke (Cassirer), IX, pp. 34-39. 

Între timp, lucrarea promisă a fost publicată în limba latină la 
Londra. Ea era intitulată Arcana coelestia şi era alcătuită din opt 
volume masive. Kant şi-a procurat-o си mare dificultate si a citit-o 
cu interesul si curiozitatea pe care cărţile de acest fel le vor stîrni, 
probabil, întotdeauna. Dar filosoful a rămas foarte dezamăgit. Si, 
cum spune el în glumă, pentru că tot apucase să cumpere cartea şi, 
ceea се era încă mai rău, apucase s-o şi citească, a hotărît să dea curs 
„insistențelor unor prieteni cunoscuți şi necunoscuţi” şi să scrie 
el însuşi un eseu despre „visurile unui văzător de spirite” 
(Geisterseher). 

S-a remarcat adesea ambiguitatea atitudinii lui Kant față de 
Swedenborg, atît în eseu şi în scrisoarea deja menţionată, cît şi într-o 
altă scrisoare, către Moses Mendelssohn, din 8 aprilie 17662), în 
care răspundea la recenzia eseului său făcută de acesta din urmă. 
Kant nu-l poate învinui pe Swedenborg, fără nici o dovadă, de 
mistificare deliberată, dar nici nu-l poate crede fără rezerve. Înainte 
de a aproba sau condamna, el vrea să înțeleagă. 

Mult mai importantă, însă, decît poziția față de Swedenborg 
este atitudinea lui Kant față de metafizică, asociată încă din titlul 
eseului cu ,,visurile” celui dintîi. Această asociere explică tema 
eseului, care, cum am spus, este aceea a existenţei şi naturii 
substanţelor spirituale. De aceea, această asociere trebuie ea însăşi 
lămurită. Asocierea se face prima oară în pasajul din І, 3, unde ni se 
vorbeşte despre înrudirea dintre visätorii senzafiei (die Träumer der 
Empfindung), care sînt spiritiştii, văzătorii de spirite, de genul lui 
Swedenborg, si visătorii rațiunii (die Träumer der Vernunft), care 
sînt metafizicienii??. Asemănarea sau înrudirea constă — spune Kant – 
іп aceea că „ei văd ceva ce nu vede пісі un alt om sănătos” şi „au 
legătura lor personală cu fiinţe care altminteri nu se dezvăluie 
nimănui, oricît de bune simțuri ar putea să aibă”. Si într-un caz, $1 
în celălalt, avem de-a face cu ,,visuri” sau mai exact reverii, cu 
visuri în stare de veghe, „imagini născocite care totuşi înşeală 
simțurile ca niște veritabile obiecte”. Dacă, în această asociere, 
spiritismul și metafizica sînt puse oarecum pe acelaşi plan, o altă 


1 Ibid., pp. 55-59. 
221. Kant, „Träume eines Geistersehers”, în Werke (Cassirer), II, p. 358. 

modalitate de a le asocia, evidentiatä în studiul lui Gordon Treash??, 


constă în aceea că metafizica, înțeleasă în sens traditional, ca teorie 
a suprasensibilului, este presupozifia povestirilor (relatărilor) 
spiritiste. Metafizica în discuţie, ce-și are rădăcina în monadologia 
lui Leibniz, afirmă existența substanțelor spirituale. Kant analizează 
argumentele ce susțin această afirmaţie. Mai întîi, mişcarea din 
lumea corpurilor, îndeosebi mişcarea voită, deliberată, a ființelor 
vii, nu poate fi explicată prin materia însăşi. Proprietatea definitorie 
a corpurilor materiale este — cum observase Descartes — întinderea. 
Or, întinderea şi mişcarea sînt radical eterogene şi de aceea nu se pot 
explica una prin alta. Drept urmare, pentru a explica mişcarea pe 
care o constatăm în lumea materială, trebuie să presupunem 
existența substanţelor imateriale, ce pun corpurile în mișcare. Cel 
de-al doilea argument este de ordin moral: substanțele spirituale şi 
lumea deosebită pe care ele o alcătuiesc, lumea suprasensibilă sau 
inteligibilă, sînt sediul sentimentului moral sau al voinței morale 
universale, care, opunîndu-se în noi egoismului, este unica sursă a 
moralității. 

Argumentul fizic şi argumentul moral susțin astfel împreună 
ideea existenţei unei alte lumi decît cea a corpurilor, lumea 
inteligibilă. E demn de remarcat că, aşa cum le prezintă Kant, aceste 
argumente au un caracter analitic, iar nu unul sintetic sau deductiv. 
În lucrările anterioare, el contesta deja legitimitatea demersului 
deductiv în metafizică, adică a demersului de la principii la 
consecinţe, considerînd că acest demers este propriu matematicii, 
dar nepotrivit în filosofie. Critica aceasta era îndreptată, evident, 
împotriva wolffianismului, care excelase tocmai prin această 
construcție deductivă a metafizicii. Argumentele pe care le analizăm 
nu au un astfel de caracter, nu sînt argumente deductive. Ele nu 
dezvoltă consecințe, pornind de la anumite principii, ci procedează 
de la condiţionat la condiţie. Altfel spus, ele dezvăluie presupozitiile 
pe care le implică anumite afirmaţii ale noastre. 


23 G. Treash, „Visurile lui Kant şi Critica”, în Revista de filosofie, nr. 2, 1990. Este. 
după cunoştinţa mea, studiul cel mai recent consacrat acestui eseu kantian, 
prezentat la al VII-lea Congres International Kant (Mainz, 1990) şi tradus în 
româneşte de Rodica Croitoru. 

Din admiterea, pe baza argumentelor mentionate, a lumii 
spirituale sau inteligibile s-ar părea că decurge nemijlocit acceptarea 
metafizicii ca teorie sau ştiinţă despre această lume. Lucrurile nu 
stau însă nicidecum aşa. Căci, dacă lumea inteligibilă există, 
cunoaşterea ei este în cel mai înalt grad problematică. Ceea ce ne 
spune metafizica despre această lurne e la fel de îndoielnic са $1 ceea 
ce ne spun „văzătorii de spirite”, vizionarii. Numai experiența poate 
intemeia o cunoaştere autentică, rolul rațiunii constînd în a reduce 
prin analiză conceptele complexe la concepte simple, a căror sursă 
este experiența însăşi. Lumea inteligibilă, aşa cum o presupun 
deopotrivă spiritistii şi metafizicienii, nu poate fi însă obiect al 
experienței si, prin urmare, nici obiect al cunoașterii. 

Din toate acestea se vede cu claritate ceea ce am putea numi 
radicalizarea cercetării kantiene a metafizicii. Metafizica existentă, 
metafizica rationalist-dogmaticä, fusese cercetată critic şi înainte, 
aducîndu-i-se diverse obiecții, în special referitoare la metodă. Dar 
acum este pusă în discuţie însăşi posibilitatea metafizicii. Gordon 
Treash afirmă, pe bună dreptate, că „lucrarea (e vorba, desigur, de 
Visurile — n. ns.) apare ca prima încercare a lui Kant de a răspunde 
la întrebarea dacă metafizica este posibilă ca o disciplină rațională 
sau са о știință” (Joc. cit., p. 168). De la cercetarea unei anumite 
metafizici la cercetarea posibilității metafizicii în general, a 
metafizicii ca atare: demersul kantian se lărgește si se aprofundează 
Şi, în acest înțeles, devine mai radical. Nu e nevoie să repetăm mereu 
că problema metafizicii este tema centrală şi permanentă a gîndirii 
lui Kant, acea temă care conferă gîndirii sale unitatea organică, 
dincolo de schimbările de perspectivă, atît de derutante uneori. 
Putem constata că această temă centrală este exprimată încă din 
perioada precritică într-o formă radicală, pe care perioada critică o 
va relua, cu un aparat conceptual incontestabil superior. 

Deocamdată, să consemnăm nota personală ce conferă 
demersului kantian acel dramatism de care vorbeam la început si pe 
care o ureche atentă nu va întîrzia să-l depisteze printre tonurile 
ironice, sarcastice si uneori frivole ale textului. Într-adevăr, în II, 2, 
filosoful spune că soarta a vrut ca el să se îndrăgostească de 
metafizică, fără ca metafizica să-i răspundă în același fel. Autoironia 

este vădită, dar e o autoironie amară. Amărăciunea din aceste rînduri 
nu este nicidecum trucată, nici introdusă ca un simplu artificiu 
stilistic. Ea este reală și ne arată dezamăgirea adîncă a filosofului 
față de metafizica rationalist-dogmaticä wolffiană, dar şi îndoiala sa 
față de metafizică în general. S-a spus, pe bună dreptate, că lucrarea 
aceasta marchează punctul cel mai coborit al neîncrederii kantiene 
în metafizică, al îndoielilor sale cu privire la însăşi posibilitatea ei. 

Este cu atît mai demn de remarcat faptul că, nici măcar aici, 
Kant nu eşuează pe o poziţie pur negativă, de contestare globală a 
metafizicii, cum s-a întîmplat adesea în epoca Luminilor (vezi 
critica voltairiană sau humeistă a metafizicii). Întrebarea cu privire 
la posibilitatea metafizicii primeşte, totuşi, un răspuns pozitiv: 
metafizica e posibilă, dar cu condiţia să-și schimbe obiectul. Ea nu 
este posibilă ca ştiinţă a primelor principii ale lucrurilor, cum cerea 
definiția baumgartianä, larg acceptată în epocă, a metafizicii. Dar, 
aşa cum am văzut, nu e posibilă nici ca o cunoaştere sigură a 
suprasensibilului, a lumii spirituale; în aceste domenii, nu este cu 
putință o cunoaştere (a principiilor, a lumii spirituale), ci numai 
opinii, variabile şi nesigure, asupra lor. Metafizica este posibilă 
numai ca „știință a limitelor rațiunii umane” (Wissenschaft von den 
Grenzen der menschlichen Vernunft)?*. Sarcina ei constă în a 
delimita clar domeniul cunoştinţelor întemeiate pe experienţă, 
singurele valabile — căci „noţiunile experimentale” trebuie „să 
servească întotdeauna са bază a tuturor judecăților noastre” (ibid.) —, 
de toate opiniile incerte care pot apărea. De aceea, utilitatea 
metafizicii e mai mult negativă; Kant o compară (deși nu foloseşte 
acest termen) cu o {ага mică, ce trebuie să-și cunoască bine $1 să-și 
asigure frontierele, în loc să încerce nebuneşte să-şi mărească 
teritoriul prin cuceriri. 

Deşi Kant însuși recunoaște că n-a indicat în mod precis în 
lucrare aceste limite, este cu totul evidentă schimbarea radicală, 
reorientarea esenţială pe care el o impune metafizicii: în locul 
construcţiilor dogmatice trece studiul limitelor rațiunii umane. 
Aceste limite nu sînt arbitrare, stabilite la întîmplare sau după bunul 
plac al filosofului care le analizează. Ele — spune Kant (II, 3) — sînt 


24 1. Kant, op. cit., p. 384. 

fixate prin natura rațiunii шпапе”?°. Desigur, încă nu avem aici 
=șafodajul ideatic complicat al filosofiei critice, саге va întemeia în 
Critica raţiunii pure această idee a limitelor rațiunii. Dar ideea 
=ntică de bază a existenţei și a caracterului inevitabil al acestor 
mite este deja prezentă în gîndirea lui Kant. 

De aceea, s-a apreciat pe bună dreptate că lucrarea pe care o 
3scutăm este importantă nu numai „са indice al evoluţiei gîndirii lui 
Xant la mijlocul anilor '60”, ci şi „din punctul de vedere al 
anticipării semnificative şi pozitive a unor componente de bază ale 
programului critic” (Gordon Treash, loc. cit., р. 165). Pe un plan mai 
zeneral, ea este importantă pentru că ne arată că deosebirea dintre 
xerioada precritică şi cea critică, deşi reală, nu are nicidecum sensul 
inei separatii absolute şi că ceea ce ni se impune cu toată forța, 
ztunci cînd studiem perioada precritică, este rolul ei anticipativ față 
de perioada critică, si astfel, cum am mai spus, unitatea gîndirii 
iui Kant. 

Ultima lucrare precritică asupra căreia ne vom opri este micul 
studiu Despre primul fundament al deosebirii dintre direcţiile 
spațiului, din 1768. Tema lui este spaţiul, care l-a preocupat pe Kant 
de la început şi a cărui înțelegere are consecinţe decisive asupra 
intregii sale filosofii. În concepția despre spaţiu, el a oscilat între 
punctul de vedere al lui Leibniz, după care spațiul este o relaţie ce 
decurge din coexistenta monadelor, aşa cum e percepută aceasta de 
subiect, si punctul de vedere al lui Newton, potrivit căruia spațiul 
este o realitate absolută, o condiţie de existență a corpurilor, 
independentă de subiect. Cele două concepţii – concepția 
relationistä leibniziană şi concepția substantialistä newtoniană — 
continuau să se înfrunte în gîndirea ştiinţifică si filosofică а 
timpului. 

Studiul în discuţie este important pentru că ne arată trecerea 
lui Kant de la punctul de vedere relationist la cel substantialist, 
argumentul decisiv fiind aşa-numitul argument al perechilor 
incongruente, adică al deosebirii dintre părțile simetrice (mîna 
dreaptă şi mîna stîngă, obiectul și imaginea sa în oglindă). Situatiile 
acestea — faptul că cele două părți sînt în aproape toate privintele 


`$ Ibid., p. 386. 

identice, fără a se putea totuși suprapune, cum ne-o dovedește 
împrejurarea că mănuşa de la mîna dreaptă nu se potriveşte la mîna 
stîngă — ne arată că spaţiul pe care-l ocupă acele părți este 
proprietatea reală ce le deosebeşte şi că, deci, în general, spațiul este 
o realitate absolută. 

Concepţia specific kantianà despre spațiu, căruia i se va 
alătura timpul, va rezulta dintr-o valorizare diferențiată $1 
constructivă a ambelor teorii. Noua concepţie va fi expusă pentru 
prima dată în disertatia inaugurală din 1770, cu care începe, după 
opinia majorităţii comentatorilor, perioada critică. 


3. Disertatia inaugurală şi rolul ei 
în gîndirea lui Kant 


Prin disertatia latină cu titlul De mundi sensibilis atque 
intelligibilis forma et principiis, susținută în vara anului 1770 şi 
publicată curînd după aceea, Kant îşi inaugura, aşa cum am mai 
spus, activitatea de profesor de logică şi metafizică la Universitatea 
din Königsberg. Această lucrare, numită pe scurt „disertaţia 
inaugurală” sau „disertaţia din 1770”, este „o primă expunere а 
criticismului”?, Ea nu poate fi înțeleasă decît în contextul 
preocupărilor din acei ani şi îndeosebi din anul precedent (1769), 
despre care filosoful ne spune că i-a dăruit „o mare lumină”. Să 
vedem despre ce este vorba. 


3.1. „Marea lumină” din 1769 


O însemnare manuscrisă, tipărită în volumul 18 al marii ediţii 
a Academiei de Ştiinţe din Berlin, conţine aceste cuvinte 
misterioase: „Das Jahr 69 gab mir grosses Licht” („Anul '69 mi-a 
dăruit mare lumină”). 

Însemnările de acest fel, dintre care unele au o importanță 
decisivă pentru înţelegerea evoluţiei gîndirii lui Kant, prezintă 
inconvenientul major că nu sînt datate si nu se poate, prin urmare, 


26 H.-J, de Vleeschauwer, op. сіг, р. 57. 

stabili decît їп mod aproximativ momentul їп care filosoful a 
formulat ideea sau aprecierea respectivä. Un alt inconvenient, nu 
mai putin grav, decurge din caracterul lor eliptic. Asa cum stau 
lucrurile şi cu propoziţia adineaori citată, ele rămîn adesea 
enigmatice. Citind cuvintele „Anul 69 mi-a dăruit mare lumină”, am 
Vrea să ştim în ce a constat această lumină şt ce efècte a avut ca 
asupra gîndirii filosofului. Opiniile comentatorilor sînt, în această 
privință, împărțite. Cel mai bine ar fi însă, înainte de orice altceva, 
să studiem contextul apropiat al propoziției ce ne interesează, adică 
să examinăm întreaga Reflexio саге, în ediţia Academiei, poartă 
numărul 5037. Însemnarea sună astfel: „Dacă reușesc doar atât, si 
anume să mă conving că elaborarea acestei ştiinţe ar trebui 
întreruptă pînă a fost înțeles acest punct, atunci această scriere şi-a 
atins scopul. La început vedeam această teorie (Lehrbegriff) ca prin 
ceaţă (wie în einer Dämmerung). Am încercat cu toată seriozitatea 
să dovedesc anumite propoziţii şi contrariul lor, nu pentru a edifica 
o doctrină a îndoielii, ci, întrucît bănuiam o iluzie a intelectului, să 
descopăr unde se află ea. Anul 69 mi-a dăruit mare luminä””??. Se 
presupune că nota datează din perioada disertatiei inaugurale, așa 
încît „scrierea” la care se face referință ar fi tocmai aceasta. 

Dacă ne oprim acum la ceea ce este clar în însemnarea lui 
Kant, lăsînd la o parte ceea ce rămîne ireductibil obscur, putem 
reține că noua sa teorie, care nu poate fi alta decît filosofia 
critică, a fost la început abia întrezărită, că filosoful s-a exersat în a 
dovedi propoziţii opuse, ce-l făceau să bănuiască existenţa unei 
iluzii a gîndirii, şi că a vrut să descopere de unde provenea această 
iluzie. Aceste propoziţii contradictorii, care sînt, aparent, 
îndreptățite în mod egal, se numesc la Kant „antinomii”. Însemnarea 
noastră ne-ar spune atunci că originea criticismului se află tocmai în 


27 Textul german sună astfel: „Wenn ich nur so viei erreiche dass ich überzeuge, 
man müsse die Bearbeitung dieser Wissenschaft so lange aussetzen, bis man 
diesen Punkt ausgemacht hat, so hat diese Schrift ihren Zweck erreicht. Ich sahe 
anfenglich diesen Lehrbegriff wie în einer Dämmerung. Ich versuchte es gantz 
ernstlich, Sătze zu beweisen und ihr Gegenteil, nicht um eine Zweifellehre zu 
errichten, sondern weil ich eine Illusion des Verstandes vermuthete, zu 
entdecken, worin sie stăcke. Das Jahr 69 gab mir grosses Licht”. (Cf. 
Vleeschauwer, p. 57.) 

antinomii sau, mai exact, în descoperirea antinomiilor. Dar nu putem 
stabili mai precis dacă „marea lumină” a constat în însăși această 
descoperire sau în găsirea metodei de a le rezolva. Mai probabilă 
este prima ipoteză. În orice caz, nașterea filosofiei critice este 
indisolubil legată de antinomii. 

Aceasta interpretare este confirmată în mod decisiv — după 
cum a arătat Vleeschauwer — de o mărturisire tîrzie a lui Kant, dintr-o 
scrisoare către Garve din 1798. Aici, Kant spune: „Nu cercetarea 
existenței lui Dumnezeu, a nemuririi etc. a fost punctul de la care am 
plecat, сі antinomia rațiunii риге”. 

Dacă punctul de plecare a fost antinomia rațiunii pure, ne 
întrebăm despre ce antinomie putea fi vorba în 1769. Critica rațiunii 
pure împarte antinomiile în două clase: matematice şi dinamice. 
Cele dintîi sînt antinomii ale spaţiului şi timpului, iar cele din a doua 
clasă, ale libertăţii şi necesității. În acel moment, singurele 
antinomii care puteau fi avute în vedere de Kant erau cele din prima 
clasă. Căci „Tetrahotomia categorială care comandă distribuția 
antinomiilor nu exista încă” (Vleeschauwer, p. 58). 

Antinomiile spaţiului si, în primul rînd, contradictia dintre 
divizibilitatea infinită a spaţiului si alcătuirea substanțelor care-l 
umplu din elemente simple, indivizibile (atomii sau monadele) nu 
puteau apărea decît pe fondul concepției despre caracterul absolut al 
spațiului. Cîtă vreme Kant înclinase către concepţia leibniziană a 
relativității spaţiului, contradicţiile läuntrice ale acestuia n-aveau 
de ce să-l tulbure. Dar adoptarea, în articolul din 1768 despre 
deosebirea dintre direcţiile spaţiului, a punctului de vedere 


28 Textul german complet este următorul: „Nicht die Untersuchung vom Dasein 
Gottes, der Unsterblichkeit, etc. ist der Punkt gewesen von dem ich ausgegangen 
bin, sondem die Antinomie der reinen Vernunft: «Die Welt hat einen Anfang ~: 
sie hat keinen Anfang, usw. bis zur vierten: Es ist Freiheit im Menschen, — gegen 
den: es ist keine Freiheit, sondern alles ist în ihm Naturnotwendigkeit»; diese 
war es, welche mich aus dem dogmatischen Schlummer zuerst aufweckte und 
zur Kritik der Vernunft selbst hintrieb, um das Skandal des scheinbaren 
Widerspruchs der Vernunft mit ihr selbst zu heben” (Ал Christian Garve (1798), 
în Immanuel Kant, Werke (Cassirer), X, p. 352). De notat că, la fel ca în 
Prolegomene, fără a-l mai invoca însă de data aceasta pe Hume, antinomiile sînt 
cele care, după propria-i mărturie, l-au trezit pe Kant din somnul dogmatic şi l-au 
condus la critica raţiunii. 


42 


newtonian al spațiului absolut La făcut să sesizeze imediat aceste 
contradicții. 

Antinomiile şi, o dată cu ele, criticismul însuşi, ca mod 
specific de a le tematiza, nu puteau, prin urmare, să apară înainte de 
momentul respectiv. Dar noua concepţie despre spaţiu genera si alte 
dificultăți. Conform articolului consacrat spaţiului, acesta este 
absolut, substanțial, dar totodată concret şi unic, avînd deci 
caracterul unei intuitii. Or, aceste însuşiri erau incompatibile; mai 
exact, sînt incompatibile realitatea spaţiului, adică existența lui 
independentă de mintea noastră, pe care o presupune caracterul său 
absolut, ре de o parte, si intuitivitatea lui, existenţa lui ca intuiţie a 
minţii noastre, pe de altă parte. Depăşirea dificultății astfel apărute 
presupunea o anumită revenire la Leibniz şi la concepţia lui despre 
dependenţa ideii de spațiu de intelectul nostru. 

Revenirea la Leibniz se impunea şi din alte motive. Lucrarea 
epistemologică cea mai importantă a lui Leibniz, Noi eseuri asupra 
intelectului uman, este o lucrare postumă. Ea a fost publicată abia 
în 1767 şi numai din acest an a putut fi citită de Kant, care a avut 
astfel posibilitatea să cunoască adevărata concepție gnoseologicä a 
lui Leibniz. În privinţa spaţiului, Noile eseuri prezentau următoarea 
concepţie: spaţiul e o idee pură a intelectului, a cărei origine este 
intelectul însuşi, care construieşte acest concept în momentul 
percepţiei sensibile. Această concepție n-a fost acceptată de Kant 
(căci, pentru el, spațiul nu e un concept intelectual), si totuși, ceva 
din еа а fost reținut: idealitatea spațiului, dependenţa lui de 
subiectul cunoscător. Ar fi, poate, mai corect să spunem că, în 
lucrarea lui Leibniz, Kant a găsit o sugestie: sugestia căii de 
urmat în cercetarea spațiului. Aşadar, nu soluția problemei, ci calea 
către ea. 

Însă lucrarea lui Leibniz a avut si alte efecte, într-un plan mai 
general, asupra gîndirii lui Kant. Leibniz introducea aici o concepţie 
epistemologică nouă, concepţia inneitätii virtuale, care, spre 
deosebire de teoria ideilor înnăscute a lui Descartes, considera că 
noi nu avem idei înnăscute, ci numai capacitatea de a le forma, iar 
această virtualitate se actualizează în experiență. Teoria rationalistä 
a cunoaşterii devenea astfel mai suplă şi mai rafinată, capabilă să 
respingă obiecțiile empirismului. Legile funcționale ale intelectului 

nu provin din experiență; ele sînt a priori, dar se actualizează, devin 
active, în contact cu materia cognitivă pe care o oferă experiența. 

Deosebirea dintre conținuturile cognitive provenite din 
experiență si legile funcţionale ale intelectului, care sînt a priori, 
prefigurează o distincţie gnoseologică hotärîtoare la Kant, aceea 
dintre materia şi forma cunostintei. Deosebirea dintre materie şi 
formă provine, desigur, de la Aristotel. Ea a fost deja transpusă în 
teoria cunoașterii, înaintea lui Kant, de matematicianul şi filosoful 
german Lambert, cu care Kant a corespondat vreme îndelungată. 
Pentru soluționarea problemei care îl interesa, aceea a spaţiului, 
ideea de formă şi deosebirea dintre formă si materie vor avea, cum 
urmează să vedem, un rol hotărîtor. 

Acestea par să fie, cel putin într-o măsură, explicaţiile „marii 
lumini” din 1769, cu ajutorul cărora putem înțelege mai bine şi 
ideile disertatiei inaugurale din anul următor. 


3.2. Conceptul de lume 


Dacă am judeca după titlu şi chiar după anumite aspecte ale 
conţinutului, am putea spune că noţiunile centrale ale disertatiei sînt 
acelea de mundus sensibilis („lume sensibilă”) şi mundus 
intelligibilis („lume inteligibilă”). S-a remarcat de multă vreme că 
aceste noțiuni au o origine platoniciană,; ar fi poate mai potrivit să 
spunem că ele provin din interpretarea tradițională a platonismului, 
aşa cum s-a impus ea prin neoplatonism. De aici, unii cercetători 
(Max Wundt ş.a.) au tras concluzia că rolul decisiv în geneza 
criticismului revine influenţei platoniciene. Chiar $1 Mircea Florian, 
care nu acceptă această concluzie, se crede îndreptățit să afinne că 
„Un criticism nesustinut de ontologia platoniciană se refuză oricărei 
înţelegeri іѕїогісе”??. De altfel, numele lui Platon apare de două ori 
în lucrare", deşi Kant se delimitează critic de anumite idei 


29 Mircea Florian, op. cit. p. 50. 

30 Vezi I. Kant, Despre forma şi principiile lumii sensibile şi ale celei inteligibile, 
trad. rom. Constantin Noica, Tipografia Bucovina, Bucureşti, 1936, pp. 90 şi 
113. Referințele se vor raporta, în general, la această traducere, pe alocuri 
modernizată. Trimiterile la textul latin sînt după ediţia Cassirer, vol. П, pp. 401- 
436. 

platoniciene si neoplatoniciene (vezi critica ideii de suflet al lumii, 
p. 106). 

Dihotomia lurnii sensibile și a lumii inteligibile este precedată 
de o discuţie a conceptului de lume în general, ceea ce întărește 
impresia cu privire la orientarea metafizică a lucrării. Lumea este, 
după Kant, un concept ultim, unul dintre acei termeni de care — cum 
spune atît de sugestiv filosoful — mintea are nevoie ca „să se 
odihnească” (p. 80). Ca si conceptul de element — opus şi, totodată, 
corelativ —, conceptul de lume este definit, aş spune more 
geometrico, prin operația care îl produce. Dacă elementul este 
termenul final ce încheie analiza unui compus substanţial, lumea 
este termenul ultim al sintezei întregului din părţile sale. În ambele 
cazuri, avem de-a face cu termeni ultimi: căci elementul e partea 
care — cum spune Kant — nu mai este ea însăşi întreg (adică partea 
indecompozabilă), iar lumea e întregul care nu mai este el însuși 
parte, adică întregul care nu mai aparţine, ca parte, altui întreg 
supraordonat. 

Întreaga Ciscutie ne atrage atenția asupra operațiilor prin саге 
sînt definite cele două concepte, analiza şi sinteza. Dată fiind 
însemnătatea decisivă a acestora în filosofia critică, să ne oprim 
putin asupra lor. Kant arată că cei doi termeni au un sens dublu: 
anume, sinteza este fie calitativă, şi atunci desemnează un progres 
în seria lucrurilor subordonate, de la cauză la cauzat, fie cantitativă, 
caz în care desemnează un progres în seria celor coordonate, de la o 
parte dată, prin adăugarea celorlalte părți, pînă la tot. În mod 
asemănător, analiza, în sens calitativ, este regresul de la cauzat la 
cauză (sau, cum formulează alteori Kant, de la condiţionat la 
condiţie), iar în sens cantitativ, este regresul de la tot la părțile 
acestuia, pînă Іа elemente!!. Kant precizează că atit sinteza, cît şi analiza 
sînt luate în disertaţie în cel de-al doilea sens. Aşadar, analiza si sinteza 
care produc conceptele de element si lume sînt cantitative. 

Conceptul de lume, care îl interesează în cel mai înalt grad pe 
Kant, poate fi reprezentat în două feluri: el poate fi gîndit prin ideea 
de compunere (sinteză) a întregului din părți date, situaţie în care 
rămînem în plan strict intelectual, sau poate fi reprezentat în planul 


3! Jbid., p. 78, nota. 

intuifiei, ca rezultat al adăugării succesive a unei părți la alta. În 
acest al doilea caz, sinteza presupune timpul şi se supune astfel 
legilor sensibilităţii. 

Pentru ca reprezentarea intuitivă a conceptului de lume, ca şi 
cea a conceptului corelativ de element, obținut prin analiză, să fie 
posibilă, timpul în care se realizează sinteza (analiza) trebuie să fie 
finit şi determinabil. Or, tocmai aici apar dificultățile. Căci, în cazul 
unei cantități continue, analiza, adică regresul de la întreg la părți, 
precum si, în cazul infinitului, sinteza, adică progresul de la părți la 
întreg, nu au capăt, adică sînt nelimitate. De unde rezultă că în 
aceste situaţii nu sînt posibile nici o analiză și nici o sinteză 
completă şi, astfel, nu e posibilă reprezentarea adecvată a 
conceptelor respective în plan intuitiv. Dacă, de aici, unii savanți ai 
vremii au tras concluzia că noţiunile de infinit şi continuu trebuie 
eliminate din ştiinţă şi filosofie, Kant arată că nereprezentabilul nu 
e totuna cu imposibilul şi că, din faptul că reprezentarea intuitivă a 
acestor concepte este cu neputinţă, nu decurge nicidecum că ele sînt 
lipsite de temei. Încă de pe acum, Kant atrage atenţia asupra 
deosebirii dintre sensibilitate si intelect, care explică de ce ideile 
intelectului nu pot fi întotdeauna transpuse în plan intuitiv. 
Problema, discutată aici oarecum în trecere, dar la care Kant va 
reveni în ultimul capitol, consacrat metodei metafizicii, este în fond 
aceea a antinomiilor, despre care spuneam, la începutul acestui 
capitol, că a fost descoperită tocmai în acei ani. lar soluţia lui Kant 
este deosebirea riguroasă între cele două facultăți şi, în general, între 
sensibil şi inteligibil. 

Expunerea conceptului de lume continuă cu prezentarea 
„punctelor de care trebuie să tincm seama în definiţia lumii” (р. 80), 
deci a notelor caracteristice sau a principiilor ei: materia, adică 
părțile (substanţele) care o compun; forma, care constă în 
„coordonarea substanţelor”, adică în modalitatea prin care se 
realizează conexiunea lor; si universalitatea (universitas), adică 
„totalitatea absolută a părților componente (compartium)”. 


3.3. Teoria sensibilităţii 


Dacă analiza de pînă acum a conceptului general de lume si 
dihotomia ре care о prefateazä, aceea a lumii sensibile şi a lumii 

inteligibile, par să se înscrie, cel putin în linii mari, într-o 
perspectivă metafizică tradițională, schimbarea nu întîrzie, totuşi, să 
se producă. Căci cele două lumi nu sînt definite prin anumite 
caracteristici ontologice intrinseci, ci prin facultățile de cunoaştere 
de care depind: sensibilitatea şi intelectul (rațiunea). Aşa încît, 
centrul de greutate al cercetării se deplasează rapid de la ceea ce 
părea să fie o abordare ontologică de tip tradițional către o abordare 
epistemologică. Această deplasare este specifică filosofiei critice, 
iar prezenţa ei aici ne permite să înțelegem deja că lucrarea pe care 
o analizăm este cea dintîi expresie a criticismului. 

Dar criticismul nu este prezent numai în această formă, 
oarecum implicită. El este prezent şi în mod explicit, atunci cînd 
Kant, definind metafizica în stil baumgartian, ca „filosofia care 
cuprinde primele principii ale întrebuimtäni intelectului pur” (р. 88), 
adaugă imediat că ea are nevoie de o ştiinţă pregătitoare (scientia 
рғораейеиііса)??, care este, deşi Kant nu foloseşte încă termenul, 
critica însăşi. Știința pregătitoare (critica), pe care o ilustrează 
disertatia, are ca obiect principal „deosebirea dintre cunoașterea 
senzitivă şi cea intelectuală”. 

Ideea de bază a lui Kant, ce va rămîne un bun cîştigat al 
filosofiei critice, este aceea a deosebirii radicale şi ireductibile 
dintre sensibilitate şi intelect. În opoziţie explicită cu raționalismul 
leibnizo-wolffian, care considera că deosebirea dintre ele este numai 
una de grad sau logică, senzitivul fiind o cunoaștere confuză, în 
timp ce intelectivul ar fi o cunoaştere distinctă, Kant argumentează 
că deosebirea este de esenţă sau de natură. Căci cunoştinţele 
senzitive pot fi foarte clare, iar cele intelective, foarte confuze, cum 
ne arată, pe de o parte, geometria, iar pe de altă parte, metafizica. 
Deci nu gradul de claritate sau de confuzie le deosebeşte. 
Deosebirea este dată de natura specifică a celor două facultăţi de 
cunoaştere. 

Sensibilitatea e capacitatea subiectului de a fi afectat de 
obiecte, este receptivitatea cognitivă a acestuia. Intelectul e 
facultatea subiectului de a-și forma reprezentări despre obiecte chiar 
Şi atunci cînd ele nu afectează simțurile. Sensibilitatea înfățișează 


3? Ibid., pp. 88, 121; în textul latin, pp. 411, 435. 

lucrurile așa cum ne apar ele, ca fenomene, în timp ce intelectul sau 
rațiunea ni le înfăţişează așa cum sint, са noumene (obiecte ale 
gîndirii). 

Ne-am fi aşteptat ca, din caracterizarea sensibilităţii ca 
receptivitate cognitivă a subiectului, Kant să tragă concluzia 
adecvării ei la obiect, a capacității sale de a ne înfățișa obiectul aşa 
cum este el. Împreună cu întreaga tradiţie rationalistä, Kant neagă 
însă accesul cunoașterii sensibile la esenţa lucrurilor: ea ne relevă 
lucrurile nu aşa cum sînt, ci aşa cum ne apar. La un moment dat, 
Kant folosește chiar termenul aparență, identificînd pur si simplu 
fenomenul cu aparența. Abia mai tîrziu, la a doua ediţie a Criticii 
rațiunii pure, el va face deosebirea cuvenită între ele, dîndu-şi 
seama că, dacă vrea să asigure adevărul cunoaşterii fenomenale, 
ceea ce îl preocupă deja, trebuie să stabilească precis această 
distincție. 

Dar Kant continuă să creadă, împreună, iarăşi, cu tradiția 
filosofică rationalistä, că, dacă sensibilitatea nu are acces la 
lucrurile însele, intelectul, eliberat de barierele senzoriale, ar avea 
acces şi că, deci, el ar putea cunoaşte realitatea aşa cum este. 
Cunoaşterea intelectuală ne-ar reda lucrurile nu așa cum îi apar ele 
sensibilităţii, deci ca fenomene, ci ca obiecte ale gîndirii, aşadar ca 
noumene. 

Acest optimism gnoseologic, într-adevăr neaşteptat, dacă ne 
amintim de scepticismul manifestat în Visurile unui vizionar, a fost 
apreciat de comentatori ca o revenire bruscă la poziţiile dogmatice 
inițiale. Ne aflăm deci în situația paradoxală că lucrarea care inițiază 
perspectiva critică revine oarecum compensator, parcă spre a 
contrabalansa îndrăzneala acestei noi perspective, la vechiul punct 
de vedere optimist al raționalismului dogmatic. Desigur, nu trebuie 
să pierdem din vedere faptul că disertatia este un moment al unei 
evoluții şi că, mai tîrziu, Kant va renunța definitiv la reziduurile 
dogmatice. 

Dacă teoria intelectului poartă încă pecetea vechiului mod de 
gîndire, în schimb, analiza sensibilităţii în disertaţie este aproape în 
întregime conformă noii concepţii critice şi va fi reluată, într-o altă 
redactare, desigur, în Estetica transcendentală. Kant deosebeşte 
materia şi forma reprezentărilor sensibile şi arată că, dacă materia 


48 


este senzaţia si, deci, presupune prezenţa obiectului, forma provine 
din sensibilitatea însăși. El descoperă, de asemenea, că principiile 
formei cunoștinței sensibile şi ale lumii fenomenale înseși sînt 
spațiul si timpul. Spaţiul şi timpul sînt intuitii pure, originare, ce 
provin din sensibilitatea noastră, iar nu de la lucrurile însele. Deși 
Kant nu folosește încă în disertaţie termenul a priori în sensul 
epistemologic precis, pe care-l va primi în Critica rațiunii pure, 
putem spune că teoria aprioristă a spaţiului şi timpului este, în ceea 
ce are ea esenţial, elaborată în această lucrare. Prin ea, Kant 
depăşeşte opoziţia dintre substantialismul newtonian $1 rela- 
tionismul leibnizian, în orizontul cărora se miscase pînă atunci. 

În analiza spaţiului si timpului ~ care sînt enumerate în 
această ordine, dar analizate în ordine inversă, începînd cu timpul — 
„accentul cade pe argumentarea caracterului lor de intuifii pure. Ele 
nu provin din percepţia sensibilă, căci orice percepţie le presupune 
Şi este condiţionată de ele. Pe de altă parte, ele sînt reprezentări 
particulare: atît spaţiul, cît şi timpul sînt unice, diferitele spații si 
timpuri concrete fiind delimitări ale spaţiului şi timpului unic. 
Întrucît reprezentarea ce are un singur obiect nu poate fi un concept 
general, ci o intuiţie, rezultă că spaţiul şi timpul originar sînt intuitii, 
iar nu concepte. Această linie de argumentare va fi păstrată în 
Critica rațiunii pure, unde se va face distincția între „expunerea 
metafizică” şi „expunerea transcendentală” a conceptelor de spațiu 
şi timp (chiar dacă ea nu va fi întotdeauna respectată), iar 
argumentele vor fi mai bine organizate. 

Dependenţa lor de subiect, şi nu de lucrurile însele, ridică 
problema dacă reprezentările de spaţiu și timp sînt înnăscute sau 
dobîndite. Deşi, la un moment dat, referindu-se la forma cunoștinței 
sensibile, afirmase că aceasta depinde de anumite „legi statornice şi 
înnăscute” (p. 85, subl. ns.), Kant îşi precizează ulterior punctul de 
vedere după care aceste reprezentări nu sînt, propriu-vorbind, 
înnăscute, ci dobîndite. Apriorismul kantian nu e o nouă variantă а 
teoriei cartesiene a ideilor înnăscute. Am putea spune că teoria 
leibniziană a inneității virtuale din Nouveaux Essais este termenul 
mediu care leagă şi totodată separă inneismul cartesian de 
apriorismul kantian. 

3.4. Teoria intelectului 


Dacă în analiza sensibilităţii gîndirea critică a lui Kant a 
cucerit poziții ce pot fi socotite definitive, în cercetarea intelectului, 
el este încă dependent de metafizica rationalistä tradițională. Dar și 
aici apar anumite idei care prefigurează poziţiile critice de mai 
tîrziu. Este vorba, înainte de toate, de ireductibilitatea cunostintei 
intelectuale la сеа senzitivä. Ireductibilitatea decurge din caracterul 
conceptual al cunostintei intelectuale, radical diferit de caracterul 
intuitiv al cunoștinței senzitive. Întrucît intuiţia este reprezentarea 
unui obiect particular, ea presupune atît prezența obiectului, adică 
presupune ca obiectul să-i fie dat, cît şi receptivitatea minții noastre 
față de el, adică sensibilitatea însăşi. De aceea, intuitiile noastre sînt 
întotdeauna sensibile, şi nu intelectuale. Noi, oamenii, nu putem 
avea decît astfel de intuiții. Numai intuiţia divină, ce creează lucrurile 
în însuşi actul cunoaşterii lor şi, deci, nu este supusă condiției 
receptivitätii, ca intuiţia umană, poate fi o intuiție intelectuală. 

Dar deosebirea nu se opreşte aici. Kant distinge două moduri 
de întrebuințare a intelectului, pe care le numeşte întrebuințarea 
logică (usus logicus) şi întrebuințarea reală (usus realis)?. În cea 
dintii, intelectul subordonează conceptele unele altora, în funcție de 
gradul de generalitate, indiferent de proveniența lor. În cea de-a 
doua, el creează anumite concepte, fie de lucruri, fie de raporturi; 
aceste concepte, scrie Kant, sînt „date prin însăşi firea intelectului, 
nefiind abstrase din vreo întrebuințare anumită a simțurilor şi fără a 
cuprinde vreo formă de cunoaștere senzitivă ca atare”. Folosirea 
logică este comună tuturor ştiinţelor, cea reală, însă, nu. 

De cea mai mare importanţă este observaţia că întrebuințarea 
logică se poate exercita asupra unor reprezentări (cunoștințe) 
sensibile, fără ca prin aceasta ele să-şi piardă caracterul sensibil, 
care le este propriu, şi să se transforme în reprezentări (cunoştinţe) 
intelectuale. Caracterul unei cunoştinţe este determinat de originea 
ei, care nu se modifică în urma întrebuintärii logice a intelectului. 
Asa se face că principiile geometriei rămîn sensibile, iar cele ale 
metafizicii, intelectuale. 


3 Ibid., р. 86; în textul latin, р. 409. 
3 Ibid., р. 87. 

Conceptele proprii ale intelectului, acelea care am väzut са 
provin din intrebuintarea lui reală, sînt întrutotul diferite de cele 
care îşi au originea în sensibilitate. Kant le numeşte deocamdată 
„idei pure”, pentru a le deosebi atît de conceptele ce-și au originea 
în formele sensibilităţii, cum sînt acelea ale geometriei, care provin 
din intuiţia spaţiului, cît şi de conceptele :empirice, adică de 
conceptele provenite din experiență. 

Intelectului, ca facultate specifică de cunoaștere, ireductibilă 
la sensibilitate, îi corespunde о „lume” specifică, lumea inteligibilă. 
Aceasta este lumea substanțelor, a realitätilor noumenale, ce are ea 
însăşi o formă, ca şi lumea fenomenală. Dacă principiile formei 
acesteia din urmă sînt spaţiul şi timpul, conexiunea si unitatea, adică 
forma lumii inteligibile, ele însele au nevoie de un principiu 
explicativ. Acest principiu este Dumnezeu, cauza primă și unică, 
creatorul si totodată arhitectul lumii. El susține deopotrivă lumea 
fenomenală şi mintea care o percepe; iar spaţiul şi timpul care 
explică lumea fenomenală, fără a se putea explica pe ele însele, 
dobîndesc acum explicaţia cuvenită, prin omniprezenta şi eternitatea 
lui Dumnezeu. Kant își dă seama, desigur, că prin aceste idei 
depăşeşte „limitele siguranței apodictice care se cuvine metafizicii” 
si notează: „De fapt, mi se pare mai înțelept să ne märginim la 
cunoștințele ce ne sînt date prin mediocritatea intelectului nostru, 
decît să înaintăm în înaltul cercetărilor mistice de acest soi — precum 
a făcut Malebranche — ale cărui afirmații nu se îndepărtează decît 
puţin de cele ce sînt înfăţişate aici: afirmaţia anume că intuim toate 


lucrurile în Dumnezeu”*. 


3.5. Metoda metafizicii 


Capitolul final, al cincilea, al lucrării, se ocupă de o problemă 
care l-a preocupat mereu pe Kant şi care este strîns legată de 
problema fundamentală a întregii sale gîndiri, posibilitatea 
metafizicii: problema metodei în metafizică. Dacă în ştiinţele ce-și 
iau principiile din intuiţie — fie din intuiţia pură, ca matematica, fie 
din intuiţia sensibilă, ca ştiinţa naturii —, „practica dă metoda”, adică 
mai întîi se constituie ştiinţa respectivă şi abia apoi metoda ei, în 


35 ibid. р. 109 (subl. lui Kant). 

filosofia pură, şi în primul rînd în metafizică, lucrurile se petrec 
invers: „metoda premerge oricărei ştiinţe”. Căci, dacă în primul caz 
întrebuințarea intelectului este numai logică, în metafizică, unde 
conceptele şi principiile provin din intelectul pur, avem de-a face cu 
o întrebuințare reală a acestuia. Din păcate, însă, această 
particularitate a metafizicii a fost neglijată, iar preocuparea pentru 
metoda sa specifică a fost abandonată. Asa se explică — după Kant — 
eşecul de pînă acum în acest domeniu, munca de Sisif a meta- 
fizicienilor, care n-au reuşit să înainteze nici măcar cu un pas. 
Preocuparea pentru metodă este, la Kant, strîns legată de ideea 
critică însăşi. Este, în fond, unul dintre aspectele esențiale ale 
„ştiinţei propedeutice” despre care a fost vorba mai înainte. 

Fără să putem intra în detalii, reținem că nucleul metodei 
metafizicii constă — după Kant — în a evita amestecul cunoștinței 
intelectuale cu cea senzitivă, în a păstra cu grijă deosebirea dintre 
ele. Amestecul se produce atunci cînd, în judecată, unui concept 
intelectual luat ca subiect i se atribuie un predicat senzitiv, ca în 
axioma: „tot ce există se află undeva”, în care conceptului 
intelectual de existenţă i se atribuie un predicat spaţial. Eroarea 
constă în aceea că unor concepte intelectuale obiective, care 
desemnează lucruri reale, li se atribuie predicate subiective, ce 
privesc numai cunoaşterea sensibilă. Kant numeşte erorile de acest 
fel vicii metafizice de subrepfie şi se ocupă apoi de clasificarea 
„axiomelor subreptice” care provin din ele. Important aici este că 
evitarea acestor erori, care stau la baza zadarniceior si inutilelor 
dispute metafizice, se poate face prin păstrarea clară a deosebirii 
dintre cunoştinţa intelectuală şi сеа senzitivă, care este, cum ат 
văzut, ideea conducătoare a întregii lucrări. 

În rezumat, disertatia din 1770 e prima expunere, parțială şi 
imperfectă, a filosofiei critice. Deşi nu utilizează încă termenul, 
ideea critică este deja prezentă în gîndirea lui Kant, iar aplicarea 
acesteia la analiza sensibilităţii se apropie de nivelul Criticii rațiunii 
pure. În schimb, analiza intelectului este încă departe de acesta. Deşi 
Kant deosebește deja conceptele ce provin din intelectul însuşi 
(„ideile pure”) de conceptele empirice, îi lipseşte încă ideea 
„deducerii” lor, în dubla ei modalitate, de „deducție metafizică” si 
de „deducție transcendentală”. În analiza intelectului si mai cu 

seamă în ideea valabilitätii nelimitate a conceptelor acestuia, adică 
a capacităţii lor de a accede la lucrurile însele, la realitatea 
noumenală, se manifestă balastul dogmatic de care filosoful n-a 
reușit încă să se elibereze. De asemenea, lipseşte din disertaţie ideea 
deosebirii dintre intelect şi rațiune și întreaga deducție a ideilor din 
Dialectica transcendentală. Ar fi însă fastidioasă şi inutilă 
enumerarea tuturor deosebirilor dintre disertaţie şi lucrarea 
fundamentală a lui Kant. Abia prin cercetarea acesteia din urmă vor 
putea deveni limpezi deosebirile şi, astfel, se va putea înţelege de ce 
Kant a avut nevoie de încă unsprezece ani de meditaţie intensă 
pentru a-și definitiva ideile. Disertatia din 1770 este o piatră de 
hotar si un jalon important pe un drum care nu s-a încheiat, ba chiar, 
într-un anumit sens, abia începe. 

Kant era nemulțumit de unele părţi ale Diserta/iei, în special 
de capitolul 3. El credea că, printr-o reelaborare rapidă a acestora si 
prin adăugarea „cîtorva idei”, va putea să dea, în sfîrșit, noua 
filosofie pe care o aștepta de la el publicul cultivat din Germania. În 
această muncă, s-a adîncit însă într-un proces de gîndire care a durat 
mai bine de un deceniu. Corespondenta ne înfățișează amînarea 
repetată a lucrării, pînă la apariţia ei în primăvara anului 1781. 


4. Filosofia teoretică 


Perioada critică ce începe în 1770, o dată cu disertatia 
inaugurală, este aceea în care Kant îşi elaborează, după îndelungi 
căutări, concepţia filosofică proprie, expusă în mod sistematic în 
cele trei Critici, în primul rînd în Critica rațiunii pure. Cei 
unsprezece ani care despart această lucrare de disertatia inaugurală 
au fost ani de meditații intense, în care ideea critică а fost elaborată 
si aplicată în domeniul filosofiei teoretice, pregătind totodată 
celelalte aplicaţii ale sale. La sfîrşitul acestui interval, în patru-cinci 
luni, filosoful aşterne pe hîrtie „oarecum în grabă” (gleichsam im 
Fluge)*, cum singur mărturiseşte, rodul acelor meditatii, neglijînd 


36 I, Kant, Werke (Cassirer), Berlin, 1922, vol. IX, p. 23 (scrisoarea câtre Moses 
Mendelssohn din 16 august 1783). 

într-o anumită măsură forma lucrării si claritatea expunerii. Ceea ce 
l-a preocupat a fost nu eleganța formei, ci exactitatea conţinutului. 
În prefața primei ediții a Criticii, el distinge, de altfel, claritatea 
discursivă (logică) şi claritatea intuitivă (estetică), afirmînd că s-a 
îngrijit îndeajuns de cea dintii, dar n-a putut satisface exigenta 
legitimă, chiar dacă nu tot atît de strictă, a celei din urmă. De aici 
provin în parte dificultățile cu care au fost şi continuă să fie 
confruntati şi astăzi cititorii lucrării. Critica raţiunii pure este şi va 
rămîne o lucrare dificilă, dar nu ininteligibilă. lar comentariile, 
inclusiv cel de față, pot să-i sporească inteligibilitatea şi, în acest 
sens, să-l ajute pe cititor, dar nu-l pot scuti nicidecum de efortul 
propriu de înțelegere. 


4.1. Principiul critic — criticism, 
dogmatism, scepticism 
Punctul de plecare al cercetării kantiene în Critica rațiunii 
pure este problema posibilității metafizicii ca ştiinţă. Problema 
aceasta nu s-a născut abia acum, ea este, în alte forme, prezentă încă 
în perioada precritică şi va continua să-l preocupe pînă la sfîrşit pe 
filosof. Dar, în lucrarea pe care o analizăm, ea primeşte o formulare 
precisă, indicîndu-se totodată cu exactitate calea de urmat în 
vederea soluționării ei. 
EECH Pentru a stabili dacä metafizica 
Ze este posibilä ca stiintä, trebuie sä 
Prolegomena analizăm facultățile de cunoaştere ale 
e SE ci spiritul uman. Numai pe această bază 
денот. etapppfie Уот putea determina dacă ele sînt sau 
EE Aaa e nu capabile să răspundă întrebărilor 
iii тИ menant ultime asupra existenței, pe care și le 
у STE pune metafizica. Ideea lui Kant este deci 
următoarea: înainte de a edifica un 
sistem metafizic, înainte de a cäuta un 
răspuns la întrebările metafizicii, trebuie 
să cercetăm instrumentul! cunoaşterii 
însuși, adică facultățile de cunoaştere de 
care dispune spiritul nostru. Cercetarea 
facultăților de cunoaştere, pentru a 


ES Мө E uta cea 
RE LE CLELEE LOTS 

stabili întinderea si limitele lor şi a determina astfel dacă ele sînt sau 
nu capabile să răspundă întrebărilor metafizice, este numită de Kant 
critică, iar principiul care o promovează ca demers primordial al 
filosofiei, principiu critic sau criticism. Dată fiind însemnătatea 
metodologică esenţială a acestui principiu pentru întreaga filosofie 
kantiană, această filosofie a fost numită chiar de creatorul ei 
filosofie critică sau criticism, denumiri sub care ea este îndeobşte 
cunoscută în istoria filosofiei. 

Kant opune criticismul său dogmatismului, pe de o parte, şi 
scepticismului, pe de altă parte. Dogmatismul este acel tip de 
filosofie care trece la elaborarea metafizicii fără să se fi întrebat mai 
întîi dacă mintea omenească este sau nu capabilă să răspundă 
întrebărilor metafizice. Dogmatismul e o concepţie precriticä, naivă, 
ce procedează — după comparatia sugerată de Kant – asemenea unui 
om care, vrînd să traverseze marea, se îmbarcă pe o corabie, fără să 
se fi asigurat în prealabil că ea îl poate duce la destinația propusă. 
În Prolegomene, Kant mărturisește că el însuși a împărtăşit multă 
vreme această concepție. Cel ce l-a trezit din „somnul dogmatic” a 
fost David Hume, prin critica unei idei de bază a cunoașterii umane, 
ideea de cauzalitate. Legătura dintre cauză si efect — a arătat Hume — nu 
are caracterul necesar ce i se atribuie de obicei. Noi percepem în 
experiență o anumită succesiune a fenomenelor. Cînd două 
fenomene se succed mereu în aceeaşi ordine — deci, cînd suc- 
cesiunea lor se repetă —, sîntem înclinați să afirmăm existența unei 
legături cauzale între ele: fenomenul antecedent este numit cauză, 
iar acela care urmează e numit efect. Dar nimic nu ne autorizează să 
facem afirmaţia că primul fenomen îl produce pe al doilea, că relația 
dintre ele are un caracter necesar. Experiența ne permite să afinnäm 
doar succesiunea lor și nimic mai mult. Ea nu poate întemeia ideea 
de necesitate. Ideea de cauzalitate este deci rezultatul unei 
deprinderi psihologice, al obisnuintei, fără a-i putea găsi un temei 
obiectiv: asocierea repetată a două fenomene ne face ca, ori de cîte 
ori apare primul, să ne aşteptăm să apară şi al doilea şi să le 
considerăm ca legate cauzal. 

Critica humeiană a ideii de cauzalitate a fost hotärîtoare 
pentru Kant. Deşi părerile comentatorilor sînt împărțite în privința 
momentului în care se situează şi a proporţiilor sale reale, influența 

lui Hume nu poate fi în nici un caz neglijatä sau subestimatä, dacä 
vrem să înțelegem într-adevăr evoluţia gîndirii lui Kant. El va 
generaliza problema pusă de Hume, va extinde analiza, de la 
conceptele de substanță şi cauzalitate, singurele cercetate de 
filosoful scoţian, la toate conceptele fundamentale ale gîndirii 
umane. Dar Kant nu va împărtăși concluziile sceptice ale lui Hume. 
Criticismul nu se deosebeşte numai de dogmatism, ci şi de 
scepticism. Deosebirea esenţială de scepticism constă în 
recunoașterea necesităţii şi obiectivitätii conceptelor gîndirii, al 
căror temei va fi căutat în altă parte decît în experiența senzorială — 
căci lecţia sceptică, în ceea ce are ea valabil, va fi reținută de Kant. 

Cum apreciem principiul critic al lui Kant? Criticismul 
kantian este, fără îndoială, una dintre cele mai importante tentative 
ale gîndirii umane de a lua cunoştinţă de puterea si de limitele sale. 
Prin acest principiu, Kant se alătură marilor filosofi ai omenirii, care 
au marcat — fiecare în felul său şi în cadrele epocii în care i-a fost 
dat să se nască — momentele esenţiale ale ascensiunii omului către o 
tot mai clară și mai lucidă conștiință de sine. Semnificația majoră a 
acestui principiu se dezvăluie, de asemenea, prin raportul său cu 
iluminismul, pus în evidenţă de Kant însuşi: „Epoca (Zeitalter) 
noastră — scrie el — este adevărata epocă a criticii, căreia toate 
trebuie să i se supună”. Jar în studiul Was ist Aufklärung? (1784), 
răspunzînd la întrebarea: „Ce este iluminismul?”, el spune că 
„iluminismul este ieşirea omului din minorat”, adică din starea în 
care nu se conduce după inteligenţa sa, ci se lasă condus de alții. 
„Sapere aude! Îndrăzneşte să te servesti de inteligența ta proprie — 
aceasta este deci lozinca luminării."3% 

Legătura criticismului cu iluminismul este recunoscută de toți 
cercetătorii kantieni. „Filosofia critică — scria cunoscutul exeget 
kantian Alois Riehl — este o creaţie a epocii Luminilor 
(Aufklărungszeit)*. Ea exprimă tendințele şi aspirațiile acestei 


37 1, Kant, Critica rațiunii pure, traducere în limba română de N. Bagdasar şi El. Moi- 
suc, București, Editura Științifică, 1969, р. 13, nota. (Traducere uşor modi- 
ficată.) 

38 Idem, /deea unei istorii universale. Ce este luminarea?..., traducere de Т. Bräileanu, 
Casa Școalelor, 1943, р. 83. 

39 A. Riehl, Philosophie der Gegenwart, 3 Aufl., Teubner Verlag, Leipzig, 1908, p. 76. 

epoci si este, totodatä, una dintre fortele sale spirituale cele mai 
importante. De aceea, legätura în discutie trebuie explicatä. 
Criticismul kantian este o asimilare, dar, în acelaşi timp, şi o 
depăşire a iluminismului. Iluminismul a întreprins, cum se ştie, 
critica valorilor tradiționale, a instituțiilor si ideilor moștenite. Baza 
acestei critici era rațiunea, tribunalul suprem în fața căruia, cum s-a 
spus, tot ceea ce există trebuie să se legitimeze sau să piară. Dar 
acest tribunal este el însuși infailibil? N-ar trebui cercetată 
legitimitatea lui, n-ar trebui analizate chiar pretenţiile rațiunii? 
Iluministii nu şi-au pus aceste întrebări. Și le-apus, în schimb, Kant. 
El supune criticii însăşi baza sau principiul criticii iluministe, adică 
rațiunea. În acest sens, critica rațiunii a lui Kant a fost apreciată ca 
o „autocritică a iluminismului”, potrivit expresiei lui G. Rottgers. 

Kant instituie astfel un nou palier reflexiv: rațiunea devine ea 
însăşi obiect al criticii. Aceasta nu înseamnă însă că ea încetează să 
mai fie agentul criticii sau subiectul ei. Survine aici o dedublare 
lăuntrică a rațiunii, răspunzătoare pentru faimoasa ambiguitate din 
Chiar titlul Criticii rațiunii pure. Într-adevăr, ce înseamnă „critica 
rațiunii pure”? Critica exercitată de rațiunea pură (rațiunea = agent 
sau subiect al criticii), sau critica îndreptată spre rațiunea pură 
(rațiunea = obiect al criticii)? Dubla orientare a genetivului 
(genetivus obiectivus şi genetivus subiectivus) din sintagma care dă 
titlul lucrării favorizează ambiguitatea. Ne întrebăm atunci ce sens 
trebuie să i se dea titlului, cel „obiectiv” sau cel „subiectiv”? 
Răspunsul este că trebuie să i le atribuim pe amîndouă: căci rațiunea 
este şi subiect, dar şi obiect al criticii. Putem înțelege mai bine acum 
de ce Kant este un gînditor iluminist, dar şi un gînditor situat 
dincolo de iluminism, sau, mai simplu spus, de ce el asimilează şi 
depăşeşte iluminismul. 


4.2. Criticism şi apriorism 

Criticismul are mai multe consecinţe filosofice importante, 
dintre саге vom reţine aici numai una, care este însă decisivă: 
apriorismul. Ce este apriorismul? Apriorismul este concepţia după 
care facultățile noastre de cunoaștere sînt înzestrate, înaintea 
experienţei şi independent de ea, cu anumitc forme sau structuri 
potrivit cărora ele receptează obiectele. A priori c un alt termen de 

bază al filosofiei kantiene, alături de critică. A priori înseamnă, la 
Kant, ceea ce nu provine din experienţă, ceea ce precede experiența 
şi o face posibilă. Aici trebuie să facem o precizare importantă: 
anterioritatea în discuţie nu este una cronologică, ci una 
epistemologică; formele a priori sînt anterioare experienței, în 
sensul că sînt condiţii ale ei, condiţii ce fac experiența posibilă; ele 
sînt anterioare experienţei în sensul în care condiţia este anterioară 
conditionatului. Aşa cum am mai spus, apriorismul nu este o 
versiune nouă a inneismului, a teoriei ideilor înnăscute. El se 
situează în alt plan: nu în cel al originii psihologice, ci în cel al 
constituentilor structurali ai cunoştinţelor. Termenul opus lui a 
priori este a posteriori, care înseamnă ceea ce provine din 
experiență, ceea ce urmează experienţei, aşadar ceea ce este 
empiric. 

Întelegem mai bine apriorismul dacă îl situăm în contextul 
său istoric real. Kant a năzuit să depăşească, în filosofia sa, opoziția 
celor două orientări gnoseologice fundamentale ale epocii moderne, 
empirismul şi raționalismul. Empirismul, al cărui reprezentant 
principal a fost John Locke, a susținut că nu există idei înnăscute, 
că toate ideile provin din experiență — fie din experiența externă, 
adică din senzație, fie din experiența internă, adică din reflecţie. De 
aceea, avem mai întîi „idei simple”, iar apoi, pe baza acestora, „idei 
complexe”, care însă nu depăşesc niciodată nivelul experienţei. 
Principiul empirismului, formulat încă din Antichitate, dar care a 
devenit celebru sub pana lui Locke, este următorul: Nihil est in 
intellectu quod поп prius fuerit in sensu („Nimic nu este în intelect, 
care să nu fi fost mai întîi în simțuri”). 

În opoziţie cu empirismul, raționalismul modem, reprezentat 
de Descartes, Malebranche, Spinoza, Leibniz si Wolff, a susținut că 
singurele cunoştinţe certe sînt cele oferite de rațiune. Numai 
rațiunea este capabilă să ne procure cunoștințe clare si distincte. Еа 
ar fi înzestrată cu o spontaneitate cognitivă proprie, datorită căreia 
poate ajunge la adevăr. Experienţa ne oferă numai adevăruri 
contingente; adevărurile necesare, acele adevăruri care sînt valabile 
— cum spunea Leibniz — „în toate lumile posibile”, singurele ce 
merită numele de adevăruri ştiinţifice, nu pot fi dobîndite decît prin 
rațiune. E adevărat — admite Leibniz — că în intelect nu se află nimic 

care să nu fi fost mai întîi în simțuri, dar cu o excepţie: excipe 
intellectus ipse, adică cu excepţia intelectului însuşi. Legile 
funcţionale ale intelectului nu provin din simţuri, ci chiar din 
intelect. Ce-i drept, ele nu devin active decît în urma contactului 
empiric cu lucrurile. Prin teoria inneitäfii virtuale, despre care am 
mai discutat, Leibniz izbutea să ocolească unele dificultăţi ale 
teoriei rationaliste a cunoaşterii şi să evite obiecțiile empirismului. 
Devenea astfel posibilă reluarea principalei teze rationaliste, aceea 
că rațiunea nu se reduce la datele simţurilor, ci este sursa unor 
cunoștințe superioare, care nu pot fi derivate din cele senzoriale. 

Kant încearcă, spuneam, să depăşească opoziţia dintre cele 
două teorii gnoseologice, iar apriorismul este rezultatul acestei 
depäsiri, în fond, după el, ambele operează o reductie ilicită — fie 
reducerea senzorialului la raţional, în cazul raționalismului, fie 
reducerea rationalului la senzorial, în cazul empirismului. 
Amîndouă orientările neglijează aportul specific al fiecărei facultăți 
de cunoaștere. Este adevărat — concede el empiriştilor — că întreaga 
noastră cunoaştere începe cu experienţa și că, din punct de vedere 
cronologic, nici o cunoştinţă nu precede experiența. Dar aceasta nu 
înseamnă că întreaga cunoaștere provine din experiență. Kant reia 
aici distincţia din disertatia inaugurală, dintre materia sau conținutul 
cunoștinței si forma acesteia. Materia provine din experienţă şi este, 
deci, empirică sau a posteriori. Forma, în schimb, provine din 
facultăţile de cunoaștere însele, nu din experienţă; ea este, așadar, а 
priori. Distincția în discuţie este rezultatul analizei epistemologice, 
al criticii cunoștinței. Nu trebuie să пе închipuim că ar fi vorba 
despre două componente separate, exterioare una alteia şi care s-ar 
alătura oarecum mecanic, pentru a forma cunoștința. În realitate, 
cunoştinţa este unitatea lor organică, inseparabilă; în planul 
cunoaşterii reale, ele sînt legate indisolubil şi nu există separat. 
Separarea şi caracterizarea lor diferențiată se realizează într-un alt 
plan: în cel al reflectiei asupra cunoaşterii, în planul epistemologic 
sau critic. 

Apriorismul a putut să pară multă vreme o ciudätenie, o 
bizarerie filosofică, alături de atîtea altele. Empirismul, ce părca să 
aibă cîştig, de cauză o dată cu dezvoltarea vertiginoasă a ştiinţelor 
experimentale moderne, a respins întotdeauna ideea unei 


59 


predeterminäri principiale a raportärii cognitive a subiectului la 
obiect şi a conceput cunoaşterea ca un demers liniar de la obiect la 
subiect, ca o reflectare a obiectului în conștiința subiectului. Acesta 
este de altminteri şi punctul de vedere al simțului comun, al mult 
lăudatului bun simţ, pentru care cunoştinţele noastre nu pot fi 
altceva decît imagini ale lucrurilor. Astăzi, însă, se recunoaşte din ce 
în ce mai mult circularitatea demersului cognitiv şi se acceptă 
existența unui a priori relativ sau pragmatic. Este, astfel, 
reconfirmată validitatea nucleului raţional al apriorismului kantian. 


4.3. Judecätile analitice şi judecätile sintetice 


Kant îşi începe în Critica rațiunii pure demersul critic printr-o 
cercetare a judecăților, al cărei scop este să determine mai exact 
obiectul întregii sale investigaţii. Această analiză a judecăților pare, 
la prima vedere, complet străină de tema fundamentală a cercetării 
kantiene din Critica rațiunii pure, care este, cum am văzut, 
posibilitatea meta fizicii. Trebuie să spunem că una dintre sursele 
dificultăţilor cu care sîntem confruntati în studiul lucrării principale 
a lui Kant este tocmai îmbinarea într-un demers unitar a unor teme 
Şi probleme a căror legătură nu e întotdeauna evidentă. Kant nu este 
numai maestrul distinctiilor, al concilierilor prin delimitări de 
planuri şi de domenii, ci şi maestrul unor moduri insolite de a grupa 
problemele, care le schimbă uneori radical sensul, după cum 
modifică perspectiva în care se va căuta 
soluția lor. Chiar din introducerea lucrării 
sîntem confruntati cu acest amestec, la 
prima vedere arbitrar, al unor teme 
logice, epistemologice şi metafizice. La o 
cercetare atentă, descoperim însă că, 
dincolo de aparenta lor eterogenitate, 
temele (problemele) respective au o 
unitate profundă, iar şansa de a le 
soluţiona sau trata corect depinde tocmai 
de luarea în considerare a acestei unități. 

De aceea, trebuie de fiecare dată să 
ne îndreptăm efortul către înțelegerea 
logicii interne a acestei grupări neobişnuite 

a problemelor. În cazul de față, vom vedea că problema generală а 
posibilității metafizicii va putea fi solutionatä tocmai pe baza acestei 
clasificări a judecăților, care, cum spuneam, pare, la prima vedere, 
să nu aibă nici o legătură cu ea. Judecätile vor fi privite aici din 
perspectiva conținutului lor cognitiv, aşa cum se manifestă el în 
raportul dintre subicct şi predicat. Analiza va fi deci orientată 
epistemologic, iar nu formal-logic. Filosoful distinge, din punctul de 
vedere menționat, două tipuri de judecăţi: judecätile analitice şi 
judecätile sintetice. Prefigurată de Leibniz şi Hume, anticipată de 
propriile sale cercetări din perioada precritică, prin distincţia dintre 
metoda sintetică, proprie matematicii, şi metoda analitică, proprie 
metafizicii, deosebirea precisă a acestor două tipuri de judecăți este 
făcută de Kant abia în Critica rațiunii pure. 

Dar să vedem în ce constă deosebirga dintre ele. Judecätile 
analitice sînt acele judecăţi al căror predicat este conținut — desigur, 
în mod confuz, neexplicit — în conceptul subiect, judecata nefăcînd 
altceva decît să expliciteze, prin analiză, conținutul conceptului 
subiect. După exemplul lui Kant, judecata „toate corpurile sînt 
întinse” este o judecată analitică. Căci predicatul întinderii este una 
din notele conceptului corp, pe care o descoperim atunci cînd 
analizăm acest concept. În asemenea cazuri, judecata explicitează 
un conținut cognitiv, preexistent. De aceea, Kant numeşte judecätile 
analitice Erläuterungsurteile, judecăți „explicative”, adică judecăţi 
care oferă în formă explicită ceea ce în mod implicit noi ştiam 
dinainte. 

Spre deosebire de ele, judecätile sintetice sînt acele judecăți 
în care predicatul nu e conținut în conceptul subiect, ci i se adaugă 
din afară, judecata însăşi realizînd sinteza a două elemente diferite. 
De unde şi denumirea lor de judecăți sintetice. Întrucît imbogätesc 
cunoașterea, o extind dincolo de ceea ce era deja cunoscut, Kant 
numeşte aceste judecăţi Erweiterungsurteile, judecăţi extensive. 
Judecata „toate corpurile sînt grele” este, după Kant, un exemplu de 
judecată sintetică, deoarece aici conceptului de corp i se adaugă 
predicatul greutății, саге nu e conținut în concept. 

Judecăţile analitice nu prezintă nici o dificultate їп a le 
caracteriza din punctul de vedere al naturii lor. Ele sînt toate a priori, 
întrucît iau naştere printr-o analiză pură de concepte şi nu au în nici 

un fel nevoie de experientä pentru a se legitima. Chiar si atunci cînd 
conceptul de la care se pleacä provine din experientä (ca în 
exemplul de mai înainte cu corpurile întinse, căci conceptul de corp 
este unul empiric), judecata însăşi nu este empirică, ci a priori. Este 
adevărat însă că ea nu e pură. Mai complicată e situația judecăților 
sintetice. Există judecăţi sintetice al căror temei este experiența 
completă sau, în orice caz, lărgită a obiectului pe care îl gîndim 
numai parțial în conceptul subiect. Judecata luată adineaori ca 
exemplu este una de acest fel: căci predicatul greutății se adaugă, 
printr-o lărgire a experienței, la subiectul corp. În treacăt fie spus, 
abia prin experienţele lui Galilei în privinţa căderii corpurilor s-a 
putut înțelege că toate corpurile sînt grele şi s-a putut renunța la 
concepția antică a „locurilor naturale” şi la deosebirea dintre 
corpurile „uşoare” şi cele „grele”, legată de ea. 

Judecätile sintetice de acest fel sînt, aşadar, judecăţi sintetice 
empirice sau a posteriori. Există însă şi un alt tip de judecăți 
sintetice, şi anume acelea în care temeiul sintezei nu mai este 
experienţa. Să luăm, de pildă, judecata aritmetică simplă: 7 + 5 = 12. 
Conceptul numărului 12 nu e cuprins nici în conceptul de 7, nici în 
conceptul de 5, nici chiar în conceptul sumei lor. Că nu e cuprins în 
nici unul dintre cele două concepte e uşor de înţeles. Dar, după Kant, 
el nu este cuprins nici în conceptul reunirii lui 7 cu 5. Într-adevăr, 
simplul concept al reunirii celor două numere, fără intervenția unui 
al treilea factor, nu ne dă cu nici un chip numărul 12. Lucrul acesta 
poate fi înțeles mai uşor dacă luăm două numere mai mari, să zicem 
două numere din cîte trei cifre. Oricît am sta să gîndim reunirea 
celor două numere, nu obținem prin însuși acest fapt numărul sumă. 
Trebuie să intervină — după Kant — un alt factor, şi anume intuiţia, 
prin care, adăugînd succesiv primului număr (numărului 7 în 
exemplul nostru) unităţile din care este alcătuit al doilea (adică 
numărul 5), vedem „răsărind” — după expresia filosofului — numărul 
12. La fel stau lucrurile si cu judecätile geometriei pure. Judecata 
„linia dreaptă este drumul cel mai scurt între două puncte” nu e o 
judecată analitică, fiindcă reuneşte un concept calitativ, „linia 
dreaptă”, si un concept cantitativ, „drumul cel mai scurt dintre două 
puncte”, deci două concepte eterogene. Ea nu poate fi decît o 
judecată sintetică. Dar este la fel de limpede că temeiul sintezei nu 

poate fi experiența, căci nu prin măsurători repetate stabilesc 
geometrii că liniile drepte sînt distanțele cele mai scurte între două 
puncte. Temeiul sintezei este şi aici o intuiție: intuiţia spațiului. 
Toate aceste judecăți în care sinteza subiectului şi predicatului se 
întemeiază nu pe experiență, ci pe un factor independent de ea, se 
numesc judecăţi sintetice a priori. 

Am ajuns astfel la următorul rezultat: există două tipuri de 
judecăţi: 1) judecätile analitice, care sînt toate a priori, şi 2) judecätile 
sintetice, care sînt, la rîndul lor, de două feluri: a) sintetice empirice 
Sau a posteriori; b) sintetice a priori. 

Să medităm acum asupra valorii de cunoaştere a acestor 
tipuri de judecăți. Judecätile analitice, explicitînd concepte date în 
prealabil, nu aduc nimic principial nou în cunoaştere. Ele nu sînt 
inutile, căci ne oferă în formă explicită cunoştinţe pe care le aveam 
numai în mod implicit. Dar nu ele fac să progreseze cu adevărat 
cunoaşterea umană. Singurele care fac să avanseze cunoaşterea sînt 
judecätile sintetice. Cum, însă, judecätile empirice nu au 
universalitate strictă şi nici necesitate absolută, înseamnă că rolul 
principal în cunoaștere revine judecăților sintetice a priori. Ca 
judecăţi sintetice, ele extind cunoașterea, iar ca judecăţi a priori, au 
universalitate strictă şi necesitate absolută. Astfel de judecăți sînt 
propoziţiile matematicii pure, precum şi principiile ştiinţei 
matematice a naturii, adică ale fizicii pure. Şi tot aşa ar trebui să fie 
şi propoziţiile metafizicii, în măsura în care metafizica vrea să fie nu 
doar explicitarea unor cunoştinţe date, ci extinderea cunoaşterii 
noastre. Aşa încît, problema inițială a posibilității metafizicii ca 
ştiinţă poate fi formulată mai precis astfel: cum sînt posibile 
judecätile sintetice a priori? De rezolvarea acestei chestiuni depinde 
soarta metafizicii însăşi. De aceea, Kant scrie: „Adevărata problemă 
a rațiunii pure e cuprinsă în întrebarea: cum sînt posibile judecăţi 
sintetice a priori?40. 

Vom înțelege mai bine sensul acestei întrebări dacă vom ține 
seama de ceea ce vizează ea cu adevărat: nu existența, ci condițiile 
de posibilitate ale judecăților sintetice a priori. Cu alte cuvinte, nu 
dacă asemenea judecăți sînt posibile, ci cum sînt ele posibile, deci 


41 Kant, Critica rațiunii pure, p. 55. 

care sînt condițiile posibilității lor. Răspunsul la această întrebare 
presupune o analiză regresivă, un demers de la condiționat la 
condiţie, ce manifestă deja prezența metodei specific kantiene, 
despre care vom vorbi mai tîrziu: metoda transcendentală. Mai este 
de observat că miza reală a cercetării rămîne mereu metafizica. 
Judecätile sintetice a priori ale matematicii si fizicii nu sînt cercetate 
aici pentru ele însele sau pentru legitimarea pe care cercetarea ar 
putea-o aduce acestor științe. Fără îndoială că va fi dobîndită și o 
asemenea legitimare, dar nu ea este scopul principal. Scopul rămîne 
posibilitatea metafizicii. 

Întrebarea generală cu privire la condițiile de posibilitate ale 
judecăților sintetice a priori poate fi divizată, în funcție de științele 
în care există astfel de judecăţi, în următoarele trei întrebări 
subordonate: cum sînt posibile judecätile sintetice a priori ale 
matematicii pure?, cum sînt posibile judecätile sintetice a priori ale 
fizicii pure?, dacă şi cum sînt posibile judecätile sintetice a priori ale 
metafizicii? Răspunzînd la aceste întrebări, vom răspunde totodată 
la întrebările privind posibilitatea ştiinţelor corespunzătoare: cum 
este posibilă matematica pură?, cum este posibilă fizica pură?, dacă 
si cum este posibilă metafizica? 

Întrebarea din urmă se deosebește, totuşi, de primele două. 
Dacă în cazul lor luăm ştiinţele respective ca date şi nu ne îndoim 
de posibilitatea acestora, în cazul metafizicii situația e alta. Ea încă 
nu s-a constituit ca ştiinţă — dovadă, nesfirsitele dispute dintre 
metafizicieni, care fac din ea un adevărat „cîmp de luptă” unde nu 
există nici învinşi şi nici învingători —, aşa încît ne putem îndoi de 
însăşi posibilitatea ei. Cu toate acestea, rațiunea umană ajunge în 
mod inevitabil 54-51 pună întrebări metafizice, astfel că putem lua 
metafizica ca dată, dacă nu ca ştiinţă, cel putin ca „dispoziţie 
naturală” a gîndirii umane. Întrebarea noastră ar putea fi atunci 
formulată astfel: cum este posibilă metafizica în calitate de 
dispoziție naturală? Sau, altfel spus, cum se nasc problemele ei? Dar 
aceste întrebări nu sînt suficiente pentru scopul pe care îl urmărim. 
Ca să ajungem la un rezultat ferm, trebuie să cercetăm dacă rațiunea 
umană poate sau nu să răspundă la asemenea probleme. Adică să 
examinăm dacă şi cum este metafizica posibilă ca știință. 

Cele trei întrebări, astfel apărute, vor fi studiate în cele trei 
secţiuni ale primei diviziuni a Criticii rațiunii pure, care este şi cea 
mai importantă, intitulată Teoria transcendentală a elementelor. 
Estetica transcendentală, Analitica transcendentală şi Dialectica 
transcendentală. Fiecare dintre ele va examina, o dată cu întrebarea 
respectivă, şi facultatea de cunoaştere corespunzătoare şi va oferi, 
prin analiza facultății de cunoaștere, răspunsul la acea întrebare. 


4.4. Estetica transcendentală 


Prima parte a Criticii rațiunii pure este Estetica 
transcendentală. Să lămurim mai întîi acest titlu. Kant foloseşte 
termenul estetică în sensul său grecesc originar, de „teorie a 
sensibilităţii” (de la aisthesis, „senzaţie, sensibilitate”). Estetica 
înseamnă aici teoria sensibilităţii, iar nu teoria frumosului și a artei, 
cum este înțeleasă astăzi. Cel ce a statornicit înțelesul actual al 
esteticii a fost filosoful wolffian Alexander Baumgarten, care a 
publicat în 1750 un tratat sistematic de estetică în sens de teoria 
frumosului. Într-o notă la Critica rațiunii pure, Kant protestează 
împotriva acestei utilizări a termenului, dar, cum se știe, evoluţia 
semantică a cuvîntului n-a urmat părerea lui Kant. De altfel, la ediția 
a II-a, el a modificat această notă. Iar în cea de-a treia Critică, 
foloseşte el însuşi termenul pentru a desemna „judecăţile de gust”. 
Cel de-al doilea termen din titlu, transcendentalul, este un alt 
termen de bază al filosofiei kantiene. Trebuie să precizăm în primul 
rînd că acest termen are un înțeles epistemologic şi metodologic, iar 
nu unul metafizic-ontologic. El se deosebește astfel de termenul, cu 
aceeaşi rădăcină, transcendent. Dacă transcendentul desemnează, 
cum vom mai vedea, ceea ce „trece dincolo” de experienţă, adică 
domeniul inaccesibil al lucrurilor în sine, transcendentalul 
desemnează, dimpotrivă, la Kant, ceea ce este „dincoace” de 
experienţă, cu alte cuvinte, condiţiile ce tin de propriul nostru spirit 
si care fac experienţa posibilă. Constantin Noica“! a arătat că 
această deplasare a centrului de interes de la transcendent la 


# C. Noica, „Kant şi metafizica, după interpretarea lui Heidegger, în vol. /. Kant 
200 de ani de la apariția Criticii raţiunii pure, Bucureşti, Editura Academiei, 
1982, p. 144. 

transcendental este nucleul revolutiei filosofice kantiene. Dacä 
metafizicienii prekantieni îşi concentrau atenţia asupra transcen- 
dentului, Kant, dimpotrivă, se interesează de transcendental. 

Noul sens epistemologic si metodologic al termenului este 
precizat de Kant încă în introducerea Criticii: „Numesc 
transcendentală — scrie el — orice cunoaştere care se ocupă în genere 
nu cu obiecte, ci cu modul nostru de cunoaștere a obiectelor, întrucît 
acesta este posibil a priori. Un sistem de astfel de concepte s-ar numi 
filosofie transcendentală”"?. Din acest text se desprinde cu claritate 
ideea că transcendentalul kantian desemnează o anumită orientare a 
cercetării filosofice, și anume, orientarea acesteia nu către obiecte, 
ci către condiţiile a priori ce fac posibilă cunoaşterea obiectelor. 
Transcendentalul desemnează, aşadar, ansamblul formelor a priori 
ale spiritului uman, considerate nu în ele însele, ci în calitate de 
condiţii care fac posibilă cunoaşterea, precum şi cercetarea 
filosofică a acestor forme. 

Revenind acum la „estetica transcendentală”, din cele de mai 
sus decurge că ea este cercetarea sensibilităţii, pentru a descoperi 
condițiile a priori care fac posibilă cunoaşterea sensibilă. Sau, 
folosind cuvintele lui Kant: „Numesc Estetică transcendentalà 
ştiinţa despre toate principiile sensibilităţii a priori”®. 

Sensibilitatea este capacitatea de a avea reprezentări atunci 
cînd sîntem afectaţi de obiecte. Însușirea definitorie a acestei prime 
facultăți de cunoaştere este receptivitatea, şi tocmai de aceea prin ea 
ne sînt date obiecte. Ca singura facultate receptivă a spiritului 
nostru, sensibilitatea transpune, dacă ne putem exprima așa, 
obiectele din planul existenței lor reale în planul conştiinţei şi face 
astfel posibilă reconstrucţia lor epistemică. De aceea, ea are o 
funcţie proprie în procesul cunoaşterii, un rol în care nu poate fi 
substituită de пісі o altă facultate cognitivă. 

Desigur, sensibilitatea ne dă obiecte, sau aduce obiectele în 
planul conştiinţei, nu ca entități corporale, ci ca reprezentări. 
Reprezentările specifice ale sensibilităţii sînt éntuifii, adică 
reprezentări de obiecte particulare, aşa încît ea poate fi numită 
facultatea intuițiilor. Ea se deosebeşte de intelect, care nu intuieşte 


42 1, Kant, ор. cit. р. 59. 
“ Ibid., p. 66. 

obiecte, ci le gîndeşte cu ajutorul conceptelor şi poate fi de aceea 
caracterizat ca facultatea conceptelor. 

Deosebirea dintre intuiţie şi concept constă în aceea că 
intuiţia este o reprezentare directă, nemijlocită, a unui obiect 
individual sau — cum spune Kant — „se raportează direct la obiect”, 
în timp ce conceptul, ca reprezentare generală, se raportează la 
obiect numai indirect, prin intermediul intuitiei. De aceea, pentru a 
avea intuitii, obiectele trebuie să ne afecteze, adică să acționeze într-un 
mod oarecare asupra sensibilităţii noastre. Pentru noi, oamenii, 
intuițiile nu pot fi, prin urmare, decît sensibile: са şi în disertatia 
inaugurală, Kant susține că noi nu putem avea intuitii intelectuale, 
adică reprezentări directe despre obiecte particulare reale, care să 
provină din gîndire. 

Obiectul reprezentat de intuiţia sensibilă este numit şi de 
această dată de Kant fenomen. Termenul acesta trebuie înțeles în 
legătură cu etimologia sa greacă, phainomenom însemnînd „ceea се 
apare”, ,aparitic”. Orice obiect real ni se înfăţişează într-o dublă 
ipostază sau — cum preferă să spună Kant — este considerat „în două 
sensuri” (op. cit., p. 29): ca lucru care există independent de 
reprezentarea noastră despre el, deci ca lucru în sine (Ding an sich), 
şi ca lucru reprezentat de conștiința noastră, deci ca fenomen 
(Erscheinung). Fenomenul este deci obiectul real, așa cum îi apare 
el conştiinţei noastre, aşa cum se înfăţişează sensibilităţii noastre. 

Fenomenul are două componente: materia şi forma. Materia 
fenomenului este dată de senzaţii, care iau naștere în urma acțiunii 
obiectelor asupra sensibilităţii, iar forma este modul de ordonare a 
senzatiilor sau, cum spune Kant, „ceea ce face ca diversul 
fenomenului să poată fi ordonat în anumite raporturi”. De aceea, 
materia fenomenului este empirică sau a posteriori, iar forma lui, 
provenind din sensibilitatea însăşi, este a priori. 

Sensibilitatea are două forme a priori, una fiind forma 
simțului extern, iar cealaltă, forma simțului intern. Aceste forme 
sînt spațiul şi timpul. Spaţiul este forma simțului extern prin care ne 
reprezentăm obiectele ca situate în afara noastră, ca avînd o anumită 
configuraţie, o anumită mărime şi raporturi determinate între ele. 
Ceea ce e caracteristic spaţiului este că el desemnează o ordine de 


+ Ibid., р. 65. 

coexistență. Timpul e forma simțului intern prin care conștiința 
noastră se intuieste pe ea însăşi în stările-i succesive. Ceea се 
caracterizează timpul este faptul că el desemnează în primul rînd, 
deşi nu exclusiv, o ordine de succesiune. Fiind condiţia nemijlocită 
a intuitiei proceselor interne ale conştiinţei noastre, timpul este 
totodată condiţia mi jlocită a intuirii fenomenelor externe, întrucît în 
cunoaştere acestea sînt şi ele fenomene interne, reprezentări. 
Domeniul său de aplicaţie este deci mai larg decît acela al spațiului. 
De fapt, timpul intervine în toate percepțiile noastre şi, cum vom 
vedea, ca formă universală a percepţiei sensibile, el joacă un rol 
important chiar în raport cu intelectul (teoria schematismului). 

În Estetica transcendentală, Kant distinge expunerea 
metafizică şi expunerea transcendentală a spaţiului şi timpului. Cea 
Linia generală de argumentare din disertatia inaugurală este 
păstrată, dar argumentele sînt mai bine organizate şi mai clare. lar 
prin distincţia de mai sus, pe care, din păcate, Kant nu o respectă 
riguros (căci în expunerea metafizică a conceptului de timp el 
introduce un argument ce aparține, cum singur remarcă, de altfel, 
expunerii transcendentale), devine mai evidentă deosebirea între 
natura şi rolul sau funcția cognitivă a spaţiului si timpului. Lăsînd 
la o parte ușoara asimetrie a expunerii metafizice a conceptului de 
timp față de aceea a conceptului de spaţiu, semnalată adineaori, 
putem spune că cele patru argumente sînt, de o parte şi de cealaltă, 
orientate astfel: primele două îşi propun să dovedească natura 
neempirică, a priori a spaţiului şi timpului, iar ultimele două, 
caracterul lor intuitiv, neconceptual. 

Expunerea transcendentală înfăţişează spațiul şi timpul ca 
principii ale unor cunoştinţe sintetice a priori din matematica pură 
(geometrie, aritmetică, teoria matematică a mişcării). Cunostintele 
din aceste discipline sînt judecăţi sintetice a priori. Ele nu pot fi 
explicate decît presupunînd că spaţiul și timpul la care se raportează 
sînt intuifii (ceea ce explică caracterul lor sintetic) şi sînt a priori 
(ceea ce explică caracterul lor universal şi necesar). Expunerea 
transcendentală consolidează deci expunerea metafizică, înfățişînd 
cunoştinţe, care numai sub presupozitia caracterului intuitiv şi 
aprioric al acestora pot fi explicate. 

Aşadar, noi percepem lumea potrivit unor forme sau structuri 
care nu aparțin lucrurilor însele, ci aparțin sensibilităţii noastre. De 
aceea, lumea percepției noastre, lumea pe care o receptăm prin 
simţuri, este o lume fenomenală, o lume aşa cum ne apare nouă, 
potrivit structurilor propriei noastre sensibilitäti. Decurge oare de 
aici că ea este o lume iluzorie, o lume himerică, o lume ce nu are 
decît consistenţa unui vis? O astfel de concluzie, pe care mai tîrziu 
Schopenhauer nu va ezita să o formuleze, i se pare cu totul 
inacceptabilă lui Kant. Dacă, aşa cum am văzut, în disertaţie el 
echivalează fenomenul cu aparenţa, în Critica rațiunii pure, la a 
doua ediţie a acesteia, stabilește o demarcaţie riguroasă între ele. 

Demarcatia devine posibilă prin ceea ce Kant numeşte 
realitatea empirică şi idealitatea transcendentală a spaţiului şi 
timpului. În măsura în care ele nu sînt proprietăți sau relaţii ale 
lucrurilor în sine, ci intuitii pure, forme a priori ale propriei noastre 
sensibilitäti, spaţiul şi timpul au idealitate transcendentală. În 
măsura în care, însă, ele sînt condiţii ale oricărei percepții omenești 
Şi ca atare intervin în mod obligatoriu în experienţă, au realitate 
empirică. Fără să aparţină lucrurilor în sine, fiind în schimb forme 
universale ale intuitiei omeneşti, spațiul şi timpul au deci o anumită 
obiectivitate, care ne permite să deosebim lumea fenomenală, ce ia 
naştere prin mijlocirea lor, de pura aparenţă inconsistentă sau de 
simpla iluzie. Fără îndoială, obiectivitatea lumii fenomenale şi a 
cunoştinţelor ştiinţifice despre ea nu poate fi asigurată decît partial 
Şi imperfect la acest nivel cognitiv. Kant înţelege mai bine acum 
decît în disertaţie că explicarea experienţei, саге stă la baza 
cunoştinţelor ştiinţifice obiective, nu se poate face doar prin 
sensibilitate şi prin uzul logic al intelectului. Teoria experienței din 
Critica raţiunii pure este incomparabil mai amplă şi mai profundă 
decît aceea abia schitatä în disertaţie. Înainte, însă, de a o examina, 
să notăm că pentru Kant, ca şi pentru epistemologia modernă, 
obiectivitatea cunoștinței e un rezultat, şi nu un punct de plecare: ea 
se obține la capătul unui lung travaliu constructiv al spiritului, iar nu 
prin simplul contact senzorial cu lucrurile. 

Estetica transcendentală poate oferi acum răspunsul la 
întrebarea despre posibilitatea matematicii pure: matematica pură 
este posibilă pentru că spaţiul și timpul, ce stau la baza judecăților 
ei, sînt intuitii a priori. 

4.5. Analitica transcendentală 


Cea de-a doua facultate de cunoaştere cercetată în Critica 
rațiunii pure este intelectul. „Există — scrie Kant, chiar în 
introducerea lucrării — două tulpini ale cunoaşterii omeneşti саге 
provin poate dintr-o rădăcină comună, dar necunoscută nouă, anume 
sensibilitatea şi intelectul: prin cea dintîi obiectele ne sînt date, iar 
prin cel de-al doilea ele sînt gindite”45. Cunoașterea adevărată 
presupune colaborarea sensibilităţii si a intelectului. „Nici una din 
aceste două proprietăţi nu e de preferat celeilalte. Fără sensibilitate 
nu ne-ar fi dat nici un obiect şi fără intelect n-ar fi nici unul gîndit. 
Idei (Gedanken) fără conţinut sînt goale, intuitii fără concepte sînt 
oarbe... Numai din faptul că ele se unesc poate izvori cunoaștere. "78 
Perspectiva teoretică integratoare, atît de caracteristică filosofiei 
critice, se exprimă cu toată evidența aici. 

Integrarea nu înseamnă însă amestecul confuz al celor două 
facultăţi şi al contribuţiei lor, ci presupune, dimpotrivă, deosebirea 
lor atentă. De aceea, trebuie să distingem estetica, adică teoria 
sensibilităţii, de logică, adică teoria gîndirii. 

4.5.1. Logica transcendentală: obiectul si diviziunea ei 


Existenţa a două facultăți principale de cunoaștere, sensibi- 
litatea şi intelectul, face necesară existența a două discipline 
filosofice care să le studieze. Așa încît, după cum spuncam 
adineaori, alături de estetică (studiul sensibilităţii) se situează logica 
(studiul gîndirii). Logica obişnuită sau logica generală, atunci cînd 
este înțeleasă ca logică pură, iar nu ca logică aplicată, face abstracție 
de conținutul gîndirii, concentrindu-si în mod exclusiv atenția 
asupra formei acesteia. Spre deosebire de ea, logica transcendentală 
pe care o introduce Kant își propune să determine „originea, sfera 
si valabilitatea obiectivă” a cunoștințelor a priori despre obiecte, pe 
care le obținem prin intelect si rațiune. Ea va utiliza, desigur, 
achiziţiile logicii formale, dar nu va rămîne la ele. S-a observat, pe 
bună dreptate, că ideile si structurile logicii generale joacă un rol 
important în analizele kantiene ale intelectului şi raţiunii, atît ca 


45 Ibid., р. 61. 
46 Ibid., p.92. 


70 


punct de plecare, cît şi ca garantie a completitudinii analizelor. Cu 
toate acestea, logica transcendentală se deosebeşte profund de 
logica generală: ea este, de fapt, o disciplină epistemologică şi ca 
atare nu poate face abstracţie de conţinutul cunoștinței, asemenea 
celei din urmă. În fond, datorită faptului că nu face abstracţie de 
conţinutul şi originea cunoştinţelor, „logica transcendentală nu este 
logică, ci teorie a cunoasterii”*?. 

Ea este împărțită de Kant, tot după sugestia logicii generale, 
în Analitica transcendentală, care studiază intelectul, adică 
funcționarea gîndirii în limitele experienţei posibile, şi Dialectica 
transcendentală, care studiază rațiunea, adică funcționarea gîndirii 
dincolo de aceste limite. Distincția între intelect (Verstand) şi 
rațiune (Vernunft), prefigurată de gînditorii Evului Mediu şi ai 
Renașterii, dar teoretizată explicit abia de Kant, sc va dovedi 
hotărîtoare pentru demersurile ulterioare ale filosofiei (vezi, de 
pildă, doctrina hegeliană a rațiunii dialectice). 

Analitica transcendentală va cerceta, aşadar, intelectul şi îşi 
va propune să descopere formele lui a priori şi modul în care ele fac 
posibilă cunoaşterea obiectivă a naturii. 


4.5.2. Categoriile 


Formele intelectului nu mai sînt intuitii, ca în cazul 
sensibilităţii, ci noțiuni, concepte. Urmîndu-l pe Aristotel, Kant 
numește conceptele pure ale intelectului categorii. Problema care se 
pune acum este de a găsi un principiu sigur pe baza căruia să fie 
descoperite categoriile. Dacă, după părerea lui Kant, Aristotel a 
procedat „rapsodic”, enumerînd oarecum la întîmplare categoriile, 
el vrea să se asigure de necesitatea si integralitatea tablei lor. 

Ceea ce Kant numeşte deducția metafizică a categoriilor, 
analoagă „expunerii metafizice” a spațiului si timpului din Estetica 
transcendentală, înseamnă aşadar stabilirea listei lor complete, 
pomind de la un principiu care să-i asigure necesitatea. 

Cercetînd intelectul, constatăm că el este o facultate a 
sintezei. Intelectul leagă între ele diferite reprezentări. Aceste 
legături se realizează prin judecată. De acceca, „putem reduce le 


+7 Al. Surdu, „Studiu introductiv”, în volumul: Kant, Logica generală, Bucureşti, 
Editura Științifică şi Enciclopedică, 1985, pp. 49-50. 


71 


judecăţi toate actele intelectului, astfel încît intelectul în genere 
poate fi reprezentat са o facultate de a ўиаеса”%. Dacă intelectul 
este facultatea de a judeca, descoperirea conceptelor lui pure devine 
posibilă prin cercetarea judecăților. Ca să descoperim conceptele 
pure, trebuie să facem însă abstracţie de conținutul empiric al 
judecăților si să le considerăm numai din punctul de vedere al 
formei lor, adică al tipului de sinteză pe care îl ilustrează. O 
asemenea considerare ne este oferită de logica tradițională, ce 
clasifică judecätile după patru criterii. Kant preia, cu anumite 
modificări, această clasificare. În prima clasă intră judecätile 
considerate după cantitatea lor. Din acest punct de vedere, ele se 
împart în universale, particulare şi singulare. A doua clasă cuprinde 
judecätile considerate după calitatea lor. Ele se împart, potrivit 
acestui criteriu, în afirmative, negative şi infinite (acestea din urmă, 
introduse în clasificare de Kant însuși, sînt judecăţi afirmative cu 
predicat negativ). A treia clasă cuprinde judecätile considerate după 
relația lor. După acest criteriu, ele se împart în categorice, ipotetice 
şi disjunctive. În sfîrşit, a patra clasă cuprinde judecätile privite din 
punctul de vedere al modalității lor. Aici intră judecätile 
problematice, asertorice şi apodictice. 

Tabla categoriilor este deci următoarea: 1) categoriile 
cantității: unitate, multiplicitate, totalitate, 2) categoriile calității: 
realitate, negaţie, limitafie; 3) categoriile relației: inerenfà şi 
subzistență (substanţă şi accident), cauzalitate şi dependenţă (cauză 
şi efect), comunitate (acţiune reciprocă între activ şi pasiv); 
4) categoriile modalității: posibilitate-imposibilitate, existență-non- 
existenţă, necesitate-contingentä.*? 

Categoriile astfel stabilite sînt socotite de Kant concepte pure 
originare ale intelectului, cărora le corespund concepte derivare, de 
asemenea pure. Kant le numeşte pe cele din urmă predicabilii 


48 Kant, ор. cit., p. 103, ș.a. 

4 bid., p. 110. În Prolegomene, Kant simplifică tabla categoriilor, retinind pentru 
categoriile relației si modalității numai conceptele principale si eliminînd 
cure latele lor. Lista dobîndeşte atunci, pentru aceste ultime două clase, 
următoarea înfăţişare: categoriile relației: substanță, cauză, comunitate; 
categoriile modalităţii: posibilitate, existenţă, necesitate (v. Prolegomene, 
București, Editura Științifică și Enciclopedică, 1987, р. 101). 

intelectului pur, spre a le deosebi de cele dintii, numite, după uzul 
statornicit, predicamente. 

Analizînd tabla categoriilor, Kant observă că în fiecare clasă 
— dacă socotim numai categoriile principale şi lăsăm la o parte 
corelatele lor din clasele a treia şi a patra — există cîte trei categorii. 
Mai mult decît atît, a treia categorie răsare pretutindeni din 
combinarea primelor două, „ceea ce dă de gîndit”. De pildă, 
totalitatea nu e decît multiplicitatea considerată ca unitate, limitatia 
— realitatea combinată cu negația ş.a.m.d. Această observaţie а lui 
Kant sugerează structura triadică (teză-antiteză-sinteză), pe care o 
vom reîntîlni la Fichte şi Hegel. Dar Kant însuşi nu trage concluzia 
că a treia categorie ar proveni din primele două sau că, în general, 
ar exista vreo legătură între categoriile din acelaşi grup. După el, 
fiecare categorie este un concept originar, ce nu poate fi derivat din 
altele. 

Kant crede că cele douăsprezece categorii, stabilite pornind 
de la un principiu şi avînd, de aceea, un caracter necesar, epuizează 
sfera conceptelor originare ale intelectului pur. Intelectul uman nu 
are nici mai multe, nici mai puține concepte originare pure. 

Considerate în ele însele, categoriile sînt funcţii de sinteză ale 
intelectului, iar nu cunoștințe. Pentru a genera cunoștințe, ele 
trebuie să se aplice unui conținut, ce nu poate proveni decît din afara 
intelectului. Acest conţinut îl oferă sensibilitatea, prin intuitiile ei. 
Am văzut că, la nivelul sensibilităţii, are loc o primă organizare a 
senzatiilor, cu ajutorul formelor a priori ale acestei facultăți, spațiul 
Şi timpul. Rezultatul acestei prime organizări este fenomenul, ca 
unitate a unui conţinut a posteriori (senzațiile) şi a unei forme а 
priori (spaţiul şi timpul). Acum fenomenul alcătuiește conținutul 
cunoaşterii superioare ce se realizează la nivelul intelectului. 
Această cunoaştere presupune aplicarea formelor proprii ale 
intelectului, a categoriilor, la conţinutul fenomenal oferit de 
sensibilitate. 

Aplicarea categoriilor la intuitiile sensibile ridică două 
probleme extrem de dificile. Cea dintîi este aceea a posibilității 
aplicării sau a valorii obiective a categoriilor: cum pot categoriile, 
care sînt concepte pure ale intelectului nostru, să se aplice lucrurilor, 
care nu depind de intelect? Răspunsul lui Kant la această întrebare 

se află în ceea ce el numește deducția transcendentală a categoriilor. 
Secţiunea corespunzătoare a Criticii i-a solicitat lui Kant un uriaş 
efort intelectual, iar dificultăţile ei explică nu numai lungul interval 
ce separă Critica de disertatia inaugurală, dar şi rescrierea aproape 
în întregime a textului асеѕісі secțiuni la cea de-a doua ediţie a 
lucrării. Fără să putem intra în detalii, vom reţine numai ideea 
esenţială: valoarea obiectivă a conceptelor pure e dată de faptul că 
ele sînt condiţii ale constituirii experienţei însăşi; altfel spus, deşi 
provin din intelect, ele sînt obiectiv valabile, pentru că experiența 
însăși, care este sursa oricărei obiectivitäti cognitive, se constituie 
cu ajutorul lor. 

Cea de-a doua problemă priveşte modul aplicării conceptelor 
pure la intuitii. Eterogenitatea lor este evidentă, căci unele sint 
reprezentări generale, iar altele, reprezentări particulare, unele 
presupun spontaneitatea intelectului, iar celelalte, receptivitatea 
sensibilităţii. Dar atunci cum este posibilă reunirea lor? Răspunsul 
îl aflăm în teoria kantiană a schematismului. Rămînînd şi aici numai 
la ceea ce este esențial, vom reţine că aplicarea nu se realizează 
direct, ci printr-un factor intermediar, care este schema fiecărei 
categorii. Schemele provin din imaginaţia transcendentală $1 
constau în diferitele detenninări ale timpului (ca реппапепа pentru 
categoria substanței, succesiunea pentru categoria cauzalitäfii 
s.a.m.d.). Capitolul corespunzător din Critică generează şi astăzi 
numeroase dificultăți de interpretare si este, de aceea, unul dintre 
cele mai controversate în Kanr-Forschung. 

În orice caz, cu ajutorul categoriilor sale, intelectul introduce 
unitate în lumea fenomenală, stabileşte legături cu caracter universal 
şi necesar între fenomene. De pildă, cu ajutorul cauzalitätii, 
intelectul leagă între ele intuiţiile în raport de cauză $1 efect. Ceea 
ce fusese, la nivelul sensibilităţii, simplă succesiune în timp devine 
acum legătură cauzală necesară, lege a fenomenelor. Rezultatul 
acestor legături, al acestor sinteze este experiența, în planul 
cunoaşterii, sau natura, în planul obiectiv. Abia acum se constituie 
natura ca totalitate a fenomenelor supuse anumitor legi. Legile 
generale ale naturii sînt prescripții ale intelectului nostru, produse 
ale acestuia. lată sensul cunoscutei formule kantiene: „intelectul 
prescrie legi naturii”. Este vorba aici nu de legile particulare ale 

naturii, care nu pot fi descoperite decît în experientä, ci de legile ei 
generale, care, fiind condiţii ale posibilității experienței însăşi, nu 
provin din experiență. Ele provin din intelect si sînt, prin urmare, a 
priori. Caracterul lor a priori face posibilă fizica pură sau ştiinţa 
pură a naturii, cum o mai numeşte Kant. Acesta este răspunsul la cea 
de-a doua întrebare a filosofiei transcendentale: cum este posibilă 
fizica pură? Conceptele şi principiile care o alcătuiesc „carac- 
terizează o natură în genere, cu alte cuvinte, condiţiile generale, a 
priori ale oricărei experienţe, condiţii care fac posibilă cunoașterea 
prin experienţă a unei naturi determinate. Fizica pură, în sensul pe 
care îl dă Kant acestei expresii, trebuie deci să fie distinsă clar de 
fizica newtoniană, ale cărei legi descriu nu o natură în genere, ci o 
natură determinată, lumea în care trăim, lume ce nu poate fi 
cunoscută decît prin mijlocirea experienţei, şi nu a priori (...). Din 
concepția kantiană privitoare la relaţia dintre forma şi materia 
cunoașterii rezultă că fizica newtoniană este posibilă, pe de o parte, 
pe temeiul principiilor fizicii pure (forma oricărei experienţe 
posibile), pe de altă parte, pe temeiul datelor senzoriale (materia 
ехрегіеп(еі)”?0. 

Kant näzuieste si аісі sä asigure obiectivitatea naturii $1 
legilor ei, deşi aceasta este alcătuită din fenomene, iar nu din lucruri 
în sine. Unitatea pe care o introduce intelectul nu e arbitrară, 
variabilă de la un individ la altul şi dependentă de bunul său plac. 
Formele a priori, prin care са se realizează, sînt aceleași la toți 
oamenii, pentru că ele depind nu de constiintele individuale, ci de 
conştiinţa în genere, de acel „eu gîndesc” care însoţeşte în mod 
necesar toate actele noastre de reprezentare şi face posibilă orice 
sinteză categorială. Kant o mai numeşte $1 apercepfie transcen- 
dentală, sau, uneori şi mai complicat, unitatea sintetică a 
apercepfiei transcendentale. El o înţelege са o funcție de sinteză 
comunätuturor constiintelor individuale. Trebuie să atragem atenția 
că aperceptia transcendentalä nu este un factor exterior constiintelor 
individuale, ci un mänunchi de funcţii de sinteză comune tuturor 
acestora. Tocmai de ea depind categoriile, şi de aceea ele sînt 
obiective, adică universale şi necesare, aceleaşi la toți oamenii. 


50 Mircea Flonta, „Note la Prolegomene”, în I. Kant, Prolegomene, ed. cit., р. 202. 


75 


Categoriile nu pot genera cunoştinţe decît dacă se aplică unor 
intuifii sensibile. De aceea, valoarea lor cognitivă este mărginită la 
experienţa posibilă şi este, astfel, exclusiv imanentă. Ele nu se pot 
aplica, aşadar, lucrului în sine sau noumenului, care este 
transcendent, adică depăşeşte limitele oricărei experiențe. Prin ele 
nu putem dobîndi nici un fel de cunoştinţă despre lucrul în sine, 
tocmai pentru că ele trebuie să se aplice unor intuitii, iar despre 
lucrul în sine nu avem nici un fel de intuiţie. Erorile gîndirii umane 
provin din tendința de a extinde categoriile dincolo de marginile 
experienţei. Aceste erori vor fi analizate în cea de-a doua parte a 
Logicii transcendentale, Dialectica transcendentală. Cu această 
ocazie se va putea răspunde, în sfîrşit, la întrebarea inițială cu 
privire la posibilitatea metafizicii. 


4.6. Dialectica transcendentală 


Încă de la începutul Logicii transcendentale, Kant numeşte 
dialectica o logică a aparenfei şi o deosebeşte de analitică, înţeleasă 
ca logică a adevărului. Dialectica transcendentală este, mai exact, 
o critică a aparentei transcendentale, iar nu o „artă de a provoca 
dogmatic o astfel de aparență”, ca în diversele „scamatorii 
metafizice”5!. Ea îşi propune să dezvăluie natura, mecanismul de 
producere şi funcția aparentei transcendentale, ceea ce presupune о 
„critică a intelectului şi a raţiunii cu privire la folosirea ei 
hiperfizică”, în fond, o critică a raţiunii ca facultate de cunoaştere a 
priori în general. Kant este convins că, oricît de complicate ar fi 
încurcăturile în care ajunge raţiunea, ele pot fi lămurite de rațiunea 
însăşi: „toate problemele pe care le pune raţiunea pură trebuie să fie 
absolut rezolvabile”5?. Rațiunea, „acest tribunal suprem al tuturor 
drepturilor si pretențiilor speculatiei noastre”*?, este capabilă să 
judece şi cauza aparentei transcendentale. În încheierea Dialecticii 
transcendentale, Kant compară studiul pe care 1-а întreprins cu 
întocmirea actelor unui proces, după o lungă şi obositoare audiere a 
martorilor. Actele întocmite vor fi depuse în „arhiva rațiunii 


51 Critica rațiunii pure, p. 99. 
52 Ibid. p. 535. 
53 Ibid. p. 520. 

omeneşti, pentru a se evita în viitor erori similare”5. Analiza făcută 


a fost însă necesară, căci „aparenţa dialectică este aici nu numai 
înşelătoare în ce priveşte judecata, ci şi atrăgătoare şi oricînd 
firească în ce priveşte interesul pe care îl avem faţă de judecată — şi 
va rămîne în veci astfel”55. 


4.6.1. Aparenta transcendentală 


Dialectica transcendentală începe prin a explica ce este 
aparența transcendentală. Explicaţia se realizează mai întîi printr-o 
distincție semantică: aceea între „aparență” (Schein), „probabilitate” 
sau „verosimilitate” (Wahrscheinlichkeit) si „fenomen” (Erscheinung), 
termeni care au aceeași rădăcină în limba germană şi de aceea pot 
sugera similitudini nedorite. Aparenta nu se confundă cu proba- 
bilitatea, căci aceasta din urmă este o cunoștință adevărată — 
deficitară, ce-i drept, sub raportul certitudinii, dar nu înşelătoare. 
Probabilitatea aparţine deci analiticii, iar nu dialecticii. Aparenta nu 
se identifică nici cu fenomenul. Deosebirea dintre fenomen şi 
aparență fusese deja introdusă într-un text al Esteticii trans- 
cendentale, adăugat la cea de-a doua ediţie a Criticii6. Însemnătatea 
capitală a acestei distincţii pentru filosofia kantiană provine din 
faptul că ea este un fenomenism, dar nu un iluzionism: noi cunoaştem 
numai fenomene, si nu lucruri în sine, însă fenomenele sînt reale, nu 
sînt simple iluzii inconsistente. Kant a fost un gînditor mult prea 
lucid pentru a se lăsa ispitit de vechea temă filosofico-literară a 
vieţii ca vis, temă căreia, pornind de la fenomenismul kantian, 
Arthur Schopenhauer îi va da curs liber în propria-i filosofie. 

În Prolegomene, Kant revine asupra deosebirii dintre 
fenomen şi aparență şi se arată adînc preocupat de înlăturarea unei 


54 Ibid., р. 540. Metaforele juridice, destul de frecvente în scrierile kantiene, nu au 
numai un rost omamental sau simplu ilustrativ. Cercetări mai noi au relevat 
inspiraţia juridică a unor importante idei sau procedee kantiene, ca modul de 
argumentare în teoria antinomiilor şi în deducţia conceptelor pure ale 
intelectului (cf. F. Ishikawa, „Zum Gerichtshof-Modell der Kategorien- 
Deduktion”, în R. Croitoru (ed.), The Critical Philosophy and the Function of 
Cognition. Proceedings of the Fifth International Symposion of the Romanian 
Kant Society, 19-21 sept. 1995, Bucureşti, Diogene, 1995, рр. 13-25). 

55 Ibidem. 

56 Jbid., рр. 87-88. 

obiecţii „lesne de prevăzut, dar de nimic”, anume că idealitatea 
spaţiului şi timpului transformă întreaga lume sensibilă într-o pură 
aparență.’ Deosebirea dintre adevăr si vis — arată el — nu provine 
din natura însăşi a reprezentărilor, care sînt, şi într-un caz, şi în 
celălalt, aceleaşi, ci din capacitatea lor de a intra în corelaţii stabile 
cu alte reprezentări şi de a alcătui astfel o experiență. Numai această 
conexiune, guvernată de reguli, le asigură obiectivitatea. Deosebirea 
dintre fenomen şi aparenţă are, aşadar, un caracter extrinsec, iar nu 
unul intrinsec: ea nu provine din reprezentările însele, ci din raportul 
lor cu obiectul. „Predicatele fenomenului pot fi atribuite obiectului 
însuși, în relația lui cu simțul nostru... dar aparenţa nu poate fi 
atribuită niciodată obiectului ca predicat”. 

Mentinerea fermă a acestei distincţii nu este însă nicidecum 
uşoară în orizontul concepției aprioriste. Considerarea spaţiului şi 
timpului ca singurele reprezentări necesare a priori ale sensibilităţii 
conduce la afirmaţia că, dintre toate proprietăţile sensibile ale 
lucrurilor, numai ele au caracter obiectiv. Culorile, gusturile, 
mirosurile, ba chiar sunetele, căldura etc. sînt numai senzații, adică 
modificări ale simțurilor care depind de organizarea lor particulară. 
Ceea ce este obiectiv în fenomen se raportează, prin urmare, numai 
la forma acestuia, nu şi la materia lui. Oricum, prin obiectivitatea 
formei sale, fenomenul se deosebeşte de aparență. 

La drept vorbind, Kant nu foloseşte termenul aparență atunci 
cînd analizează structurile cunoaşterii senzoriale. Căci fenomenul si 
aparenţa nu pot fi distinse la nivelul sensibilităţii. Ele aparţin, de 
fapt, unor niveluri cognitive eterogene. Deosebirea lor priveşte, cum 
am văzut, raportul reprezentării cu obiectul, ceca ce presupune 
judecata, aşadar activitatea intelectului. Aparenta este de aceeaşi 
natură cu eroarea şi se opune deci nu fenomenului ca atare, ci 
adevărului. „Căci adevărul sau aparenţa nu sînt în obiect, întrucît e 
intuit, ci în judecata despre el, întrucît e gîndit. Se poate, deci, 
spune, fără îndoială, în mod just, că simţurile nu greşesc, dar nu din 
cauză că ele judecă întotdeauna just, ci fiindcă nu judecă deloc. De 
aceea, adevărul, precum şi eroarea, prin urmare şi aparența ca 


5? Prolegomene, р. 86. 
58 Critica raţiunii pure, pp. 87-88, nota. 

inducere în eroare, nu se găsesc decît în judecată, adică numai în 
raportul obiectului cu intelectul поѕіги.”59 Aceeași idee este 
exprimată concis în Prolegomene: deosebirea dintre adevăr şi 
aparenţa înșelătoare „ține doar de folosirea reprezentărilor sensibile 
de către intelect, şi nu de originea acestora”*?, 

De fapt, nici în simţuri ca atare, nici în intelectul considerat a 
funcționa potrivit regulilor lui, nu este eroare şi, deci, nici aparență. 
Eroarea $1 aparenţa provin din întîlnirea lor, mai exact din „influența 
neobservată a sensibilităţii asupra intelectului”€!, în urma căreia 
subiectivitatea se substituie în judecată obiectivitätii. 

Filosoful îşi circumscrie apoi mai precis obiectul de studiu 
prin distingerea tipurilor de aparență. Mai întîi, el deosebește 
aparența empirică, aceasta decurgînd, ca în cazul iluziilor optice, 
din „folosirea empirică a unor reguli, altfel juste, ale intelectului si 
prin care judecata este sedusă de influența imaginatiei”*?, Apoi, 
aparența logică, născută din încălcarea, din lipsă de atenție, a unei 
reguli de gîndire şi care se risipește de îndată ce regula este 
restabilită. În sfîrşit, aparența transcendentală, ce-şi are izvorul în 
rațiunea însăși, în nevoile айїпсі, irepresibile ale spiritului uman, şi 
nu dispare în momentul în care a fost descoperită. Ea este, propriu 
vorbind, obiectul de studiu al Dialecticii transcendentale. 

Natura acestui tip de aparenţă se va dezvălui progresiv, pe 
măsura adîncirii analizei critice. Ceea ce putem spune, încă de ре 
acum, este că aparența transcendentală е o iluzie naturală şi 
inevitabilă a rațiunii umane. Ea nu se naşte dintr-o ignoranță ce ar 
putea fi remediată, nici din argumente sofistice, care ar putea fi 
respinse cu uşurinţă, ci din näzuintele cele mai adînci ale spiritului 
uman. Există deci o dialectică „inseparabil legată de rațiunea 
omenească şi care, chiar după ce am descoperit iluzia, nu încetează 
totuși de a o momi şi de a o arunca neîncetat în rătăciri momentane, 
care trebuie mere înlăturate? , Din acest punct de vedere, aparența 
transcendentală se aseamănă cu aparența empirică şi se deosebeşte 


%9 Ibid., p. 280. 

% Prolegomene, p. 87. 

5! Critica rațiunii pure. р. 281. 
“2 Ibidem. 

9 Jbid., р. 283. 

de aparenţa logică. Dacă aceasta din штп se risipeste de îndată ce 
descoperim eroarea comisă, aparența empirică stăruie şi după ce ne 
dăm seama de caracterul ei inselätor. Într-adevăr, o iluzie optică, de 
pildă, iluzia că un creion pus într-un pahar cu apă este frînt, nu se 
risipeşte atunci cînd îmi dau seama că am de-a face cu o aparență 
înşelătoare: eu văd în continuare creionul frînt, deşi ştiu că nu este 
aşa, ba chiar pot să explic, prin indicele de refracție diferit al celor 
două medii prin care trece lumina (aerul şi apa), de ce îl văd în acest 
fel. În acelaşi mod, aparenţa transcendentalä continuă să ne 
ispitească şi după ce descoperim caracterul ei iluzoriu. Ceea ce 
poate face critica, prin descoperirea mecanismului producerii ei, 
este să ne avertizeze asupra erorii şi să ne dea, în acest fel, şansa de 
a nu ne lăsa înselati. 


4.6.2. Ideile rațiunii pure 


Dacă rațiunea pură este sursa aparenfei transcendentale, 
determinarea naturii acestui tip de aparenţă, descoperirea modului în 
care ea se produce si a rolului pe care-l joacă în economia spiritului 
uman presupun cercetarea critică a rațiunii ca facultate specifică de 
cunoaştere. S-a observat că rațiunea (Vernunft) are la Kant trei 
sensuri: în sensul cel mai îngust, ea este facultatea principiilor, în 
sens îngust, este facultatea de cunoaștere superioară, care cuprinde 
intelectul, facultatea de judecare şi facultatea principiilor, iar în 
sens larg, Vernunft desemnează întreaga facultate de cunoaștere a 
priori, incluzînd și sensibilitatea. În Dialectica transcendentală, 
rațiunea este luată în primul sens, ca facultate specifică de 
cunoaştere, deosebită de intelect şi de facultatea de judecare. 

Kant încadrează mai întîi rațiunea, astfel înțeleasă, în seria 
ascendentă a facultăţilor de cunoaştere, ca facultate supremă. „Orice 
cunoaștere a noastră începe cu simţurile, înaintează de aici spre 
intelect şi sfirșeşte cu rațiunea, deasupra căreia nu se găseşte în noi 
nimic mai înalt pentru a prelucra materia intuitiei si a o aduce sub 
cea mai înaltă unitate a gîndirii."55 Filosoful își mărturiseşte însă 


64 Vezi B. Erdmann, Historische Untersuchungen tiber Kants Prolegomena, Halle, 
M. Niemeyer, 1904, pp. 8-9; citat de M. Flonta, „Note la Prolegomene”, în ed. 
cit., p. 196. 

65 Critica rațiunii pure, p. 283. 

imediat încurcătura în care se află, atunci cînd trebuie să 
caracterizeze această facultate. Dificultatea provine din faptul că 
rațiunea are atît o folosire formală (logică), cît şi una reală. 
Recunoaştem cu ușurință aici deosebirea dintre usus logicus şi usus 
realis din disertatia inaugurală, aplicată de această dată nu 
intelectului, ci raţiunii. Folosirea logică (formală) se referă la 
funcționarea rațiunii ca facultate de a rationa în mod mijlocit, ca 
facultate a rationamentului silogistic, făcîndu-se abstracție de 
conținutul cognitiv al propoziţiilor. Folosirea reală trimite la faptul 
că rațiunea însăşi este sursa unor concepte și principii specifice. 
Rațiunea ni se înfăţişează astfel într-o dublă ipostază: ca facultate 
logică şi ca facultate transcendentală. Depăşirea acestei dihotomii 
este posibilă numai prin caracterizarea ei ca facultate a principiilor. 

Desigur, orice propoziţie generală, în măsura în care poate fi 
premisă majoră într-un silogism şi, deci, stă la baza unei concluzii, 
poate fi numită principiu. În acest sens şi intelectul are principii, 
căci conceptele sale constituie sursa unor reguli generale, care vor 
fi aplicate apoi la anumite cazuri particulare. Dar acesta este sensul 
relativ al principiului: propoziţiile generale în discuţie sînt principii 
numai prin comparaţie, adică în raport cu cunoștințele ce decurg din 
ele, dar nu în mod absolut. În sens absolut, adică în sensul de 
cunoștință care întemeiază, dar nu are nevoie ea însăşi de 
întemeiere, principiul este apanajul raţiunii. De aceea, Kant 
caracterizează, cum am văzut, raţiunea ca facultate a principiilor, 
deosebind-o astfel de intelect, care este facultatea regulilor. „Dacă 
intelectul poate fi o facultate a unității fenomenelor cu ajutorul 
regulilor, atunci raţiunea este facultatea unităţii regulilor intelectului 
sub principii. Ea nu se raportează deci, niciodată, imediat la 
experienţă sau la un obiect oarecare, ci la intelect, pentru a da a 
priori, prin concepte, cunoştinţelor lui variate o unitate, care poate 
fi numită unitate rațională și care este de cu totul altă natură decît 
aceea efectuată de intelect."$5 

Principiile raţiunii se întemeiază pe anumite concepte 
specifice. Pentru a deosebi conceptele rațiunii de conceptele 
intelectului, Kant le numește, cu un termen împrumutat de la Platon, 


66 Jbid., p. 285. 

idei. El explicä pe larg specificul ideilor si deosebirea lor de 
categorii. Dacă acestea din urmă au întotdeauna obiecte 
corespunzătoare în experiență, cele dintîi nu-şi pot niciodată găsi 
corespondenți empirici. Căci ele nu se raportează la experienţă, ci 
la intelect, rolul lor fiind unificarea regulilor intelectului, iar nu 
unificarea fenomenelor empirice. În mod inevitabil, ideile rațiunii 
trec dincolo de experienţă şi vizează o totalitate din care experiența 
însăşi nu este decît о parte: ele sînt, așadar, transcendente, spre 
deosebire de conceptele pure ale intelectului, care au numai o 
întrebuințare imanentă. 

Descoperirea ideilor rațiunii se va face în mod analog cu 
descoperirea categoriilor intelectului, prin cercetarea funcţiei logice 
a facultății respective de cunoaştere. Paradigma logică ghidează 
opera critică în ansamblu şi constituie — în ochii lui Kant — nu numai 
un „fir conducător”, ci şi un fel de certificat de garanţie, o dovadă a 
corectitudinii întregii cercetări. Dacă rațiunea este, cum am văzut, 
facultatea rationamentului deductiv, descoperirea ideilor ei devine 
posibilă prin cercetarea tipurilor de raționament. Aşa cum îl 
interpretează Kant, un raționament (silogism) este alcătuit dintr-o 
propoziție generală, care stabileşte o regulă (premisa majoră), dintr-o 
propoziție ce subsumează o cunoştinţă sub condiţia regulii (premisa 
minoră) şi dintr-o concluzie în care determinăm cunoștința 
respectivă prin predicatul regulei. Premisa majoră este opera 
intelectului, cea minoră, a facultății de judecare, iar concluzia este 
opera rațiunii. După raportul dintre cunoștință şi condiţia ei, 
exprimat de premisa majoră, există trei tipuri de raționament: 
categoric, ipotetic şi disjunctiv. Această clasificare logică a 
rationamentelor îi slujeşte lui Kant drept criteriu pentru 
descoperirea ideilor. 

Ca să înțelegem însă modul cum se trece de la cele trei tipuri 
de raționament la cele trei tipuri de idei, trebuie să mai ținem seama 
de un lucru important: deoarece concluzia unui raționament depinde 
în principal de premisa majoră, rațiunea tinde să asigure 
valabilitatea acesteia, raportînd-o la o condiţie mai înaltă, de care ea 
depinde ş.a.m.d. Demersul specific al rațiunii este astfel unul 
regresiv: rațiunea nu se interesează în fond de progresul de la 
premise la concluzii, adică de la condiţie la condiționat, acesta 

putîndu-se desfășura în siguranță, oricît de departe, dacă regula 
(condiţia) este sigură, ci de regresul de la concluzii la premise, adică 
de la condiţionat la condiţie. Este un regres către temeiuri, absolut 
necesar pentru unificarea cunoştinţelor oferite de intelect. 

Funcţia specifică a rațiunii constă — după Kant – în „a găsi 
pentru cunoştinţa condiționată a intelectului neconditionatul prin 
care se completează unitatea 101”. Această maximă logică devine 
însă principiu al rațiunii pure prin introducerea unei clauze care n-a 
fost observată pînă acum: dacă conditionatul este dat, este dată si 
întreaga serie a condiţiilor lui, serie care este, aşadar, ea însăşi 
necondiționată. Acesta e „principiul suprem al rațiunii pure”, 
principiu sintetic, căci conditionatul se raportează, desigur, analitic 
la o condiție oarecare, dar nu la necondiționat. Acestui principiu 
suprem, precum şi tuturor celorlalte principii ale rațiunii, care 
decurg din el, nu i se va putea găsi niciodată un corespondent 
empiric. El depăşeşte, prin natura sa, marginile experienței, este 
transcendent, deosebindu-se radical de principiile imanente ale 
intelectului. 

Trecerea de la căutarea neconditionatului la stabilirea lui 
exprimă trecerea de la funcția logică la funcția transcendentală a 
rațiunii. Această trecere nu e nicidecum întîmplătoare: căci, în 
absenţa neconditionatului, întreaga serie a cunoştinţelor condi- 
tionate rămîne suspendată în aer, lipsită de fundament. 

Rațiunea va căuta neconditionatul în cele trei direcții 
corespunzătoare tipurilor de raționament. Ea va căuta un subiect 
absolut, adică un subiect care să nu mai poată fi el însuşi predicat al 
vreunui alt subiect, care să întemeieze întreaga serie a silogismelor 
categorice; va căuta о condiție absolută, adică o condiţie care să пи 
mai fie ea însăși condiționată, саге să întemeieze lanțul silogismelor 
ipotetice; şi va căuta, în sfirşit, o totalitate absolută, adică o ființă 
care să reunească în sine toate perfectiunile si care să întemeieze 
seria raționamentelor disjunctive. Aceste trei direcții ale demersului 
regresiv al rațiunii conduc la cele trei idei (mai exact, clase de idei) 
ale sale: sufletul (ideea psihologică), universul (ideea cosmologică) 
şi ființa supremă (ideea teologică). 


67 Ibid., p. 288. 

Descoperirea ideilor transcendentale ale ratiunii, pomind de 
la un principiu necesar, și anume de la tipurile de raționament în 
care se exprimă funcţia ei logică, asigură — după părerea lui Kant — 
necesitatea și completitudinea listei ideilor. Tot așa cum tabla 
categoriilor, întemeindu-se pe tipurile de sinteză intelectuală 
exprimate în judecăţi, era completă și definitivă, lista ideilor/ 
claselor de idei, fiind stabilită nu la întîmplare sau după o inspiraţie 
de moment, сі ре baza unui anumit principiu, este completă $1 
definitivă. 


4.6.3. Rationamentele dialectice ale rațiunii pure 

Ideea psihologică, ideea cosmologică si ideea teologică sînt 
principii ultime, la care rațiunea, în demersul ei regresiv/ 
întemeietor, ajunge în mod necesar. Ele corespund nevoilor sale 
logice profunde şi au o necesitate subiectivă incontestabilă. Dar 
rațiunea nu se mulțumește cu această legitimare subiectivă a ideilor 
sale. În mod inevitabil, ea tinde să acorde ideilor o valoare şi o 
legitimare obiectivă: dată fiind importanța lor ca principii supreme 
ale cunoaşterii, rațiunea este, în mod oarecum natural, înclinată să 
creadă că lor nu le corespund numai obiecte raționale, constructe 
mintale născute din nevoile ei logice şi cognitive, ci le corespund 
obiecte reale, care, neputînd fi descoperite în experiență, s-ar situa 
dincolo de limitele acesteia. Astfel se naşte aparenţa transcen- 
dentală, iluzia că, prin mijlocirea ideilor, am avea acces la 
transcendent, la lucrul în sine. 

Pe această iluzie se întemeiază metafizica tradițională, cu cele 
trei componente ale sale: psihologia rațională, cosmologia rațională 
si teologia rațională$8. Analiza critică va dezvălui eroarea specifică, 
ce stă la baza fiecăreia dintre aceste discipline şi în care se exprimă 
eroarea generală a obiectivării ideilor, adică a transformării ideilor 
în substanţe. 

Psihologia rațională, disciplina metafizică care studiază în 
mod speculativ sufletul, porneşte de la un paralogism, care constă în 
a lua unitatea funcțională a conştiinţei noastre drept un obiect real, 


68 Cele trei componente alcătuiesc ceea ce în epocă se numea metaphysica specialis, 
căreia i se adaugă metaphysica generalis (ontologia). 

deşi experiența nu ne oferă nici o intuiție despre acest pretins obiect. 
Eroarea constă, deci, în a substanfializa unitatea funcțională a 
conştiinţei, de care devenim conștienți în aperceptia transcen- 
dentală. De aici psihologia rațională deduce calităţile acestei 
pretinse substanțe care este sufletul: imaterialitatea, simplitatea, 
identitatea cu sine, nemurirea. Toate aceste raționamente sînt 
greşite; prin urmare, psihologiei raționale nu i se poate acorda nici 
un credit cognitiv. Este locul aici să precizăm că critica lui Kant 
vizează numai psihologia metafizică, şi nu psihologia empirică, 
bazată pe observaţie (şi pe autoobservatie). Filosoful recunoaşte, 
fără rezerve, îndreptăţirea cognitivă a celei din urmă și în acest sens 
s-a afirmat uneori că el a pregătit terenul pentru constituirea 
psihologiei ştiinţifice moderne. Punctul de vedere al lui Kant este, 
deci, următorul: este posibilă şi chiar necesară cunoașterea 
fenomenelor psihice, întemeiată pe observaţie, dar este imposibilă 
cunoaşterea metafizică a sufletului. 

Cosmologia rațională consideră Universul ca fiind unitatea 
necondiționată a tuturor fenomenelor. Universul este însă o idee a 
rațiunii, iar nu un obiect real, dat în experiență. Căci experienţa nu 
ne oferă decît fenomene individuale, încadrate în ansambluri mai 
largi, dar niciodată totalitatea absolută a fenomenelor. Metafizica 
tradițională îl socoteşte însă o realitate autosubzistentă și încearcă, 
pe cale strict rațională, să-i stabilească însuşirile. Rezultatul la care 
se ajunge e pe deplin edificator: universului i se atribuie determinări 
contradictorii. Aceste dificultăţi pe care le întîlneşte gîndirea 
constau în aceea că ambele asertiuni opuse, adică atît teza, cît $1 
antiteza, pot fi, în egală măsură, argumentate. Deși, fiind vorba de 
propoziţii contradictorii, ele nu pot fi amîndouă adevărate în acelaşi 
timp şi din același punct de vedere, rațiunea nu poate decide care 
este adevărată şi care este falsă. Acestea sînt antinomiile rațiunii pure. 

Kant înfățișează patru asemenea antinomii, fiecare alcătuită 
dintr-o teză şi o antiteză. Le vom expune, în cele ce urmează, într-o 
formă simplificată: 

1) teza: Lumea are un început în timp şi este limitată în spațiu. 

antiteza: Lumea este infinită în timp si în spațiu. 

2) teza: Totul în lume este format din elemente simple. 

antiteza: Nu există elemente simple, ci totul este compus. 

3) teza: Existä în lume o cauzalitate prin libertate. 
antiteza: Nu există libertate, ci totul este natură. 

4) teza: În seria cauzală a lumii există o ființă necesară. 
antiteza: În această serie nimic nu este necesar, ci totul este 
contingent. 

În concepția sa despre antinomii întîlnim una dintre cele mai 
fecunde contribuţii filosofice ale lui Kant: ideea contradictiei 
necesare dintre conceptele finit-infinit, simplu-compus, libertate- 
cauzalitate, necesitate-contingentä. Aceste concepte fundamentale 
ale gîndirii umane sînt prin natura lor contradictorii şi nu pot fi 
gîndite decît în relaţia care le uneşte şi, totodată, le opune unele 
altora. Hegel a generalizat această idee kantiană si a elaborat teoria 
sa despre contradicţie ca structură fundamentală a existenţei. 
Trebuie să precizăm însă că, în ce îl priveşte, Kant nu interpretează 
antinomiile ca fiind contradicții structurale ale existenței, ci ca 
opoziții cu sine însăşi, în care raţiunea se încurcă atunci cînd 
depăşeşte hotarele experienței. Antinomiile sînt un fel de semnale 
de alarmă care ne avertizează că am pătruns în teritoriul interzis al 
transcendentului, al lucrului în sine. De aceea, Kant este de părere 
că ele pot fi rezolvate. Şi iată cum. Primele două antinomii se 
întemeiază pe presupozitia greşită că lumea e dată în mod absolut — 
ca finită sau infinită, ca alcătuită din elemente indecompozabile sau 
divizibilă la infinit —, independent de conştiinţa noastră. De aceea, 
atît tezele, cît şi antitezele sînt false. Cu alte cuvinte, lumea nu este 
nici finită, nici infinită, nici alcătuită din elemente simple, nici 
infinit divizibilă, ci fenomenală. 

Ultimele două antinomii se rezolvă prin distincția dintre 
planul noumenal (al lucrului în sine) şi cel fenomenal (al lumii 
sensibile). Tezele sînt valabile pentru primul plan, iar antitezele, 
pentru al doilea. Prin urmare, ele pot fi şi unele, $1 altele adevărate, 
cu condiţia să fie raportate la domeniul propriu şi să se facă 
deosebirea cuvenită între aceste domenii. 

Teologia rațională transformă şi ea o idee a rațiunii, mai exact 
ideea cea mai înaltă a acesteia, ideea de Fiinţă supremă, într-un obiect. 
Acesta este idealul rațiunii umane, punctul cel mai înalt la care ca 
se poate ridica, dar pe care nu-l va atinge niciodată. Că este aşa, о 
dovedeşte slăbiciunea argurnentelor raționale ale existenţei lui 
Dumnezeu. Argumentele raționale, formulate de-a lungul timpului, 

pentru a dovedi existenta Fiintei supreme se reduc — dupä pärerea lui 
Kant, — la trei: argumentul ontologic, argumentul cosmologic şi 
argumentul fizico-teologic. Cel dintîi deduce existența Fiintei 
perfecte din ideea noastră de perfecțiune. Al doilea, o deduce din 
necesitatea unei cauze prime, care să explice toate raporturile 
cauzale din lume. Iar al treilea, din ordinea şi armonia tuturor 
lucrurilor din lume, care presupun o inteligență ordonatoare, 
favorabilă omului. Cel mai important este primul argument, la care 
se reduc, în ultimă analiză, şi celelalte două. Toate aceste argumente 
sînt însă greşite, după Kant. Oprindu-ne numai la cel dintîi, eroarea 
lui constă — după cum filosoful a descoperit — încă din perioada 
precritică — în a considera judecata de existență ca analitică, în timp 
ce ea este întotdeauna sintetică. 

Slăbiciunea argumentelor raționale ale existenței lui 
Dumnezeu nu dovedește însă nicidecum — după părerea lui Kant — 
inexistenţa sa. Singura concluzie validă ce se poate trage de aici este 
că existența Fiintei supreme depăşeşte puterile rațiunii umane. 
Rațiunea umană nu poate dovedi existența lui Dumnezeu. Dar — $1 
acest lucru nu e mai putin important — ea nu poate dovedi nici 
inexistenţa lui. Aceste două concluzii ale criticii nu-și dobîndesc 
sensul real decît dacă sînt gîndite împreună. Luate astfel, ele ne 
dovedesc că, pentru raţiunea teoretică, existența lui Dumnezeu este 
Şi va rămîne pentru totdeauna o problemă sau, cum spun logicienii 
de astăzi, o asertiune indecidabilă. 

Rämîne astfel deschisă posibilitatea unei alte întemeieri a 
existenţei lui Dumnezeu. Rațiunea teoretică nu ne-a dovedit că 
Dumnezeu nu există, ci că ea nu se poate pronunța în această 
privinţă. Lăsînd chestiunea deschisă, în spațiul liber astfel cucerit se 
va instala singurul argument valabil — după părerea lui Kant — al 
existenţei lui Dumnezeu: argumentul moral. După cum vom vedea 
la locul potrivit, existența Fiintei supreme este o condiţie de 
posibilitate a binelui suveran al omului, şi astfel, un postulat al 
rațiunii practice. Ea nu se demonstrează teoretic, dar trebuie 
acceptată în mod necesar din punct de vedere practic. 

Analiza rationamentelor dialectice pe care le generează pare 
să conducă în mod inevitabil la o judecată negativă cu privire la 
valoarea ideilor: ideile rațiunii sînt sursa unor iluzii (aparența 

3) teza: Existä în lume o cauzalitate prin libertate. 

planul noumenal (al lucrului în sine) şi cel fenomenal (al lumii 
sensibile). Tezele sînt valabile pentru primul plan, iar antitezele, 

cu condiţia să fie raportate la domeniul propriu şi să se facă 

Acesta este idealul rațiunii umane, punctul cel mai înalt la care ca 
se poate ridica, dar pe care nu-l va atinge niciodată. Că este aşa, o 
dovedeşte slăbiciunea argumentelor raționale ale existenței lui 

pentru a dovedi existenta Fiintei supreme se reduc — dupä pärerea lui 
Kant, — la trei: argumentul ontologic, argumentul cosmologic şi 

lui constă — după cum filosoful a descoperit — încă din perioada 
precritică — în a considera judecata de existență ca analitică, în timp 
ce ea este întotdeauna sintetică. 

Slăbiciunea argumentelor raționale ale existenței lui 
Dumnezeu nu dovedeşte însă nicidecum — după părerea lui Kant — 
inexistenţa sa. Singura concluzie validă ce se poate trage de aici este 
că existența Fiinţei supreme depăşeşte puterile rațiunii umane. 
Rațiunea umană nu poate dovedi existenţa lui Dumnezeu. Dar — $1 

posibilitate a binelui suveran al omului, și astfel, un postulat al 
rațiunii practice. Ea nu se demonstrează teoretic, dar trebuie 
acceptată în mod necesar din punct de vedere practic. 

transcendentalä), nu al unor cunostinte reale. Totusi, Kant nu este de 
această părere. După el, ideile raţiunii „nu pot fi niciodată dialectice 
în sine, ci numai simpla lor folosire greșită face ca din ele să rezulte 
pentru noi о aparenţă înșelătoare; căci ele ne sînt date prin natura 
rațiunii noastre şi este imposibil ca acest tribunal suprem al tuturor 
drepturilor şi pretențiilor speculatiei noastre să conţină el însuşi 
amăgiri şi iluzii originare. Probabil că ele îşi vor fi avînd menirea lor 
bună si utilă în constituția naturală a raţiunii noastre”€. Din acest 
text esenţial se desprinde cu toată claritatea deosebirea dintre ideile 
însele şi folosirea lor: cea din urmă, atunci cînd este greșită, poate 
genera iluzii, dar, prin ele însele, ideile nu sînt înșelătoare. 
Argumentul lui Kant este acela că, provenind din raţiunea însăşi, 
ideile trebuie să aibă o funcţie originar pozitivă, iar nu una doar 
negativă, cum este înşelarea. 

Funcţia pozitivă a ideilor, „menirea lor bună si utilă”, după 
expresia filosofului, constă în unificarea regulilor intelectului, şi 
astfel în asigurarea caracterului sistematic al întregii noastre 
cunoașteri. La urma urmelor, cunoaşterea, aşa cum o înțelege Kant, 
este o unificare progresivă, care începe la nivelul sensibilităţii, prin 
ordonarea diversului senzorial cu ajutorul spațiului şi timpului, 
continuă la nivelul intelectului, prin ansamblul sintezelor cate- 
goriale, şi se desăvîrşeşte la nivelul rațiunii prin idei. Este important 
să nu pierdem din vedere faptul că, dacă conceptele pure ale 
intelectului se aplică fenomenelor, asigurînd universalitatea și 
necesitatea (id est, legitatea) legăturilor dintre ele, în experiență, 
ideile rațiunii nu se aplică nicidecum fenomenelor, ci intelectului 
însuşi, ale cărui reguli le unifică. Pentru a marca această deosebire, 
Kant se referă la rolul constitutiv al categoriilor şi la rolul regulativ 
al ideilor: categoriile oferă universalitatea si necesitatea legilor ce 
ne sînt date în experienţă, constituind astfel, din punctul de vedere 
al formei, experiența. În timp ce ideile fixează ținte pe care 
cunoaşterea nu le va atinge, de fapt, niciodată, dar a căror urmărire 
îi asigură unitatea sistematică şi progresul nelimitat. Pe de altă parte, 
cum vom vedea în capitolul urmätor, în uzul practic al raţiunii, ideile 
devin ele însele constitutive în raport cu experiența morală. 


69 Critica rațiunii pure, р. 520. 


88 


Ideile nu sînt, aşadar, creaţii arbitrare, reprezentări fanteziste 
ale minţii noastre. Faptul că ele generează o aparenţă transcen- 
dentală provine din gresita lor folosire (din „substanţializarea” lor), 
Şi nu din natura lor. Prin natura lor, ideile au o funcţie pozitivă, care 
constă în unificarea cea mai înaltă, adică în unificarea sistematică a 
cunoașterii umane. 


4.7. Kant şi metafizica 


La începutul acestui capitol, am văzut că întreaga cercetare 
kantiană din Critica rațiunii pure se desfăşoară în orizontul 
problemei posibilității metafizicii ca ştiinţă. De altminteri, aşa cum 
am mai avut prilejul să constatăm, metafizica a devenit o problemă, 
pentru Kant, încă din perioada precritică. Perioada critică nu 
abandonează, ci dimpotrivă, radicalizează această problemă, iar 
prezenţa ei în ambele perioade este unul dintre argumentele decisive 
ale tezei despre unitatea gîndirii kantiene. 

Ceea ce aduce nou, din acest punct de vedere, perioada critică 
este, pe de o parte, radicalizarea problemei, iar pe de alta, metoda 
de rezolvare. Am văzut că, în introducerea Criticii, problema 
posibilității metafizicii este formulată în două feluri, care exprimă, 
de fapt, niveluri diferite ale abordării ei: ca posibilitate a metafizicii 
în sens de „dispoziţie naturală” a spiritului uman şi ca posibilitate a 
metafizicii ca ştiinţă. În prima ei formulare, problema posibilității 
metafizicii se referă Ја înclinația firească а omului de a-şi pune 
întrebări metafizice, cam în felul în care, mai tîrziu, Schopenhauer 
va spune că omul este un „animal metafizic”. În acest înțeles, putem 
accepta că metafizica este dară, oricîte îndoieli am avea în alte 
privinţe. Si putem accepta, de asemenea, că nevoile metafizice sînt 
satisfăcute de fiecare dată cu mijloacele disponibile în acel moment, 
oricît de precare şi nesigure ar fi ele: după părerea lui Kant, oamenii 
au avut şi vor avea întotdeauna o anumită metafizică. 

Problema metafizicii se adînceste către temeiuri, adică se 
radicalizează, în momentul în care ne punem întrebarea cu privire la 
posibilitatea ei ca ştiinţă, ca o cunoaştere asigurată. Abia atunci 
interogatia asupra posibilității metafizicii „cheamă” demersul 
pregătitor al criticii. Atîta vreme cît ne interesează numai dispoziţia 
naturală către metafizică a spiritului uman, critica nu este necesară: 

accentul cade nu pe validitatea räspunsurilor ce li se dau, ci pe prezenta 
inevitabilä a problemelor metafizice їп orizontul spiritual al omului. 
Critica devine absolut necesară abia cînd ne întrebăm cu privire la 
capacitatea spiritului uman (a „rațiunii”) de a oferi răspunsuri sigure la 
aceste probleme, adică de a edifica o metafizică ştiinţifică. 

Acest raport între metafizică si critică duce la deplasarea 
accentului de la construcția metafizică la investigația critică a 
facultăţilor de cunoaştere, aceasta trecînd pe primul plan, în calitate 
de condiţie sine qua non a metafizicii. Schimbarea centrului de 
greutate al filosofiei de la constructiv la critic este exprimată viguros 
în Prolegomene şi în prefața celei de-a doua ediţii a Criticii, ea 
aflîndu-se în indisolubilă legătură cu „revoluția copernicană” 
înfăptuită de Kant în gîndirea filosofică. 

Centrarea critică a filosofiei kantiene conduce la o anumită 
estompare a componentei metafizice, care nu este abandonată, dar 
parcă e mereu „amînată”. Ea rămîne, desigur, scopul, în raport cu 
care critica este numai un mijloc, dar singurul mijloc. Kant nu a 
pierdut niciodată din vedere obiectivul metafizic, cu cele două 
componente ale lui: metafizica naturii şi metafizica moravurilor, 
chiar dacă n-a putut-o duce pînă la capăt decît pe cea de-a doua (їп 
lucrarea Merafizica moravurilor), există argumente serioase că nu a 
abandonat-o nici pe cea dintii (a se vedea lucrarea Primele principii 
metafizice ale științei naturii şi Opus postumum). Cu toate acestea, 
marile opere ale lui Kant, si în primul rînd cele trei Critici, sînt 
scrieri critice, iar nu de construcție metafizică. În aceste condiţii, 
poziţia lui Kant față de metafizică, insuficient precizată de filosoful 
însuşi, a făcut obiectul unor ample dezbateri în Kant-Forschung. 

Cîteva lucruri pot fi totuși bine stabilite. Mai întîi, se poate 
spune cu siguranţă că filosoful a respins metafizica tradiţională, 
rationalist-dogmaticä, recunoscînd însă totodată marile merite 
teoretice ale reprezentanţilor ei, mai cu seamă ale lui Leibniz şi 
Wolff. După Kant, metafizica nu este posibilă ca ştiinţă despre 
suprasensibil. Datorită formelor ei a priori, cunoaşterea noastră este 
inevitabil limitată la fenomene, așa cum ne sînt ele date în 
experiență, fără a se putea extinde la realitatea transfenomenală, la 
lucrul în sine. Dar lucrul în sine există. În acest context poate fi 
acceptată frumoasa expresie a lui Alois Riehl: „Critica rațiunii pure 

afirmă metafizicul, dar neagă metafizica””©. Să precizăm încă о dată 
că negația kantianä se raportează la un anumit tip de metafizică, la 
metafizica dogmatică, iar nu la metafizică în general. 

Această restricție ridică ea însăşi o problemă: ce alt tip de 
metafizică — de data aceasta admisibil — putea să aibă în vedere Kant? 
Unele formulări din Critica rațiunii pure par să indice că metafizica 
legitimă ar fi o sistematică a conceptelor pure ale gîndirii, pentru 
care critica ar oferi numai articulațiile principale şi „firul 
conducător”. Încă în prefața primei ediţii ni se spune că metafizica 
„nu este decît inventarul, sistematic ordonat, a tot ceea ce posedăm 
prin rațiunea pură””!. Alteori, metafizica раге a se confunda cu 
critica însăși, apărarea acesteia din urmă împotriva atacurilor 
wolffienilor, dar și împotriva răstălmăcirilor propriilor discipoli 
fiind, în ultima sa perioadă de activitate, preocuparea principală a 
lui Kant, de care era legat, în vederile lui, chiar destinul metafizicii. 

Identificarea metafizicii cu critica poate să nedumirească şi să 
suscite bănuiala unei confundări a scopului cu mijlocul. Abia în 
acest context putem înțelege cu adevărat valoarea şi însemnătatea 
uneia dintre cele mai controversate interpretări ale filosofiei 
kantiene din acest secol, interpretarea propusă de M. Heidegger în 
lucrarea Kant und das Problem der Metaphysik (1929). Ideea 
fundamentală a lucrării este că, într-adevăr, Critica rațiunii pure 
propune o nouă metafizică. Noutatea ei este însă radicală: e vorba 
nu de o construcție nouă, care s-ar alătura celor existente, în 
interiorul aceluiaşi tip de metafizică, ci de un alt mod de a înțelege 
metafizica însăşi. După explicația lui Constantin Noica”?, dacă 
metafizicienii anteriori erau preocupaţi de transcendent, Kant 
orientează filosofia către studiul transcendentalului, „tărîmul cel 
nou” descoperit de el. Reorientarea filosofiei de la transcendent la 
transcendental poate fi înțeleasă, cum s-a întîmplat uneori, ca o 
abandonare a metafizicii în favoarea teorici cunoaşterii, numai dacă 


70 A. Riehl, Der philosophische Kritizismus. Geschichte und System, Erster Band: 
Geschichte des philosophischen Kritizismus, Leipzig, W. Engelmann, 1908, p. 584. 

7! Critica raţiunii pure, р. 17. 

72 C. Noica, Kant şi metafizica, după interpretarea lui Heidegger, în vol. Immanuel 
Kant. 200 de ani de la apariția Criticii raţiunii pure, coord. Al. Boboc, M. Flonta, 
R. Pantazi, I. Pîrvu, Editura Academiei, Bucureşti, 1982, рр. 141-152. 

păstrăm vechiul concept al metafizicii şi nu ținem seama de 
schimbarea introdusă de Kant chiar în acest concept. După 
Heidegger, Critica rațiunii pure „n-are nimic de-a face cu teoria 
cunoașterii”"?. Ea este o intemeiere a metafizicii (Grundlegung der 
Metaphysik), centrată pe determinarea posibilității ontologiei. 
Teoria aprioristă kantiană este radical resemnificată de interpretul 
său modem. Formele a priori ale spiritului uman configurează, în 
interpretarea pe care le-o dă Heidegger, un tip de cunoaştere, care 
precede, condiţionează şi orientează cunoașterea empirică a 
lucrurilor. Dacă numim această din urmă modalitate cognitivă, fie că 
ea e realizată de ştiinţe, fie că are loc la nivelul conştiinţei comune, 
cunoaștere ontică, atunci cea dintîi trebuie numită cunoaştere 
ontologică, deoarece ea vizează structura generală a ființei, pe 
fondul căreia, numai, devin accesibile, în experiență, obiectele. 
Distincția explicită între ontic şi ontologic, între ființă si existent 
este, desigur, heideggerianä, si nu kantianä. Ea ne ajută, totuşi, să-l 
înțelegem pe Kant într-o lumină nouă și să-i asimilăm ideile în 
perspectiva celei mai vii actualități teoretice. 

În interpretarea heideggeriană a Criticii, ideea fundamentală 
a lui Kant este, așadar, aceea că structurile de bază ale ființei pot fi 
descoperite nu prin speculaţii iluzorii asupra transcendentului, ci 
prin cercetarea transcendentalului. Investigația critică a trans- 
cendentalului dobîndeşte astfel un sens ontologic (metafizic). 
Esentialul rămîne această reorientare de la transcendent la 
transcendental, care este, în fond, o nouă întemeiere a ontologiei si, 
odată cu ea, a metafizicii în ansamblu”. 


5. Filosofia practică 


Alături de filosofia teoretică, de care ne-am ocupat pînă 
acum, cea de-a doua componentă principală a filosofiei kantiene 


7 M. Heidegger, Kant und das Problem der Metaphysik, Vittorio Klosterrnann, 
Frankfurt am Main, 1965, p. 25. 

74 Am expus pe larg interpretarealui Heidegger, cu marile ei virtuţi expli- 
cative, dar şi cu neajunsurile ei, în studiul „Cu privire la interpretarea ontologică 
a apriorismului” (I-III), publicat în Analele Universității din Timişoara, 1989, 
1990, 1991. 


92 


este filosofia practicä. Ea face obiectul capitolului de fatä. Precizez 
de la început са voi aborda numai anumite probleme ale acestei părți 
a gîndirii kantiene, acelea care, după opinia mea, sînt indispensabile 
pentru a înțelege spiritul general al acestei filosofii, lăsînd la 
o parte multe altele care, în alte privinţe, ar putea fi la fel de 
interesante. 


5.]. Teoreticul şi practicul. 
Specificul abordării critice a domeniului 
moralității 

Bipartitia kantiană a filosofiei, divizarea ei într-o filosofie 
teoretică şi o filosofie practică este, desigur, rezultatul modificării 
cunoscutei tripartitii aristotelice a ştiinţelor sau filosofiilor: științele 
teoretice, care au ca scop cunoaşterea dezinteresată a adevărului, 
contemplatia pură a lucrurilor (8eopia) — filosofia primă (teologia), 
fizica şi matematica; ştiinţele practice, care studiază compor- 
tamentul uman, acțiunea (лр@& 1с) individuală sau colectivă a 
oamenilor — etica, economia și politica; şi ştiinţele poetice sau 
creatoare, care studiază producerea, făurirea (лоїтстс) unei opere 
exterioare producătorului ei — poetica, retorica şi dialectica. Kant 
reține numai primele două titluri, considerînd că poeticul aristotelic 
se identifică cu tehnicul, adică cu aplicarea, în conformitate cu 
anumite scopuri, a unor cunoștințe 
teoretice sau practice. Așa încît, cum 
spuneam, tripartitia aristotelică devine, la 
Kant, bipartitia teoreticului şi practicului. 
Teoreticul este domeniul cunoasterii, 
mai exact al cunoasterii naturii, dar si a 
omului însuși ca ființă naturală sau ca 
parte a naturii. Aşa încît filosofia 
teoretică este în esenţă o filosofie a 
cunoaşterii sau o critică a cunoaşterii, 
care stă la baza unei metafizici a naturii. 
lar practicul este domeniul comporta- 
mentului uman, îndeosebi acela al 
moralității sau, cum se exprimă uneori 


93 


filosoful, al moravurilor (alteori, el include în acesta din urmä 
morala și dreptul). Filosofia practică este în esenţă o filosofie 
morală, o etică. 

Mi se pare foarte important să înțelegem bine de la început 
modul specific în care Kant abordează domeniul moral. Ca și 
filosofia sa teoretică, filosofia practică a lui Kant este o filosofie 
critică. Desigur, el a avut preocupări morale încă în perioada 
precritică, poziţia sa modificîndu-se, în legătură cu evoluţia sa 
filosofică generală, de la subordonarea rationalistä a moralei față de 
metafizică, la înțelegerea autonomiei vieţii morale, sub influența 
„moralei inimii” a lui J.-J. Rousseau şi a teoriei „sentimentului 
moral” a moraliştilor englezi (Shaftesbury si Francis Hutcheson 
încercau să întemeieze moralitatea pe ceea се ei numeau moral 
sense, sentimentul sau simțul moral). Anticipat într-o anumită 
măsură în lucrările precritice, punctul de vedere specific kantian 
este elaborat îndeosebi în trei lucrări ale perioadei critice: 
Întemeierea metafizicii moravurilor (1785), Critica rațiunii practice 
(1788) şi Metafizica moravurilor (1797). Cele mai importante 
pentru problemele teoretice ale moralității sînt primele două. 

Specificul abordării kantiene a moralității constă, așadar, în 
aceea că ea este o abordare critică. Pentru a înțelege corect acest tip 
de abordare în domeniul care ne interesează acum, vom pomi de la 
o observaţie de ordin mai general. Din prefața la ediţia a Il-a a 
Criticii rațiunii pure se desprinde ideea că una dintre preocupările 
principale ale lui Kant a fost aceea cu privire la raportul dintre 
rațiune și credință, problemă pe care gîndirea modernă a moştenit-o 
de la scolastică şi care este indisolubil legată de alte două: raportul 
dintre cunoaştere şi moralitate, dintre determinismul naturii şi 
libertatea umană. Se ştie că progresele științei moderne păreau să 
excludă credința religioasă, iar determinismul universal inspirat de 
ştiinţe părea să elimine libertatea umană și odată cu ea viața morală 
însăşi. Gîndirea lui Kant a dobîndit orientarea critică ce-i este 
proprie ca urmare a efortului de a soluţiona aceste antinomii fără a 
sacrifica vreunul din termeni, pästrindu-i deopotrivă, dar limitîndu-le cu 
precizie domeniile de referință, în acest sens trebuie înțelese 
celebrele sale cuvinte: „A trebuit deci să suprim știința, pentru a 

face loc credintet, "77: de fapt, a limitat-o pe cea dintii, reducînd-o 
la domeniul ei legitim, acela al lumii fenomenale, date în experiență, 
dar anulînd pretenţiile nelegitime ale rațiunii speculative, acelea de 
a cunoaște transcendentul, lucrul în sine. Aşa încît credința, 
libertatea si odată cu ele moralitatea însăşi dobîndesc propriul lor 
domeniu de valabilitate, ferit, prin aportul criticii, de intruziunile 
cunoașterii Ştiinţifice. Iar rezultatul este că „doctrina moralității îşi 
menţine locul ei si fizica pe al ei”%6, filosofia critică oferind astfel 
soluția antinomiilor amintite. Mai exact spus, criticismul teoretic, 
limitînd domeniul cunoașterii, José loc liber pentru moralitate, ale 
cărei fundamente vor fi puse de criticismul practic. S-a spus pe bună 
dreptate — afirmaţia aparține lui Erich Adickes — că filosoful nostru 
este un Janus bifrons, cu o față întoarsă către ştiinţă şi cu cealaltă 
către moralitate. Așa încît etica sa nu este o componentă periferică 
a sistemului sau o simplă „aplicaţie” a filosofiei teoretice, ci o 
componentă de însemnătate cel putin egală cu aceasta din urmă. 
Kant va ajunge chiar să proclame „primatul raţiunii practice””?? 
față de cea teoretică, deoarece prin ea accedem la suprasensibil, la 
lumea noumenală, care a rămas inaccesibilă rațiunii teoretice. 

După această observaţie generală cu privire la raportul dintre 
teoretic şi practic în gîndirea lui Kant, să ne întoarcem la ceea ce 
înseamnă abordarea critică a moralității. 

Abordarea critică a facultăților spiritului uman şi a dome- 
niilor de referință corespunzătoare este, așa cum ştim, о 
caracteristică generală a gîndirii kantiene. Noi am cercetat-o pînă 
acum în aplicarea ei la facultățile de cunoaştere. Să vedem în ce 
constă specificul acestei abordări în aplicarea ei la studiul 
moralității. Aşa cum în filosofia sa teoretică Kant luase cunoaşterea 
Ştiinţifică (cea din matematică şi fizică) ca dară, problema sa fiind 
posibilitatea ei, adică aceea a factorilor transcendentali care o 
condiţionează, tot astfel, în filosofia practică, el ia ca dată viața 
morală a omului, moralitatea, și-și propune să descopere principiile 
transcendentale de care ea depinde. Etica lui Kant nu este o etică 


15 Critica raţiunii pure, p. 31. 

76 Jbid., p.30. 

77 Critica raţiunii practice, trad. N. Bagdasar, Editura Științifică, Bucureşti, 1972, 
p. 210 şi urm, 

prescriptivă, adică o doctrină care propune un îndreptar moral al 
vieții umane, asemenea celor mai multe concepții morale ale 
antichității, ci o etică explicativă, o încercare de a explica 
moralitatea umană. Din lucrările sale se desprinde cu claritate ideea 
că omenirea nu i-a aşteptat pe filosofi pentru a şti care-i sînt 
îndatoririle morale. Constiinta umană cea mai de rînd, necultivată 
are în sine toate principiile moralității. Pretentia vechilor filosofi de 
a oferi oamenilor adevăratele norme si principii morale, de care pînă 
atunci ei ar fi dis lipsă, îi este străină lui Kant. Rolul filosofului 
constă, după părcrea sa, nu în a oferi noi principii morale, create de 
el, сі în a descoperi aceste principii în viața morală reală. Viața 
morală a oamenilor există, la fel cum există ştiinţa naturii. Problema 
filosofului este, într-un caz şi în celălalt, aceea a posibilității acestei 
existente, adică a condiţiilor a priori de care ea depinde. În acest 
sens, filosofia practică a lui Kant este, la fel ca şi cea teoretică, o 
filosofie critică. Ea îşi propune să cerceteze condiţiile a priori care 
fac posibilă viața morală a oamenilor. 


5.2. Metoda transcendentală în 
studiul moralității 


La sfirsitul prefetei la lucrarea Întemeierea metafizicii 
moravurilor, Kant se referă la metoda pe care a adoptat-o. Ea constă 
în a urca în mod analitic de la cunoaşterea morală comună la 
principiul ei suprem şi în a cobori apoi în mod sintetic de la acest 
principiu la cunoaşterea comună în care е folosit’. Este metoda sa 
uzuală, cunoscută sub numele de metodă transcendentală, care 
îmbină regresiunea analitică de la o cunoştinţă dată la condiţiile a 
priori care o fac posibilă, cu progresiunea sintetică de la condiţiile 
a priori la cunoştinţa respectivă. Cele trei secțiuni ale lucrării 
ilustrează acest demers: prima secțiune este intitulată „Trecerea de 
la cunoașterea morală a rațiunii comune la cunoașterea filosofică”, 


78 În această scriere — notează Kant — am adoptat metoda mea, pe care o cred cea 
mai potrivită, cînd vrem să luăm drumul de la cunoaşterea comună spre 
determinarea principiului ei suprem în mod analitic, şi să ne întoarcem iarăşi 
îndărăt, în mod sintetic, de la examinarea acestui principiu şi de la izvoarele lui 
la cunoașterea comună, în care întîlnim folosirea lui”. (Întemeierea metafizicii 
moravurilor, Editura Ştiinţifică, Bucureşti, 1972, p. 10). 

a doua: „Trecerea de la filosofia morală populară la Metafizica 
moravurilor”, iar a treia: „Ultimul pas de la Metafizica moravurilor 
la Critica rațiunii pure practice”. Critica rațiunii practice reia 
problema pusă deja în această ultimă secțiune a Întemeierii, aceea а 
imperativului categoric şi a condiţiilor transcendentale care-l fac 
posibil. Ea are aceeași structură generală ca şi prima Critică, 
divizîndu-se într-o Teorie a elementelor si o Metodologie a rațiunii 
pure practice, cea dintii diviziune cuprinzînd о Analitică $ o 
Dialectică. Lipseşte, cum era şi firesc, o Estetică, iar ordinea 
problemelor în Analitică este inversă: se începe cu principiile şi abia 
apoi se trece la concepte, iar de aici la mobilurile raţiunii 
practice. În sfîrşit, Dialectica are în centrul său conceptul de Bine 
Suveran. 

Revenim, după această sumară trecere în revistă a structurii 
celor două lucrări, саге ne permite să пе dăm seama de strinsa 
legătură dintre ele, ba chiar de similitudinea conţinutului lor, la 
Întemeierea metafizicii moravurilor. Punctul de plecare îl constituie 
conştiinţa morală comună si aprecierile ei cu privire la binele 
suprem. Ceea ce este necondiționat bun, „bun fără nici o restricție” 
sau bun în sens absolut, „în această lume, ba în genere şi în afara ei” 
este voința bună. Toate celelalte calități intelectuale sau „talente ale 
spiritului”, cum le numeşte filosoful, de felul inteligenței, spiritului 
sau discernămîntului, sau proprietăţile temperamentului, ca 
hotărîrea, curajul, stăruința în proiecte pot fi, desigur, bune și demne 
de a fi dorite. Dar ele pot deveni si „exirem de rele şi dăunătoare” 
dacă voința care le folosește nu este bună. Se ştie că un criminal 
inteligent şi curajos este mult mai periculos decît unul lipsit de 
inteligență şi de curaj. La fel stau lucrurile şi cu ceca ce filosoful 
numeşte „darurile fericirii”: puterea, bogăţia, onoarea, multumirea 
cu soarta etc. Toate acestea depind de altceva, $1 anume de voința 
care le utilizează si devin bune sau rele în funcție de ea. De aceea, 
numai voința bună poate fi socotită bună în sens absolut. 

Dar ce este voința? Ca facultate specifică, deosebită de 
facultățile cognitive, voința este definită în Critica rațiunii practice 
ca „о facultate de a produce obiecte corespunzătoare reprezentărilor 
sau cel putin de a se deterrnina pe sine la producerea acestora (fie 
că puterea fizică este suficientă, fie că nu), adică de a-și determina 

cauzalitatea””?. Jar voința bună, aceea care este, după judecata 
conştiinţei morale obişnuite, bună în sens absolut, este voința care 
se supune datoriei şi acţionează din datorie, sau, cum se exprimă 
filosoful, „are datoria ca maximă”, ca principiu determinativ. 
Maximele sînt principiile practice subiective, adică acele motive 
care-l determină pe individ să acţioneze într-un anumit fel. În 
Critica raţiunii practice, Kant le va deosebi de principiile practice 
obiective, acelea valabile „pentru voinţa oricărei ființe raţionale”, pe 
care le numeşte legi practice. 

În cazul datoriei, maxima coincide cu legea sau, altfel spus, 
legea practică însăşi determină voința. Înainte de a cerceta 
consecinţele ce decurg din acest fapt decisiv, să studiem raportul 
dintre datorie şi înclinaţie. Prin acest din urmă termen, Kant 
înțelege ansamblul motivelor empirice, ce-l determină pe om să 
acţioneze: nevoi, sentimente, emoţii, interese etc. Atunci cînd 
acționează din înclinaţie, omul se comportă ca o ființă naturală, 
asemănătoare celorlalte animale. Numa: acțiunea din datorie îl 
caracterizează ca ființă morală şi-l deosebeşte de animale. Dacă 
intervine, de pildă, sentimentul ca factor de determinare a voinţei, 
chiar dacă în direcţia conformă legii, „acţiunea va conţine ce-i drept 
legalitate (adică conformitate exterioară cu Ісреа morală — п. ns.), 
dar nu moralitate”®, Din acest motiv, morala lui Kant a fost 
caracterizată, şi este caracterizată adesea şi astăzi, ca o morală 
rigoristă şi a fost criticată chiar de unii kanticni, de pildă de Schiller. 
Totuşi, nu este vorba aici de excluderea înclinațiilor din sfera 
moralității, ci de subordonarea lor față de datorie. Cum spune un 
exeget contemporan, „Kant nu exclude din moralitate actul 
îndeplinit cu înclinaţie (mit Neigung), ci actul îndeplinit numai din 
înclinație (aus Neigung. Numai datoria ca motiv al acțiunii îi 
conferă acesteia din urmă caracter moral. 


5.3. Imperativul categoric 


Acţiunea determinată de datorie vădeşte prezenţa în con- 
Ştiinţa noastră a unui acord al voinţei cu legea morală, mai exact 


79 Critica raţiunii practice, p. 101. 
80 Льга, р. 160, subl. aut. 
8 Joseph Vialatoux, La morale de Kant, P.U.F., Paris, 1968, p. 22. 

conformarea vointei fatä de exigentele legii. Legea moralä are, ca si 
legea naturală, un caracter universal şi necesar. Adică ea este 
valabilă nu numai pentru oameni, ci pentru toate ființele raționale 
înzestrate cu voinţă şi este valabilă pentru aceste ființe în mod 
necondiționat. Ceea ce conferă universalitate şi necesitate legii 
practice este forma ei, adică conştiinţa obligativității sale. 
Cercetarea kantiană se concentrează în consecință asupra formei, 
pentru că ea este singura componentă universală și necesară, adică 
singura componentă a priori cu caracter de lege, a moralității. În 
acest sens se poate accepta caracterizarea ei ca o etică formală. 

Desigur, o maximă, adică un principiu subiectiv de compor- 
tament, are nu numai formă, ci si conţinut sau materie. Dar 
conținutul sau materia ca „obiect al maximei”, „nu poate fi dat 
niciodată altfel decît стрігіс”2. El nu poate fi, de aceea, universal 
Şi necesar si ca urmare nu poate constitui sursa unor legi practice. 
Numai forma poate oferi asemenea legi. 

Putem stabili dacă o maximă subiectivă este o lege practică 
obiectivă cercetînd dacă ea poate fi generalizată, adică dacă poate 
deveni principiu de acţiune pentru toate ființele raționale. De aceea, 
ceea ce Kant numește „legea fundamentală a rațiunii pure practice” 
exprimă tocmai această exigență а universalizării: „Acţionează 
astfel încît maxima voinţei tale să poată oricînd valora în acelaşi 
timp ca principiu al unei legislații universale”. Este limpede că 
această lege nu ne spune cum să actionäm în situaţii determinate, 
particulare, ci formulează o exigentä valabilă în orice situație, şi 
anume o exigentä referitoare la forma maximei. De aceea, Kant o 
mai numeşte și „principiul formal suprem de determinare a 
vointei”#4, căci nu ia în seamă diferenţele subiective ale maximelor, 
ci forma lor comună, care este universală şi deci obiectivă. 

Legea fundamentală sau principiul suprem este valabilă/ 
valabil nu numai pentru oameni, ci pentru toate fiinţele raționale 
înzestrate cu voinţă. Căci еа nu exprimă în fond altceva decît 
capacitatea voinţei de a se confonna rațiunii sau, cum mai spune 


82 Critica raţiunii practice, р. 116. 
8 Jbid., p. 118. 
8 Ibid., р. 120. 

Kant, privind, ca să spunem așa, din partea cealaltă acest raport, 
capacitatea rațiunii pure de a fi practică, adică de a determina 
nemijlocit voinţa, fără nici un intermediar. 

În raportarea sa la om, legea dobîndeşte caracterul unui 
imperativ, adică al unei porunci, al unui comandament. Căci voința 
omenească poate fi determinată nu numai de rațiune, ci și de 
înclinații (sentimente, emoții, pasiuni). Imperativul exprimă „о 
constrîngere obiectivă la acțiune, semnificînd că, dacă rațiunea ar 
decide în întregime voința, acțiunea s-ar petrece potrivit acestei 
reguli”t$. Imperativul este astfel un „trebuie” (das Sollen). El 
exprimă o necesitatea obiectivă, care este totuşi diferită de 
necesitatea obiectivă a legii naturale. Limba germană are pentru „a 
trebui” două verbe: müssen si sollen. Cel dintîi exprimă de obicei o 
necesitate naturală, care constrînge sau determină în sens fizic, în 
sensul în care cauza determină efectul. Legea practică conţine $1 ea 
o necesitate, ba chiar — cum am văzut adineaori că spune Kant – о 
„constrîngere obiectivă la acțiune”. Dar nu o necesitate fizică, căreia 
nimic nu i s-ar putea sustrage, ci o necesitate morală, care adesca 
este încălcată, dar care ar rămîne valabilă chiar dacă n-ar fi niciodată 
respectată. În măsura în care este o ființă naturală, cu nevoi, 
sentimente, înclinații empirice, omul este supus legilor naturii şi 
deci e stăpînit de necesitatea naturală care le este proprie, de ип 
trebuie fizic (das Miissen), ca să spunem aşa. În măsura în care este 
o ființă rațională, capabilă să-şi determine voința prin propria-i 
rațiune, omul este supus celui de-al doilea fel de necesitate, o 
necesitate morală, adică unui trebuie moral (das Sollen). Acest tip 
de necesitate, cum vom vedea, nu exclude libertatea, ci, dimpotrivă, 
o presupune. Ceea ce ne interesează deocamdată este faptul esențial 
că la om legea morală devine un imperativ, ce exprimă un tip 
specific de necesitate. 

Kant distinge două feluri de imperative: imperativul ipotetic 
şi imperativul categoric. Cel dintîi exprimă o exigentä condiţionată 
de un anumit scop, de felul (exemplul este al lui Kant, dar îl redau 
într-o formă simplificată): „munceşte şi fă economii cît eşti tînăr 
pentru a nu trăi în mizerie la bätrinete”. Sau: „dacă vrei să fii 


85 Jbid., р. 106. 

sănătos, fii cumpătat”. Imperativele de acest fel exprimă si ele o 
necesitate, căci altfel n-ar fi imperative; dar o necesitate „subiectiv 
conditionata” — cum se exprimă filosoful — adică dependentă de 
scopul propus, iar acesta poate fi acceptat sau nu. Odată acceptat 
scopul, trebuie acceptate și mijloacele pe care le exprimă 
imperativul. Dar acceptarea scopului însuşi nu este obligatorie și, 
prin urmare, imperativul legat de el este numai relativ şi condiționat: 
în acest sens Kant îl numeşte ipotetic. 

Cel de-al doilea, imperativul categoric exprimă o exigentä 
necondiționată, de felul: „să nu faci niciodată făgăduieli mincinoase” 
(adică promisiuni pe care nu ai de gînd să le ţii). Numai în acest 
imperativ rațiunea determină direct voința (fără mijlocirea unui 
scop) şi, prin urmare, legile practice nu pot fi decît astfel de 
imperative. Imperativele ipotetice, de genul celor din exemplele de 
adineaori, pot fi numai precepte practice, utile, desigur, ba chiar 
necesare, în sensul precizat, dar ele nu pot fi legi practice. Acestea 
din urmă se caracterizează printr-o necesitate necondiționată, 
absolută, pe care o deține numai imperativul categoric. 

În Întemeierea metafizicii moravurilor Kant dă mai multe 
formulări ale imperativului categoric, mai precis patru astfel de 
formulări, dintre care una este — după cum o numeşte un exeget 
contemporan?” — formula-mamă, iar celelalte trei sînt formule 
derivate. Formula principală, formula-mamă exprimă exigenta 
fundamentală a rațiunii, care este universalitatea. De aceea, ea este 
aproape identică cu ceea ce în Critica rațiunii practice Kant 
numeşte „legea fundamentală a rațiunii pure practice”. lată cum este 
exprimată aici: „acționează numai conform acelei maxime prin care 
să poți vrea totodată ca ea să devină o lege universală’. Această 
formulă a imperativului categoric îl apropie pînă la identificare de 
legea morală valabilă pentru toate ființele raționale, nu numai pentru 
oameni, şi pe care, tocmai de aceea, Kant o consideră fundamentală. 
În consecință, celelalte trei formulări ale imperativului categoric vor 
încerca să coboare legea morală din cer pe pămînt, din sfera pur 


#6 Jbid., р. 107. 
87 J. Vialatoux, op. cit., р. 38 şi urm. 
88 Întemeierea..., р. 39. 

inteligibilă si noumenală a „ființelor raționale” şi să o apropie de 
condiţia noastră umană. Cele trei formule derivate se implică 
reciproc și trebuie înțelese ca expresii complementare ale unuia și 
aceluiași imperativ categoric angajat în natură și aflat în luptă cu 
rezistența acesteia. 

Cea dintii formulă derivată este unnätoarea: „acționează са şi 
cînd maxima acţiunii tale ar trebui să devină, prin voinţa ta, lege 
universală a naturii” . Este transcrierea formulei principale, căreia 
i se adaugă însă precizarea cu privire la natură: acțiunea ta trebuie 
să fie ghidată de o maximă care ar putea deveni lege a naturii, adică 
s-ar putea integra într-un sistem guvernat de legi universale. Aici — cum 
se exprimă într-un limbaj fenomenologic J. Vialatoux — „rațiunea 
constituantă se apleacă asupra unei naturi de constituit”, imperativul 
categoric angajindu-se în natură ca teatru al acțiunii sale, ca şi cînd 
ar trebui să-i dea el însuşi legea. 

A doua formulă derivată: „acționează astfel ca să foloseşti 
umanitatea atît în persoana ta, cît şi în persoana oricui altuia 
totdeauna în același timp ca scop, iar niciodată numai ca mijloc”%. 
Ca ființă rațională, omul este, asemenea tuturor celorlalte ființe 
raționale, o persoană, deosebită de lucrurile care alcătuiesc natura. 
În această calitate, el este scop în sine. Dar omul este si o ființă 
sensibilă, ce aparține naturii În această calitate, el poate servi ca 
mijloc. Imperativul categoric, în această a doua formulare derivată 
a lui, ne cere să nu-l tratăm niciodată pe om numai ca mijloc, ci să-l 
tratăm întotdeauna și ca scop în sine. Această formulare a fost 
deseori calificată ca expresia majoră a umanismului modern, 
comparabilă cu celebra expresie protagoreană a umanismului antic, 
homo-mensura. 

A treia formulă derivată poate fi rezumată, potrivit spiritului 
textului kantian, astfel: acționează în aşa fel încît voinţa ta să se 
poată considera ca fiind ea însăşi autoarea legii universale căreia i 
se supune. Această formulare „enunță autonomia ca principiu 
fundamental al moralității””!. Ca ființă rațională, omul este 
caracterizat prin autonomia voinței, adică prin capacitatea voinței 


49 Jbid., р. 39, subl. aut. 
% Jbid., p. 47. 
9! J, Vialatoux, ор. cit., р. 46. 

sale de a-şi da singură legea, cu alte cuvinte de a se supune propriei 
rațiuni. Supunîndu-se propriei rațiuni, adică determinîndu-se să 
acționeze potrivit legii morale, voința umană este independentă de 
orice materie empirică. De aceea, autonomia voinței este — în 
concepția lui Kant — „unicul principiu al tuturor legilor morale şi al 
datoriilor care le sînt conforme”. Autonomia voinţei se opune 
heteronomiei acesteia, adică determinării ei prin motive, sensibile. 
Ca ființă materială, corporală, pe scurt ca ființă naturală, omul este, 
desigur, supus acestor motive şi, prin urmare, voința lui este 
heteronomă. Principiile practice întemeiate pe motive sensibile, pe 
care Kant le numeşte „principii practice materiale”, se reduc în cele 
din urmă la fericirea personală. Tocmai de aceea, tocmai pentru că 
presupun heteronomia, iar nu autonomia voinţei, eticile care 
proclamă fericirea drept principiu suprem, eticile eudemoniste nu 
pot întemeia autentice legi morale. Kant dezvoltă cu acest prilej cea 
mai incisivă critică formulată vreodată la adresa acestui tip de 
doctrine morale, foarte influente, cum se ştie, în antichitate, dar 
prezente, într-o formă sau alta, în toate timpurile. Aceasta nu 
înseamnă că el respinge ideea de fericire, ci numai că, în concepția 
lui Kant, ea nu poate constitui sursa moralității. Vom vedea că în 
teoria Binelui Suveran această idee este prezentă. 

Prin intermediul ideii de autonomie a voinței, a treia formulă 
derivată a imperativului categoric ne conduce la conceptul de 
libertate transcendentală, îl vom examina împreună cu alte două idei 
transcendentale, care condiționează viața noastră morală, în cadrul 
ultimei chestiuni pe care o vom mai discuta în acest capitol. 


5.4. Postulatele raţiunii practice 


Conceptul de libertate apare, aşa cum știm, încă în Critica 
rațiunii pure, în forma cauzalitäfii libere sau a cauzalitäfii prin 
libertate, care se opune cauzalitäfii naturale în cea de-a treia 
antinomie. În această lucrare, libertatea este, asemenea tuturor 
celorlalte idei ale rațiunii, un concept problematic, o problemă 
eternă a gîndirii umane. De cea mai mare însemnătate pentru 
reluarea etică a ideii de libertate este concluzia criticii teoretice că 


92? Critica rațiunii practice, р. 120. 

realitatea libertätii nu poate fi nici doveditä, dar nici infirmatä: 
tocmai aceasta înseamnă са ea rămîne o problemă pentru rațiune. 

În planul practic, în planul moralității, libertatea trebuie 
acceptată ca o condiţie transcendentală a legii morale, a 
imperativului categoric. De vreme ce legea morală ca imperativ 
categoric există, înseamnă că este reală şi condiţia ei de posibilitate, 
care este tocmai libertatea voinței. Imperativul categoric este — după 
Kant — o propoziţie sintetică a priori. Temeiul sintezei, al unirii 
voinței cu rațiunea este tocmai libertatea. Demersul analitic- 
regresiv ne conduce astfel la această condiție ultimă a voinţei bune, 
de la care am plecat, şi care este, totodată, condiţia ultimă a 
moralității în genere. Aceasta nu înseamnă, totuşi, că în plan moral 
am reuşi să cunoaştem libertatea, pe care n-am putut-o cunoaşte în 
plan teoretic. Critica rațiunii practice nu infirmă concluziile Criticii 
rațiunii pure. Libertatea nu poate fi scrutată mai departe, nu putem 
dobîndi alte cunoştinţe despre ea. Aportul Criticii rațiunii practice 
constă în aceea că stabileşte realitatea libertăţii în calitate de 
condiție de posibilitate a legii morale. Căci, dacă legea morală este 
ratio cognoscendi a libertăţii, libertatea este, desigur, ratio essendi 
a legii morale”: ajungem la libertate plecînd de la legea morală. 
Ordinea aceasta, ordinea lege — libertate, este ordinea cunoaşterii. 
Ordinea existenţei este însă inversă: libertate — lege morală. 

Aportul celei de-a doua Critici constă, aşadar, în aceea că 
stabileşte realitatea practică a libertăţii. Libertatea nu este numai o 
idee a rațiunii cu rol euristic, regulativ. Ea devine un postulat al 
rațiunii practice, adică — după explicaţia lui Nicolae Bagdasar — „о 
judecată care nu este evidentă prin ea însăşi şi care nu poate fi nici 
demonstrată, dar pe care trebuie s-o admitem, fiindcă altfel nu 
putem demonstra alte judecăţi."94 

Celelalte două postulate ale raţiunii practice sînt nemurirea 
sufletului şi existența lui Dumnezeu. Ele sînt condiţiile de 
posibilitate nu ale legii morale însăși, ci ale Binelui Suveran, adică 
ale valorii supreme a vient morale, care constă în unirea virtuții cu 
fericirea. Această unire nu este posibilă decît dacă presupunem că 


% Ibid., p. 90, nota. А 
94 М. Bagdasar, Studiu introductiv la Kant, fntemeierea.…., Critica raţiunii practice, 
ed. cit., p. XXIX. 


104 


viața noastră este nelimitată, adică se continuă după moartea corporală 
şi că există o ființă supremă, atotputernică și omniscientă, autoare а 
naturii şi garantă a sintezei virtuții şi fericirii, adică Dumnezeu. 

Rațiunea practică restabilește deci libertatea, nemurirea și 
existența lui Dumnezeu, asupra cărora rațiunea teoretică nu se putuse 
pronunța. Dar le restabileşte nu ca obiecte de cunoaştere, care ar face 
posibilă o ştiinţă despre ele (o metafizică dogmatică renäscutä), сі 
numai ca postulate ale sale. În ordinea ideală a lumii, în lumea 
inteligibilă sau noumenală, realitatea lor nu mai poate fi contestată. 

Concluzia filosofică poate cea mai importantă a Criticii 
rațiunii practice este aceea că omul este locuitor a două imperii 
radical eterogene, este membru a două lumi total diferite: ca ființă 
fizică, el aparţine lumii sensibile, fenomenale, adică imperiului 
cauzalitätii naturale; ca ființă rațională, el aparține lumii inteligibile, 
noumenale, adică imperiului libertăţii. Pe această cale a concilierii 
prin discriminare, pe care am întîlnit-o încă în perioada precritică, 
se rezolvă în filosofia lui Kant antinomiile menționate la început: 
aceea a rațiunii şi credinței, a cunoaşterii şi moralității, a 
determinismului şi libertății. 

Critica raţiunii practice are, în concluzia ei, celebrele cuvinte 
kantiene, în care profunzimea gîndirii filosofice se îmbină cu zborul 
liber al imaginaţiei poetice, îmbinare cu atît mai impresionantă cu 
cît se întîlneşte mai rar în textele lui Kant. Încheiem și noi analiza 
filosofiei practice amintind aceste cuvinte: „Două lucruri umplu 
sufletul cu mereu nouă şi crescîndă admiraţie şi venerație, cu cît mai 
des şi mai stăruitor gîndirea se ocupă cu ele: cerul instelat deasupra 
mea şi legea morală în mine”. 


6. Finalitatea 


Cele două lucrări analizate pînă acum, Critica rațiunii pure şi 
Critica raţiunii practice au conturat două domenii cu totul 
deosebite, ba chiar, în anumite privinţe, complet opuse, acela al 
cunoaşterii teoretice şi acela al acţiunii practice. În cel dintii 


95 Critica rațiunii practice, р. 252, subl. aut. 

domneşte cauzalitatea naturală, iar în cel de-al doilea, libertatea 
morală. A treia lucrare fundamentală a lui Kant, Critica facultății de 
judecare (1790), a fost de aceea înțeleasă adesea ca menită să 
stabilească o legătură între ele. Bresa dintre cunoaștere şi moralitate, 
dintre natură şi libertate trebuia umplută şi acesta ar fi rolul celei de-a 
treia Critici. Legătura trebuia realizată atît pentru că cele două 
domenii aparțin, în ultimă instanță, aceluiaşi spirit uman (motivul 
Subiectiv), cît şi pentru că ordinea morală urmează a se institui în 
lume, pentru că ~ după expresia lui Kant — „conceptul libertăţii 
trebuie să realizeze în lumea sensibilă scopul care rezultă din legile 
sale” (motivul obiectiv). În orice caz, modul în care Kant prezintă 
în introducere problematica lucrării şi intenţia sa declarată de a 
construi o punte „peste prăpastia de necuprins” dintre cele două 
domenii, par să confirme rostul pur arhitectonic al Criticii facultății 
de judecare: ea ar răspunde unor nevoi teoretice, generate de 
construcția sistemului. Pe de altă parte, lucrarea a fost raportată la 
anumite probleme care-l preocupaseră pe Kant în perioada 
precriticä, dar care nu-şi primiseră încă soluția critică specifică. Este 
vorba mai cu seamă de problematica estetică, abordată în perioada 
precritică în perspectiva psihologică a filosofiei engleze, dar care 
continuase să-l preocupe pe Kant. De aici s-a născut înțelegerea 
lucrării ca analiză a unei problematici reziduale. Afirmația 
filosofului că partea din lucrare consacrată judecății estetice este 
„partea esenţială” a acesteia, pare să dea cîştig de cauză acestei 
interpretări. 

Interpretările menţionate, ale celei de-a treia Critici, nu sînt 
lipsite de anumite temeiuri, aşa cum s-a putut vedea din cele de mai 
sus. Critica facultății de judecare are, într-adevăr, o funcție 
arhitectonică precisă în sistemul kantian şi propune, totodată, o 
abordare critică specifică a domeniului estetic. Dar aceste 
interpretări nu pot fi socotite, totuşi, suficiente pentru a înțelege 
anvergura reală a lucrării. Principalul lor neajuns constă în 


96 Critica facultăţii de judecare, trad. de V. Dem. Zamfirescu şi Al. Surdu, Editura 
Ştiinţifică si Enciclopedică, Bucureşti, 1981, p. 70. Referințele la textul german 
se vor raporta la ediţia lui O. Buek, Kritik der Urteilskrafi, în Werke (Cassirer), 
Bd. V, Berlin, 1922. 

reducerea lucrării la o funcţie strict tehnică în cadrul sistemului 
kantian şi, astfel, în ocultarea valorii ei spirituale pentru oamenii de 
astăzi. Căci această lucrare propune o anumită soluție la problema 
fundamentală a raportului dintre ordinea ontologică a lumii şi 
ordinea axiologică, în primul rînd morală, a propriei noastre vieți. 
Problema aceasta nu interesează numai exegeza lui Kant, ci 
interesează viața spirituală a oamenilor în genere. lar soluția ei 
kantiană se exprimă în ideea de finalitate. 


6.1. Facultatea de judecare şi funcția 
ei mediatoare 


Finalitatea este principiul unei facultăţi de cunoaștere care are 
o poziţie intermediară între intelect şi rațiune, facultatea de judecare 
(Urteilskraff). De aceea, problematica finalitätii conduce la analiza 
facultății de judecare. De unde şi titlul celei de-a treia Critici — 
Critica facultăţii de judecare. 

Kant se mai ocupase de facultatea 
de judecare în cartea a doua a Analiticii 
transcendentale din Critica rațiunii pure. 

cercetată doar o anumită clasă de 
judecăţi, judecätile determinative (bes- 
timmende Urteilen), acum, în cea de-a 
treia Critică, va fi cercetată o altă clasă 
a lor, judecätile reflexive (reflektierende 
Urteilen). Să lămurim aceşti termeni. 
Orice judecată constă în stabilirea unei 
legături între particular şi general“. 
Cînd spun, de pildă, Socrate este om, gîndesc particularul Socrate 
ca apartinind generalului om. Aici sînt însă posibile două situații: 
prima — generalul ne este cunoscut printr-un concept și vrem să-i 
subordonăm particularul care ne interesează. Judecata care ia 


% Urmăm aici, în linii generale, analiza lui P.P. Negulescu, /storia filosofiei 
contemporane, vol. I, Criticismul kantian, Bucureşti, 1941, р. 461 şi urm. 

naştere în acest caz determină prin general particularul şi este 
numită de aceea de Kant judecată determinativa. A doua situație: ne 
este dat numai particularul şi trebuie să găsim generalul căruia i s-ar 
putea subsuma. Judecata este în acest caz reflexiva. 

Cele două tipuri de judecăţi corespund celor două fonne ale 
facultăţii de judecare: facultatea de judecare determinativă şi 
facultatea de judecare reflexivă. Cea dintii a fost cercetată în 
Analitica principiilor. Cea de-a doua va fi cercetată acum. 

Judecätile reflexive exprimă toate o anumită finalitate. 
Această finalitate poate lua două forme: 1) finalitatea subiectivă, ce 
constă în acordul formei lucrurilor particulare din natură cu 
dispoziţiile generale ale sufletului nostru, ca şi cum ele ar fi fost 
făcute în aşa fel încît să ne convină nouă; şi 2) finalitatea obiectivă, 
ce constă în acordul lucrurilor din natură unele cu altele şi a părților 
lor între ele, ca și cum ar fi fost făcute după un plan, în vederea unui 
anumit scop. 

Judecätile prin care exprimăm primul fel de finalitate se 
numesc judecăți de gust (estetice); judecätile prin care exprimăm 
cel de-al doilea fel de finalitate se numesc judecăți teleologice. 
Lucrarea Critica facultății de judecare are, în mod corespunzător, 
două părți: în prima vor fi cercetate judecätile estetice, iar în cea de-a 
doua, judecätile teleologice. Înainte de a urmări ideile dezvoltate în 
aceste două părți sînt necesare anumite precizări cu privire la 
facultatea de judecare reflexivă şi la finalitate ca principiu al ei. 

Ideea unei ordini finaliste a lumii este foarte veche”?. Ea 
răspunde unei nevoi adînci a conştiinţei umane, nevoia acordului 
între propriile-i valori şi ordinea obiectivă a lumii. Această nevoie 
determină căutarea unui principiu capabil, în acelaşi timp, să unifice 
fenomenele variate ale naturii şi să întemeieze valorile vieţii umane. 
Principiul finalitätii răspunde acestei duble exigente: presupozitia că 
natura tinde către un scop asigură unitatea fenomenelor ei, iar 
acordul dintre acest scop obiectiv şi scopurile întemeiate valoric pe 
care şi le propun oamenii face cu putință ordinea axiologică a vieții 


99 Reiau aici unele idei din studiul Finalitatea fără scop, publicat în „Revista de 
filosofie”, nr. 2, 1991 şi reimprimat în vol. Bicentenarul Criticii facultății de 
judecare. Studii. Tipografia Universităţii din Timişoara, 1991. 

umane. Tocmai această capacitate de a fi interpretat axiologic conferă 
principiului ontologic al finalitäti putere de atracție şi forță persuasivă. 

Dar, după cum se ştie, în epoca modernă explicația mecanică 
a naturii tinde să elimine finalismul, iar procesul deprecierii 
finalismului continuă pînă în zilele noastre. Urmările acestei 
tendinţe sînt însă profund negative: viața umană nu-şi mai poate găsi 
un temei valoric în ordinea lumii şi este redusă, în cele din unnă, la 
statutul unui fenomen biologic cu caracter aleatoriu. 

Nevoia conştiinţei umane de a găsi un reazem în ordinea 
finalistă a lumii este foarte bine înțeleasă de Kant. Problema, pentru 
el, ca şi pentru Leibniz, este următoarea: cum poate fi pusă de acord 
ideea de finalitate cu explicația mecanică a naturii? Kant nu poate 
accepta sacrificarea unui termen în favoarea celuilalt. Impo- 
sibilitatea, chiar în plan cognitiv, de a renunţa la ideea de finalitate 
este dovedită de insuficiența explicatiei mecanice a fiinţelor 
organizate, ca şi de situația specifică a operelor de artă. Soluţia pe 
care el o va căuta va fi ghidată de aceste exigente aparent incompa- 
tibile, iar pe un plan mai general de näzuinta sa de a legitima atît 
nevoia de cunoaștere, cît şi nevoia morală si cea de frumos a omului. 
Soluţia kantiană va consta într-o reinterpretare a ideii de finalitate, 
capabilă să satisfacă toate aceste exigente. 

Reinterpretarca se realizează mai întîi printr-o nouă situare a 
finalitätii în economia de ansamblu a spiritului uman, atît în raport 
cu facultățile cognitive, cît şi cu viața sufletească în general. În 
introducerea celei de-a treia Critici, finalitatea este pusă în legătură, 
aşa cum am văzut, cu o facultate specifică de cunoaştere, 
ireductibilă la intelect sau la rațiune şi destinată să realizeze unitatea 
lor: facultatea de judecare. Spre deosebire de intelect, ale cărui 
concepte se raportează la natură, şi de rațiune, care legifereazä în 
domeniul vieții morale, acest „termen mediu”, care este facultatea 
de judecare, nu are un domeniu specific de realitate la care să se 
raporteze. Pentru înțelegerea finalitätii, care este un principiu al 
acestei facultăți, mi se pare importantă observaţia după care 
conceptele ei se definesc numai funcțional, iar nu referenfial: sensul 
lor este dat de funcţia pe care o îndeplinesc, iar nu de domeniul de 
realitate pe care-l desemnează. Din acest punct de vedere, ele se 
deosebesc radical de conceptele intelectului şi nu au, propriu 

vorbind, o valoare cognitivă, deşi sînt necesare pentru unificarea 
cunoştinţelor despre natură. 

Conceptul finalitätii îşi are, aşadar, sursa în facultatea de 
judecare, mai exact, în facultatea de judecare reflexivă, iar nu în 
intelect, care deterrninä legislația naturii şi realizează cunoaşterea 
ei. De aceea, finalitatea nu este, în sens propriu, un principiu 
cognitiv. Kant o caracterizează ca un principiu subiectiv, adică un 
principiu al facultății de judecare, nu al naturii însăşi. Ca şi ideile 
rațiunii, finalitatea este un principiu regulativ, iar nu unul 
constitutiv. Ea este gînditä prin analogie cu activitatea umană, dar 
este total diferită de aceasta din urmă. Gîndim fenomenele naturii ca 
şi cind ele ar fi determinate de scopuri, dar nu le putem atribui 
asemenea scopuri. 

Prin originea ei în facultatea de judecare însăşi, finalitatea 
este întotdeauna subiectivă. Dacă, totuşi, Kant distinge o finalitate 
subiectivă, exprimată în judecätile estetice şi o finalitate obiectivă, 
exprimată în judecätile teleologice, deosebirea dintre ele este 
determinată exclusiv de deosebirea dintre domeniile la care se 
raportează. Caracterul obiectiv al finalitätii naturii nu anulează 
originea subiectivă a acesteia şi nu trebuie înțeles în sensul 
renunțării la teza esenţială a sursei subiective a oricărei finalitäti. 
Finalitatea naturii este obiectivă numai în sensul obiectivităţii 
domeniului naturii, iar nu în sensul că ea ar fi constitutivă pentru 
acest domeniu. Termenul este folosit numai pentru a o distinge de 
finalitatea estetică, care, presupunînd raportarea explicită la subiect, 
e caracterizată ca finalitate subiectivă. 

După aceste precizări absolut nccesare cu privire la specificul 
ideii de finalitate în reiuterpretarea ei kantiană şi la facultatea de 
cunoaştere din care ca provine, vom trece la prezentarea succintă a 
celor două tipuri de finalitate şi a specificului judecăților în care ele 
se exprimă. 


6.2. Finalitatea subiectivă. Caracteristici ale 
judecății estetice 
Judecăţile estetice se caracterizează mai întîi prin aceea că 


sînt însoțite de o satisfacție specială, de un sentiment de plăcere cu 
totul deosebit, pe care-l numim sentiment estetic. Acest sentiment 

izvoräste din raportarea reprezentärilor despre obiecte nu la 
obiectele corespunzätoare, ci la subiect, care le apreciazä dupä 
potrivirea sau nepotrivirea, dupä acordul sau dezacordul lor cu 
funcţiile sale sufleteşti. Cînd constată un acord, subiectul e mulțumit 
Şi găseşte că reprezentările respective sînt frumoase. Nepotrivirea, 
dezacordul duce la considerarea reprezentărilor în cauză ca urîte. 
Obiectele ce corespund reprezentărilor nu-l interesează pe cel ce 
formulează o judecată estetică prin şi pentru ele însele. Ele ar putea 
să nici nu existe; dovada este că în artă întîlnim adesea reprezentări 
fictive, adică reprezentări cărora nu le corespund obiectele reale $ 
care ne produc totuși plăcere estetică. 

Pornind de la această considerare a judecății estetice ca 
raportare a unei reprezentări la subiect, iar nu la obiectul 
corespunzător, Kant va deosebi frumosul de agreabil şi de binele 
moral. Frumosul, agreabilul şi binele corespund unor atitudini 
radical diferite ale spiritului. Deosebirea constă în aceea că judecata 
estetică este dezinteresată, adică nu este legată de existența reală a 
obiectului corespunzător. Satisfactia care o însoţeşte este şi ea o 
satisfacție dezinteresată. Kant va defini, pe această bază, frumosul 
ca „obiectul unei astfel de satisfacții”!%, adică al unei satisfacţii 
dezinteresate. 

Același caracter esenţial al judecății estetice (de gust), de 
raportare a reprezentării la subiect, determină deosebirea ei de 
judecata teoretică (cognitivă), în cazul acesteia din urmă, ne 
interesează acordul reprezentării cu obiectul, adică adevărul ei. 
Raportarea reprezentării la obiect, care se face întotdeauna cu 
ajutorul unui anumit concept, generează, aşadar, o judecată de 
cunoaştere, în timp ce raportarea reprezentării la subiect, prin 
intermediul sentimentului de plăcere sau neplăcere, genercază o 
judecată estetică. Judecätile de gust nu duc deci la cunoaşterea 
lucrurilor, ci la aprecierea lor potrivit acordului sau dezacordului lor 
cu facultățile noastre sufletești. Cum am spune astăzi, ele sînt 
judecăţi de valoare, iar nu judecăţi de cunoaştere. 

Judecätile estetice nu ne dau, aşadar, cunoştinţe, nu sînt — cum 
spune Kant — „îndreptate spre concepte”. Deşi, fără concepte, ele au 


100 Jbid., р. 103. 

totusi o valoare universalä sau, cel putin, pretind o astfel de valoare. 
Universalitatea lor nu este însă de natură logică, ci de natură 
afectivă. Un lucru frumos va produce aceeaşi stare afectivă, acelaşi 
sentiment de satisfacție, în sufletele tuturor oamenilor. Si trebuie să 
fie aşa, întrucît judecata estetică este, cum am văzut, dezinteresată. 
Or, deosebirea dintre judecätile pe care le emit oamenii despre 
acelaşi obiect izvorăște din interesul lor diferit pentru acel obiect. În 
cazul judecății estetice, neexistînd nici un interes, ea trebuie să se 
impună tuturor (presupunînd, fireşte, că aceştia au „gust”, adică sînt 
capabili de o raportare estetică la obiect). Judecata estetică trebuie 
să fie deci universală. De aici o nouă definiţie pe care Kant o dă 
frumosului: „Frumosul este ceea ce place în mod universal fără 
concept”!0!. Sau, într-o exprimare mai analitică: „Numim frumos 
ceea ce este reprezentat fără concept ca obiect al unei satisfacţii 
universale”102. 

Universalitatea judecății estetice nu este urmarea unui 
consens întîmplător între oameni. Ea îşi are temeiul în acordul liber 
şi spontan între reprezentările produse de sensibilitate sau de 
imaginaţie, pe de o parte, şi cerinţele intelectului, pe de altă parte, 
deci, în fond, între facultăți ale spiritului nostru: sensibilitatea 
(imaginația) şi intelectul. Constatarea acestui acord generează în noi 
acea plăcere deosebită care este satisfacția estetică. Posibilitatea 
acordului este dată a priori în conştiinţa noastră şi ca atare există la 
toți oamenii. De aceea, frumosul, „obiect al unei satisfacţii 
universale” — cum am văzut că l-a definit Kant – аге o semnificaţie 
obiectivă. Aceasta nu înseamnă că el ar exista independent de 
oameni, ci că, întemeindu-se pe un factor a priori, el nu variază în 
mod arbitrar, în funcţie de constiintele individuale. 

Judecätile estetice sînt, aşa cum am văzut, judecăţi de 
finalitate. Lucrurile frumoase sînt acelea care ne aduc intuiţia 
armoniei facultăților conştiinţei noastre. Ele sînt frumoase fiindcă 
par a fi fost create ca şi cind ar avea ca scop să ni se potrivească. 
Este însă vorba aici de un scop real? Evident că nu. De aceea, Kant 
foloseşte mereu expresia „ca şi cînd” (als ob) lucrurile ar avea un 


101 bid. р. 112. 
102 bid., р. 103. 

asemenea scop. Cu alte cuvinte, їп judecätile estetice avem numai 
forma finalităţii sau, altfel spus, o finalitate fără scop 
(Zweckmässigkeit ohne Zweck)!%. De aici o nouă definiţie a 
frumosului: „Frumusețea este forma finalitäfii unui obiect, întrucît 
o percepem fără reprezentarea unui scop”!%%. 

Ultima problemă care-l preocupă pe Kant în legătură cu 
teoria frumosului este aceea a necesității ce stă la baza judecăților 
estetice. Filosoful caută această necesitate înăuntrul conştiinţei 
umane şi crede a о găsi în ceea ce el numeşte „simțul comun”, prin 
care înțelege modul de a simţi propriu tuturor oamenilor. Acest 
„simț comun” face ca în mod necesar tuturor oamenilor să le placă 
şi să le displacă aceleaşi lucruri, din punct de vedere estetic. De 
unde ultima definiţie a frumosului: „Numim frumos ceea ce este 
cunoscut fără concept ca obiect al unei satisfacţii necesare”!95. 

Kant se ocupă în lucrarea pe care o analizăm şi de o altă 
„categorie” estetică importantă, sublimul. Fără a putea intra într-o 
discuţie de fond, vom reţine doar că, dacă gînditorii anteriori 
considerau că între frumos şi sublim deosebirea este numai de grad 
(sublimul ar fi forma superlativă a frumosului), Kant este de părere 
că deosebirea dintre ele este calitativă, sublimul avînd o altă natură 
decît frumosul. Căci, dacă frumosul presupune acordul sensibilităţii 
cu intelectul, sublimul se caracterizează, dimpotrivă, printr-un 
violent dezacord iniţial între ele, dezacord care este depăşit numai 
prin intervenţia rațiunii. Echilibrul este restabilit cu ajutorul ideilor 
rațiunii, mai cu seamă al ideii de infinit, prin care dezläntuirea 
haotică a imaginilor sensibilităţii devine asimilabilă pentru spirit, iar 
superiorității fizice a naturii îi putem opune acum superioritatea 
noastră morală. Sublimul deschide astfel conştiinţa către domeniul 
suprasensibil al vieții morale. 

Cercetarea lui Kant, mai cu seamă în Analitica frumosului, se 
îndreaptă, aşa cum am văzut, spre dezväluirea specificului judecății 


103 Ideea finalității fără scop, adică disocierea conceptului de finalitate de acela 
de scop, trebuie socotită, după părerea mea, ca valabilă pentru întreaga 
concepție kantiană despre finalitate, inclusiv pentru finalitatea obiectivă. 
Argumentarea acestui punct de vedere se află în studiul menţionat în nota 4. 

104 Critica facultăţii de judecare, p. 129. 

105 Ibid., p. 133. 

estetice, a ceea ce о deosebeste de judecata teoreticä, pe de о parte, 
si de judecata morală, pe de altă parte. Aşa cum primele două Critici 
au arătat deosebirea de natură dintre cunoaştere şi moralitate, cea 
de-a treia Critică ne arată deosebirea esteticului de ambele aceste 
domenii. Adevărul, binele şi frumosul ni se înfăţişează, în această 
perspectivă, ca valori diferite, care aparţin unor domenii autonome 
ale culturii, în acest sens, în sensul fundării autonomiei valorilor 
culturii, Kant a fost numit adesea „filosoful culturii moderne”. 


6.3. Finalitatea obiectivă 


A doua parte a Criticii facultății de judecare este consacrată 
judecăților teleologice, adică judecăților ce exprimă finalitatea 
fenomenelor naturii. Rămînînd, şi aici, numai la ceea ce este 
indispensabil pentru înţelegerea articulaţiilor principale ale 
sistemului kantian, trebuie să începem prin a preciza că ideea de 
finalitate a naturii este o componentă esenţială a marelui proiect 
kantian de asigurare a acordului dintre ordinea ontologică a lumii şi 
ordinea axiologică a propriei noastre vieţi, despre care a fost vorba 
la începutul acestui capitol. Aşa încît, partea a doua a lucrării pe 
care o studiem acum, nu este nicidecum un adaos superfluu, oricît 
de importantă ar fi prima parte, consacrată judecăților estetice. De 
altminteri, ideea finalitätii naturii era prezentă încă în lucrările 
perioadei precritice, constituind o contrapondere necesară a explicatiei 
mecanice a ипіуегѕшиі!%, În lucrarea de față, ea este amplu dezvoltată 
Şi învestită cu o funcție incomparabil mai complexă. 

Finalitatea naturii, aşa cum o înțelege Kant, nu exclude 
cauzalitatea mecanică a fenomenelor ei. Este vorba de a păstra ambii 
termeni, iar nu de a-l sacrifica pe unul dintre ei. Pentru a-i păstra pe 
amindoi, trebuie găsită o modalitate de a-i face compatibili, ceea ce 
presupune, mai departe, după cum am mai spus, o reinterpretare a 
ideii de finalitate. Tocmai aici apar dificultățile, căci nu este deloc 
uşor să stabilim exact în ce constau deosebirile față de sensul curent 
sau traditional al acestei idei. 

În orice caz, ideea de finalitate este indispensabilă din 
următoarele două motive: mai întîi, este imposibil să explicăm 


106 Vezi supra, p. 34. 

organismele vii prin cauzalitatea mecanică, iar apoi este imposibil 
să întemeiem pe altă cale unitatea şi armonia naturii ca întreg. În 
legătură cu primul motiv, este remarcabil că, în plină epocă de 
dominație a paradigmei mecanice în ştiinţă şi în filosofic, Kant îi 
înțelege limitele. Aceste limite se vădesc în explicarea ființelor vii. 
În organizarea acestora întîlnim o armonizare impresionantă a 
părților conform nevoilor întregului, fiecare parte putînd fi înțeleasă 
numai prin raportare la întregul al cărui instrument (organ) este, şi 
tot astfel întregul numai în raport cu părțile care-l compun. Acest 
sistem complex de relaţii reciproce nu poate fi înțeles prin simpla 
legătură mecanică a cauzei şi efectului. lar al doilea motiv priveşte 
armonia şi unitatea lumii. Unitatea şi armonia lumii nu pot fi 
înțelese decit dacă le gîndim prin analogie cu ideea de scop şi le 
raportăm la un scop în vederea realizării căruia lumea a fost creată. 
Ideea de scop are aici numai un rol regulativ, iar nu unul constitutiv. 
Kant ştie, fireşte, că nu putem atribui scopuri fenomenelor naturii. 
Dar conştiinţa noastră are nevoie de analogia cu scopul pentru a 
putea unifica legile empirice ale naturii şi a explica unitatea şi 
armonia е1. 

Acest scop, gîndit ca principiu regulativ, este, după Kant, 
omul. Omul poate fi conceput ca scop ultim al naturii numai în 
calitatea lui de ființă morală. În această perspectivă, lumea ni se 
înfăţişează ca alcătuită în aşa fel, încît să facă posibilă realizarea 
legii morale a omului. De aici, Kant crede că se poate trage 
următoarea concluzie: întrucît lumea n-a fost creată de noi, oamenii, 
ea trebuie să fi fost creată de o ființă supremă, inteligentă şi bună, 
care a vrut ca legea morală a conştiinţei omeneşti să se poată realiza 
în lume. Cu alte cuvinte, lumea a fost creată de Dumnezeu, în 
conformitate cu nevoile morale ale omului. Teleologia ne conduce 
astfel la teologie. Dar — precizează filosoful — la o teologie morală, 
în care nu poate fi vorba de a dovedi raţional existența lui 
Dumnezeu, ci de a afirma că viața noastră morală este posibilă 
numai dacă Dumnezeu există, adică de acceptarea existenței lui 
Dumnezeu ca un postulat etic. 

În acest fel îşi realizează cea de-a treia Critică, lucrare a 
ultimelor sinteze şi, totodată, a deschiderilor celor mai fertile spre 
viitor, funcția ei complexă în sistemul kantian. 

Incheiere 


Filosofia lui Kant. Caractere generale 


Prin amploarea perspectivei, prin noutatea izbitoare a 
modului de a privi lumea şi omul, prin impresia copleșitoare de 
elevaţie spirituală pe care o produce, filosofia lui Kant nu poate fi, 
probabil, comparată decît cu aceea a lui Platon. Ceea ce însă la 
Platon este, adesea, tatonare intelectuală, oarecum alegorie sau zbor 
liber al imaginaţiei, devine, la Kant, căutare metodică, investigaţie 
critică, conştientă de amploarea aspirațiilor umane, dar și de 
puţinătatea mijloacelor de a le îndeplini. Dacă, adesea, filosofia 
critică a fost văzută ca o știință a limitelor rațiunii umane 
(după expresia lui Kant din Träume), ea nu este mai putin o 
interogatie asupra „intereselor rațiunii”, care depăşesc adesea aceste 
limite. 

Filosofia lui Kant, ale cărei articulaţii principale au fost 
înfăţişate în aceste pagini, constituie un moment decisiv în istoria 
filosofiei europene şi universale. Ea nu este numai un specimen nou 
al unui tip deja cunoscut de filosofie, ci o altă modalitate de a 
filosofa, un tip nou de filosofie. Kant se referă în cîteva rînduri la 
ceea ce el numește Revolution der Denkart (В XI şi urm.), revoluţia 
modului de gîndire, şi-şi compară fapta 
teoretică cu revoluţia lui Copernic în 
astronomie. „Revoluţia copernicană” în 
filosofie, înfăptuită de Kant, nu constă 
însă numai în mutarea centrului de la 
obiecte la subiectul cunoscător, aşa cum o 
prezintă filosoful însuși. Ea este o 
schimbare mult mai profundă, care 
afectează chiar statutul teoretic al 
filosofiei: filosofia încetează a mai fi o 
construcţie ideatică vizînd transcendentul 
şi devine critică, adică cercetare a 
transcendentalului. Deplasarea investi- 
gatiei de la constructiv la reflexiv (critic) 
Şi, respectiv, de la transcendent la 

transcendental modifică în adîncime activitatea filosofică şi 
pregăteşte noile orientări analitice şi metafilosofice ale gîndirii 
contemporane”, 

Fără îndoială, în filosofie, mai putin decît oriunde în altă 
parte, nu există începuturi absolute. Kant аге el însuşi precursori în 
această reorientare a filosofiei, cei mai de seamă dintre ei fiind 
Locke şi Hume, în gîndirea cărora are loc trecerea de la temele 
metafizicii tradiționale la noile teme ale filosofiei moderne a 
cunoașterii. În acest sens se poate spune că filosofia critică este 
anterioară lui Kant. Dar, la gînditorii menţionaţi, cercetarea critică 
a facultăților de cunoaştere rămîne încă tributară unei perspective 
psihologice, aşa încît abordarea filosofică a cunoaşterii nu este 
diferențiată suficient de abordarea ei psihologică (psihogenetică). 
Reziduuri psihologiste există din belşug si în textele kantiene. Dar 
noul spirit în care Kant abordează cunoaşterea este caracterizat prin 
tendinţa eliberării de psihologism şi prin introducerea unei metode 
filosofice autonome. Aceasta este metoda transcendentală, prin care 
filosofia critică dobîndeşte, abia la Kant, configuraţia care-i este 
proprie şi se delimitează, totodată, principial de alte moduri de 
abordare a cunoaşterii. În acest sens se poate vorbi de o identificare 
parțială a criticismului cu transcendentalismul şi i se poate atribui 
lui Kant titlul de întemeietor al filosofiei critice. Este însă vorba aici 
nu de o simplă modificare „locală” a filosofiei, ci, cum spuneam mai 
sus, de o schimbare radicală a modului de gîndire în filosofie. 

Această „revoluție a modului de gîndire” înseamnă, fără 
îndoială, abandonarea metafizicii tradiționale şi a pretențiilor ei de 
a cunoaște transcendentul. Dar, cum ne-o dovedeşte exegeza actuală 
a Criticii, ea nu înseamnă abandonarea metafizicii în genere. 
Dimpotrivă, intenția autentică a lui Kant a fost să găsească, prin 
critică, un fundament sigur pentru edificarea metafizicii definitive. 
Nu se va accentua niciodată îndeajuns că în marele proiect filosofic 
kantian critica nu era scopul însuși, ci numai metoda, calea care duce 


107 Legătura criticismului kantian cu aceste noi orientări filosofice a fost pusă în 
evidenţă de Vasile Tonoiu în studiul său Merafilosofia ca dimensiune a unor 
variante ale criticismului, din vol. Epistemologia şi analiza logică a limbajului 
ştiinţei, coord. Mircea Flonta, Editura Politică, Bucureşti, 1975, pp. 264-307. 

spre el. Nu are prea mare însemnätate, din acest punct de vedere, 
faptul că partea „constructivă” nu a fost realizată decît incomplet si, 
ceea ce este încă mai rău, la un nivel categoric inferior părţii critice, 
care trebuia să fie, totuşi, numai pregătitoare. Ceea ce contează cu 
adevărat este înțelegerea proiectului kantian în integralitatea sa, căci 
numai cu această condiţie pot fi interpretate corect realizările lui 
parţiale. 

În acest context trebuie să evidentiem din nou importanța 
exegezei heidegperiene a Criticii, cu ideea ei centrală a „ascunderii” 
noului fundament al metafizicii în interstitiile criticii însăși. Calea 
de urmat pentru a ajunge la metafizica autentică a lui Kant ar fi, 
drept urmare, nu aceea a investigării elaborărilor metafizice ca atare, 
ci o nouă lectură a lucrărilor critice însele şi în primul rînd a Criticii 
rațiunii pure. 

În orice caz, mai curînd decît despre „atotdistrugătoarea” 
filosofie kantiană, cum a numit-o cîndva Moses Mendelssohn, se 
poate vorbi, împreună cu Herder, despre „atotizbăvitoarea” filosofie 
a lui Kant. Ea poate fi, într-adevăr, înțeleasă astfel, dacă trecem 
dincolo de suprafața aridă, cu aspect, uneori, de peisaj lunar, a 
textelor şi pătrundem în adîncimea gîndirii pe care ele o exprimă. 
Realitatea este că, în confruntarea cu o criză spirituală incipientă, 
Kant caută ieşirea nu în direcția unui nihilism devastator, сі în 
direcţia unei reconstructii teoretice, capabilă să salveze, prin 
reintegrare şi resemnificare, ansamblul contradictoriu al valorilor 
culturii moderne. 

Confruntati noi înşine cu o criză spirituală mult mai profundă 
si mai cuprinzătoare, putem găsi, la Kant, nu soluţii de-a gata la 
problemele noastre, ci un spirit al cercetării libere şi o încredere în 
posibilitatea găsirii soluțiilor, chiar cu prețul renunțării la anumite 
iluzii confortabile, putem găsi la el sursa pentru o infuzie de energie 
teoretică proaspătă, de care acest sfîrşit de secol si de mileniu аге 
atîta nevoie. 

Încheierea acestei introduceri în filosofia kantiană fie, atunci, 
nu vechiul îndemn liebmannian „înapoi la Kant”, ci un îndemn nou: 
„înainte, împreună cu Kant”. Să ne întoarcem, aşadar, la Kant, 
pentru a putea merge, împreună cu el, înainte. 


118 


Bibliografie selectivä 


Immanuel Kant, Werke, hrsg. von Emst Cassirer, 11 Bde., Berlin, 1922-1923. 
Volumul XI conţine importanta monografie kantiană a editorului, Kants 
Leben und Lehre. 

Immanuel Kant, Despre forma şi principiile lumii sensibile şi ale celei 
inteligibile, trad. de Constantin Noica, Tipografia «Bucovina», Bucureşti, 
1936. 

Immanuel Kant, Critica rațiunii pure, trad. de Nicolae Bagdasar şi Elena Moisuc, 
Editura Științifică, Bucureşti, 1969. 

Immanuel Kant, Prolegomene la orice metafizică viitoare care se va putea infäfisa 
drept ştiinţă, trad. de Mircea Flonta şi Thomas Kleininger, Editura 
Ştiinţifică și Enciclopedică, București, 1987. 

Immanuel Kant, Întemeierea metafizicii moravurilor. Critica rațiunii practice, 
trad. de Nicolae Bagdasar, Editura Științifică, Bucureşti, 1972. 

Immanuel Kant, Critica facultății de judecare, trad. de Vasile Dem. 
Zamfirescu şi Alexandru Surdu, Editura Științifică şi Enciclopedică, 
Bucureşti, 1981. 

Immanuel Kant, Scrieri moral-politice, trad. de Rodica Croitoru, Editura 
Ştiinţifică, Bucureşti, 1991. 
Immanuel Kant, /deea unei istorii universale. Ce este «luminarea»? Începutul 
istoriei omenirii. Spre pacea eternă, trad. de Traian Brăileanu, Casa 

Scoalelor, 1943. 

Immanuel Kant, Logica generală, trad. de Alexandru Surdu, Editura 
Ştiinţifică şi Enciclopedică, Bucureşti, 1985. 

ok 

Immanuel Kant, Sein Leben în Darstellungen von Zeitgenossen. Die Biographien 
von L. E. Borowski, R. B. Jachmann und A. Ch. Wasianski, hrsg. von Felix 
Groß, Deutsche Bibliothek, Berlin (1912). 


LL LS 


*** Kants transzendentale Deduktion und die Möglichkeit von 
Transzendentalphilosophie hrsg. vom Forum für Philosophie, Bad 
Homburg. — Aufl. - Frankfurt am Main : Suhrkamp, 1988 

Contine: 5 

Thomas M. Seebohm, Uber die unmôgliche Möglichkeit, andere Kategorien zu 
denken als die unseren 

Ross Harrison, Wie man dem transzendentalen Ich einen Sinn verleiht 

Reinhold Aschenberg, Einiges über Selbsthbewuftsein als Prinzip der 
Transzendentalphilosophie 

Wolfgang Becker, Uber den Objektivitätsans pruch empirischer Urteile und seine 
transzendentale Begründung 

Siegfried Blasche, Selbsta/fektion und Schematismus. Kants transzendentale 
Deduktion als Lösung eines apriorischen Universalienproblems 

Hansgeorg Hoppe, Die Bedeutung der Empirie für transzendentale Deduktionen 
Peter Rohs, Die transzendentale Deduktion als Lôsung von 
Invarianz problemen 

Wolfgang Kuhlmann, Kant und die Transzendental pragmatik. Transzendentale 
Deduktion und reflexive Letztbegründung 

Wolfgang R. Köhler, Reflexive, transzendentale und skeptische Argumente – ein 
szenischer Kommentar 


119 


Audun Ofsti, Strawsons Paralogismus. Kants »lch denke« und die Kant- 


Rekonstruktion Strawsons im Lichte der «Doppelstruktur der Rede» 

Malte Hossenfelder, Überlegungen zu einer transzendentalen Deduktion des 
kategorischen Imperativs 

Axel Wüstehube, Bibliographie. Neuere Literatur zur theoretischen Philosophie 
Kants (1976-1986) 

D. Appelbaum, The Vision of Kant, Element, 1995. 

N. Bellu, Etica lui Kant, Editura Ştiinţifică, Bucureşti, 1974. 

AL. Boboc, Kant şi neokantianismul, Editura Științifică, Bucureşti, 1968. 

Al. Boboc, M. Flonta, К. Pantazi şi 1. Pîrvu (coord.), Immanuel Kant. 200 de ani 
de la apariția Criticii rațiunii pure, Editura Academiei, Bucureşti, 1982. 

H. Cohen, Die systematische Begriffe in Kants vorkritische Schriften, Е. Dimler, 
Berlin, 1873. 

H. Cohen, Kommentar zu Immanuel Kants Kritik der reinen Vernunft, 3. Aufl., 
Felix Meiner, Leipzig, 1920. 

R. Croitoru, Judecata între estetic şi metafizic, Editura Ştiinţifică şi 
Enciclopedică, București, 1982. 

R. Croitoru, De la metafizica luminii la metafizica moravurilor, Editura Ştiinţifică, 
Bucureşti, 1996. 

V. Delbos, La philosophie pratique de Kant, Presses Universitaires de France, 
3° éd., Paris, 1969. 

A. C. Ewing, A Short Commentary of Kant's Critique of Pure Reason, Methuen, 
London, 1938. 

M. Florian, /ттапие1 Kant, în Istoria filosofiei moderne, Omagiu prof. 
I. Petrovici, vol. П, Societatea Română de Filosofie, București, 1938. 

P. Guyer (ed.), The Cambridge Companion to Kant, Cambridge University Press, 
1992. 

M. Heidegger, Kant und das Problem der Metaphysik, Vittorio Klostermann, 
Frankfurt am Main, 1965. 

O. Höffe, Immanuel Kant, C.H. Beck'sehe, München, 1983. 

S. Körner, Kant, Penguin Books, 1967. 

O. Külpe, /mmanuel Kant, 4. Aufl., Teubner, Leipzig u. Berlin, 1917. 

P.P. Negulescu, /storia filosofiei contemporane, vol. I, Criticismul kantian, 
Imprimeria Naţională, Bucureşti, 1941. 

C. Noica, Concepte deschise in istoria filosofiei la Descartes, Leibniz şi Kant 
(1936), Humanitas, București, 1995. 

A. Riehl, Der Philosophische Kritizismus. Geschichte und System, 3 Bde., 2. 
Aufl., Alfred Kroner Verlag, Leipzig, 1908, 1925, 1926. 

G. Schulte, Immanuel Kant, Campus Verlag, Frankfurt/New York, 2. Aufl., 1994. 

P. Scruton, Kant, trad. L. Stanciu, Humanitas, 1998. 

G. Simmel, Kant, 6. Aufl., Duncker u. Humblot, München u. Leipzig, 1924. 

J. Vialatoux, La morale de Kant, 5 ed., Presses Universitaires de France, Paris, 
1968. 

H.-J. de Vleeschauwer, L 'evolution de la pensée kantienne, Librairie Félix Alcan, 
Paris, 1939. 


K. Vorländer, Immanuel Kants Leben. 2. Aufl., Felix Meiner, Leipzig, 1921. 


120 


FICHTE 


1. Raportul cu Kant 
2. Doctrina ştiinţei 
3. Etica 


Johann Gottlieb Fichte (1762-1814) este cel mai de seamă 
discipol al lui Kant şi întemeietorul idealismului german 
postkantian. Filosofia lui Kant, prin rolul decisiv pe care-l acorda în 
cunoaștere problemelor subiective ale 
conştiinţei, conținea premisele unei 
evoluții în direcția idealismului radical 
şi consecvent. De altfel, importanța 
componentei idealiste a gîndirii sale a 
fost recunoscută de Kant însuşi, care-și 
denumea, aşa cum ştim, filosotia 
„idealism transcendental”, „idealism 
critic” sau „idealism formal”. Dar 
idealismul transcendental era la el 
completat şi echilibrat printr-un 
viguros realism empiric care interzicea 
considerarea lumii fenomenale ca o 

creație pură a conştiinţei. Această tendință realistă, care, la Kant, 
ține în echilibru tendinţa idealistă şi conferă filosofiei critice 
completitudinea teoretică ce-i este proprie, a fost resimțită de Fichte 
ca o îngrădire, ca o limitare ce trebuie depăşită. Filosofia fichteiană 
a Eului este rezultatul acestei depăşiri. 

Fichte a făcut studii de teologie la Jena şi Leipzig, iar apoi, 
luînd cunoştinţă de filosofia lui Kant, a devenit un adept entuziast 
al gînditorului de la Kânigsberg. Prima sa lucrare Încercare de 
critică a oricărei revelații, publicată în 1792 şi care a apărut, din 
întîmplare, fără numele autorului, se apropia într-o asemenea 
măsură de ideile şi de stilul de gîndire al lui Kant, încît a fost luată 
la început drept o operă a acestuia. Kant a făcut, fireşte, îndreptarea 
cuvenită, asigurîndu-i astfel tînărului Fichte o considerabilă 
notorietate, care i-a adus, în anul unnător, numirea ca profesor de 
filosofie la Universitatea din Jena. Perioada de la Jena (1793-1799) 
este cea mai importantă pentru creaţia filosofică a lui Fichte. Acum 
el elaborează şi publică principala sa scriere teoretică, Fundamentul 
întregii doctrine a ştiinţei (apărută în 1794), precedată de mica 
lucrare Despre conceptul de doctrină a ştiinţei, care era, de fapt, un 
fel de program al cursului pe саге urma să-l ţină la Universitate. 
Scrierea menționată Fundamentul întregii doctrine a ştiinţei (titlul 
original: Grundlage der gesamten Wissenschaftslehre) a fost 
revăzută, completată şi reeditată de mai multe ori în anii care au 
urmat. Alte lucrări importante din această perioadă sînt: 
Fundamentul dreptului natural după principiile doctrinei 
ştiinţei (1796) şi Sistemul eticii după principiile doctrinei ştiinţei 
(1798). 

Acuzat de ateism, Fichte a fost nevoit să renunțe, în 1799, la 
catedra sa de la Jena. Ultima parte a vieţii şi-a petrecut-o la Berlin, 
unde a fost profesor la universitatea înființată în capitala Prusiei în 
1809. Din lucrările de a doua parte a activităţii sale se cuvin 
menţionate: Destinația omului (1800), Caracterul esenţial а! 
savantului şi manifestările sale in domeniul adevărului (1806) şi, 
mai cu seamă, Cuvintäri către națiunea germană (1808), care a 
jucat ип rol important în trezirea conştiinţei nationale şi în lupta 
pentru eliberarea poporului german de sub ocupaţia napoleoniană. 

1. Raportul cu Kant 


Aşa cum am văzut, Fichte şi-a început activitatea filosofică în 
calitate de adept al lui Kant. Întîlnirea cu filosofia kantiană a fost 
evenimentul decisiv al întregii sale vieţi intelectuale. Biografii săi 
consemnează caracterul întîmplător al acestei întîlniri. Aflîndu-se la 
Leipzig şi constrîns de nevoi materiale să dea meditații, Fichte este 
solicitat de un student să-i explice „filosofia cea nouă”, adică 
filosofia kantiană. Pînă atunci, el făcuse, cum am mai spus, studii 
teologice şi nu cunoştea lucrările lui Kant. Pus în situaţia să le 
citească, Fichte descoperă un univers intelectual care-l fascinează şi 
devine adeptul fără rezerve al noii filosofii. Își însușește atît de bine 
ideile şi chiar stilul lui Kant, încît prima sa lucrare publicată a putut 
trece la început drept o lucrare a lui Kant însuşi. Dar îndoielile, 
rezervele şi, în cele din urmă, insatisfactia față de anumite idei 
kantiene esenţiale nu întîrzie să apară. Fichte va ajunge să se 
delimiteze de Kant şi să dea ideilor kantiene o dezvoltare 
considerată de acesta inacceptabilă. Filosoful de la Königsberg se va 
pronunța negativ cu privire la doctrina fichteiană a ştiinţei, pe care 
о va considera „de nesustinut”. Dar tocmai pentru că n-a rămas 
„fidel” lui Kant, Fichte a putut deveni el însuşi, a putut crea propriul 
său sistem filosofic. În creaţia teoretică și în viața spirituală în 
general, „infidelitatea” poate fi, uneori, expresia unei fidelitäti mai 
adînci față de adevăratele nevoi ale spiritului. 

Dincolo însă de deosebirile care-l separă de Kant, Fichte a 
păstrat şi a dezvoltat — e adevărat, într-o altă perspectivă, — anumite 
idei kantiene de bază. Dintre acestea, cel puţin două merită a fi 
reținute: mai întîi rolul esenţial al unităţii conştiinţei în toate 
sintezele cognitive pe care le realizează gîndirea. Ceea ce Kant 
numea „unitatea sintetică a aperceptiei transcendentale”, adică acel 
„eu gîndesc” care însoţeşte toate reprezentările noastre conştiente, 
este condiţia ultimă a oricărei sinteze. În absenţa acesteia, în absența 
conştiinţei că reprezentările care intră într-o sinteză sînt ale mele, 
ale celui care gîndeşte, nici o sinteză cognitivă, deci nici o cunoştinţă nu 
este posibilă. Filosofia Eului a lui Fichte îşi are punctul de plecare în 
această idee kantiană a aperceptiei transcendentale, fără de care ea nici 
nu poate fi cu adevărat înțeleasă. 

O a doua idee kantianä, pe care Fichte o pästreazä $i o 
dezvoltä їпїг-о perspectivä proprie, este aceea a primatului ratiunii 
practice față de rațiunea teoretică. Motivul pentru care Kant acordă 
prioritate rațiunii practice este acela al superiorității domeniului ei 
de referință. În timp ce rațiunea teoretică se raportează la lumea 
sensibilă, fenomenală, rațiunea practică se raportează la lumea 
suprasensibilä, noumenală. Dualitatea rațiunii teoretice şi a rațiunii 
practice rämînea, cu toate acestea, o problemă, pe care Kant însuşi 
a încercat să o rezolve în cea de-a treia Critică, prin căutarea unui 
factor mediator. Fichte a căutat soluția prin accentuarea 
subordonării rațiunii teoretice față de rațiunea practică şi prin 
învestirea Eului, care devine la el principiul fundamental al 
filosofiei, cu atributele activității, creativităţii şi libertăţii, proprii, la 
Kant, numai raţiunii practice. Eul fichteian nu este numai 
cunoaştere, ci şi acțiune, nu este numai rațiune, ci şi voință. Ba 
chiar, după Fichte, esența sa se dezvăluie cu adevărat numai în 
acțiune, în activitatea creatoare, iar nu în cunoaştere. Această 
învestitură, aş spune demiurgică, a eului, care va conduce la tezele 
paradoxale ale doctrinei fichteiene a ştiinţei, nu poate fi înțeleasă 
decît în contextul problematicii kantiene a celor două raţiuni. 

Să vedem acum care au fost motivele care l-au determinat pe 
Fichte să părăsească poziţiile kantiene şi să elaboreze propria sa 
filosofie a Eului. Aceste motive se află în strînsă legătură cu 
controversele generate în epocă de filosofia lui Kant. Sistemul 
kantian se caracterizează, înainte de toate, prin complexitatea sa, 
prin reunirea într-o structură integratoare a unor teme foarte diferite 
ca origine şi semnificaţie. Este, poate, sistemul filosofic cel mai 
complex din întreaga gîndire modernă. Dar, în epocă, complexitatea 
a fost percepută mai ales ca discordantä, ca nepotrivire läuntricä — o 
discordantä, о nepotrivire ce trebuiau depășite. Însăşi Critica 
rațiunii pure, lucrarea fundamentală а lui Kant, părea să conțină о 
contradicție care punea sub semnul întrebării soliditatea întregului 
edificiu. lată despre ce este vorba: Kant înscrisese cauzalitatea în 
tabla categoriilor, a conceptelor pure, originare ale intelectului. 
Aceste categorii — afinnase răspicat şi în repetate rînduri filosoful — 
au o întrebuințare strict imanentă, adică sînt valabile numai în 
interiorul experienţei, se aplică numai unor intuitii sensibile, $1 în 


124 


nici un caz nu pot dobindi o valoare transcendentä, adică nu se pot 
aplica lucrurilor în sine. Dacä toate categoriile se supun acestei 
reguli, înseamnă că nici cauzalitatea nu poate face excepţie. Ре de 
altă parte însă, Kant afirmase că lucrul în sine acționează asupra 
sensibilităţii noastre, detenninînd în ea multitudinea neorganizatä, 
haotică a senzatiilor, care constituie punctul de plecare al întregii 
cunoaşteri. Dacă lucrul în sine determină senzațiile, înseamnă că el 
este cauza senzatiilor. Dar, atunci, cauzalitatea se extinde dincolo de 
raporturile dintre fenomene, în lumea lucrului în sine. Dacă 
Analitica transcendentală declara cauzalitatea un concept a priori, 
cu funcționare imanentä, Estetica transcendentală făcea din ea o 
noțiune valabilă în transcendent. 

Discutia aceasta asupra cauzalității viza de fapt lucrul în sine 
si rolul său explicativ în filosofia cunoaşterii. Contradictia 
menționată putea fi depăşită, după părerea unor gînditori ai 
timpului, numai prin abandonarea tezei despre lucrul în sine. 
Acestei păreri i se alătură şi Fichte, care consideră lucrul în sine ca 
un apendice nejustificat, nelogic al sistemului kantian şi, drept 
urmare, socoteşte întreaga existență ca fiind un produs al Eului. Eul 
se instalează astfel în poziţia de principiu suprem al filosofiei, din 
care provin nu numai formele cunoaşterii — cum afirma Kant — ci şi 
conținutul acesteia. 


2. Doctrina ştiinţei 


Ca şi Kant, Fichte consideră că filosofia trebuie să cerceteze 
cunoaşterea pentru a-i descoperi adevăratele temeiuri. Dar ea 
trebuie să cerceteze nu numai activitatea cognitivă, cum a procedat 
Kant, ci şi rezultatele acesteia, care alcătuiesc conținutul diferitelor 
Ştiinţe, mai precis, filosofia trebuie să descopere temeiul principiilor 
ştiinţei, principii pe care fiecare ştiinţă le acceptă ca date, fără să le 
mai cerceteze legitimitatea şi pornind de la care fiecare ştiinţă îşi 
edifică astfel sistemul propriu de cunoştinţe. Aceasta este sarcina 
filosofiei, care devine astfel o ştiinţă despre fundamentul ştiinţelor, 
o teorie sau о doctrină a ştiinţei, cu termenul lui Fichte, о 
Wissenschajislehre. 

Orice cunoştinţă este reprezentarea în spiritul nostru a unui 
anumit obiect. De aceea, explicarea temeiului cunostintei se poate 
face în două moduri. Primul constă în a considera că obiectul este 
temeiul reprezentării, că el determină reprezentarea prin acţiunea sa 
asupra conştiinţei noastre. Acesta este dogmatismul. Al doilea 
constă în a considera reprezentarea şi, în general, experiența ca un 
rezultat al propriei noastre activități spirituale. Acesta este 
idealismul. Orice filosof trebuie să aleagă între aceste două moduri 
de a explica cunoştinţa. Alegerea este determinată de modul de a fi 
al fiecăruia. Cei înclinați spre pasivitate, cei dominați de lume şi de 
lucrurile ei, vor opta pentru prima soluţie. Cei pentru care libertatea, 
activitatea spirituală liberă sînt primordiale, vor opta pentru cea de 
a doua. „Ce fel de filosofie alegi, spune Fichte, depinde de ce fel de 
om eşti”. El optează pentru soluţia idealistă, care i se pare singura 
adevărată. 

Această opţiune ne îndrumă să căutăm fundamentul 
cunoaşterii în propria noastră conştiinţă. Căci întreaga cunoaştere, 
nu numai formele, cum crezuse Kant, dar şi conţinutul ei este 
produsul activității noastre spirituale. Care este acest fundament? 
Preocupată să găsească un temei ultim, un fundament absolut, 
doctrina ştiinţei nu poate роті de la un fapt, de la un dat prealabil, 
care ar avea nevoie el însuşi de întemeiere. Știm că temeiul trebuie 
căutat în conştiinţă. Dar el nu poate fi un conţinut dat sau o facultate 
preexistentă a acesteia. Doctrina ştiinţei va porni, drept urmare, nu 
de la un fapt, ci de la o faptă, de la un act spontan al Eului: nicht 
Tatsache, sondern Tathandlung — cum se exprimă filosoful. Acest 
punct de plecare absolut, acest fundament ultim nu poate fi decît 
actul prin care Eul se instituie pe sine. Înaintea cunoașterii însăşi, 
care presupune dualitatea subiectului şi a obiectului, trebuie să 
existe Eul, care nu poate, la rîndu-i, exista decît autoinstituindu-se. 
Actul autoinstituirii Eului este anterior experienţei şi cunoaşterii, pe 
care abia el le face posibile şi este un act liber, căci nimic nu-l 
predetermină. Acesta este primul principiu al doctrinei ştiinţei: Eul 
se instituie sau — cum spune Fichte — se pune pe sine însuşi. Acest 
adevăr prim, tocmai pentru că nu se poate raporta la alte adevăruri 
prealabile, din care să fie dedus, nu poate fi obținut decît prin 
intuiție. Dar intuiţia prin care îl obținem este o intuiţie intelectuală, 

iar nu o intuiție sensibilă. Fichte se îndepărtează şi în această 
privință de Kant, pentru саге omul nu are intuiţia intelectuală, 
intuiţia sa fiind totdeauna sensibilă. Intuitia intelectuală a Eului 
apare în activitatea filosofului care reflectează asupra funda- 
mentului cunoaşterii, iar nu la nivelul conştiinţei obişnuite. Şi este 
intuiţia unui act, a unei fapte, iar nu a unui fapt, a unui lucru dat. 

Al doilea principiu: Eul instituie Non-Eul, adică obiectul, 
lumea. Instituindu-se pe sine şi afirmîndu-şi propria identitate, Eul 
se delimitează de tot ceea ce nu este Eu şi în acest fel instituie în 
mod necesar Non-Eul. La acest nivel apare dualitatea subiectului şi 
obiectului, se constituie cunoaşterea şi conştiinţa. Lumea apare în 
mod necesar, ea nu este o simplă iluzie. Eul nu-şi poate realiza 
libertatea decît în confruntare cu lumea. El nu-şi poate manifesta 
activitatea care-i este constitutivă, decît acționînd asupra lumii, care 
este definită tocmai prin acest raport de opoziție şi este numită, 
drept urmare, Non-Eu. 

Cele două momente de pînă acum, autoinstituirea Eului ca Eu 
şi instituirea lumii ca Non-Eu sînt, evident, opuse. Fichte le numeşte 
teză şi, respectiv, antiteză. Opoziția lor face necesară apariția unui 
al treilea moment, constituirea sintezei. Această sinteză, care este al 
treilea principiu al doctrinei ştiinţei, este exprimată de Fichte astfel: 
Eul opune înlăuntrul Eului, un Non-Eu divizibil. Ceea ce înseamnă 
că prin limitarea reciprocă Eul şi Non-Eul se reunesc, revenind 
astfel la unitatea originară a Eului. Eul care reuneşte în sine Eul şi 
Non-eul este eul absolut. 

Această structură triadică este aplicată în întreaga construcție 
a doctrinei fichteene a ştiinţei. Căci această primă sinteză constituie 
punctul de plecare al unui nou ciclu, deci o nouă teză. În 
succesiunea necesară a momentelor sale, Fichte vede garanția 
legitimitätii demersului speculativ al gîndirii care nu se poate 
sprijini pe nimic din afară. 

Structura triadică, circulară a demersului speculativ, singura 
care-i parantează, într-adevăr, legitimitatea, va fi reluată şi 
reinterpretată de Hegel, în cadrul metodei sale dialectice. 

Sinteza Eului şi Non-Eului prin limitare şi determinare 
reciprocă întemeiază, pe de o parte, afirmaţia că Eul determină Non- 
Eul şi, pe de altă parte, afirmaţia că Non-Eul determină Eul. A doua 

afirmatie constituie principiul cunoasterii, al domeniului teoretic, 
iar prima, principiul activității voluntare, al domeniului practic. În 
acest fel, sînt întemeiate cele două domenii esenţiale ale vieții 
spirituale, domeniul teoretic şi domeniul practic. 

În încheierea acestei prezentări sumare a doctrinei fichteene 
a ştiinţei se impune o precizare. Eul la care se referă nu este 
conştiinţa umană obişnuită, deja scindată în obiect şi subiect, сі 
principiul care stă la baza acesteia. Eul fichteian este Eul pur, 
absolut şi infinit, iar nu Eul empiric al omului. Distincția aceasta 
este esențială pentru înțelegerea corectă a filosofiei teoretice a lui 
Fichte. 


3. Etica 


Doctrina morală nu este o componentă periferică sau numai 
aplicativă a sistemului fichteian ci, într-un anumit sens, componenta 
sa centrală. Este adevărat că, din dorința de a-i găsi un fundament 
absolut, gînditorul o raportează întotdeauna la filosofia sa teoretică 
si pare s-o considere o aplicaţie a acesteia. Dar motivele morale au 
un rol decisiv în orientarea şi configurarea filosofiei teoretice însăşi. 
Anumite particularități ale acesteia, cum este, de pildă, înțelegerea 
Eului nu ca o instanță cognitivă dată, ci ca activitate, ca 
productivitate liberă, care se instituie pe sine şi totodată instituie şi 
lumea externă, nu pot fi înțelese decit în raport cu presiunea 
constantă, exercitată de preocupările morale. Numai în perspectivă 
morală dobîndeşte un sens rațional ideea Eului activ şi creator, a 
Eului care se manifestă în acțiune, în activitatea infinită de instituire 
a unei ordini morale a lumii. 

Legătura dintre filosofia morală şi filosofia teoretică, 
speculativă este, astfel, incontestabilă. Distincția, esențială în 
filosofia teoretică, între eul empiric şi eul pur, infinit şi absolut, este 
hotărîtoare şi în planul filosofiei morale. Am văzut că cele trei 
principii care constituie baza filosofiei teoretice se raportează nu la 
Eul empiric, la conştiinţa individuală, personală a omului, ci la 
temeiul acesteia, la forța impersonală care se manifestă în ea şi care 
este Eul pur. Distincția aceasta este la fel de importantă şi în 

domeniul etic, nu numai în sensul că determină cursul ideilor morale 
fichteiene, ci şi în sensul că impune anumite valorizări care, dacă 
facem abstracție de ea, devin pur şi simplu inteligibile. Într-adevăr, 
ne-am aştepta ca o filosofie a Eului să situeze individualitatea 
umană pe treapta supremă a ierarhiei sale de valori. Or, lucrurile nu 
stau deloc aşa: cum vom vedea, Fichte o consideră doar un mijloc, 
iar nu un scop, ba chiar, uneori, vorbeşte despre anihilarea ei. 
„Strania contradicţie”, pe care o consemnează aici exegetii, devine 
mai puţin stranie, dacă o raportăm la deosebirea dintre Eul pur şi Eul 
empiric: scopul, după Fichte, nu este expansiunea Eului empiric, ci 
afirmarea plenară a Eului pur. În ce sens trebuie înțeleasă această 
idee vom vedea mai încolo. 

După aceste considerații preliminare, să urmărim cîteva idei 
centrale ale doctrinei morale fichteiene. 

Activitatea originară a Eului se raportează mai întîi la 
anumite obiecte, care variază după caracterul particular al fiecărui 
individ şi ia forma înclinației naturale care vizează plăcerea. 
Plăcerea ne leagă de lucruri şi ne face să depindem de ele. Dar 
activitatea şi tendinţa originară sînt infinite, căci nu încetează 
niciodată prin posesiunea obiectului dorit. Infinitatea lor exprimă 
astfel independența noastră față de orice lucru dat, de orice obiect 
determinat. Pe această bază se poate forma în noi o reflecţie, o 
conştiinţă, саге ne arată şi alte posibilităţi decît cele corespunzătoare 
lucrurilor date imediat. De aici provine libertatea noastră. 

Este important să reținem că aceeași tendinţă originară se 
manifestă, pe de o parte, ca înclinaţie naturală, si, pe de altă parte, 
ca reflecţie şi înclinaţie către libertate, ca tendință de eliberare de 
orice dependenţă sensibilă. De aceea, înclinația naturală şi înclinația 
către libertate nu sînt neapărat antagonice: satisfacerea celei dintii 
poate fi realizată în aşa fel, încît ea să devină mijlocul de a dobîndi 
mai multă libertate şi mai multă independență. De aici provine legea 
etică, pe care Fichte o formulează astfel: fiecare acţiune particulară 
trebuie să intre într-o serie, care să mă conducă la libertatea deplină 
şi integrală. În acest fel, Eul infinit se realizează în lumea empirică. 
Barierele, limitele care, potrivit filosofiei teoretice, sînt instituite de 
Eu tocmai pentru ca, prin luptă, ele să fie depăşite şi Eul să-şi poată 
realiza libertatea, sînt astfel sfărîmate. 

Scopul acesta este, desigur, infinit, pentru cä nici unul dintre 
momentele finite nu-l realizează pe deplin. Dar ne putem apropia 
progresiv de el, căci fiecare termen al seriei, odată atins, constituie 
un nou punct de plecare. 

Cînd cele două forme care exprimă tendinţa originară — 
înclinația naturală şi înclinația către libertate — se află în armonie, 
în noi se naşte un sentiment de respect pentru noi înşine, un 
sentiment de plăcere radical deosebit de plăcerea senzorială. În 
cazul contrar, resimtim un sentiment de dispreț pentru noi înşine. 
Facultatea de a avea asemenea sentimente o numim conștiință. Este 
moral numai actul care provine din conştiinţă. Dacă actionäm 
urmînd comandamentele unei autorități, înseamnă că nu actionäm 
pe baza propriei conştiinţe şi, deci, că acțiunea noastră nu este 
morală. Primul comandament moral este următorul: acționează 
conform convingerii cu privire la propria ta datorie. Această 
convingere o dobîndim atunci cînd comparăm acţiunea proiectată 
nu numai cu concepția noastră actuală, ci şi cu orice altă concepție 
la care ne-am putea gîndi, adică atunci cînd cercetăm dacă putem 
recunoaşte acțiunea ca fiind a noastră nu numai în momentul de față, 
ci în întreaga eternitate. 

Răul moral provine — după Fichte — din inerția spirituală, din 
absența dorinței de a reflecta, de a ne ridica deasupra prezentului, de 
a judeca critic starea actuală. Inertia duce la lasitate şi la falsitate, la 
preferința pentru sclavie, în locul efortului, la respectul nejustificat 
pentru aparente. 

Dar cum este posibilă trezirea înclinaţiei către libertate, acolo 
unde ea pare să fi dispărut cu totul? Si, în general, nu cumva omul 
poate să anihileze propria sa forță lăuntrică, propria sa näzuintä 
către libertate? Răspunsul la aceste întrebări se află în doctrina unui 
instinct rațional, pe care Fichte a dezvoltat-o mai tirziu în lucrarea 
Trăsăturile principale ale epocii actuale din 1804, dar care este deja 
schitatä în lucrarea Sistemul eticii din 1798. La unii indivizi — arată 
el — instinctul spiritual originar poate fi atît de puternic, încît îi 
ridică, într-un mod inexplicabil pentru ei înşişi şi pentru cei din jur, 
deasupra datelor sensibile. Ei au un fel de „geniu al virtuţii”, care-i 
face să acționeze ca modele pentru ceilalți. Fichte găseşte aici 
explicația naşterii religiilor pozitive. Desigur, indivizii dotați cu 

forță de spirit atit de profundă şi cei care stau sub influența 
personalităţii lor, vor privi ca un miracol facultatea care s-a 
dezvoltat în ei şi acțiunile care decurg din ea. O asemenea facultate, 
fără îndoială că nu se poate explica prin eul lor empiric. Credința 
într-un astfel de miracol este foarte importantă, atunci cînd ea e un 
mijloc de a trezi conștiința adormită a celorlalți. Însăși credința în 
revelaţie, dacă este justificată moral, este legitimă — spusese Fichte 
încă din lucrarea sa de tinereţe Încercare critică asupra oricărei 
revelații. 

De aceea, sociabilitatea omului, faptul că el trăieşte împreună 
cu alți oameni are o însemnătate capitală din punct de vedere moral. 
Numai printre oameni el este om. Diferitii indivizi au un singur țel: 
realizarea ideii de om. Personalitatea mea nu este pentru mine, etic 
vorbind, scopul suprem. Dar ea este singurul mijloc prin care pot 
contribui la realizarea scopului suprem. Dacă fiecare om îşi urmează 
propria convingere, toți vor contribui la dezvoltarea autonomiei 
interioare şi la realizarea raţiunii într-o societate de ființe libere. 
Ceea ce în limbajul religios se numeşte societatea sfinţilor nu este 
altceva decît manifestarea Eului pur în colectivitatea ființelor 
raționale. 

În raport cu acest scop infinit, individul nu este decît un 
mijloc şi un instrument de mică importanță. Este vorba, pentru 
individ, de a-şi anihila individualitatea, dar nu într-o meditaţie 
mistică, într-o resorbtie în Absolut, ci lucrînd activ pentru scopul 
etern. În lucrările sale ulterioare, Fichte este şi mai categoric în 
privinţa acestei aprecieri. În cele din urmă, individualitatea este, 
pentru el, ceea ce nu trebuie să fie, o barieră care trebuie sfärimatä, 
o negatie care trebuie ea însăşi anihilată. Dar nu-şi distruge în acest 
fel Fichte însuşi etica? Harald Hôffding, pe care l-am urmat 
îndeaproape în această analiză, crede că da. Nemesis, zeița 
răzbunării, îl loveşte aici pe filosof. El a încercat să-şi fundeze etica 
pe filosofia teoretică. Dar deosebirea — teoretică — dintre Eul pur şi 
Eul empiric îl conduce la devalorizarea etică a Eului empiric, în 
avantajul Eului pur. Şi atunci nu este pusă în primejdie etica însăşi? 
Căci ce sens mai poate avea o doctrină morală care neagă valoarea 
individului, în profitul unui principiu impersonal? Morala se 

adresează individului, a cărui contestare conduce pur şi simplu la 
prăbuşirea ei. 

Cred însă că ideile lui Fichte pot fi înţelese si altfel. În 
măsura în care scopul suprem — după părerea filosofului — este 
realizarea plenară a libertăţii într-o societate de ființe raționale, 
individul nu poate fi înțeles decît ca mijloc. În acest fel se creează 
însă aparența unui raport pur exterior între mijloc şi scop: scopul s-ar 
afla in afara individului care-i slujeşte acestuia ca mijloc. 
Deprecierea individului este consecința acestei aparente. Dacă 
ținem seama însă de faptul că Eul pur, acela la care se raportează 
scopul, nu există în afara Eului empiric, ci înlăuntrul acestuia, chiar 
dacă nu se identifică cu el, atunci putem înțelege ideile lui Fichte în 
sensul exigentei unei adinciri a Eului empiric, pînă la fundamentul 
său, care este Eul pur. Fără îndoială, scopul suprem nu este 
expansiunea Eului empiric, ci afinnarea Eului pur, adică a libertăţii. 
Dar acest scop suprem se realizează nu prin simpla anihilare a Eului 
empiric, ci prin trecerea la principiul său, care este Eul pur. Este 
vorba, ca să folosim cuvintele lui Noica, despre trecerea de la eu la 
sinele nostru mai adînc. Exigenta fonnulatä de Fichte devine atunci 
pe deplin rațională: anihilarea individualitätii noastre nu înseamnă 
nimic altceva decît efortul de a anula îngustimea si particularismul 
intereselor şi perspectivelor pur personale, pentru a descoperi — în 
noi înşine, iar nu în afară — principiul spiritual şi fundamentul 
propriei noastre ființe. „Există în noi ceva mai adînc decît noi 
înşine” — spusese Augustin. Același lucru, deși în alt fel, spune, la 
urma иппеіог, si Fichte. 

Etica lui Fichte cuprinde, de asemenea, concepția filosofului 
despre biserică şi stat. El înțelege biserica în sensul unei comunități 
a indivizilor reuniți în scopul stimulării şi fortificării convingerii 
morale. Fundamentul este un ansamblu de simboluri, de forme 
alegorice, prin intermediul cărora ideile cele mai înalte pot acționa 
asupra tuturor, indiferent de gradul lor de cultură. Numai cu ajutorul 
unor asemenea simboluri este posibilă o acţiune spirituală cu 
caracter general. Ideile cele mai înalte, în forma lor teoretică, pură, 
nu pot fi înţelese şi acceptate de toată lumea. În timp ce simbolul, 
prin componenta sa imagistică, este accesibil tuturor, iar prin 
indeterminarea conţinutului lasă interpretarea liberă, ceea ce 

constituie valoarea lui. Educatia moralä va putea folosi acest mijloc 
a cärui eficientä este incontestabilä, chiar dacä nu va atribui 
simbolului un adevăr literal. Dar toate simbolurile sînt provizorii. 
Chiar ideea unui Dumnezeu personal şi a nemuririi personale 
trebuie socotite astfel. Măsura simbolurilor este gradul în care fac 
clară şi vie ideea unei ordini superioare a lumii, ordinea morală. 

În teoria statului, Fichte afirmă distincția dintre etică şi 
doctrina dreptului. Statul, a cărui singură sarcină constă în 
exercitarea dreptului, are de-a face numai cu viața exterioară a 
oamenilor, iar nu cu viața lor interioară. Tocmai de aceea doctrina 
dreptului şi etica trebuie deosebite cu grijă. Doctrina dreptului sc 
întemeiază pe principiul că toți cei care, dintr-un motiv sau altul, vor 
să trăiască laolaltă, trebuie să-și restrîngă libertatea propric în aşa fel 
încît să facă posibilă libertatea celorlalți. Statul trebuie să asigure 
respectarea acestui principiu, constrîngînd la nevoie individul să 
respecte libertatea concetätenilor săi. Filosoful formulează totodată 
exigenta ca statul să asigure tuturor membrilor săi proprietatea, 
timpul liber şi mijloacele necesare pentru а dobîndi o cultură mai 
înaltă. 

Etica lui Fichte, strîns legată de filosofia sa teoretică, este în 
esență, aşa cum am văzut, o doctrină a libertății umane. 

SCHELLING 


1. Filosofia naturii 
1.1. Principii generale ale filosofiei naturii 
1.2. Teoria potentelor 

2. Filosofia religiei 


CA е, 

Friedrich Wilhelm Joseph Schelling, este „filosoful clasic al 
romantismului” (H. Hôffding). Apartenenta lui la marea miscare 
intelectuală şi artistică a romantismului german este atestată nu 
numai de legăturile personale cu 
cercurile romantice, ci si de 
similitudinea aspiratiei de a înte- 
lege existenta ca totalitate dina- 
micä, caracterizatä prin pola- 
ritatea unei forte de permanentă 
tensiune şi de a atribui intuitiei 
simbolice rolul hotärîtor în cu- 
noaşterea esenței realului. Inte- 
resul pasionat pentru natură şi 
artă, iar mai tîrziu pentru religie îl 
caracterizează, de asemenea, ca 
un spirit romantic. 

Schelling a trăit între anii 
1775-1854. A studiat teologia şi 

filosofia la Tübingen, unde a fost coleg si prieten cu Hegel si 
Hôlderlin, iar apoi ştiinţele naturii la Leipzig. Între anii 1798-1803 
a fost profesor la Universitatea din Jena. În acest centru al 
romantismului a avut relații apropiate cu frații Schlegel, cu Novalis, 
cu Tieck şi cu alte personalități proeminente ale mişcării romantice. 
După o scurtă şedere la Wiirzburg, s-a instalat la Miinchen, unde, cu 
o scurtă întrerupere (1820-1827), cînd a locuit la Erlangen, a rămas 
pînă în 1841, cînd a fost chemat ca profesor la Universitatea din 
Berlin. În 1846 s-a retras de la catedră şi și-a consacrat ultima parte 
a vieţii redactării lecţiilor de filosofie a mitologiei şi a revelatiei, 
care au fost publicate postum. 

Primele două lucrări ale lui Schelling, Despre posibilitatea 
unei forme a filosofiei in general (1794) şi Despre Eu ca principiu 
al filosofiei (1795) ni-l arată ca discipol entuziast al lui Fichte. 
Odată cu lucrarea Idei pentru o filosofie a naturii (1797) se 
conturează propriul lui sistem de gîndire, care este, în această 
perioadă, un sistem de filosofie a naturii. În afară de Idei, acest 
sistem este expus în Prima schiță de filosofie a naturii (1799) şi în 
Introducere la schița unui sistem de filosofie a naturii sau Despre 
conceptul de fizică speculativă (1799). În Sistemul idealismului 
transcendental (1800), el expune filosofia naturii în relaţia ei cu 
doctrina fichteiană a ştiinţei şi afirmă că intuiţia artistică este 
singurul mijloc de a înțelege unitatea lăuntrică a spiritului şi naturii, 
a subiectului şi obiectului, singurul punct de vedere care permite 
depăşirea antinomiilor existenţei. În 1801, Schelling începe o 
prezentare sistematică şi abstractă a concepției sale în studiul 
Expunere a sistemului meu, саге a rămas, totuşi, netenninat. Metoda 
studiilor academice (1803) ne oferă o expunere globală şi într-o 
formă mai liberă a ideilor filosofice ale lui Schelling din această 
perioadă. 

După plecarea de la Jena, activitatea publicistică a lui 
Schelling, atît de bogată pînă atunci, scade considerabil. 
Bibliografia acestei noi perioade consemnează numai două lucrări 
importante: Filosofie şi religie (1804) şi, mai ales, Cercetări 
filosofice asupra esenței libertăţii umane şi a obiectelor care se 
raportează la ea (1804), considerată de Heidegger lucrarea sa 

fundamentală. Prelegerile ținute în ultima perioadă a vieţii la 
Universitatea din Berlin, care au ca temă filosofia mitologiei și a 
revelatiei, au fost publicate postum. 

Cercetătorii filosofiei lui Schelling au remarcat deosebirile 
existente între ideile diferitelor sale lucrări şi s-au văzut indreptätiti 
să vorbească despre mai multe perioade în evoluţia lui Schelling, ba 
chiar despre mai multe „sisteme” ale acestui gînditor. Unii au 
deosebit cinci asemenea perioade. Astfel, cunoscutul filosof 
neokantian W.Windelband vorbeşte, în lucrarea sa Geschichte der 
neuren Philosophie, despre următoarele etape (perioade): 

1) filosofia naturii (1797-1799); 

2) idealismul estetic (1800-1801); 

3) idealismul absolut (sau filosofia identității)(1801-1804); 

4) doctrina libertăţii (1804-1813); 

5) filosofia pozitivă (1814-1854) (cum şi-a numit Schelling 
însuşi doctrina despre mitologie şi revelație). 

Alţi cercetători, cu referire exclusivă la filosofia naturii, au 
vorbit numai de trei perioade. În acest fel, s-a acreditat imaginea lui 
Schelling ca un gînditor care şi-ar fi schimbat mereu punctul de 
vedere, mergîndu-se pînă la a se atribui această versatilitate unei 
slăbiciuni de caracter. Împotriva acestei imagini deformate şi 
minimalizatoare a protestat energic Heidegger în lucrarea Schelling. 
care reproduce un curs ţinut la Universitatea din Freiburg în 1936. 
Heidegger argumentează împotriva interpretării curente, unitatea 
gîndirii schellingiene, explicînd însăşi scăderea productivității 
scriitoriceşti după perioada de la Jena prin dificultățile intrinseci cu 
care această gîndire a fost confruntată. 

O anumită schimbare de orientare în gîndirea lui Schelling 
după anul 1803, nu poate fi, totuşi, contestată. Vom urma, de aceea, 
în analiza noastră, interpretarea lui Hôffding, care distinge în 
evoluţia lui Schelling două perioade principale: perioada filosofiei 
naturii $1 perioada filosofiei religiei şi, respectiv, două configurații, 
care nu sînt neapărat compatibile, ale gîndirii schellingiene : 
filosofia naturii şi filosofia religiei. Începem cu cea dintii. 

1. Filosofia naturii 


1.1. Principii generale ale filosofiei naturii 


Schelling şi-a început activitatea filosofică în calitate de 
discipol al lui Fichte. Chiar si atunci cînd a ajuns să-și contureze 
propriul sistem de gîndire, sistemul filosofiei naturii, el concepe 
„filosofia naturii” ca pe o completare a „doctrinei ştiinţei”. Abia mai 
tîrziu, el a început să susțină incompatibilitatea lor şi să se angajeze 
într-o polemică virulentă împotriva fostului său maestru şi prieten. 
Fapt este că între cele două concepţii există o anumită legătură, 
chiar dacă această legătură nu este nicidecum simplă, lineară. 
Problema care-l preocupă pe Schelling este aceea care l-a preocupat 
şi pe Fichte, anume raportul dintre subiect şi obiect, dintre spirit și 
natură. În acest raport, el mută accentul asupra obiectului, asupra 
naturii. Misterele lumii spirituale — consideră el — nu vor putea fi 
înțelese decît dacă învăţăm să cunoaștem natura, aşa încît ea să nu 
mai fie pentru noi o putere străină. La Fichte, natura este numai 
obiect. Dar obiectul nu poate fi înțeles decît dacă are aceeaşi 
substanță cu subiectul. Natura nu devine inteligibilă decît dacă 
poartă pecetea spiritului. Deplasînd accentul teoretic de la subiect la 
obiect, intenţia lui Schelling nu este deci aceea de a face din obiect, 
din natură, o măsură a subiectului, a spiritului, ceea ce ar fi însemnat 
nu numai ruptura cu Fichte, dar si anularea „revoluţiei copernicane” 
a lui Kant si revenirea Ја un realism precritic. intenţia lui e de a 
descoperi în natură însăşi prezența spiritului şi de a depăşi astfel 
opoziţia lor. Dacă forțele care acționează în domeniul spiritului se 
găsesc deja în natură, atunci putem înțelege modul în care spiritul se 
dezvoltă în natură. Natura ni se fnfätiseaza, din această perspectivă, 
ca odisee a spiritului, ca ascensiune a acestuia de la forma 
exterioritätii la interioritatea care-i este proprie. A descoperi în 
natură însăşi manifestarea forțelor spirituale esențiale — iată ce 151 
propune Schelling. Nu e vorba deci de a explica spiritul prin natură 
ci, dimpotrivă, de a explica natura prin spirit. 

Ştiinţa modernă a încercat să reducă fenomenele naturii la 
mișcare, să explice totul prin acțiunea reciprocă a unor particule 
materiale. Dacă această explicaţie ar epuiza esenţa naturii, orice 

element ideal ar trebui sä fie negat, sau ar trebui sä admitem cä acest 
element provine din afara naturii. Dar a explica finalitatea naturii 
prin intervenția unui intelect divin nu înseamnă, după Schelling, a 
filosofa, ci a face meditații pioase. De altfel, marea problemă 
filosofică a modului în care cunoaștem întregul sistem al cauzelor si 
efectelor care formează lumea, a modului în care se naşte pentru noi 
acest sistem, încă n-ar fi rezolvată. Naturalistul trăieşte în natură ca 
într-o realitate dată imediat. Dar filosofia naturii se întreabă cum 
poate ea să ne fie dată. Aceeaşi problemă se pune pentru originea 
sensibilităţii în natură. Cum poate organismul viu să devină propriul 
său obiect? 

Schelling pune aici o problemă reală, pe care o formulează cu 
toată claritatea. Pentru ca latura spirituală a existenței să poată fi 
înţeleasă, trebuie ca în natură să acționeze si alte forte, să se afle şi 
alte proprietăți decît acelea pe care le cunoaşte știința mecanică а 
naturii şi pe care ea le-a exprimat prin legile sale. Schelling rezolvă 
această problemă în felul următor: dualitatea unei forte ce tinde spre 
infinit şi a unei forte limitative, pe care Fichte o dezväluise în 
conştiinţă, trebuie să se găsească în întreaga natură. Viaţa conștiinței 
fiind întemeiată pe o opoziţie, întreaga natură trebuie să se 
caracterizeze prin acțiunea unor forțe opuse, numai că în forme de 
manifestare sau, cum spunea filosoful, în „grade de putere” 
inferioare. Schelling îl urmează pe Leibniz, pe care îl şi citează în 
Sistemul idealismului transcendental, în interpretarea forțelor naturii ca 
forțe reprezentative de diferite grade. Materia este spirit care 
dormitează, spirit în echilibru, iar spiritul este materie în formare. 

Metoda pe care o va utiliza Schelling în construcția filosofiei 
naturii se conturează astfel cu claritate. El porneşte de la opozitiile 
şi tensiunile proprii conştiinţei şi caută să descopere în natură forme 
inferioare de manifestare a acestora. De aici provine rolul esenţial 
al analogiei, forțele naturii fiind interpretate prin analogie cu forțele 
caracteristice spiritului şi înțelese ca aproximări progresive ale 
acestora din urmă. Filosofia naturii a lui Schelling este o amplă 
interpretare poetic-simbolică a naturii, în care se îmbină idei şi 
intuitii viabile, dintre care cea mai importantă este aceea a naturii са 
sistem dinamic, cu anumite excese speculative care au ajuns să o 
discrediteze. Astfel, Schelling şi-a propus să elaboreze o „fizică 

speculativă”, care trebuie nu numai să înfățişeze într-o nouă lumină 
rezultatele obținute de ştiinţa naturii, dar şi să se substituie, în cele 
din urmă, acesteia. Căci, după el, natura nu poate fi înțeleasă decît 
„din lăuntru”, decît dacă este contemplată ca spirit vizibil. Critica pe 
care el o adresează marilor întemeietori ai ştiinţei moderne vizează 
de fapt raportarea lor exterioară şi empirică. Esenţa intimă a 
acestora nu poate fi, după părerea sa, înțeleasă cînd ele sînt explicate 
unele prin altele, ci numai atunci cînd arătăm că ele se nasc toate 
dintr-un fond comun: în această raportare constă unitatea naturii. 
Naturalistul empiric rămîne la relaţiile exterioare dintre fenomene, 
fără a înțelege valoarea lor simbolică. De aceea, el nu poate 
pătrunde în intimitatea naturii. Numai filosofia naturii ar fi capabilă 
să o facă. Ea nu are nevoie de experiență, nici măcar pentru ultima 
verificare. Construcţia speculativă, dezvăluind tipul intern al 
lucrurilor care, dată fiind originea lor comună, trebuie să fie același, 
îşi este sieşi suficientă şi poate pătrunde pînă în zonele inaccesibile 
experienței. 


1.2. Teoria potentelor 


Schelling nu rămîne la principiile generale menționate pînă 
acum, ci încearcă să arate într-un mod concret felul în care spiritul 
se manifestă în natură. Natura este reprezentată ca o ierarhie de 
niveluri, fiecare nivel caracterizîndu-se printr-o anumită potentä - 
printr-un anumit tip de energie, am spune astăzi — definită la rîndu-i 
printr-o contradicție sau polaritate specifică, înțeleasă de Schelling 
ca o treaptă inferioară a raportului de contradicţie dintre subiect şi 
obiect, dintre Eu şi non-Eu, care se manifestă în conştiinţă. 
Conceptele de potentä şi polaritate sînt, cum spune Harald Hôffding, 
„conceptele fundamentale ale filosofiei naturii a lui Schelling”. Cu 
ajutorul lor, filosoful construieşte structura generală în care vor fi 
încadrate fenomenele particulare ale naturii. În această construcție 
speculativă, cercetătorii au observat tendința, analoagă celei ce se 
manifestă în ştiinţa exactă a naturii, de a reduce toate diferențele 
calitative la diferențe cantitative. Schelling a atras el însuşi atenția 
asupra analogiei dintre „filosofia naturii” și atomism şi şi-a numit 
teoria „atomism dinamic”. Diferența constă în aceea că atomismul 
mecanic explică totul prin raportul dintre forțe. Este adevărat că în 

ceea ce priveste claritatea si rigoarea în aplicarea ideii generale, 
Schelling este inferior atomismului. Dupä cum este adevärat cä schema 
generalä, construitä cu ajutorul conceptelor de potentä si polaritate, este 
umplută adesea, cum spune Hôffding, cu „verbajul cel mai arbitrar”. Cu 
toate acestea viziunea dinamică, procesuală asupra naturii este o 
contribuţie incontestabilă, prin care Schelling marchează un moment 
important în istoria filosofiei moderne. Să vedem acum, în linii 
generale, în ce constă, la Schelling, simbolismul naturii. 

Principiul prim, „fondul primitiv” — după expresia filosofului — 
care stă la baza tuturor lucrurilor, este unitatea absolută a subiectului 
si obiectului. Această unitate se manifestă la toate nivelurile şi în 
toate fenomenele realului. Nicăieri ea nu este distrusă, nicăieri ea nu 
este absentă. Dar, cînd un pol, cînd celălalt devine preponderent, iar 
de aceste raporturi cantitative diferite dintre poli depind deosebirile 
dintre diferite potente. În natură are preponderență polul obiectiv, 
iar în spirit, cel subiectiv. Se disting trei potente în natură. Cea dintii 
se manifestă prin forțele elementare de atracție şi respingere, care 
stau la baza întregului edificiu al lumii. Expresia caracteristică a 
acestei prime potente este greutatea. Lumina, magnetismul, 
electricitatea şi procesul chimic sînt manifestări a celei de a doua 
potente. A treia potentä este viața organică, ce se manifestă în 
organismul viu, caracterizat ca un microcosmos, ca un sistem de 
procese, care sînt, unele față de altele, atit scopuri, cit şi mijloace. 
Іп sensibilitatea organismului viu, spiritul naturii se eliberează, în 
cele din urmă, de exterioritatea ce 1-а caracterizat pînă acum. 

Potentele spiritului se manifestă în cele trei activităţi 
esenţiale: cunoașterea, acţiunea şi arta. [ntuitia artistică е 
considerată de Schelling forma supremă a vieții spiritului. În 
Sistemul idealismului transcendental, el scrie: Arta este „unicul 
organon autentic şi veşnic al filosofiei şi, totodată, document care 
adevereste neîncetat ceea ce filosofia nu poate să exteriorizeze, 
anume inconștientul din cadrul acţiunii și al producerii, precum și 
identitatea lui originară cu conştientul. Pentru filosof, arta este 
supremă tocmai întrucît parcă îi deschide tărîmul cel mai sfint, unde 
arde ca într-o singură flacără, în veşnică şi originală reunire, ceea cc 
este separat în natură şi în istorie şi ceea ce trebuie să se evite etern 
atît în viață şi în acţiune, cît şi în gîndire. Perspectiva pe care 
filosoful şi-o creează în mod artificial asupra naturii este pentru artă 

perspectiva originară si naturală”!%. Filosofia naturii culminează 
astfel într-o apoteoză a artei, dezvăluindu-ne încă o dată orientarea 
romantică a gîndirii lui Schelling. Cum arată H. Hôffding, pentru 
Novalis, totul este, la urma urmelor, poezie; procesul naturii este o 
poezie inconştientă, care ajunge în om şi pentru om la conştiinţă. 

Totuşi, Schelling nu consideră, propriu vorbind, natura ca 
preistorie a spiritului. Filosofia naturii se deosebeşte de teoria 
evoluționistă modernă prin aceea că ea contestă trecerea reală de la 
o potentä la alta. Nivelurile naturii nu iau naștere unele din altele, ci 
din acel fond origiar, din activitatea creatoare infinită a Absolutului. 
O idee asemănătoare vom întîlni la Hegel si se întrezăreşte si la 
Goethe. Era punctul de vedere pe care-l împărtăşeau multi naturalisti 
eminenti ai timpului: ei vedeau înrudirea formelor naturii, dar nu puteau 
concepe ideea de descendente reale a unor forme din altele. 

Vom încheia prezentarea filosofiei schellingiene a naturii cu 
observaţia că după o perioadă îndelungată, care se întinde cam din 
a doua jumătate a secolului trecut pînă aproape de timpul nostru, 
perioadă în care ideea însăşi de filosofie a naturii şi, odată cu ea, 
elaborările din acest domeniu au căzut în uitare, se constată în 
vremea din urmă redesteptarea interesului pentru acest domeniu al 
reflectiei filosofice!%. Se simte din ce în ce mai puternic nevoia 
unei integrări si interpretări filosofice a rezultatelor, adesea 
deconcertante prin diversitatea şi eterogenitatea lor, ca şi prin 
absența oricărei dimensiuni spirituale, ale cunoaşterii ştiinţifice a 
naturii. În contextul acestei mişcări, aflate abia în faza de început, 
este de aşteptat să revină în actualitate filosofiile naturii din secolul 
trecut, între care şi cea a lui Schelling. 


2. Filosofia religiei 


Noua perioadă a activităţii lui Schelling, care începe, aşa cum 
am văzut, după plecarea de la Jena, așadar, după anul 1803, se 


108 F.W.J. Schelling, Sistemul idealismului transcendental, trad. G. Pîrvu, 
Humanitas, 1995, p. 307. 

1% Conform Ше Pîrvu, Filosofia naturii — resurecjia unei discipline Jilosofice?, in 

caracterizează prin reorientarea ginditorului către problematica 
religioasä. În perioada de la Jena, entuziasmul religios al lui Novalis 
şi Tieck i-a stîrnit o reacţie antireligioasä exprimată în cuvinte 
poetice într-o Profesiune de credință epicuriană, care urma să fie 
publicată în revista „Atăneum” a fraților Schlegel, dar care a fost 
retrasă, la sfatul lui Goethe. Natura şi arta îi absorbea în aşa măsură 
interesul, încît toate celelalte domenii i se păreau lipsite de 
importanță. Într-o scrisoare de la începutul anului 1806, el spune: 
„În izolarea mea de la Jena, mă gîndeam mai putin la viață decît la 
natură, care îmi ocupa permanent spiritul; la ea se limita aproape 
întreaga mea meditație. De atunci încoace, am învățat să recunosc 
că religia, credința publică, viața în stat sînt pivotul în jurul căruia 
se mişcă totul”!!0. 

Cel ce i-a atras atenția asupra însemnätäti religiei а fost unul 
dintre discipolii săi, Eschenmayer. Acesta afirma într-un opuscul 
publicat în 1803, intitulat Filosofia în trecerea ei către non-filosofie, 
că religia este o sferă superioară filosofiei. Într-adevăr, chiar dacă 
filosofia ar reuşi să depăşească toate antinomiile şi să demonstreze 
că Absolutul este unitatea supremă, încă ar subzista problema 
modului în care se constituie antinomiile, a felului în care iau 
naștere diferitele potente, iar această problemă nu poate fi rezolvată 
decît prin credința într-un Dumnezeu creator. Filosofia nu este în 
măsură să întemeieze existența unei lumi finite, caracterizată prin 
opoziții şi prin pluralitatea potentelor, a unei lumi care diferă de 
unitatea absolută în care speculatia vede țelul suprem. Schelling a 
recunoscut că diferențierea constituie o mare problemă, dar, pînă 
atunci, persistase să creadă că această problemă poate fi rezolvată de 
filosofie. Filosofia trebuie lărgită; dar nu există nici un motiv să sc 
considere că religia şi filosofia sînt două lucruri absolut diferite. 
Schelling afirmă deci că e imposibil, fără îndoială, să deducem 
diferența din identitate, pluralitatea din unitate: tocmai din acest 
motiv, el a pretins în filosofia sa că opoziţia, adică diferența, 
pluralitatea, este un principiu la fel de primordial ca şi unitatea. O 
unitate vie are contrariile în ea însăşi, iar nu în afară. În lucrarea 

Filosofie si religie (1804), el recunoaste са їп naturä si їп istorie se 
fac simtite forte care indicä o asemenea discordantä, care nu poate 
fi dedusă din ideea de unitate absolută. Iar această discordantä 
trebuie redusă la armonie pe diferitele trepte ale naturii şi istoriei. 
El caracterizase mai înainte natura ca odisee a spintului; acum spune la 
fel despre istorie. Irationalitatea din natură şi din istorie atestă, după el, 
decăderea ideii, dovedeşte ruptura armoniei, iar această ruptură trebuie 
depăşită printr-o reconciliere. Împotriva lui Eschenmayer, ca și cîțiva 
ani mai tîrziu, într-o lucrare polemică împotriva lui Fichte, el afirmă, 
totuși, că antiteza şi conflictul sînt necesare, pentru ca viața și armonia 
să se poată naşte. Fără antiteză nu există viață. 

Aceste idei s-au consolidat, mai cu seamă după ce Schelling 
s-a stabilit la Miinchen, prin studiul vechilor mistici, îndeosebi al lui 
Jacob Böhme, care, în acei ani, revenise în actualitate, atît în 
Germania, cît si în Franţa. 

În lucrarea sa cea mai importantă despre filosofia religiei, 
Cercetări filosofice asupra esenței libertății umane şi a obiectelor 
care se raportează la ea (1809), Schelling arată că numai dacă 
admitem în Absolutul însuşi, în esenţa libertăţii, existența unei 
opoziții primordiale între un fond obscur și irațional şi tendința de 
purificare şi de armonie, care determină evoluţia vieţii divine, numai 
atunci avem dreptul să-l concepem pe Dumnezeu ca ființă 
personală. Personalitatea nu se dezvoltă decît în contrast cu un 
fundament natural şi avîndu-l pe acesta ca bază, prin conflictul 
forțelor opuse. Fiintele finite au acest contrast, această bază în afara 
lor. Dacă ființa finită are personalitate, atunci trebuie să aibă în ea 
acest raport de opoziţie. Cu alte cuvinte, trebuie să existe în 
divinitatea însăşi ceva care în sine nu e Dumnezeu, dar poate deveni 
Dumnezeu. Teismul, spune Schelling, într-o lucrare polemică 
împotriva lui Jacobi, poate fi edificat pe terenul naturalismului. Dar 
prin mijlocirea unui pur teism, al Dumnezeului strict rațional al 
raționalismului, sau al Dumnezeului fără natură al teologiei 
obişnuite este imposibil să întemeiezi existenţa naturii. Contrariile 
date pot fi depăşite, si în aceasta constă viața. Dar contrariile date 
nu pot fi explicate printr-o simplă identitate. Trebuie să existe o 
diferenţă originară. În diferenţa originară, Schelling vede, urmîndu-l 
pe Böhme, începutul răului, egoismul, urmărirea lipsită de scrupule 

a avantajului personal $i alte asemenea manifestäri din 
comportamentul omului care îşi au rădăcina în însuşi temeiul 
originar sau fondul prim al lucrurilor. Răul constă de fapt din 
tendința de reîntoarcere la haosul din care a provenit ordinea naturii. 
Natura ne înfăţişează mereu un anumit reziduu care rămîne 
impenetrabil pentru intelect şi nu poate fi redus la legile raţionale: 
acesta este vechiul haos care n-a dispărut complet. Dar fără haos, 
fără conflict nu există identitate reală. Dacă Dumnezeu ar fi prevenit 
răul, ar fi trebuit să-şi suprime propria personalitate. Aşadar, pentru 
ca răul să nu existe, ar trebui ca Dumnezeu însuși să nu fie. 

Filosofia schellingiană a religiei prezintă un mare interes 
teoretic, atît prin ideea unei componente iraționale, adică a ceva 
impenetrabil pentru gîndire, în structura existenţei, cît şi prin 
inaugurarea unei noi explicaţii a conceptului de Dumnezeu. Еа 
cercetează condiţiile în care o ființă absolută şi infinită poate fi 
gîndită ca persoană. Raportîndu-se la principiul lui Böhme: nu 
există conștiință fără opoziţie, Schelling postulează o opoziţie în 
interiorul esenței divine, ca o condiţie necesară pentru a-l putea 
concepe pe Dumnezeu ca persoană. Totuşi, revoluţia pe care această 
opoziție o generează nu este un proces temporal, cu momente care 
se succed în timp, ci o mişcare circulară eternă, sustrasă timpului. 
Dificultăţile teismului filosofic devin aici evidente, căci o astfel de 
mişcare este absolut nereprezentabilă: „orice încercare făcută pentru 
a-ți reprezenta această mişcare circulară sfirşeşte — cum spune 
Hôffding — prin a-ţi produce ametealä”. De aceea, unii gînditori 
teişti ulteriori, ca Weisse, au observat că ideea în discuţie nu are sens 
decît dacă admitem în esența lui Dumnezeu o evoluţie reală, 
istorică, ce se desfășoară în timp. Dar o astfel de interpretare intră 
în conflict cu conceptul de Dumnezeu ca ființă absolută. 
Dificultățile teismului filosofic rămîn insunmontabile. 

HEGEL 


1. Periodizarea activitätii lui Hegel 
2. Structura sistemului 
3. Fenomenologia spiritului — introducere generală în 
sistemul hegelian 
3.1. Concepţia despre Absolut şi metoda cunoaşterii lui 
3.2. Tema Fenomenologiei spiritului 
4. Logica 
4.1. Logică şi ontologie 
4.2. Metoda 
4.3. Fiinţă, esență, concept 
5. Filosofia spiritului 

Georg Wilhem Friedrich Hegel este cel mai de seamä gînditor 
german postkantian şi unul dintre cei mai importanţi filosofi pe care i-a 
avut vreodată omenirca. „De peste un secol, Hegel se află la 
originea a tot ce s-a întreprins măreț în filosofie” — Această formulă, 
apartinind lui Merleau-Ponty, chiar dacă este, în bună măsură, 
exagerată, reține în ea un adevăr de neocolit. Nimeni de bună 
credință nu poate nega poziția privilegiată pe care Hegel o deține în 
filosofia modernă; nimeni nu poate nega că filosoful german şi al 

său idealism speculativ n-au încetat, 
nici astăzi, să inspire luări de poziţie; 
nimeni, nici astăzi, nu poate rămîne 
indiferent în fața a ceea ce Weizsäcker 
numise „poate cea mai grandioasă 
tentativă postplatonică făcută cîndva 
în Europa de a gîndi unitatea.”. 

Spirit enciclopedic, înzestrat cu 
o neobiş-nuită capacitate de sinteză, el 
a cuprins în sistemul filosofic pe care 
l-a creat o impresionantă bogăție de 
date şi fapte din cele mai diferite 
domenii ale istoriei şi culturii, pe care 
le-a metamorfozat în idei şi categorii 
filosofice. Legat intim cu epoca în care 
a trăit, „fiu al timpului său”, cum caracteriza el însuși personalitatea 
genială, Hegel a exprimat, în modul care-i era propriu, problematica 
spirituală generată de istoria frămîntată a Germaniei si a Europei din 
ultimele decenii ale veacului al XVIII-lea şi din primele decenii ale 
veacului al XIX-lea. „Poate nici o altă doctrină filosofică — scria 
DD Roșca, unul dintre cei mai buni cunoscători români ai filosofiei 
hegeliene — nu a fost atît de strîns legată de momentul istoric al 
apariţiei sale ca filosofia lui Hegel”. Dar, în multe privințe, Hegel şi-a 
depăşit epoca, ridicîndu-se pe aripile geniului său dincolo de 
marginile ei strîmte, adresîndu-se nu numai contemporanilor, ci şi 
spiritelor reflexive din toare timpurile care vor urma. Filosoful a 
trăit la modul său viața timpului în care i-a fost dat să se nască, а 
perceput potrivit structurii proprii evenimentele istoriei 
contemporane. Factorul atît de greu de definit, dar de aceea nu mai 
putin real, al personalității creatoare de filosofie trebuie în acest caz, 
poate în mai mare măsură decît oricînd, luat în consideraţie. 
Scrierile lui Hegel trădează, după observaţia lui D.D. Roşca, un 
accentuat subtext afectiv, dincolo de forma lor în aparenţă atît de 
greoaie şi de „prozaică”. Sugestivitatea termenilor hegelieni, 
tensiunea pe care ei o creează în sufletul celui ce reuşeşte să-i 
descifreze recursul frecvent la metaforă, poezia de adîncime — toate 


Georg Wilhem Friedrich Hegel 

acestea aseamănă filosofia lui Hegel cu marea artă din punctul de 


vedere al stării de spirit pe care o genereazä!!!. 


1. Periodizarea activității lui Hegel 


Hegel a trăit între anii 1770 şi 1831. Şi-a făcut primele studii 
la Stuttgart, oraşul său natal, iar apoi a urmat cursurile seminarului 
teologic de la Tübingen, unde a fost coleg şi prieten cu Hölderin şi 
cu Schelling (ambii devenind la fel de celebri ca el, primul ca poet, 
al doilea, deja ştim, ca filosof). Împreună cu aceștia studiază 
literatura si filosofia vechii Elade, al căror admirator a rămas toată 
viața. Elada va fi pentru totdeauna — cum spune Windelband — „patria 
sa spirituală”. Ceea ce-i unea însă mai ales pe cei trei prieteni era 
interesul entuziast pentru ideile revoluţiei franceze, în care vedeau 
nu numai о răsturnare politică, ci şi începutul unei adînci 
transformări spirituale, inaugurarea unei noi epoci a istoriei 
umanităţii. Ideea de libertate era salutată cu fervoare, iar Rousseau 
era celebrat ca profetul ei. În această perspectivă trebuie să situăm 


i Ca şi în cazul lui Kant, în România s-a creat în timp un spaţiu cultural statornic 
preocupa! de Hegel. Pentru problema influenţei lui Hegel în cultura noastră, a 
se vedea studiul lui Tudor Vianu, /nfluența lui Hegel in cultura română, în 
Opere, vol. 3, Ed. Minerva, 1973. Vianu trasează aici citeva direcții principale 
ale cercetării acestei teme, fără a o epuiza, însă. Tema rămîne, în continuare, 
deschisă şi pentru cercetarea istorico-filosofică și pentru cea istorico-literară. 
Opera de maturitate a creatorului idealismului speculativ este tradusă integral 
în limba română, prin efortul lui: D.D. Roşca, Virgil Bogdan, Constantin Floru, 
Radu Stoichiţă, Petru Drăghici, unii dintre ei, nume de referinţă în exegeza 
hegelianä. Rămîn de referință lucrările lui D.D. Roşca (Însemnări despre 
Hegel, Editura Ştiinţifică, Bucureşti, 1967; Influenţa lui Hegel asupra lui 
Taine, Editura Academiei, Bucureşti, 1968); Radu Stoichiţă (Natura 
conceptului їп logica lui Hegel, Editura Ştiinţifică, Bucureşti, 1981). Cu 
prilejul comemorării a 150 de ani de la moartea filosofului german, 
bibliografiei Hegel i se adaugă alte două lucrări: C.I. Gulian, Hegel, Editura 
Ştiinţifică şi Enciclopedică, Bucuresti, 1980 (în care sînt sintetizate şi dezvoltate 
elaborări anterioare ale autorului, îndelung preocupat de Hegel) şi Ion lanoşi. 
Hegel şi arta, Editura Meridiane, Bucureşti, 1980. Datorăm lui Constantin 
Noica un admirabil comentariu al Fenomenologiei spiritului, din care s-a 
născut cea mai frumoasă carte a filosofiei româneşti: Povestiri despre om. După 
o carte a lui Hegel, Editura Cartea Românească, 1980. 

si apropierea timpurie a lui Hegel de cercurile masonice si 
revoluţionare, demonstrată convingător de Jacques D'Hondt în 
lucrarea sa tradusă în limba română, Hegel secret (Editura Agora, 
Iaşi, 1995). Interesul mai general al acestei lucrări constă, cred, în 
aceea că, dacă pînă acum Hegel era considerat, mai ales în perioada 
sa berlineză, un gînditor conservator, ca un susținător al status 
quo-ului, lucrarea în discuţie relevă legăturile filosofului cu anumite 
cercuri care contestau ordinea existentă şi militau pentru schimbarea 
ei. Jacques d'Hondt a reuşit să demonstreze că deplasările succesive 
ale filosofului, dintr-un loc în altul, conturează un fel de „itinerar 
al spiritului liber în Germania” acelui timp (Hegel en son temps, 
Ed. Sociales, p. 27). 

La ieşirea din seminar, Hegel pleacă la Berna ca Hauslehrer, 
ca profesor particular. Cercetătorii filosofiei hegeliene periodizează 
de obicei activitatea gînditorului după localitățile în care acesta a 
trăit. În perioada de la Berna (1793-1796), Hegel are preocupări 
politice, istorice și religioase. Încă de la Tiibingen, el concepuse 
ideea unei Volksreligion, a unei religii a poporului, eliberată de 
credinţele fetisiste, orientată rațional şi întemeiată pe „iubire”, care 
ar avea „ceva analog cu rațiunea”. Acum, în perioada de la Bema, 
el va dezvolta acest nucleu ideatic în mai multe lucrări şi fragmente, 
mai cu seamă în Viața lui lisus (1795), în care lisus este considerat 
a fi într-adevăr fiul lui Iosif şi al Mariei, iar învățătura sa este 
înțeleasă în spirit kantian, ca o doctrină morală (lucrarea aceasta a 
fost tradusă de D.D. Roşca în franceză ca teză complementară de 
doctorat la Sorbona, alături de teza sa principală cu privire la 
influența lui Hegel asupra lui Таіпе)!!?. În fragmentele asupra 
„Pozitivităţii religiei creştine” (ce datează din anii 1795/96), Hegel 
arată că autonomia raţiunii este tot mai mult periclitată de 


112 În 1995, Viața lui lisus este tradusă în limba română de Alexandru Boboc, 
unul din cei mai buni specialişti români în idealismul german, în deschiderea 
unei serii de traduceri în limba română din scrierile „ce abordează temele de 
bază ale creştinismului în contextul culturii europene”, după cum promite 
traducătorul. Vezi, Georg Wilhelm Friedrich Hegel, Scrieri teologice de 
tinerețe, I, Viaţa lui Iisus, traducere, note şi comentarii de Alexandru Boboc, 
Editura Paideea, 1995, p. 7. 

dezvoltarea istoricä a credintei institutionalizate. În alte fragmente, 
Hegel їпсеагса sä arate istoric cum treptele dezvoltärii religiei 
pregätesc calea religiei morale a poporului. Tot acum apare în 
scrierile sale conceptul filosofic al viefii eterne (das ewige Leben), 
саге va dobîndi o însemnătate decisivă їп gîndirea hegeliană 
ulterioarä.!!? 

Їп perioada urmätoare, perioada de 1а Frankfurt pe Main 
(1797-1801), Hegel deţine aceeaşi poziţie de Hauslehrer. Sînt anii 
dezvoltării către independenţă, în care se afirmă anumite tendințe 
dătătoare de ton pentru gîndirea sa de mai tîrziu. Scrie lucrări 
politice, istorice şi teologice, ca şi mai înainte, dar se conturează 
treptat tendinţele sale filosofice universale. Încep să-l preocupe 
problemele de metafizică. Însă, cum subliniază Willy Moog în 
lucrarea sa Hegel und die hegelsche Schule, este important să 
observăm că Hegel nu se aruncă de la început în speculație, ci 
acumulează cunoştinţe empirice şi ştiinţifice solide, din care va 
construi viitorul sistem. Traduce din franceză si publică, fără a-şi 
menționa însă numele, o lucrare asupra dreptului cantonal elveţian, 
pe care o însoţeşte cu explicaţii şi note. Este prima lucrare tipărită a 
lui Hegel. Dar cel mai valoros rezultat al acestei perioade îl 
constituie fragmentele reunite de Hermann Nohl sub titlul Spiritul 
creştinismului şi destinul său, in care se îmbină punctul de vedere 
al filosofiei religiei cu acela al filosofiei istoriei în cercetarea 
creştinismului. Dilthey aprecia aceste fragmente ca „un document 
unic al formării unei gîndiri filosofice”, în ele fiind vizibilă 
„întreaga genialitate istorică a lui Hegel în prospetimea ei dintii şi 
încă liberă de cätusele sistemului”. 

Scrierile hegeliene menţionate pînă acum (cu excepţia 
traducerii) au devenit cunoscute abia la începutul secolului nostru, 
datorită lui Hermann Nohl care le-a publicat pentru prima oară sub 
titlul Scrieri teologice de tinerețe ale lui Hegel (Hegel 
theologische Jugendschriften, 1907). Ele sînt importante pentru 
studiul formării gîndirii hegeliene, deoarece ne dezvăluie natura 


113 Vezi D.D. Roşca: ideea de totalitate şi sursele ei religioase şi mistice, 
Introducere la Viaţa lui Iisus. 

religioasä a preocupärilor initiale ale filosofului si, totodatä, punctul 
său de plecare iluminist, pe care îl va depăşi în lucrările ulterioare. 
Pe baza acestor lucrări putem înțelege mai bine ceea ce D.D. Roşca 
numea „originea religioasă şi mistică a speculatiei hegeliene”!!4. 

În perioada de la Jena (1801-1807), Hegel este mai întîi 
docent, iar apoi profesor suplinitor la Universitatea din acest celebru 
centru al romantismului german, unde, aşa cum ştim, au activat, de 
asemenea, o vreme, Fichte şi Schelling. La început, este adept al lui 
Schelling, a cărui concepție o susține în lucrarea Deosebirea dintre 
sistemul de filosofie al lui Fichte şi cel al lui Schelling. Împreună cu 
Schelling editează „Jurnalul critic de filosofie”, unde publică mai 
multe lucrări, printre care: Credinţă şi ştiinţă, Raportul dintre 
filosofia naturii si filosofie în general, Despre felurile de a trata 
ştiinţific dreptul natural, traduse de D.D. Roşca şi apărute în limba 
română în volumul Studii filosofice. Treptat, Hegel ajunge să 
depăşească idealismul lui Schelling. Spre sfirşitul perioadei de la 
Jena, în mintea lui se conturează planul unui nou sistem filosofic. 
Drept urmare, se hotărăşte să scrie o introducere la acest sistem, cu 
titlul Sistemul ştiinţei – Prima parte: Fenomenologia spiritului. 
Fenomenologia spiritului (1807) este nu numai lucrarea cea mai 
importantă a acestei perioade dar, într-un fel, este opera cea mai 
profundă а lui Hegel, în care calitatea sa de „cîntăreţ al itinerariilor 
spirituale” (J. D'Hondt, р. 375) stă în prim plan. C. Noica i-a consacrat 
un strălucit comentariu în cartea sa Povestiri despre om. 

După Jena, Hegel a locuit pentru scurt timp la Bumberg, unde 
a fost redactor la un cotidian politic, iar între anii 1808-1816 s-a 
stabilit la Niirenberg, unde a funcţionat ca profesor şi director de 
liceu. Din perioada de la Niirenberg datează Propedeutica filosofică 
şi mai cu seamă Știința logicii, lucrarea lui fundamentală, ale cărei 
trei volume au fost publicate între anii 1812-1816. În perioada de la 
Heidelberg (1816-1818), cînd a fost profesor la universitatea din 
acest cunoscut oraş academic german, Hegel a elaborat şi publicat o 
expunere integrală, în trei volume, a sistemului său în lucrarea 


114 р.р. Roşca şi Hegel, studiu introductiv, traduceri, note şi îngrijirea ediţiei de 
Vasile Muscă, Editura Viitorul Românesc, f.a., p. 58. 

Enciclopedia stiinfelor filosofice. Ultima perioadä a vietii si 
activitätii lui Hegel este perioada de la Berlin (1818-1831). 
Notorietatea si influenta lui ating acum punctul culminant, iar 
filosofia sa devine filosofia oficială a Prusiei – preußische 
Staarsphilosophie, cum era numită pe atunci. Numerosii săi 
discipoli domină viaţa intelectuală germană. Revista şcolii hegeliene 
este, începînd din 1827, „Jahrbücher für wissenschaftliche Kritik”, 
care apărea la Berlin. Cea mai importantă lucrare publicată în 
această perioadă este Principiile filosofiei dreptului (1821). 
Prelegerile pe care Hegel le-a ținut la universitatea din Berlin, au fost 
publicate postum de foştii săi studenți. În acest fel au luat naştere 
lucrările: Prelegeri de istoria filosofiei, Prelegeri de filosofia 
religiei, Prelegeri de filosofia istoriei, Prelegeri de estetică. 


2. Structura sistemului 


Hegel este creatorul unui sistem filosofic de proporții 
monumentale, atotcuprinzător, menit să realizeze cunoaşterea 
absolută (das absolute Wissen). Perspectiva proprie, perspectiva 
definitorie a acestui sistem constă în conceperea existenței ca o 
totalitate organică. Hegel – spunea DD Roşca — „a conceput 
realitatea ca pe o totalitate organică, în care diversele forme 
esenţiale ale existenţei se aşază pe scara ascendentă a unei ierarhii 
de valori determinate finalist şi dialectic de gradul de plenitudine 
structurală şi interioară a acestor forme, valoarea supremă fiind 
«spiritul conştient de sine», personalitatea umană”"'5. Fiecare formă 
particulară, fiecare fenomen individual nu există şi nu pot fi înțelese 
decît în conexiune cu alte forme, cu alte fenomene, ca părți ale unui 
întreg, ca elemente ale unei totalitäti care le integrează şi care, la 
rîndu-i, este integrată într-o totalitate mai cuprinzătoare. 

Ceea ce conferă existenței această structură specifică, 
unificatoare, ceea ce-i conferă caracterul de totalitate organică este 


15 р.р. Roşca, Unele date hegeliene ale condiției umane şi ceva despre omul 
Hegel, în „Revista de filosofie” t.13, nr. 10, 1966, p. 1227. 

substratul ei spiritual. Sistemul hegelian se întemeiază pe această 
idee fundamentală că existența este în esenţa ei cea mai intimă, în 
substanța ei cea mai adîncă, spirit şi că, deci, la nivelul esenței, 
gîndirea şi realitatea coincid. Ideea în discuţie este formulată în 
diferite moduri. Formularea cea mai cunoscută se află în prefața la 
lucrarea Principiile filosofiei dreptului: „ceea ce este rațional este 
real şi ceea ce este real este rational.”!!6 (ea a devenit un fel de 
emblemă rezumînd opera filosofului german). Sensul exact al 
acestei idei şi modul în care Hegel a ajuns la ea vor putea fi înțelese 
numai atunci cînd vom analiza Ştiinţa logicii. Deocamdată să 
reținem această identitate de esenţă între gîndire şi realitate, adică 
presupozitia fundamentală a substratului spiritual al existenței. 
Acest substrat spiritual al existenţei este desemnat la rîndu-i prin 
termeni şi expresii diferite: Absolutul, Spiritul, Ideea absolută. Din 
motive care se vor clarifica pe parcursul analizei, vom reţine această 
ultimă expresie, Ideea absolută. 

Cercetătorii filosofiei hegeliene au observat că, situînd la 
baza existenței un factor de natură spirituală, ideală, Hegel se 
aseamănă cu Platon. Între cei doi gînditori există, totuşi, deosebiri 
importante. Nu e vorba numai de faptul că la Platon avem de-a face 
cu o pluralitate de Idei, în timp ce la Hegel substratul spiritual, Ideea 
absolută este unică. Căci şi Platon, mai ales în dialogurile sale tîrzii, 
a încercat să ierarhizeze Ideile şi să le subordoneze unei Idei unice. 
Tendinţa monistă este deci vizibilă şi la el. Deosebirea esenţială este 
aceea că dacă Ideile platoniciene sînt entități metafizice date, 
imobile şi imuabile, Ideea absolută hegeliană este un principiu 
dinamic, caracterizat prin devenire, printr-o permanentă 
autodezvoltare. 

Autodezvoltarea Ideii absolute este determinată de un scop, 
care este deplina cunoaştere de sine, atirmarea ei ca Spirit. Toate 
formele existenței sînt configurații parțiale și trecătoare ale Ideii 
absolute care tinde către conştiinţa de sine, sînt, dacă putem spune 
aşa, mijloace sau instrumente în slujba autacunoasterii Ideii 


116 Principiile filosofiei dreptului, trad. de Virgil Bogdan si Constantin Floru, 
Editura Academiei, Bucureşti, 1969, p. 17. 

absolute. Devenirea Ideii este deci determinatä si orientatä de un 
scop, dar nu de un scop exterior, care i-ar Їз prescris din afarä, ci 
de un scop intern, de un scop care se află în ea însăși şi care 
constă, de fapt, în explicitarea şi realizarea completă a tuturor 
virtualitätilor sale. Sistemul hegelian are, prin unnare, un caracter 
finalist. Finalismul hegelian este însă, aşa cum vedem, un finalism 
imanent. 

Pentru a înțelege mai exact sensul acestui finalism, trebuie 
să introducem aici două concepte hegeliene esenţiale, „în sinele” 
(das An-sich) şi „pentru sinele” (das Fürsich). Uneori, pentru 
a exprima coincidenta pentru-sinelui cu în-sinele, Hegel îl numeşte 
pe cel dintii în şi pentru sine. Aceste concepte hegeliene îşi 
au sursa în distincţia aristotelică între dynamis (potentä) şi energeia 
(act). 

În sinele este momentul initial al unei deveniri, care conţine 
în mod latent, în stare virtuală, toate momentele ulterioare. Este 
germenele în care se află în mod virtual organismul adult, este — după 
exemplul lui Hegel — ghinda în care este prefigurat stejarul ce se va 
naşte din ea. 

Pentru sinele este momentul final, în care se explicitează şi se 
realizează virtualitätile momentului initial, ale în-sinelui. În măsura 
în care, însă, el redetermină, ca scop, întreaga devenire, pentru-sinele 
este, aici, factorul hotărîtor, adevărata cauză a devenirii. În această 
predeterminare, în această orientare a devenirii constă finalismul 
hegelian. Întelegem acum de ce acesta este un finalism imanent, 
adică de ce predeterminarea în discuţie are un caracter intern. Şi mai 
putem înțelege încă un lucru important: gîndirea lui Hegel este 
ghidată de o paradigmă organică, adică el gîndeşte existența după 
modelul vieţii, al organismului viu $1 se deosebeşte astfel de 
gînditorii din veacul Luminilor, care concepeau existența potrivit 
uneiparadigme mecanice, exprimată în ideea lumii ca un ceasornic, 
ca un uriaş orologiu. 

Să revenim însă la Ideea absolută. Autodezvoltarea acesteia 
este determinată de un scop: deplina cunoaştere de sine, afirmarea 
Ideii ca spirit, scopul fiind manent Ideii, iar nu transcendent. 
Devenirea Iden, autodezvoltarea ei se realizează, după Hegel, în trei 

mari etape. Prima este aceea a /deii „їп sine”, adică în formă logică. 
Ideea este aici Ansichsein, ființă în sine. A doua este aceea a Ideii 
care se înstrăinează de sine si se obiectivează ca Natură. Natura este 
forna de existență înstrăinată şi obiectivată a Ideii, este existenţa ei 
ca altul, existența ei în afară de sine, Aussersichsein. lar a treia şi 
ultima este aceea în care Ideea revine la sine din natură şi dobîndeste 
în om conştiinţa de sine. Abia acum Ideea este „pentru sine”, abia 
acum ea se manifestă ca spirit. Acest al treilea moment este 
Fürsichsein, existenţa pentru sine. 

În conformitate cu cele trei momente ale devenirii Ideii 
absolute, sistemul hegelian are trei părți mari, trei diviziuni 
principale: Logica, Filosofia Naturii şi Filosofia spiritului, fiecare 
ocupîndu-se cu forma corespunzătoare а Iden. Această structură 
generală este prezentată de Hegel în lucrarea Enciclopedia ştiinţelor 
filosofice, ale cărei trei volume corespund exact tripartitiei adineaori 
menţionate. La cele trei diviziuni mari ale sistemului se raportează 
şi celelalte lucrări ale lui Hegel — Știința logicii, Prelegerile, 
Principiile filosofiei dreptului. 

În raport cu sistemul astfel structurat, Fenomenologia 
spiritului îndeplineşte rolul unei introduceri generale. Aşa cum se 
poate vedea pe coperta primei ediţii, Fenomenologia spiritului apare 
ca partea întîi a unei lucrări intitulate Sistemul ştiinţei (System der 
Wissenschaft, von Ge. Wilh. Fr. Hegel, Erster Theil, die 
Phänomenologie des Geistes, Bamberg und Würzburg, bey Joseph 
Anton Goebhardt, 1807). În anunțul prin care Hegel însuși îşi 
semnala si caracteriza lucrarea se menţiona că Fenomenologia, 
„Acest volum înfăţişează știința în devenire” (Dieser Band stellt das 
werdende Wissen dar) si că va urma un al doilea volum care va 
cuprinde sistemul logicii ca filosofie speculativă şi celelalte două 
părți ale filosofiei, Știința Naturii şi a Spiritului” (Ein zweyter Band 
wird das System der Logik als speculativer Philosophie, und der 
zwey iibringen Theile der Philosophie, die Wisenschaften der Natur 
und des Geistes enthalten.) — cf. anexelor G.W.F. Hegel, 
Fenomenologie des Geistes, Neu herausgeben von Hans — Friedrich 
Wessels und Jenrich Clairmont, Felix Mainer Verlag, Hamburg, 
1988, pp. 549-550. 

3. Fenomenologia spiritului — introducere 
generală în sistemul hegelian 


3.1. Concepţia despre Absolut și metoda 
cunoaşterii Absolutului 


Fenomenologia spiritului, elabo- 
rată, aşa cum am văzut, spre sfîrşitul 
perioadei de la Jena şi publicată în 
1807, este o introducere generală în 
sistemul hegelian. În prefața lucrării, 
despre care știm că a fost scrisă la sfirşit 
şi astfel concentrează demersurile esen- 
tiale ale acesteia, punctul de plecare îl 
constituie o nouă concepție despre 
filosofie. Filosofia este înțeleasă ca 
ştiinţă rațională: ea trebuie să se apropie 
de forma ştiinţei, aşa încît, părăsindu-şi 
denumirea tradițională de iubire de 
cunoaştere (filosofia), să devină 
cunoaştere reală. Cauzele acestei 
ridicări a filosofiei la nivel de știință 
sînt, pe de o parte, interne, căci ţine de natura cunoaşterii са ea să 
tindă a deveni ştiinţă, şi, pe de altă parte, externe, căci epoca actuală 
are în față această necesitate. Timpul în care trăieşte este, după 
Hegel, „un timp al nașterii şi al trecerii la o nouă perioadă”, o epocă 
de profunde schimbări în viața istorică $1 de aceea are nevoie de o 
nouă filosofie. 

Caracterul ştiinţific al filosofiei nu înseamnă pentru Hegel 
pierderea autonomiei sale şi dizolvarea filosofiei în ştiinţele 
particulare. Către sfirsitul prefeţei, el întreprinde o critică а 
cunoașterii matematice, socotită îndeobște ca prototip al cunoaşterii 
ştiinţifice, arătînd că ea se raportează în mod exterior la obiect, așa 
cum se constată în demonstrațiile geometrice, unde construcţiile 
auxiliare la care se apelează nu decurg în mod necesar din conceptul 
figurii studiate. Filosofia nu poate proceda în acest fel. Ea trebuie să 
se lase în voia obiectului, să aibă în față și să exprime necesitatea 

läuntricä a acestuia. Caracterul ştiinţific al filosofiei înseamnă 
altceva pentru Hegel, şi anume caracterul ei de sistem conceptual. 
Căci — cum scrie gînditorul — „adevărul nu-şi are elementul existenței 
lui decît în concept”. 

Formulînd concepţia despre filosofie ca ştiinţă, în sensul 
precizat, de sistem conceptual, Hegel se opune concepției romantice 
despre filosofie, în speță concepţiei lui Schelling. Deşi numele 
acestuia nu este niciodată menţionat, referința critică la ideile sale 
este neîndoielnică. Schelling a observat acest lucru şi aici se află 
cauza rupturii care a intervenit între ei. Filosofia este pentru Hegel 
ca şi pentru Schelling, cunoaştere a Absolutului, obiectul ei este 
Absolutul. Dar modul de înțelegere a Absolutului, precum si metoda 
cunoaşterii lui sînt radical diferite. La Schelling, Absolutul este 
identitatea naturii şi spiritului, a obiectului şi subiectului, este 
identitatea a tot ceea ce există. De unde numele de „filosofia 
identităţii” sau „sistemul identității” sub care era cunoscută filosofia 
lui Schelling din această perioadă. Dar, obiectează Hegel, identitatea 
care nu cuprinde în sine diferența nu poate explica multiplicitatea 
existenței. Ea nu cunoaşte mişcarea reală, trecerea de la Acelaşi la 
Altul, mişcarea ei fiind simplă repetare. Ea este, de aceea, o 
identitate moartă, lipsită de viață, simplă formă în care diferențele 
dispar. De aceea, Hegel spune că Absolutul lui Schelling, este 
„noaptea în care toate vacile sînt negre”, şi caracterizează concepția 
acestuia ca „formalism monocrom”. 

Există o foarte strînsă legătură între concepția despre 
Absolut, între modul de a înțelege Absolutul şi metoda cunoașterii 
lui. Datorită înțelegerii Absolutului ca identitate dată, metoda de a-l 
cerceta este, la Schelling, intuiţia, sesizarea instantanee, nemijlocită 
a acestuia. Pentru Hegel, însă, Absolutul este esențialmente rezultat, 
este procesualitate, devenire: numai prin mişcarea sa el devine ceea 
ce este cu adevărat. Desigur, „rezultatul este acelaşi cu începutul” 
(Prefaţa, р. 19), cu alte cuvinte, devenirea are caracter circular: 
punctul de plecare şi cel de sosire coincid. Absolutul este, astfel, atît 
începutul, cît şi sfîrşitul devenirii. Ca punct de plecare însă el este 
universalul abstract. Abia în urma devenirii, adică a scindării 
unității inițiale şi a suprimării acestei sciziuni, deci numai ca 
rezultat, el se înfăţişează în întregul său adevăr. „Adevărul — scrie 

Hegel — este devenirea lui însuşi, cercul care presupune ca scop 
termenul său final și îl are ca început si care nu este real decît prin 
înfăptuirea şi prin termenul său final” (р. 17). Ideea devenirii este, 
aşa cum vedem, esențială în gîndirea lui Hegel, de vreme ce 
devenirea caracterizează Absolutul însuşi. Devenirea, dezvoltarea 
se realizează prin „dedublarea ce pune în opoziţie”, adică prin 
sciziunea în contrarii şi prin suprimarea acestei sciziuni. 
Contradictia şi negativitatea sînt caracteristicile ei definitorii!" 

Concepînd Absolutul ca procesualitate, ca devenire, Hegel a 
elaborat, totodată, o metodă nouă a cunoaşterii lui. Expunerea 
detaliată a metodei aparține logicii. Aici o vom cerceta numai din 
unghiul de vedere al relației sale cu concepţia despre Absolut. Dacă 
Absolutul nu este o identitate dată, el nu poate fi înțeles instantaneu 
prin intuiţie, ci presupune o cunoaştere discursivă, conceptuală. 
Numai totalitatea rațional articulată a conceptelor, adică sistemul 
logic al acestora, îl poate sesiza. De aceea — scrie Hegel — „cunoașterea 
nu este reală şi nu poate fi înfăţişată decît ca ştiinţă sau ca sistem” 
(р. 20). Raționalismul hegelian se opune astfel intuitionismului lui 
Schelling. 

Un pas decisiv în concepţia despre Absolut este făcut prin 
caracterizarea acestuia ca Spirit. Absolutul este Spirit = teza centrală 
a gîndirii hegeliene. După Hegel, numai prin înțelegerca 
Absolutului ca Spirit poate fi întemeiată procesualitatea lui. „În 
concepția mea ... — scrie filosoful — totul revine la a înțelege şi 
exprima adevărul nu ca substanţă, dar tot atît ca subiect” (p. 17). 
Hegel se raportează aici implicit la Spinoza şi la spinoziştii germani, 
inclusiv la Schelling, el însuşi adept al lui Spinoza. Тетеіш realului 
este, la Spinoza, substanţa, ale cărei atribute sînt întinderea şi 
cugetarea. Lucrurile particulare sînt moduri ale substanţei. Spinoza 
identifica apoi substanța cu divinitatea, ajungînd astfel la panteism. 
Absolutul lui Hegel este, desigur, si el temei al realului, са şi 


11? Asupra acestei din urmă caracteristici pun, mai ales, accentul studiile mai noi 
despre Hegel. Bernard Bourgeois, autorul unui mult discutat volum Etudes 
hegeliennes, publicat în 1992 la P.U.F., spune că „principiul structurant al 
sistemului” este negativul, a cărui primă formulare seaflă în lucrarea Diferența 
dintre filosofia lui Fichte şi cea a lui Schelling, prin celebra caracterizare a 
Absolutului ca „identitate a identităţii şi non-identităţii” (E. Ph., 4, 1995). 

substanta spinozistä. Dar Hegel nu acceptä un temei dat, lipsit de 
miscare, dupä cum nu acceptä opozitia substantei fatä de constiinta 
de sine şi coborîrea celei din urmă la rangul de simplu mod al celei 
dintîi. De aceea, el afirmă că Absolutul este nu numai substanţă, ci 
si subiect, adică este de aceeaşi natură cu conştiinţa. Tocmai această 
identitate este exprimată în teza hegeliană a Absolutului ca Spirit. 
Prin ea, Hegel vrea să depăşească opoziția dintre substanță şi subiect, 
adică dintre spinozism şi prelungirea sa schellingiană, pe de o parte, 
Şi fichteism, pe de altă parte. 


3.2. Tema Fenomenologiei spiritului 


Absolutul este, aşadar, Spirit. Filosofia, înțeleasă, cum am 
văzut, ca o cunoaștere a Absolutului, este, de fapt, cunoașterea de 
sine a spiritului. Hegel nu trece însă direct la prezentarea acestei 
cunoaşteri, adică a ştiinţei sau a cunoaşterii absolute. Spre 
deosebire de filosofii anteriori, care treceau direct la expunerea 
sistemelor lor, Hegel vrea să înfätiseze modul în care conştiinţa 
naturală, prefilosofică ajunge, în virtutea logicii interne a propriei 
sale evoluții, la filosofie. Tocmai aceasta este tema Fenomenologiei 
spiritului. Fenomenologia este teorie (ştiinţă) a fenomenelor, adică 
a modurilor de apariție sau de manifestare a spiritului în evoluția sa 
către cunoaşterea absolută. Ea cercetează configuratiile, figurile 
(Gestalten) conştiinţei de-a lungul acestui drum, care începe cu 
certitudinea sensibilă şi se încheie cu cunoașterea absolută. 

În măsura în care Fenomenologia spiritului cercetează 
evoluția conştiinţei omenești obişnuite, prefilosofice către filosofie, 
ea pregăteşte expunerea sistemului şi poate fi considerată o 
introducere generală în sistemul hegelian. Este însă o introducere 
Sui generis, care nu are un caracter didactic, adică nu ne prezintă 
într-o formă rezumativă şi, eventual, mai accesibilă liniile generale 
ale sistemului, ci ne arată drumul care duce la sistem. 

Tema acestei introduceri este, aşadar, raportul dintre conștiința 
naturală şi filosofie. Hegel tratează însă acest raport nu ca pe o 
relație între două entități juxtapuse, care ar putea fi explicată prin 
consideraţii teoretice abstracte, ci ca pe o mişcare, ca pe un proces 
de apropiere a primului termen de cel de-al doilea. Expresia care 
sintetizează acest mod original de tratare este aceea de cultivare a 

conştiinţei. În procesul cultivării ei, conştiinţa naturală ajunge în 
mod necesar la filosofie. 
Constiinta care se cultivă este, desigur, conştiinţa individuală. 

Dar conştiinţa individuală reproduce, în procesu} cultivării ел, 
momentele esențiale ale istoriei culturii. „Individul singular trebuie 
să parcurgă şi în conținutul lor etapele de cultură ale spiritului 
universal, dar ca forme deja depuse în spirit, ca etape ale unui drum 
deja trasat şi netezit” (p. 23). Cultivarea individului reproduce în 
esenţă istoria culturii. Etapele acestui drum au un caracter necesar, 
ele nu pot fi străbătute la întîmplare şi nici ocolite. Individul care se 
cultivă trebuie să aibă răbdare, căci şi istoria a avut răbdarea să le 
parcurgă. 

Din această împletire decurg şi dificultăţile de lectură. Pot fi 
identificate trei planuri interdependente şi care se întretaie mereu: 

1 — un plan al teoriei cunoaşterii, pe care-l ilustrează mai ales 
secțiunea 1, Constiinta, cu cele trei momente ale ei: certitudinea 
sensibilă, percepția şi intelectul; 

2 — un plan al cultivării conştiinţei individuale, al expe- 
rientelor spirituale pe care le trăieşte individul care se cultivă; 

3 — un plan al evoluţiei culturii (al evoluţiei spiritului universal). 

Individul care se cultivă asimilează momentele esențiale ale 
acestei evoluţii. Asimilarea în discuţie nu este însă însuşirea livrescă 
a unor idei străine, nu este o simplă memorare. Nu-ţi poți însuşi o 
valoare spirituală, un orizont al spiritului doar citind cărți sau 
înregistrînd mecanic spusele altora, fără a le fi trăit tu însuți, fără a 
fi ajuns să le resimti nevoia. Asimilarea se produce numai prin 
experiență proprie. Accentul cade aici pe caracterul personal al 
acestei asimilări, pe experiență, înțeleasă ca o trăire proprie. De 
aceea, una din variantele iniţiale ale titlului lucrării Fenomenologia 
spiritului era: Wissenschaft der Erfahrung des Bewusstseins (Ştiinţa 
experienţei conştiinţei). Individul se formează ca personalitate 
parcurgînd seria experienţelor spirituale care condensează evoluţia 
spiritului universal. Desigur, numai personalitatea completă străbate 
întreaga serie a acestor experiențe. Indivizii particulari se pot opri la 
unul sau altul dintre momentele ei, cum se întîmplă — după Noica — 
cu tinerii ce se droghează, care rămîn blocaţi în plenitudinea şi 
fericirea aparentă a senzatiei. 

Cele trei planuri ale lucrării -se întîlnesc si lucrarea însăşi 
capătă unitate în şi prin conceptul hegelian de spirit, care-şi 
subordonează atît conştiinţa individuală, cu toate demersurile ei, cît 
şi ansamblul valorilor culturale obiective în întreaga lor com- 
plexitate. Acum putem înțelege mai bine deosebirea filosofiei 
hegeliene de concepțiile filosofice anterioare. Kant, de exemplu, a 
tratat in lucrări separate teoria cunoașterii, etica, estetica, filosofia 
istoriei, a statului și dreptului, a religiei etc. Hegel le tratează 
împreună în perspectiva unificatoare a conceptului de spirit, 
oferindu-le astfel o nouă viziune despre om ca ființă spirituală 
complexă, ireductibilă la una sau alta dintre dimensiunile sale. De 
aici însă şi dificultăţile pe care le întîmpinăm citind lucrarea lui 
Hegel. 

Prin analiza cultivării conştiinţei, Fenomenologia hegclianä а 
spiritului se apropie de acea specie literară numită Bi/dungsroman, 
specie bogat ilustrată în literatura germană şi europeană modernă de 
la Emil al lui Rousseau şi de la Wilhelm Meister al lui Goethe, pînă 
la Jocul cu mărgelele de sticlă al lui Hermann Hesse $ la Doctor 
Faustus al lui Thomas Mann. Desigur, personajul principal al 
Bildungsromanului hegelian nu este un individ anume, ci este 
conştiinţa umană însăşi — deci, un personaj, să zicem aşa, filosofic. 
Mai este de observat că, dacă evoluția conştiinţei este un proces 
natural şi, ca atare, rămîne exterior filosofiei, analiza acestei 
evoluţii, care are ca rezultat conştientizarea ei, adică ridicarea ei la 
nivelul conştiinţei reflexive — are, neîndoielnic, un caracter filosofic. 
Cu alte cuvinte, analiza evoluției conştiinţei aparţine filosofiei. În 
acest sens, Fenomenologia spiritului nu este numai o introducere în 
sistemul hegelian, ci şi o parte a acestuia. Ceea ce explică includerea 
ulterioară în sistem a Fenomenologiei spiritului, mai exact, 
includerea ei în cea de-a treia secțiune a sistemului, în Filosofia 
spiritului. 

Această observație este menită să relativizeze deosebirea dintre 
fenomenologie ca introducere generală în sistem $1 sistemul însuşi. 

După ce am discutat introducerea în sistem, să analizăm acum 
sistemul, în liniile lui generale. Sistemul hegelian — vă reamintesc — 
are trei componente sau secțiuni principale: logica, filosofia naturii 
Şi filosofia spiritului. Le vom cerceta pe rînd. 

4. Logica 


Logica hegelianä este expusă în lucrarea fundamentală Știința 
logicii — numită, datorită dimensiunilor ei, şi Logica mare, precum 
Şi în lucrarea rezumativă Logica din Enciclopedia ştiinţelor 
filosofice, numită şi Logica mică. 


4.1. Logică şi ontologie 

Hegel îşi începe în Ştiinţa logicii 
cercetarea cu analiza situaţiei logicii în 
vremea sa. El constată că această știință nu 
a suferit modificări esenţiale de la Aristotel 
încoace. Constatarea mai fusese făcută şi 
de Kant. Filosoful de la Königsberg credea 
că găseşte în ea un motiv de admiraţie a 
logicii ca ştiinţă pe deplin şi definitiv 
constituită. 

Hegel este însă de altă părere. 
Faptul că logica n-a suferit de la 
întemeierea ei încoace nici o schimbare 
esențială, trebuie să ne îndemne nu s-o 
admirăm, ci, mai degrabă, să conchidem că 
ea аге cu atît mai mult nevoie de o 
remaniere completă. O asemenea remaniere se impune neapărat 
dacă logica vrea să lichideze decalajul care o separă de celelalte 
ştiinţe, dacă vrea să corespundă — cum se exprimă Hegel — „nivelului 
actual al spiritului lumii”. 

Dar ce trebuie făcut pentru realizarea acestui scop? Două 
lucruri — răspunde în fond Hegel — schimbarea concepției asupra 
obiectului logicii şi a metodei de tratare a acestuia. Pînă acum, 
logica era concepută ca ştiinţă а formelor gîndirii în care s-ar face 
abstracție de orice conținut. Concepţia formalistă a logicii şi-a atins 
apogeul în apriorismul kantian. Formele logice erau considerate de 
Kant drept anterioare şi independente de conținutul la care se aplică, 
drept produse pure, a priori, ale spiritului uman. Q asemenea 
concepție nu poate fi însă acceptată. Ea diminuează puterile logicii 

si rolul ei în cunoaşterea adevărului. Conform acestei concepții, 
logica poate indica numai condiţiile formale ale cunoaşterii 
adevărului, dar ea n-ar conţine adevărul însuşi. 

Dacă privim mai îndeaproape concepţia de mai sus, 
constatăm că ea separă gîndirea de obiectele ei. Tot Kant fusese 
acela care a tras toate consecințele din această separare. Doctrina 
lucrului în sine incognoscibil este ultima dintre aceste consecințe. În 
fapt, însă, gîndirea și lucrurile exterioare, departe de a fi separate, 
coincid prin natura lor. Lucrurile au un substrat spiritual — Ideea 
absolută sau Spiritul universal — care e de aceeaşi natură cu gîndirea 
noastră. Atunci nu se mai poate vorbi în nici un fel de separarea lor. 
Dimpotrivă, determinatiile esenţiale ale gîndirii vor fi totodată 
determinatii esențiale ale lucrurilor. lată ce scrie Hegel: „întrucît 
spunem că există inteligență, rațiune în lumea obiectivă, că spiritul 
şi natura au legi generale cărora se conformă viața și după care se 
petrec transformările lor, admitem că determinatiile gîndirii au în 
egală măsură valoare obiectivă şi existență (obiectivă)”!8. 

Lumea, realitatea obiectivă, este, în esența ei, rațională, este 
rațiune, nous, logos, cum spuneau cei vechi. Conceptele gîndirii noastre 
reprezintă, totodată, permanenta, substanța obiectelor multiple şi 
schimbătoare, esența lor. De aceea, ideile, conceptele noastre nu pot fi 
privite ca simple fonme, ele sînt conținut, substanță a realității însăşi. 

Astfel, gîndirea şi lucrurile coincid, sînt, prin natura lor, 
identice. Hegel întemeiază — după cum vedem — această identitate pe 
ideea esenței spirituale a realității. Gîndirea şi lucrurile coincid, dar 
nu în sensul că „obiectul ar fi instituit drept normă a conceptelor 
noastre”, fiindcă „pentru noi — continuă Hegel — obiectul nu poate 
fi altceva decît conceptele noastre despre ell. 

La capătul analizei sale, Hegel conchide că obiectul logicii 
este gîndirea care coincide cu esenţa realului. Iată cuvintele-i 
proprii: „Prin această încorporare a conţinutului în tratarea 
logicului, logica nu mai are ca obiect „obiectele (de cunoaştere)”, ci 
lucrul însuși, conceptul obiectelor”!20. În felul acesta, logica аге 


118 Ştiinţa logicii, trad. D.D. Roşca, р. 33. 
119 bid., р. 18. 
120 Jbid., p. 21. 

drept obiect nu numai gîndirea, dar şi realitatea însăşi în ceea ce are 
ea esenţial, adică logic. Ea încorporează nu numai „logica 
subiectivă” (logica gîndirii), dar şi „logica obiectivă” (logica 
realității). 

Dar atunci logica devine o veritabilă ontologie, o metafizică. 
Este tocmai părerea lui Hegel: „ştiinţa logicii — scrie el – ... 
constituie metafizica propriu-zisă sau filosofia speculativă рига”!?!. 
Notăm termenul hegelian „filosofia speculativă pură”, întrucît din 
însăşi structura sistemului său constatăm că filosofia nu se reduce la 
logică, ea cuprinzînd, de asemeni, „filosofia naturii” şi „filosofia 
spiritului”. Oricum, constituirea logicii ca filosofie speculativă 
înseamnă înlăturarea îndoielilor asupra posibilităților de a elabora o 
metafizică în calitate de ştiinţă, îndoieli ce-şi aveau originea în 
are — după Hegel — o semnificaţie cu totul deosebită. Dacă am asemăna 
cultura unui popor cu un templu, atunci ar trebui să spunem că 
metafizica este sanctuarul său, locul său cel mai sfint. Aşadar, 
restabilirea posibilităţii metafizicii înseamnă a reda sensul său 
culturii unui popor. 

[Reconstrucția hegeliană а ontologiei şi valenţele ei actuale 

Știința logicii expune de fapt ontologia lui Hegel. Marea 
noutate, pe care o aduce această ontologie, este identitatea ei cu 
logica, în virtutea postulatului hegelian fundamental al identității 
existenţei şi gîndirii. În virtutea acestei identități, ontologia este un 
sistem de concepte logice (căci conceptele gîndirii — după Hegel — 
exprimă esența realului însuşi). Dialectica este metoda de 
construcție a acestui sistem. În această perspectivă, obiectia că 
dialectica hegeliană este numai o dialectică a conceptelor, iar nu o 
dialectică a lucrurilor, este lipsită de sens (este ca şi cum am spune: 
Europa” este numai un cuvînt, nu şi o realitate geografică). Fiindcă 
dialectica conceptelor este, la Hegel, chiar dialectica lucrurilor, aşa 
cum o înțelege el. Este, desigur, adevărat că sensul postulatului 
identităţii existență — gîndire are la el un caracter idealist. O 
interpretare materialistă a aceluiași postulat rămîne însă posibilă. 


121 op. cit.,p.9. 

Nu s-a ţinut suficient seama pînă acum de caracterul 
ontologic al Stiintei logicii şi de posibilitatea de a o valorifica pentru 
construirea ontologiei materialismului dialectic. Cu excepția lui 
Lukács, care are un mare merit în această privință. Această 
ontologie are, în felul în care o concepe Hegel, o particularitate 
remarcabilă, care o deosebeşte radical de ontologiile anterioare și 
asupra căreia nu s-a oprit îndeajuns nici reflectia filosofică 
contemporană: identitatea ontologie — logică este, în fond, revenirea 
la concepția aristotelică. 


4.2. Metoda 


Spuneam la început că, alături de schimbarea concepţiei 
asupra obiectului logicii, e nevoie de o nouă metodă filosofică în 
tratarea acestei ştiinţe. Pînă acum — arată Hegel — preocupările de 
metodă n-au lipsit. Ştim, de altfel, că aceste preocupări au fost 
fundamentale în filosofia modernă încă de la începuturile ei. Hegel 
continuă astfel tema centrală a filosofiei moderne, de la Bacon şi 
pînă la Kant. Dar gînditorii de pînă acum au fost cu totul departe de 
a-i găsi si soluția. În perioada succeselor impresionante ale 
matematicii, gînditorii au crezut că pot lua metoda acestei ştiinţe şi 
o pot strămuta în domeniul filosofiei (Descartes, Spinoza, Wolff). 
De unde ideea atît de îndelung cultivată de la Descartes încoace a 
unei „mathesis universalis”. La mijloc a fost însă o neînțelegere — 
după părerea lui Hegel. Filosofia nu-şi poate împrumuta metoda de 
la alte ştiinţe, care au alte scopuri, alte obiective decît ea. Filosofia 
trebuie să-şi elaboreze o metodă proprie. Ea nu poate să se sprijine 
nici pe intuiție sau sentiment, cum credeau filosofii romantici 
(Schelling). Еа are a face cu gînduri pure, ca atare пшпаі rațiunea, 
Ştiinţa rațională, ne poate fi aici de folos. Dar nu-i de ajuns să 
spunem că filosofia trebuie să se întemeieze pe rațiune — gînditorii 
rationalisti din toate timpurile au spus-o — fără ca prin aceasta să 
ajungă la scopul propus. 

Trebuie să pornim de la o cerință csentialä a unei metode 
Ştiinţifice. Anume aceea ca metoda să nu fie ceva exterior 
obiectului, conținutului științei, ea să nu se adauge din afară, ci să 
se elaboreze pornind de la conţinut și în conformitate cu acesta. 

„Metoda — scrie Hegel — este constiinta formei ре care о іа 
automiscarea interioară a propriului ei conținut.””!?? 

Logica si filosofia în genere au de-a face cu gîndirea. Metoda 
lor trebuie să izvorascä din mişcarea proprie a gîndirii, să fie însăși 
această mişcare devenită conștientă. Această metodă este dialectica. 
Kant are meritul de a fi făcut distincţia între intelect şi rațiune, de a 
fi arătat natura inevitabil antinomică, dialectică a rațiunii şi de a fi 
imprimat astfel termenului de dialectică un sens mai înalt decît cel 
tradițional. Într-adevăr, încă din antichitate, dialectica era înțeleasă 
ca o metodă subiectivă constînd în opunerea exterioară a părerilor 
contrarii, cu scopul de a scoate din ciocnirea lor adevărul. O 
asemenea concepţie despre dialectică s-a perpetuat în filosofie pînă 
la Kant. Acesta a arătat că, prin natura ei, rațiunea umană este 
dialectică, că dialectica este inevitabilă pentru rațiune, că ea nu este, 
aşadar, un simplu joc subiectiv al opiniilor. Kant nu a mers însă pînă 
la capăt. El a crezut că poate să înlăture dialectica rațiunii, deoarece 
ea contravine gîndirii corecte, că această dialectică nu duce la 
cunoaştere, ci la erori. De aceea, Kant a declarat drept facultate 
fundamentală a cunoaşterii nu rațiunea, ci intelectul. 

Hegel nu-l mai urmează aici pe Kant. Intelectul, spune el, este, 
prin natura lui, abstractizator şi separator, persistînd în abstractiile şi 
separatiile sale. În logică, tocmai intelectul este cel ce a dus la 
separarea formelor gîndirii de conținutul lor şi la tratarea acestora 
ca forme fixe, imuabile, lipsite de viață. E drept că în acest fel s-au 
obținut cunoştinţe indispensabile despre mecanismele logice ale 
gîndirii, dar aceste cunoștințe sînt cu totul parțiale şi insuficiente. 
Hegel nu respinge, aşadar, achiziţiile logicii formale, dar formulează 
cerința de a merge mai departe, de a o depăşi. $1 o putem depăşi 
numai punînd în funcțiune rațiunea noastră, dialectică prin însăşi 
natura ei. Numai rațiunea e în stare să ne ofere metoda ştiinţifică de 
care avem nevoie în filosofie. Așadar, metoda dialectică este 
elaborată de rațiune şi nu de intelect. Rațiunea e mai adîncă, mai 
profundă decît intelectul. Acesta din urmă poate da bune rezultate 
în ştiinţele particulare. Chiar şi în viaţa de toate zilele, intelectul ne 
poate sluji bine sub forma aşa-numitului „simț comun”. Dar, în 


Hi op. cit., p. 36. 

filosofie, intelectul şi odrasla lui, „simțul comun”, sînt cu totul 
neputincioase. Ca să putem face filosofie trebuie să ne ridicăm pe 
culmile dialectice ale raţiunii. 

Ne punem în mod firesc întrebarea: în ce constă metoda 
dialectică pe care o elaborează raţiunea speculativă? Trebuie să 
spunem că o asemenea întrebare nu corespunde modului de gîndire 
hegelian. Metoda — ar spune Hegel — se va vedea după analiza 
conținutului gîndirii, fiindcă ea nu e decît mişcarea acestui conținut. 
Dar, din motive de sistematizare şi ținînd, desigur, seama de cuprinsul 
lucrării lui Hegel, am putea da, totuşi, un răspuns provizoriu încă de 
pe acum. Metoda dialectică constă în analiza gîndirii ca un proces 
ale cărui momente succesive sînt conceptele, judecätile, 
rationamentele noastre. Acest proces ar putea fi comparat cu un lanț 
în care fiecare verigă depinde de cele anterioare şi le condiționează, 
la rîndul ei, pe cele ulterioare. A evidenția procesualitatea gîndirii, 
mişcarea ei este preocuparea fundamentală a lui Hegel şi una dintre 
cele mai originale idei ale Științei logicii. Mişcarea gîndirii, trecerea 
de la un concept la altul se realizează, în mod necesar, pe baza 
contradictiilor ei inteme. Noţiunea de la care pomim atrage după 
sine noțiunea opusă, negația ei. De aceea, gîndirea e obligată să 
meargă mai departe, la o a treia noțiune care să le cuprindă pe cele 
anterioare ca „momente” ale ei, adică anulîndu-le independenţa şi 
unilateralitatea. Această a treia noţiune este negația primei negafii 
şi ea readuce procesul la noțiunea iniţială, dar pe un plan mai înalt. 
Negatia, negativitatea este înțeleasă de Hegel ca suprimare şi 
conservare în acelaşi timp. Termenul pe care el îl foloseşte este cel 
de Aufheben. „E o mare bucurie pentru filosofie de a găsi asemenea 
cuvinte” cu semnificaţii opuse!”. 

Trebuie subliniat că, în concepţia lui Hegel, acest traseu 
elicoidal caracterizează mersul firesc, natural al gîndirii. Noi nu 
facem decît să dobîndim, prin rațiune, conştiinţa acestui mers, dar 
nu-l creăm noi înşine în mod arbitrar. Mai observăm că dialectica 
hegeliană este, prin excelență, o dialectică a conceptelor. E drept că — 
după Hegel — realitatea trebuie să se conformeze gîndirii. Dar atenția lui 
se îndreaptă în mod precumpănitor nu spre realitate, ci spre gîndire. 


123 Ştiinţa logicii, p. 89. 

De aceea i s-a reprosat frecvent orientarea speculativä a gîndirii. 
Ponderea acestei obiecţii nu trebuie, totuşi, supraapreciată. Căci, 
potrivit principiului fundamental al filosofiei sale, cercetarea 
gîndirii este în același timp o cercetare a realului însuşi în ceea ce 
are el esenţial. 

Metoda lui Hegel 

Filosofia nu este, pentru Hegel, reflexiune exterioară asupra 
obiectelor ci identificare simpatetică cu substanţa, cu esenţa lor. 
Nenumărate pasaje din operele sale vorbesc despre metodă în acest 
sens de conștiință a formei autodezvoltării conținutului. 

Se vede că filosofia nu e, pentru Hegel, o teorie, iar metoda, 
procedeu, ci ele sînt unul şi acelaşi lucru privit sub aspecte diferite, 
Şi anume, conștiință a conținutului. 


4.3. Fiinţă, esenţă, concept 

Lucrarea de саге ne ocupăm are trei cărţi: 1) Doctrina fiinţei 
2) Doctrina esenței 3) Doctrina conceptului. Noţiunea primă cu care 
începe logica este aceea de ființă. Noţiunea de ființă nu are nici o 
altă deterininare, nici o altă notă, decît cea de pură fiintare — ea este 
deci extrem de generală și de abstractă. Analizînd această noțiune, 
constatăm că ea nu are nici un conţinut, mai precis conţinutul său 
este vid, lipsit de determinări, este neant. Așadar, noțiunea de ființă 
o implică pe cea de neant, de neființă. Cele două noţiuni sînt 
complet opuse, dar nu pot exista una fără cealaltă, nu au sens decît 
una prin alta. Deci, opuse fiind, ele sînt organic legate totodată şi 
caracterizează împreună tot ceea ce este: „nu există nicăieri în cer 
Sau pe pămînt ceva ce nu le-ar conţine în sine pe ambele: şi ființa şi 
neantul”. Legătura organică dintre ființă şi neant este exprimată în 
conceptul devenirii. Numai ceva care se mişcă, se schimbă, numai 
ceva care devine poate cuprinde laolaltă şi în acelaşi timp ființa şi 
neființa. Ceea ce devine este şi nu este în acelaşi timp: este căci 
există, ћіпеа24; nu este fiindcă se schimbă. Astfel, devenirea 
încheie prima triadă a Științei logicii. Conţinînd în ea noţiunile 
anterioare ca momente, ca laturi ale ei legate organic, iar nu ca 
determinări independente, devenirea este adevărul fiinţei și 
neantului, este primul concept adevărat din Știința logicii. 
Observăm cu acest prilej că, la Hegel, conceptul are un sens 

specific. Nu orice notiune este concept. Conceptul presupune 
unitatea indisolubilä a unor determinäri opuse, iar nu simpla reunire 
a unor determinäri indiferente. 

Rezultatul devenirii este conceptul lucrului concret, este 
ființa determinată — cum spune Hegel. Modul de a fi al ființei 
determinate este calitatea. Cu alte cuvinte, ceea ce dă determinare 
unei anumite existente este calitatea ei specifică. Hegel analizează 
apoi categoria de cantitate. Conceptul care sintetizează cantitatea şi 
calitatea este acela de măsură. Măsura exprimă unitatea cantității 
şi calității, faptul că un lucru nu-şi poate schimba cantitatea fără ca, 
dincolo de anumite limite, să nu-și schimbe calitatea. Cele trei 
categorii exprimă un principiu al devenirii: trecerea schimbărilor 
cantitative în schimbări calitative. 

Cartea a doua a lucrării, de care ne ocupăm, conţine teoria 
esenței. Esenţa este „adevărul fiinţei”, scrie Hegel!?%. Ea este în sine 
contradictorie, anume conține contradictia identității și diversităţii. 
Hegel dezvoltă pe larg aici teoria sa despre contradicţie. Metafizica 
— spune Hegel — intelegind aici concepţia opusă dialecticii, deşi 
recunoaşte existența contrariilor, le consideră ca neavînd nici o 
legătură unul cu celălalt, ca fiind opuse în mod absolut. Or, în 
realitate, contrariile sînt corelative ca pozitivul şi negativul, infinitul 
şi finitul, generalul şi particularul etc. Această corelaţie dintre 
contrarii care se exclud reciproc, dar, în același timp, se condi- 
tioneazä reciproc, constituie contradictia. Ea este forța motrice a 
mișcării şi dezvoltării, izvorul vieții, al realităţii lucrurilor: „ceva 
este viu — afirmă Hegel — numai în măsura în care conţine în sine о 
contradicţie şi este tocmai acea forță capabilă de a cuprinde şi de a 
suporta această contradicţie”. 

Contradictia este reală, obiectivă, iar nu produsul unei gîndiri 
incorecte. Hegel subliniază cu insistență caracterul obiectiv al 
contradictiei dialectice: „toate lucrurile sînt contradictorii în sine”, 
spune el. În legătură cu teoria contradictiei, Hegel formulează şi 
principiul negării negatiei. De altfel, întreaga lucrare și sistemul 
hegelian în ansamblu sînt constituite în conformitate cu concepția 
filosofului asupra negării negatiei. Hegel elaborează principiul 


124 op. cit., p. 373. 

negärii negatiei ca dezvoltare triadicä. Fiecare proces de dezvoltare 
începe cu o treaptă iniţială (teza), continuă cu negatia acesteia 
(antiteza) şi se încheie cu sinteza acestora. Al treilea moment, 
sinteza, readuce procesul la stadiul initial, dar pe o treaptă 
superioară. Filosoful folosește adesea triada ca pe o schemă 
abstractă căreia trebuie să i se conformeze lucrurile. Cum s-a spus, 
el înghesuie în această schemă ca într-un pat al lui Procust bogăția 
faptelor si, bineînţeles, concluziile vor fi atunci arbitrare. ] s-a 
obiectat de multe ori lui Hegel că nu porneşte de la fapte reale spre 
legea lor, ci de la schema abstractă a legii spre fapte. I s-a obiectat 
apoi interpretarea finalistă pe care o dă acestui principiu: punctul la 
care trebuie să se ajungă îl predetenninä pe cel initial, adică scopul 
ar premerge desfăşurării obiective a procesului. Aceste obiecții care 
vizează, în cele din urmă, caracterul speculativ al gîndirii hegeliene, 
deşi întemeiate în anumite cazuri, nu pot fi, totuşi, considerate ca 
general valabile. 

În aceeaşi carte a doua, Hegel tratează în legătură cu esența 
raportul dintre esență şi fenomen, necesitate si întîmplare, necesitate 
si libertate. El arată conditionarea reciprocă a acestor perechi de 
categorii opuse, transformarea uneia în contrariul său. Hegel 
statorniceste astfel o concepție dialectică asupra acestor categorii. 

Сеа de a treia carte a Științei logicii este consacrată 
conceptului. Conceptul este — după părerea filosofului — adevărul 
esenței. Conceptul este generalul si esentialul lucrurilor, dar în unire 
cu „diferența”, cu particularul. În continuare, Hegel va analiza 
judecata şi silogismul, stăruind mereu asupra mersului gîndirii, a 
trecerii necesare de la o etapă la alta. Se punea însă întrebarea: care 
e sensul general al acestui drum al gîndirii, al trecerii ei de la o 
verigă la alta? Cunoaşterea concretului, răspunde Hegel; cu alte 
cuvinte, sensul este concretitudinea tot mai mare a gîndirii. Dacă, în 
primele ei etape, gîndirea logică era abstractă, la sfirsitul drumului, 
ea devine concretă, adică bogată în determinări, capabilă să 
cunoască astfel adevărul, care e totdeauna concret. Cele două 
noțiuni amintite aici, „abstract” şi „concret”, joacă un rol esențial în 
filosofia hegeliană. Abstract înseamnă ceea ce este unilateral, 
parţial, chiar dacă este esenţial. Concretul este multilateralitatea, 
bogăţia determinărilor, totalitatea organică a acestor determinări. 

Într-un mic articol cu titlul „Cine gîndeşte abstract?”, Hegel, 
prin exemple din viața zilnică, arată că abstract gîndesc nu filosofii, 
ci oamenii lipsiţi de cultură care examinează şi apreciază 
fenomenele în mod unilateral, nevăzînd multilateralitatea și 
variabilitatea lor. El ilustrează această idee prin exemplul unei 
convorbiri dintre acelea pe care le poate auzi oricine pe stradă. Aici 
convorbirea are loc între o cumpărătoare și o vînzătoare de ouă. 
Redau în întregime pasajul: „ – Ei, bătrîno, spune cumpărătoarea 
negustoresei, tu vinzi ouă clocite. — Cum — ripostează aceasta — 
ouăle mele sînt clocite? Tu însăţi ești clocită! Tu îndrăznești să-mi 
spui mie așa ceva despre ouăle mele? Tu! Dar cine nu ştie că pe tatăl 
tău l-au mîncat păduchii, că maică-ta se avea bine cu francezii, iar 
bunică-ta a murit la spital. Ia te uită, ca să-și facă o basma, a stricat 
un cearşaf întreg; se ştie de unde ai tu toate aceste basmale și 
pălărioare. De n-ar fi ofiţerii, alde tine nu s-ar făli cu gătelile lor. 
Femeile cumsecade îşi văd mai mult de gospodărie, iar alde tine s-ar 
cuveni să stea la închisoare! Mai bine ţi-ai țese găurile la ciorapi! — 
Într-un cuvînt – comentează Hegel — ea nu poate admite că adversara 
ei ar avea ceva bun în ea. Ea gîndește abstract şi o judecă fără 
discernămînt, începînd cu pălăriile şi terminînd cu basmalele și 
cearșafurile ei, din cap pînă-n picioare, și împreună cu tatăl ei şi cu 
întregul neam – numai şi numai în lumina „crimei” de a fi constatat 
că ouăle sînt clocite. Tot ce are cumpărătoarea capătă nuanţa acestor 
ouă clocite, deși ofițerii despre care a pomenit negustoreasa — 
fireşte, dacă ei au vreo legătură cu toate acestea, ceea ce este foarte 
problematic — ar observa la dînsa cu totul alte calități”. 

Deci, pentru a fi concretă, gîndirea trebuie să depăşească 
unilateralitatea, să fie multilaterală. Ea trebuie să considere obiectul 
sub toate aspectele lui, să dezvăluie legăturile, conditionarea 
reciprocă a diferitelor sale laturi, să examineze raporturile existente 
între obiectul dat şi celelalte obiecte, precum şi mişcarea, 
schimbarea, dezvoltarea lui. 

Este unul dintre marile merite ale lui Hegel de a fi dezvăluit 
ascensiunea gîndirii de la abstract la concret în procesul cunoaşterii. 
Trebuie să spunem, totuşi, că Hegel interpretează această tendință 
reală descoperită de el, în conformitate cu sistemul său idealist. 

Căci, pentru el, mișcarea gîndirii de la abstract la concret nu este 
altceva decît apariţia şi dezvoltarea concretului însuşi. 

Să notăm, în încheierea analizei logicii hegeliene, că, în 
Știința logicii, Hegel întreprinde, aşa cum am văzut, reconstrucția 
logicii ca disciplină filosofică, potrivit unei concepții noi despre 
obiectul și metoda acesteia. Obiectul logicii este gîndirea care 
coincide cu esenţa realului. Conceptele gîndirii nu sînt simple 
forme, care ar trebui să primească din afară un conţinut, ci sînt 
substanța, esenţa realității însăşi. Postulatul identității dintre gîndire 
Şi realitate este aici esenţial: Hegel presupune că realitatea are ea 
însăşi un substrat spiritual. Acest postulat îi permite filosofului să 
depăşească separatia kantiană a fenomenului şi lucrului în sine, să 
afirme cognoscibilitatea realității aşa cum este ea în sine. 

Teza identităţii dintre gîndire şi realitate introduce o 
transformare profundă a logicii. Aceasta nu mai este doar ştiinţă а 
gîndirii, ci şi ştiinţă a realităţii, a determinatiilor esenţiale ale 
acesteia. Logica hegeliană este în același timp ontologie, sau, dacă 
vrem să păstrăm vechiul termen, metafizică. 

Sub raportul metodei, Hegel formulează cerința de principiu 
ca metoda să nu fie o colecţie de procedee ce urmează a fi aplicate 
din afară obiectului (conţinutului), ci să se elaboreze pomind de la 
conținut şi în conformitate cu acesta. Metoda trebuie să fie 
conştientizarea structurilor de bază ale mişcării interne a 
conţinutului. Această metodă este dialectica, elaborată de rațiunea 
speculativă, iar nu de intelectul abstractizant. Astfel, logica 
hegeliană este o logică dialectică, deoarece metoda sa de cercetare 
este dialectica. Unirea ei indisolubilă cu metafizica îi conferă logicii 
hegeliene un caracter speculativ. 

A doua parte a sistemului hegelian este /iloso/fia naturii. Dacă 
logica cerceta Ideea „în sine”, filosofia naturii o cercetează în 
alteritatea ei, în obiectivarea și înstrăinarea ei în cadrul naturii. 
Așadar, natura este, în concepţia lui Hegel, o formă de existență 
înstrăinată a Ideii. Hegel nu explică modul cum se produce trecerea 
de la ideea logică pură la natura ei, ci declară pur şi simplu la 
sfirsitul Logicii că Ideea absolută, după ce a cunoscut propriul ei 
conţinut, „hotărăște să se desprindă în mod liber de sine însăşi în 


calitate de natură”. Fireşte, aceasta nu este o explicaţie reală a 

trecerii de la ideea logică la natură. Tocmai de aceea, ea a dat 
naştere la numeroase discuţii în rîndul cercetătorilor hege- 
lianismului. Oare această trecere trebuie înțeleasă ca o deducere 
logică a naturii din Idee? Dacă este aşa, atunci teza lui Hegel nu se 
deosebește în esenţă de creationismul religios. Aceasta este 
interpretarea tradițională a hegelianismului, pe care o găsim de pildă 
la Feuerbach. Interpretarea tradițională concepe hegelianismul ca un 
panlogism, ca o concepţie după care realitatea e dedusă din ideea 
logică. 

Trebuie să menţionăm însă că D.D. Roşca respinge această 
interpretare. După el, natura și ideea sînt coprezente, ca laturi ale 
unei contradicții dialectice. Trecerea de la idee la natură nu este deci 
o deducție logică, сі o deducție dialectică: deducerea unui contrariu 
din existența contrariului celălalt. O ipoteză posibilă este 
următoarea: faptul că logica hegeliană este în fond o ontologie 
generală ajută la înţelegerea trecerii de la Logică la Filosofia 
naturii. Aceasta este în fond trecerea (normală) de la ontologia 
generală la ontologia regională a naturii. Dispare atunci caracterul 
misterios si bizareria trecerii de la Ideea logică la Natură ca și 
legitimitatea comparării feuerbachiene a acestei treceri cu 
creationismul religios. 

În natură, Ideea absolută îmbracă trei forme principale: 
mecanica, fizica şi fizica organică. Nu intrăm în detalii. Ceea ce ne 
reține atenția e faptul că trecerea de la materia anorganică la 
organismul viu constituie, după Hegel, etapa finală a procesului 
natural. „În felul acesta — scrie el – spiritul iese din natură” diferitele 
forme аф naturii vii sînt trepte succesive spre acest punct final. 
Precizăm însă că aceste forme nu iau naştere, după părerea lui 
Hegel, una din alta, şi apoi că succesiunea lor nu este propriu-zis 
temporală, ci logică. Ele toate există potenţial împreună în Ideea 
absolută. Natura nu are la drept vorbind o istorie. Istoria 
caracterizează numai Spiritul. 

Hegel ia fätis atitudine împotriva ideilor evoluționiste care 
încep să se răspîndească în vremea sa. „Omul nu s-a dezvoltat din 
animal — scria el — întocmai cum animalul nu s-a dezvoltat din 
plantă; fiecare ființă este dintr-odată şi în întregime ceea ce este”. 

5. Filosofia spiritului 


Filosofia spiritului, cea de a treia 
componentä esentialä a sistemului 
hegelian, are ca obiect Ideea care a 
revenit la sine din natură şi se întrupează, 
ca Spirit, în om. Ea este, în fond, 
cunoaşterea de sine a Spiritului $1 de 
aceea se desfăşoară sub deviza socratică 
„Cunoaşte-te pe tine însuţi”. Această 
deviză trebuie înțeleasă însă ca un 
îndemn adresat omului de a descoperi în 
sine nu particularitätile, înclinațiile, 
slăbiciunile proprii, ci de a descoperi în 
el însuşi Spiritul, adică sinele lui mai 
adînc. Filosofia spiritului este deci 
cunoaşterea de sine a Spiritului, sau, ceea ce este acelaşi [шсш 
conştiinţa de sine a omului ca Spirit. 

Ea se deosebeşte atît de psihologia rațională (pneumatologia) 
metafizicii tradiționale, cît şi de psihologia empirică ce începuse să 
se dezvolte în vremea lui Hegel. 

Omul însuşi a străbătut mai multe faze în evoluţia lui, acestea 
fiind marile perioade ale istoriei universale. Trecerea de la o 
perioadă istorică la alta se realizează cu necesitate, sensul ei fiind 
acela al deplinei cunoașteri de sine a spiritului. Aici se află о mare 
idee istorică a lui Hegel. Dacă filosofia anterioară aprecia istoria ca 
o îngrămădire haotică de evenimente lipsite de sens, lui îi revine 
meritul de a fi pus problema ordinii interne, a necesității dezvoltării 
istorice. 

La începuturile istoriei, omul era izolat, se afla în luptă 
permanentă cu lumea şi de aceea se considera străin şi opus acesteia. 
În această fază, spiritul — spune Hegel — era subiectiv. Prin activitatea 
sa şi în cursul acesteia, omul şi-a dat cu încetul seama că e identic 
cu semenii săi şi, drept urmare, începe să convietuiascä cu ei în 
diferite comunități umane. Treptat, omul se recunoaşte a fi identic 
cu omenirea şi astfel spiritul subiectiv devine în omul social spirit 
obiectiv. Acesta se întrupează într-o serie de creații colective ca: 

dreptul, morala, familia, statul. În teoria statului, Hegel va sustine 
integrarea deplinä a individului în organismul politic, a cärui formä 
superioarä este monarhia constitutionalä. În cele din urmä, el va 
ajunge, în calitate de filosof oficial al Prusiei, sä considere statul 
prusian drept treapta cea mai înaltă a evoluției statului. 

Constituţia după care trebuie să se conducă statul urmează a 
fi elaborată în conformitate cu „spiritul poporului”, una dintre 
formele Spiritului obiectiv aflat în dezvoltare. Spiritul poporului nu 
e însă o categorie unică, căci există atîtea forme ale lui cîte popoare 
au fost pe lume. Dar, în desfăşurarea istoriei, aceste forme tind să se 
contopească într-o formă unică — Spiritul lumii. De unde istoria ne 
apare ca mersul natural și necesar al Spiritului lumii. Diferitele 
popoare sînt mijloace prin care raţiunea își realizează telurile ei în 
istorie. Succesiunea lor pe scena istoriei are un caracter necesar. 
Ceea ce Hegel numește die List der Vernunft, viclenia raţiunii: prin 
intermediul indivizilor, al pasiunilor lor care-i determină să 
acţioneze, al marilor grupări istorice, a popoarelor, prin toate 
acestea, rațiunea universală, spiritul lumii, îşi realizează scopurile. 
Esenţa spiritului în genere este libertatea. De aici celebra idee 
hegeliană: „istoria lumii este progresul în conştiinţa libertăţii”. Din 
acest punct de vedere, se pot deosebi în desfășurarea istoriei trei 
mari perioade: cea dintii este perioada în care era liber numai un 
singur om — stăpînul, toți ceilalți fiindu-i supuşi, de care putea 
dispune după bunul său plac. Aceasta este perioada despotismului 
oriental. În cea de a doua perioadă devin liberi mai multi, dar nu toți 
oamenii. E perioada democraţiei greceşti si a republicii romane. În 
fine, în cea de-a treia perioadă devin liberi toți oamenii. E perioada 
statelor modeme, pe care o reprezintă cel mai bine, consideră Hegel, 
popoarele germanice. Pornind de la aceste idei, Hegel construieşte 
o filosofie a istoriei de largă influență în vremea sa. Ea este expusă 
în Prelegeri de filosofia istoriei. 

Ultima formă a evoluţiei Spiritului este Spiritul absolut. În el 
se contopesc Spiritul subiectiv si cel obiectiv, iar Ideea absolută 
ajunge treptat a se regăsi şi a se recunoaşte. Această regăsire şi 
recunoaștere trece la rîndul ei prin trei faze: prima este aceea în care 
Ideea se recunoaşte prin intuiţia sensibilă ca obiect exterior în artă. 

Urmeazä apoi recunoasterea ei prin reprezentare ca obiect interior 
în religie. În sfirsit, procesul se încheie prin deplina autocunoaştere 
a Ideii sub forma conceptului rațional în filosofie. Arta, religia si 
filosofia sînt modalităţile cunoașterii Spiritului absolut şi, totodată, 
fonnele supreme ale culturii. 

În artă, generalul apare în particular, infinitul în finit. De aici 
izvorăşte valoarea metafizică şi înalta semnificaţie spirituală a 
frumosului, valoare şi semnificaţie ce se manifestă în conștiință ca 
emoție estetică. Frumosul — spune Hegel — este Ideea, este Absolutul 
în formă sensibilă. El permite o primă cunoaştere a Absolutului. 
Această cunoaștere trece iarăși prin trei faze care se deosebesc după 
raportul Ideii cu aparenţa ei sensibilă în opera de artă şi care sînt, 
totodată, faze ale evoluţiei istorice a artei. 

În prima fază, arta a fost simbolică. Aici, Ideea e subordonată 
aparentei sale sensibile, așa cum constatăm în arta orientală. 
Produsele sale cele mai caracteristice, de pildă în arta egipteană, sînt 
piramida, obeliscul, sfinxul. În general predomină arhitectura în 
care Ideea rămîne oarecum ascunsă sub forma ei exterioară. A doua 
fază este aceea a artei clasice. Caracteristica ei rezidă în echilibrul 
desăviîrșit între idee şi aparenţă sensibilă. Modelul artei clasice îl 
găsim în arta greco-romană. Ramura de artă esenţială este aici 
sculptura. A treia fază a evoluţiei artei este arta romantică. Ideea 
devine acum predominantă în opera de artă, aparenţa sensibilă 
fiindu-i cu totul subordonată. Aceasta este arta popoarelor modeme 
în care predomină pictura, muzica și poezia. Aceste idei vor fi pe 
larg dezvoltate de Hegel în Prelegeri de estetică. 

De la intuirea Absolutului în artă, evoluţia Spiritului trece la 
reprezentarea lui în religie, iar de aici la cunoaşterea lui conceptuală 
în filosofie. Filosofia nu se opune religiei, ci o reinterpretează, 
ridicînd la concept conţinutul existent în religie numai în forma 
reprezentării. Ea o completează și astfel o întăreşte prin cunoaşterea 
rațională, conceptuală a principiului lor comun — Absolutul. 

În Prefaţă la Principiile filosofiei dreptului, Hegel îşi 
precizează şi îşi apreciază propriul demers referitor la ce este 
filosofia şi care îi sînt misiunile. După cum el însuși mărturisește, 
aceste precizări şi efortul întregului demers sînt cauzate de 

„Tuşinoasa decădere în care a căzut” filosofia, decădere саге іа 
înfăţişarea unei „vorbării reîncălzite”, cînd „fiecare e convins că așa 
cum el stă sau merge, că este în curent cu filosofia şi că este în stare 
să o conteste. Nici o artă sau ştiinţă nu este supusă acestui ultim 
dispreţ, de a crede că fiecare o posedă dintr-odată” (p. 11). 

Hegel inaugurează un nou mod de concepere al filosofiei şi 
acest nou mod va fi considerat, concomitent, însăși desăvîrşirea 
filosofiei. Filosofia este „tipul său prins în gînduri” (p. 18), iar 
sarcina ei este: „А concepe ceea ce este”, adăugînd imediat că „ceea 
ce este este rațiunea” (ibid.). Înnoirea sensului raporturilor între 
ordinea gîndirii şi ordinea realităţii este explicabilă doar prin 
specificul hegelianismului însuși. Acest specific ne spune deja că а 
gîndi, a concepe ceea ce este nu are la Hegel sens static. 
Dimpotrivă, filosofia este obligată să gîndească asupra unui 
dinamism aflat în desfăşurare în timpul său. Epoca sa i se pare a fi 
una decisivă deoarece oferea rațiunii forța de a se realiza si filosofiei 
capacitatea de а o concepe. Este – potrivit lui Hegel — un timp care 
deschide cele mai frumoase imagini pe care le cunoaşte istoria 
filosofiei: „A recunoaşte rațiunea ca fiind trandafirul în crucea 
prezentului, şi astfel a ne bucura de prezent, aceasta este privirea 
rațională care constituie reconcilierea cu realitatea” (p. 19). 

Filosofia a fost şi ea un proces de dezvoltare care se cheamă 
istoria filosofiei. Istoria filosofiei este un tot organic, în care 
sistemele de gîndire ulterioare le includ pe cele anterioare ca 
momente ale lor. Hegel va consacra acestor probleme celebrele lui 
Prelegeri de istorie a filosofiei. Ideea cea mai valoroasă a lucrării 
amintite este aceea a evoluţiei necesare a gîndirii filosofice în istoria 
ei, a ordinii și progresului cunoașterii filosofice. Istoria filosofiei 
culminează, după părerea lui Hegel, în propriul său sistem, care este 
punctul cel mai înalt al cunoaşterii filosofice şi, totodată, sinteza 
supremă a întregului drum străbătut. Aici, Ideea absolută se 
regăseşte, în sfîrșit, pe sine. Înseamnă aceasta că dezvoltarea 
filosofiei se oprește sau că se încheie doar un ciclu al ei, rămînînd 
deschisă posibilitatea unui alt ciclu? Este o problemă controversată 
în interpretarea actuală a filosofiei hegeliene. 

Cursul nostru despre Hegel și cursul de istoria filosofiei 
moderne în general se încheie pe această notă interogativă. Fie са, 

dincolo de cunostintele istorice pe care le-a putut oferi, acest curs să 
ajute la înțelegerea faptului că atitudinea interogativă este lucrul 
esenţial în filosofie. 

Pozitia incomodä a istoricului filosofiei 


Istoricul filosofiei se situeazä pe o pozitie incomodä: el este 
filosof printre istorici si istoric printre filosofi. Mi-a fost dat să aud 
de-a lungul anilor, din partea colegilor mei mai mult sau mai puțin 
„filosofi”, reproşul repetat că mă ocup cu probleme care aparțin 
„trecutului”, în loc să-mi concentrez întreaga putere intelectuală 
asupra celor ale „prezentului”. Era implicată mereu ideea că istoria 
filosofiei este o formă de evaziune, cu atât mai mult condamnabilă 
într-o epocă ce se pretindea radical înnoitoare. 

La o sesiune ştiinţifică la care am prezentat o comunicare despre 
presupozitiile deductiei transcendentale kantiene a categoriilor, cineva 
mi-a pus întrebarea: ce interes prezintă această temă pentru dezbaterile 
filosofiei actuale? Nu am sesizat atunci caracterul insidios al 
întrebării, sugestia de inactualitate pe care o conţinea şi am încercat, 
de bună credință, să argumentez „actualitatea” temei mele prin 
consecințele ei în dezbaterile cu privire la argumentele 
transcendentale. Ar fi trebuit să răspund altfel: tema mea este actuală 
pentru că e amplu dezbătută în filosofia de astăzi. Ampla bibliografie 
care s-a acumulat în ultimele trei decenii în legătură cu ea dovedește 
din plin că tema mea este actuală. În plus, faptul că filosofi teoreticieni 
ca Strawson, Hintikka sau Кӧтег i-au consacrat numeroase studii 
arată că această temă prezintă un interes teoretic major şi că ea nu-i 
interesează numai pe cercetătorii profesionişti ai lui Kant sau pe 
istoricii filosofiei. Abia în al doilea rând ar fi trebuit invocate urmările 
rodnice ale temei mele în dezbaterile despre argumentul transcen- 
dental. 

Dar de ce se pun mereu astfel de întrebări? De ce cineva, care 
pur si simplu nu are habar despre ce este vorba, se simte îndreptățit 
să ceară justificări celor care se ocupă cu studiul istoriei filosofiei? 
Şi, încă mai grav, aceștia din urmă se simt obligaţi să se apere? Aşa 
cum m-am simțit și eu atunci și cum se vede că mă simt și acum, 
dacă, la mai bine de un an de la acea sesiune, scriu nota aceasta? 

Am încercat mereu să argumentez nu identitatea (Hegel), ci 
convergenfa cercetărilor teoretice si a celor istorice în filosofie. Se 
pare însă că prejudecata împotriva istoriei filosofiei este atât de 
puternică încât nu poate fi cu una cu două dezrădăcinată. Am citit cu 

stupoare undeva cä atunci când a condus un departament de filosofie, 
Quine a scos din programa de învățământ disciplinile de istoria 
filosofiei. Ce să te mai miri atunci că filosofii noștri locali împărtășesc 


aceeaşi prejudecată! 
ж 


ж ж 


Mi-au rămas în memorie cuvintele prin care un autor îşi exprima 
speranța ca bucuria, pe care a simtit-o scriindu-și cartea, să poată fi 
retrăită de cititorii săi. Frumoase cuvinte! Cultura ca bucurie a 
spiritului, (...) cultura ridicată (nu coborâtă) la nivelul desfătării 
spirituale, dincolo de efortul, tensiunea, uneori suferința pe care le 
incorporează şi, în același timp, le transcende. Acestea ar putea fi 
semnul superior al noţiunii atât de debilitate, astăzi, a culturii 

Rezerva, uneori, de-a dreptul aversiunea, ре care așa-zisele 
„Spirite serioase” o manifestă față de o atare înțelegere a culturii, 
trebuie pusă, probabil, în legătură cu acea reprimare a hedonismului 
51 a principiului plăcerii, caracteristică rațiunii instrumentalizate. 

Numele lui Kant stârnește de obicei în mintea omului de cultură 
obişnuit o stare de disconfort sau chiar o reacţie de respingere, căci 
este asociat nu numai cu dificultatea de înțelegere (care reclamă efort 
intelectual), dar si cu uscăciunea şi lipsa de viaţă a unui peisaj lunar. 

Mă bântuie de mai multi ani intenţia de a scrie o lucrare exactă 
şi totuși atrăgătoare despre Kant. Este însă cu putință asemenea 
lucrare? Nu duce oare, în mod inevitabil, exactitatea la uscăciune, la 
acel tip de producții anoste, reci, care nu trezesc nici o vibraţie 
spirituală în sufletul celor ce le citește, de care abundă bibliografia 
kantiană? Ca simplu obiect de curiozitate intelectuală, Kant este 
adesea disccat cu precizia şi indiferența anatomistului care face о 
demonstraţie. Sc ştie însă, că exactitatea nu este totuna cu adevărul. 

Asta înseamnă că trebuie să-l „literaturizăm”, să-l 
„dramatizăm” pe Kant, să inventăm drame imaginare care să-l facă 
„palpitant”? Fireşte că nu. Ideile au propriul lor dramatism, propria 
lor logică interioară, plină de neprevăzut, de alternative şi opțiuni 
care o fac foarte diferită de logica lineară a conștiinței umane. 

ж 
ж ж 


Am dat astăzi, întâmplător (în cartea Іш Anthony Stevens 
despre Jung, p. 31), peste o frază extraordinară atribuită lui 
Zarathustra: „îți răsplătești rău dascălul dacă rămâi un simplu 

învățăcel”, adică dacă nu rupi cordonul ombilical care te leagă de el 
şi nu devii tu însuți, adică nu devii personalitate independentă. Mai 
curând decât un ,,paricid” platonician, separatia aceasta pare mai 
degrabă o traumă pentru discipol (vezi boala lui Jung după despărțirea 
de Freud). 


* 
жж 


Singurul lucru bun care ne stă, fără пісі о îndoială, în putere, 
este să-i bucurăm pe semenii noştri, să-i facem să se simtă bine, să le 
producem bună dispoziţie. De toate celelalte performanțe pe care le-am 
putea, eventual, atinge, ne putem îndoi. Viermele îndoielii roade 
miezul tuturor celorlalte proiecte ale noastre. Numai bucuria simplă 
şi curată pe care o producem celui de lângă noi este resimțită, fără 
пісі o rezervă, de propria noastră conştiinţă, ca bună. $1 este atât de 
uşor să-l faci pe cel de lângă tine să se simtă bine! 

ж 
ж ж 


În camera aproape cufundată în întuneric cărțile stau pe rafturi, 
drepte şi tăcute — asemeni unor soldați gata oricând să ia lupta de la 
capăt. Şi de fapt, trebuie, cu fiecare epocă, cu fiecare dintre noi să 
reia această luptă nesfârşită pentru omenia din noi, invadată de 
hoardele indiferentei, comoditätii, dezabuzării — luptă cu rezultate 
mereu precare, totdeauna nesigure, pretutindeni puse în discuție. 

